
BLANC BO 
BUSCA 
NEGRE POBRE 


Sentir-se salvador dels negres pot ser molt agrait. Però cinquanta 
anys de cooperació no han servit tant com sovint es creu. Europa ha 
demostrat ser un pou sense fons de donants. L'Àfrica ha demostrat 
ser un pou sense fons de fracassos. Per ineptitud, per poca 
sostenibilitat, per corrupció, per interessos ocults, per ignorància de 
les formes de vida africanes... Tot i així ha arrelat la idea que el 
problema africà se solucionarà amb projectes de desenvolupament. 
L'opinió pública segueix jutjant-los per les bones intencions i no pels 
bons resultats. 


Si la cooperació no serveix per al que hauria de servir, éper què ens 
segueix interessant2 4 Qui són els addictes a la cooperació, els 
europeus o els africans2 4 Som consumidors de solidaritat més que 
no pas solidarisP ç Què s'amaga darrere aquesta generositat2 


A Blanc bo busca negre pobre Gustau Nerín, un antropòleg que 
coneix molt bé el continent africà, desmitifica la cooperació 
internacional. A través de les experiències que ha recollit treballant i 
viatjant, rebat amb arguments econòmics, sociològics, morals i, com 
no, antropològics, les suposades bondats de les ONG i l'ajuda oficial 
al desenvolupament. Amb ironia i provocació, transmet al lector una 
visió nova i fresca del continent africà. I també d'Occident. 

ADVERTIMENT 


Aquest llibre no és una crítica als cooperants. Seria molt fàcil personificar 
els mals de la cooperació en aquelles persones que treballen a l'Àfrica en el 
món de l'ajuda, quan el problema en realitat no radica en ells, sinó en el 
sistema de cooperació (i, per tant, les responsabilitats estan molt repartides). 
Entre els cooperants hi ha gent tan competent i tan generosa com entre els 
repartidors de butà, els cambrers, els lampistes o els botiguers (de la 
mateixa forma que entre ells hi ha gent tan incompetent i tan malèvola com 
entre els advocats, els forners o els caixers de supermercat). Hi ha 
cooperants que són conscients de les deficiències del sistema de cooperació 
internacional i lluiten per modificar-lo i aconseguir unes relacions més 
justes entre l'Àfrica i Occident. De fet, alguns d'ells han col-laborat en la 
redacció d'aquest llibre. Vull expressar-los el meu agraiment, i fer-lo 
extensiu a tots els amics que, a l'Àfrica o a Europa, m'han ajudat en 
Delaboració d'aquest text. 

G. N. 


INTRODUCCIÓ 


En molts pobles africans hi ha una font. No una font amb un raig continu i 
rialler, com les que aboquen aigúes carregades de purins a tot Catalunya. 
No. El que hi ha a l'Àfrica, en abundància, són fonts metàl-liques, fonts 
camb bombax, com se les anomena popularment: sobris robots que aboquen 
aigua a costa d'un ingent esforç. Per omplir uns quants poals d'aigua, les 
dones i les criatures han de moure com desesperats un llarg mànec de ferro, 
sovint després d'esperar-se, durant una bona estona, en una llarga cua. Però, 
de fet, en ben pocs pobles hi veus nens i dones fent anar la bomba, perquè 
la majoria de fonts no ragen. Algun dia va venir algú d'un projecte de 
cooperació i va construir-la. Va marxar i, al cap de poc temps, la bomba va 
deixar de funcionar. I la gent va tomar a buscar l'aigua al riu, o als vells 
pous amb una simple corda, com sempre havia fet. 

El continent africà és un immens cementiri. Un cementiri farcit de 
projectes abandonats: d'hospitals que mai no han arribat a ser inaugurats, de 
latrines mai no utilitzades, de granges de pollastres que han durat tant com 
les subvencions, de guarderies polsoses que mai no han vist un nen, 
d'ordinadors vells aturats per falta d'electricitat... 

A l'Àfrica tothom sap que les polítiques de cooperació no funcionen o, 
com a mínim, que no funcionen per al que se suposa que haurien de servir. 
Però aquest secret de domini públic no arriba a Occident, on l'acció 
humanitària és presentada com la solució a tots els problemes africans. Els 
polítics europeus viatgen a l'Àfrica per fer-se una foto al costat dels eseus, 
projectes. Els joves enrotllats occidentals que van de camps de treball a 
Vestiu tornen amb robes virolades i amb centenars de fotografies dels 
meravellosos, nens que han cajudats. Els periodistes, a la televisió i a la 


ràdio, presenten els cooperants com a eficients emissaris d'un Nord solidari 
que cada dia salva els negres. 

La població del Nord s'ho empassa. En realitat, la majoria dels 
ciutadans no saben què passa a l'Àfrica, i no ho saben, bàsicament, perquè 
no els importa gaire. Però en canvi saben que els europeus envien 
cooperació als negres i pensen que als africans els estan desenvolupant els 
europeus. Tots els occidentals han patit el bombardeig de la publicitat dels 
organismes de cooperació governamental i no governamental. No se 
n'escapen: la troben en els mitjans de comunicació, la veuen als anuncis a 
les carreteres... A vegades la senten, resignats, quan són assaltats pel carrer 
per individus amb armilles d'alguna ONG. I els pares i mares la tornen a 
sentir quan arriben a Casa, cansats de la feina, perquè els mestres dels seus 
fills, amb passió sectària, s'han encarregat de convèncer-los que han de 
difondre aquest missatge de bondat universal. Evidentment, tanta publicitat 
convenç qualsevol. 

No hi ha ningú que critiqui els projectes de cooperació. Ningú gosa 
questionar una cosa que ha estat feta amb abona intenció:. Ningú investiga 
sobre les fonts asseca-des, les vacunes caducades i els quiròfans per 
estrenar que es poden trobar en qualsevol racó del continent africà. Els 
mitjans de comunicació, quan parlen de la cooperació, ho fan només des 
d'un punt de vista propagandístic, mai no aporten gens ni mica d'esperit 
crític, com se suposa que és la seva obligació. Els parlaments, que sembla 
que haurien de controlar en què es gasten els diners públics, no gosen 
burxar en aquest tema, per por a ferir sensibilitats... 

D'aquesta manera, la cooperació s'ha convertit en una icona que no es 
pot questionar. Els polítics dedicats a temes de cooperació, les institucions 
internacionals, les ONG i els cexperts, són intocables, perquè se suposa 
que representen totes les bondats d'Occident. 

Davant d'aquest papanatisme, és imprescindible dir algunes coses ben 
clares. La història de la cooperació al desenvolupament a l'Àfrica és la 
història d'un fracàs. Mai tanta gent, amb tan bones intencions, havia dedicat 
tantes energies a una causa tan inútil. Ja fa cinquanta anys que s'impulsen 
polítiques de desenvolupament al continent africà. En els cinquanta anys 
que han passat, aquestes polítiques han servit de ben poc. I en molts casos 


fins i tot han estat contraproduents. Amb aquest llibre m'agradaria posar de 
manifest les contradiccions que presenta a l'Àfrica aquest gran negoci que 
és la indústria del desenvolupament. 


CamPíroL 1 


Un món fantàstic. 
La cooperació amb P Africa 
en els mitjans de comunicació 


Anar al cinema a mitja tarda o prendre's un vermut amb olives arbequines a 
la terrassa d'un bar al migdia és un simple passatemps. Però hi ha qui vol 
convèncer-nos que això constitueix tot un crim contra la humanitat: la 
despesa que hem fet va en detriment del benestar de milions de dissortats de 
tot el planeta. La publicitat de les ONG ho deixa ben clar: dAmb 10 euros al 
mes, una família de Guatemala podrà tirar endavant. Hi poses el teu 
granet2, (Intermón Oxfam), Amb 6 euros pots proporcionar llavors a un 
camperol de l'Índia. Amb 12 euros pots proporcionar assistència mèdica a 
una família a Tanzània, (Mans Unides), a4Amb 6 euros al mes, un nen de 
Moçambic aprendrà a llegir i escriures (Intermón Oxfam)... Malgrat tot, no 
hi ha dubte que els publicistes amb més enginy són els de Metges Sense 
Fronteres (MSF), que es limiten a suggerir que dAmb 10 euros al mes pots 
fer més del que t'imagines-. 

El principal problema del donant serà decidir-se entre el ventall de 
possibles opcions: dAmb el teu suport pots portar-los a l'escola perquè 
aprenguin a llegir i escriure. Necessitem persones com tu, persones IOs 
(Intermón Oxfam), aNecesitamos que respondas cuanto antes, (MSF), 
cAmb la teva aportació les joves de Mpeletoni-Lamu disposaran d'un 
centre de secundària que els oferirà educació, allotjament, alimentació i 
educació higiènica, (Mans Unides), dAcabas de vacunar a 250 nifios 


contra la meningitis. Haciéndote socio de Médicos Sin Fronteras haces esto 
y mucho múso (MSF), Una simple X puede cambiar la vida de 80 millones 
de nifias que tendrún, por fin, educación, (UNICEF)... 


S'ha de ser un malànima per mantenir-se indiferent a tants i tants problemes 
que hi ha al món, especialment si tenen una solució tan senzilla. Les ONG 
s'han inventat moltes formes de solucionar els problemes dels africans: fer 
un ingrés en un compte bancari, enviar un SMS solidari, consumir cafè de 
comerç just encara que tingui gust d'alfals, participar en un torneig de pàdel 
per a empreses, passar les vacances fent llits en un hospital de malalts 
terminals de Malavvi, comprar una samarreta amb dibuixos dètnicsy a una 
ONG... L'únic problema és que totes aquestes opcions valen diners. Això 
sí, sempre tens l'opció de desgravar les donacions a la declaració de renda, 
com les ONG s'apressen a explicar. Hisenda ens ajuda a ser bons. 


La compra de la impunitat 


Els anegretss de l'Àfrica sempre han estat un reclam molt útil per 
mobilitzar les bones consciències i buidar les carteres dels ciutadans 
d'Occident. Tradicionalment, els especialistes a explotar aquest recurs quasi 
inexhaurible eren els missioners de les diferents confessions. Les monges, 
els capellans i els pastors de les metròpolis dedicaven grans esforços a 
empaitar empresaris, polítics, funcionaris i simples ciutadans per aconseguir 
fons per a les missions d'ultramar. La seva tenacitat era proverbial, i 
obtenien grans quantitats de diners a canvi de quatre estampetes, un parell 
de rosaris i quatre puntes de ganxet fetes per les alumnes de les escoles de 
monges de l'Àfrica... 

La voracitat dels capellans per obtenir fons públics i privats es manté, 
però la seva eficàcia s'ha reduit: ja fa temps que la laicització de la societat 
els va passar factura. Durant les primeres dècades del segle XX, la prioritat 
dels occidentals era salvar les ànimes en perill dels africans, però avui en 


dia el discurs ha canviat, i el que és veritablement important és la salvació 
dels seus cossos (tan desemparats, sembla ser, com les seves ànimes). I els 
nous especialistes a esprémer el neguit d'Occident són les ONG, que, de fet, 
en molts casos sorgeixen directament de les antigues organitzacions 
missionals. 

Les ONG disposen de més mitjans d'atac que els vells missioners. 
Abans els sistemes més efectius per generar mala consciència i recaptar 
diners eren les conferències als locals parroquials, els sermons a les misses i 
les xerrades a les escoles, bona part de la població adulta s'escapava de les 
súpliques dels religiosos, perquè ni anaven a missa, ni eren habituals dels 
locals parroquials. Avui en dia, el bombardeig dels missatges solidaris ens 
arriba a tot arreu, quan menys ho esperem: a les pàgines d'Internet quan 
volem llegir el correu, als marges del diari quan consultem les notícies, a la 
pantalla del televisor quan tractem de veure una pel:-lícula, a les estacions 
quan esperem el metro, a les llaunes de refresc quan volem alleujar la set... 

L'efectivitat de la recaptació depèn de l'impacte emocional de la 
publicitat: cal molta culpabilització per aconseguir nivells alts de cotització. 
La culpabilització comença amb una acurada presentació del continent 
africà, basada en el miserabilisme. Les nafres, els ventres inflats, els 
esguerrats, els nens soldat, les sequeres, els camps de refugiats i els voltors 
són de gran utilitat en les campanyes de màrqueting: espatllen els sopars 
dels occidentals i els preparen per a la campanya recaptatòria. 

Les ONG (i els organismes internacionals) han esdevingut mitjancers 
perfectes entre el compte corrent dels ciutadans i la seva tranquil-litat 
d'esperit. Autèntics terapeutes de grup, psicoanalitzen la societat de 
l'abundància i li retornen el benestar mitjançant la catarsi del pagament. 
Quan Acción Contra el Hambre parla d'cinvolucrar els ciutadans en la lluita 
contra la fam, es refereix tan sols a obtenir més donacions. Un fullet de la 
Creu Roja destinat a l'ajuda al desenvolupament convidava a omplir 
l'imprès de domiciliació bancària amb un lema no exempt de cinisme: 4Ara 
tens l'oportunitat de treure el millor de tu. I expressar tota la solidaritat que 
portes a dins,. El millor de cadascú, òbviament, són els seus diners. 

La clau perquè tot aquest mecanisme funcioni és que el donant no 
sàpiga mai exactament què s'ha fet amb els seus diners... Ell vol creure que 


gràcies a la seva donació hi ha una font en un racó perdut del Sahel, o que 
s'ha eradicat una malaltia estranya en algun país selvàtic... No vol saber 
que la font s'ha assecat per manca de manteniment, ni que les vacunes no 
han estat eficaces perquè no hi ha neveres per conservar-les. No vol que li 
parlin de la dificultat de crear infraestructures sanitàries, ni de l'escassa 
governabilitat dels paisos africans, ni de l'espoli dels seus recursos... El 
client de la solidaritat paga per la satisfacció de saber que zes fa alguna 
cosa), i la seva fidelitat està garantida mentre aquesta il-lusió es mantingui. 
El desenvolupament de l'Àfrica no és la seva prioritat, i les ONG ho saben. 
La propaganda simple i molt emotiva és útil perquè evita qualsevol 
questionament intellectual d'allò que realment s'està fent. Es molt més 
fàcil fer publicitat del gran nombre de contenidors que s'envien al Tercer 
Món que explicar què es farà exactament amb aquest material. 

Les ONG són conscients que la seva publicitat és enganyadora. El 
receptor de la propaganda pot deduir fàcilment que amb la seva aportació 
s'està desenvolupant l'Àfrica, tot i que les ONG que encarreguen aquests 
anuncis saben perfectament que no és així. El desenvolupament és molt 
complicat, i no s'aconsegueix amb unes quantes aportacions monetàries. 
Acción Contra el Hambre, en un fullet de sol-licitud de fons, anuncia: 
eGracias a esta ayuda, el hambre retrocedes. No hi ha dubte que els 
responsables de l'entitat saben que els problemes vinculats a la fam estan 
lluny de retrocedir, i que si es resolen no serà gràcies als projectes, sinó a 
partir de canvis substancials en les relacions internacionals. 

La regla bàsica de tota la publicitat és que s'han de presentar problemes 
ben senzills i oferir solucions també ben senzilles. Els departaments de 
màrqueting del zsector social, ho saben prou bé. Els missatges de les ONG, 
com tots els anuncis, són breus, simplistes, emotius... Les ONG fan molta 
publicitat dels seus projectes, però no solen explicar els problemes que 
tenen. Sistemàticament presenten tots els projectes que estan fent com a 
projectes satisfactoris, que funcionaran tal com s'havia previst en dissenyar- 
los, tot i que saben que a l'Àfrica la taxa de fracàs és molt elevada i la 
sostenibilitat molt baixa. Cap donant arribarà a saber mai que la font que va 
finançar es va assecar, ni que el seu donatiu se'l va embutxacar un delegat 
de Sanitat corrupte. 


En els darrers anys hi ha ONG que, davant la ferotge competència del 
sector, volen guanyar-se la confiança de la seva clientela presumint de bona 
gestió. Presenten als associats i als finançadors exhaustius balanços 
d'ingressos i de despeses, algunes fins i tot els publiquen a les revistes per 
als socis. En canvi, hi ha molta menys transparència en tot allò que fa 
referència als resultats dels projectes impulsats. L'auditoria comptable 
acaba per camuflar la realitat de la tasca de les ONG, perquè desvia 
l'atenció del públic sobre el que hauria de ser l'objectiu principal de 
control: el desenvolupament. Cap ONG està interessada que se sàpiga si els 
seus projectes duen el desenvolupament a l'Àfrica o no. I és que tothom vol 
rebre diners de les institucions i dels particulars, i això no s'aconsegueix si 
s'expliquen els problemes que l'organització té sobre el terreny. 


Finalment, els organismes dedicats a l'ajuda internacional tracten de 
convèncer els ciutadans d'una questió de la qual ells mateixos no estan 
gaire convençuts: que és possible arribar al desenvolupament a través de 
projectes puntuals (és a dir, que la granja de pollastres és l'avantsala de la 
modernitat). Cal conèixer a fons el món de les organitzacions humanitàries 
per saber que defensen un creixement sostenible de les societats africanes i 
que creuen imprescindible una relació Nord-Sud més justa, amb una millora 
de l'accés del Sud als mercats i a les tecnologies. Si ens guiem pel que 
figura a la seva propaganda, pensarem que només es preocupen de pesar 
nadons i distribuir llet en pols. 


Negres professionals 


Als paisos europeus, les ONG i les escoles, quan volen saber coses sobre 
l'Àfrica, busquen africans. A vegades recluten intel-lectuals perquè parlin 
d'allò que saben: advocats que parlen de drets humans, escriptors que 
parlen de cultura... Però d'altres vegades criden africans que són lampistes 
mediocres, comerciants ambiciosos o res de tot això. I a més a més, els 


exigeixen que expliquin acom és l'Àfricav, o com es veuen determinades 
coses ades del punt de vista dels africans,. Els seus oients estan tan 
emocionats de veure un negre que els explica com són els negres que no es 
plantegen quin paper farien ells explicant com és el seu continent sense 
haver sortit del seu país, o, encara més difícil, com es veuen determinades 
coses ades del punt de vista dels europeus, (així, genèricament). No hi ha 
res que frustri més aquests públics, per als quals el color de pell és 
essencial, que anar a una conferència d'un escriptor africà i trobar-se amb 
un angolès, un moçambiquès o un sud-africà blanc. Se senten estafats. 
Alguns dels africans que han sabut respondre a les expectatives de les 
organitzacions multiculturals benpensants han aconseguit convertir el seu 
origen en el seu mode de vida, i es passen la vida fent xerrades i 
conferències. Això sí, han de complir un requisit essencial: explicar contes 
etradicionalss. A les cases, a les escoles i en els mitjans de comunicació 
occidentals s'han oblidat els contes locals i s'han substituit per nous 
símbols mediàtics, com Spiderman o Bola de Drac. Però se segueix creient 
que els contes són el màxim exponent de la arica cultura africana-, 
formada, bàsicament, per contes, danses tradicionals, tam-tams i vestits de 
coloraines. L'Àfrica d'en Tarzan, però en versió políticament correcta. 


El donant i el seu doble 


La majoria dels donants no arribaran a veure mai els projectes que ajuden a 
finançar. Per això la propaganda de les ONG i dels organismes 
internacionals han de permetre al públic occidental sentir-se coprotagonista 
d'aquestes iniciatives. La forma més fàcil de fer-ho és presentant en 
anuncis, documentals i fullets imatges de cooperants blancs, tan blancs com 
el donant, guarint nafres, repartint menjar o llaurant camps. A més a més, a 
totes les revistes o butlletins de les organitzacions s'hi acostumen a 
incorporar entrevistes als cooperants que treballen sobre el terreny perquè 
cantin les virtuts de la seva feina, mai no expliquen que estan fins als nassos 
del personal local perquè sempre arriba tard, ni que la minyona és tan 


pallussa que no sap preparar-los els espaguetis al punt (que són els 
comentaris més frequents dels cooperants, quan parlen entre ells, a 
l'Àfrica). El cooperant és presentat com un heroi modern, com el difusor de 
la civilització amb elements de màrtir... De fet, si exceptuem la questió del 
celibat, constatem que la imatge que se n'ofereix no és gaire diferent de la 
que es donava del missioner clàssic. Per això afer cooperaciós és la il-lusió 
de molts i molts joves europeus que no tenen res per fer a Europa, però que 
amb absoluta prepotència estan convençuts que a l'Àfrica sí que serviran 
d'alguna cosa. 

Des d'aquest punt de vista, no importa gens el desenvolupament: el que 
importa realment és la cooperació. Els resultats són indiferents, el que és 
bàsic és l'esforç per afer alguna cosas. Les organitzacions d'ajuda, en les 
seves anàlisis més serioses, elaborades per especialistes, argumenten que el 
protagonisme del desenvolupament ha de correspondre a les societats 
africanes, i que les ONG no han de substituir-les, sinó mantenir duna relació 
i un diàleg enriquidor, amb elles. Però la seva propaganda és radicalment 
contrària a aquest plantejament: a la major part de cartells i fullets de les 
ONG es veu els africans sense fer res i els europeus treballant per a ells. Els 
especialistes en aquest tipus de propaganda són Metges Sense Fronteres 
(MSF): a les imatges de publicitat d'aquesta organització sempre s'hi veuen 
membres de MSF, amb les seves armilles vistoses, curant, alimentant o 
educant africans. Es reforça així una vella imatge estereotipada, la d'una 
Àfrica passiva que espera la salvació que els arribarà del Nord. A través de 
la propaganda de les ONG es fa difícil pensar que el continent africà afronta 
els seus problemes, amb ajuda occidental o sense. Sembla que no hi hagi 
fusters, taxistes, oficinistes, empresaris, pastors ni advocats africans. 


Aquest tipus de missatges donen la falsa imatge que els veritables 
protagonistes del procés de desenvolupament són el cooperant, que ho fa 
tot, i el donant, que fa possible que el cooperant sigui sobre el terreny. Les 
comunitats implicades són ignorades. En molts materials d'ONG europees 
ni tan sols es mencionen les ONG africanes, que normalment són les 
executores dels projectes que ells patrocinen. D'aquesta forma, als ulls del 


públic occidental, els africans esdevenen simples receptors passius de les 
seves ajudes. Sense els occidentals, no haurien estat capaços de fer res: ni 
d'anar a l'escola, ni de rentar-se, ni de guarir-se, ni de defensar-se... 


Amor a primera vista 


La publicitat de les ONG alterna les imatges d'africans plens de lleganyes i 
de mosques amb imatges d'africans de gran bellesa física. Un noi italià va 
veure en un fullet d'una organització de cooperació la imatge d'una 
preciosa noia de Renya. De fet, aquella fotografia estava triada perquè tots 
els italians agafessin ganes de salvar els Renyans. Al noi en questió li van 
agafar moltes ganes de salvar les Xenyanes, sobretot aquella Renyana en 
concret. Va moure cel i terra fins a poder anar-se'n a Renya. Va conèixer la 
noia, es va casar amb ella i se la va endur a Itàlia. 


Tirar-se pedres sobre la pròpia teulada 


Hi ha qui va més enllà. Algunes ONG argumenten que els africans no 
només són incapaços de desenvolupar-se per si mateixos, sinó que a més a 
més constitueixen un obstacle per al seu propi desenvolupament. Save The 
Children distribueix uns materials en els quals s'argumenta que 4en quasi 
totes les societatss els nens són castigats de forma incorrecta, en 
consegiència proposa que tothom apliqui el nostre model educatiu, que és 
l'únic que es considera correcte i vàlid per protegir els infants (tot i que 
cada cop és més evident, a Europa, que la manca de càstig als nens 
produeix petits monstres arrogants i incapaços de tota convivència social). 
Save The Children condemna qualsevol tipus de treball infantil, tot 
argumentant que la feina limita l'accés del nen a l'educació. Segons aquesta 
organització, no hi ha educació al marge de la pissarra i el guix (o 
l'ordinador i Intemet, per als més rics). Però hi ha moltes societats amb 


models educatius que passen, precisament, per l'aprenentatge laboral. De 
fet, en les societats caçadores, recol:-lectores, pageses o pescadores, els nens 
aprenen a sobreviure en el seu medi des de petits acompanyant els pares a la 
feina. 

L'UNICEF, l'agència de l'ONU encarregada de la infància, actua de 
forma similar a Save The Children. Considera que 4300 milions de nens no 
tenen accés a la informació, perquè no disposen de ràdio, de diaris ni de 
revistes, sense tenir en compte que hi ha altres canals de transmissió de la 
informació, que potser són més participatius i més fiables que els mitjans de 
comunicació de masses. A molts llocs de l'Àfrica, els nens de poble o de 
barri passen moltes estones amb els adolescents que els cuiden, són aquests 
els que els ensenyen a viure en comunitat, parlar adequadament, a jugar a 
futbol, a ballar, a caçar petits ocells... Un aprenentatge molt més útil i molt 
més ric que la majoria dels programes televisius per a canalla. 


En el món de la cooperació encara són molts els que creuen que cal canviar 
els africans perquè es puguin desenvolupar. Evidentment, si per 
desenvolupar una societat s'hi ha de lluitar en contra, el fracàs de 
Vexperiència és assegurat des del principi. 


SOSI Nensi 


Aldeas Infantiles SOS és una ONG internacional que s'ha especialitzat en 
V'atenció als orfes. Aquesta organització va obrir un internat a la Guinea 
Equatorial per garantir als nens sense família el dret a gaudir d'una bona 
infància i d'una bona educació. En no trobar infants desemparats, van 
acceptar molts interns que no eren orfes, tot argumentant que, si més no, 
seria bo que alguns infants guineans rebessin la millor formació. No van 
estalviar recursos en aquesta tasca i van preparar una bona escola, un 
dispensari, camps d'esport... Els nens reben una bona alimentació, tenen 


totes les necessitats cobertes i disposen de tots els avenços derivats de la 
pedagogia més moderna. 

Però els nens de l'internat són molt coneguts en el seu entom. Els seus 
companys de classe els coneixen perquè contínuament organitzen baralles i 
agressions. Els seus professors els coneixen per la seva incapacitat de 
finalitzar els estudis. Els veins del barri els coneixen perquè de tant en tant 
s'escapen de l'internat i fan petits robatoris. A algun d'ells ja els comença a 
conèixer, fins i tot, la policia... 


La tragèdia de l'Àfrica 


Quan Somàlia passava pels seus pitjors moments, amb una guerra 
generalitzada, centenars de milers de desplaçats i una manca gravíssima 
d'aliments, un periodista va fotografiar un nen cadavèric estirat al terra, 
vigilat de ben a prop per un voltor. La imatge va generar molta polèmica. 
Per alguns es limitava a oferir informació del que estava succeint. Per 
d'altres vulnerava els codis ètics més bàsics. Uns quants anys més tard, dos 
avions s'estavellaven contra les Torres Bessones de Nova Yorth. Els fets van 
desenvolupar-se en només unes hores, però van arribar-hi molts més 
fotògrafs que a la llunyana Mogadiscio (al cap i a la fi, pels diaris no és el 
mateix el centre neuràlgic del món que una capital africana). Tot i que es 
van publicar milers de fotografies sobre els fets de Nova Yort, els mitjans 
de comunicació van decidir no presentar cap imatge dels morts i dels ferits 
causats per l'atemptat. Deien que ho feien per respecte a les víctimes i als 
seus familiars. Fins i tot presumien del seu comportament ètic. Això sí, mai 
no han aplicat el mateix criteri a l'Àfrica. Sembla que els comportaments 
ètics són selectius: depenen d'on vingui la víctima. 

Les ONG viuen en un món tremendament competitiu, en el qual per 
arrabassar donatius a les altres organitzacions no es pot recórrer a 
raonaments complicats. No és questió d'iniciar un complex debat sobre les 
estratègies de desenvolupament, difícils d'entendre, sinó de colpejar el 
ciutadà mitjançant les emocions. I per aconseguir-ho, res millor que les 


imatges impactants: nens amb panxes inflades, cases arrasades per 
huracans, inundacions que arrosseguen cadàvers putrefactes... La imatge ha 
de ser prou directa perquè qui la vegi se senti alludit. Cal mostrar sang, 
llàgrimes, dolor, por... Hi ha ONG que no dubten emprar imatges que 
podríem qualificar de dporografia humanitària). 

Les imatges carregades de patetisme ajuden a consolidar una visió 
paternalista de l'Àfrica. Fan que el públic senti repulsió envers allò que veu: 
en els anuncis més crus l'espectador no hi veu homes, sinó infrahomes. Els 
africans són reduits a pures víctimes del que passa al seu continent, i mai no 
assumeixen el paper de protagonistes del seu desenvolupament (de fet, se'ls 
designa, senzillament, com a evíctimes,). Quan un occidental veu aquestes 
imatges, no pot pensar en una societat que funciona: no pensa en infermers 
que curen, en cambrers que treballen, en taxistes que transporten la gent, 
sinó en malalts, en famo-lencs, en aturats... Gent desgraciada, sense res a 
aportar. Individus que sembla que no tinguin res a veure amb la persona que 
els mira a la pantalla del seu televisor. Éssers d'un altre planeta. 


Periòdicament les federacions d'ONG retreuen a alguns dels seus membres 
lús d'aquestes imatges, tot argumentant que donen mala imatge dels 
africans (també lluiten perquè els mitjans de comunicació donin una altra 
visió de l'Àfrica, i a vegades ho aconsegueixen). Malgrat tot, hi ha 
organitzacions que no paren d'emprar-les, perquè saben que els resulten 
molt rendibles. 


Bondat i cursileria 


Les ONG no només tracten de desenvolupar el Sud, sinó que a més a més 
tracten de sintetitzar tots els valors políticament correctes de l'esquerra 
calternativan. Nombroses entitats dediquen molt d'interès a les questions de 
gènere, en qualsevol projecte es fa un estudi de l'impacte que té sobre les 
relacions de gènere (fins i tot quan es tracta de la compra d'ordinadors per a 


una oficina). Moltes ONG indiquen que els seus fullets i les seves revistes 
s'imprimeixen en paper ecològic, o que els seus projectes respecten el medi 
ambient. Totes aquestes associacions són fervents pacifistes en la més pura 
tradició gandhiana... Evidentment, estan més pendents de les modes 
ideològiques d'Occident que de les demandes reals del continent africà. 

Bona part dels missatges de les ONG són d'una cursileria 
impressionant, ningú amb un mínim de sentit del ridícul els podria llegir 
sense esgarrifar-se. Un fullet argumentava: 4dEn Ganda no hay comercios, 
però abundan las esfrellas,, i a continuació afegia: eDebes venir para que 
sonría una nina (...J, para que escuchemos a los que gritan y no oímos-. dEl 
nostre futur és a les teves mans. Creus en nosaltres2v, demana un fullet de 
PROIDE, que mostra en portada un grup de nens mirant a la camera. Un 
altre organisme assegura que treballa per un món aque escolti els nens i 
aprengui d'ells,... Hi havia un projecte anomenat dUn somriure per a 
l'Àfrica, i una ONG portuguesa es diu Sol Sense Fronteres. Segons la 
lògica de les ONG, tots els africans són bons i càndids, feliços i ingenus... I 
la resta del món hauria de ser com ells. 


Nens amb la mosca al nas 


En Marcelo Ndong, cap al 1970, era un dels dos únics negres de Santiago 
de Compostel-la. Ara aquest guineà és un actor d'un cert renom, però les 
seves excel-lents representacions de Darío Fo o les seves divertides 
actuacions com a mim no tenen tant d'èxit com el que tenia el seu passeig 
anual, quan era nen, el dia del Domund. En aquesta jornada, dedicada a 
recaptar fons per a les missions, els capellans repartien entre els nens de les 
escoles de tot Espanya guardioles amb forma de cap de negre, d'indi i de 
xinès, i els feien sortir al carrer per demanar contribucions als vianants. A 
en Marcelo Ndong, invariablement, li donaven la guardiola amb forma de 
cap de negre, i invariablement era l'estrella del dia. Cap nen de cap col:legi 
de Santiago recaptava tants diners com ell... Els habitants de la petita ciutat 


gallega es delien per oferir les seves monedes a un nen negre, representació 
palpable de les dissortades criatures del continent africà... 

Són ben pocs els turistes que visiten el continent africà i que resisteixen 
la temptació de fer-se desenes de fotografies amb nens africans. Tots valen: 
nens nus banyant-se al riu, nenes amb trenetes i vestits tradicionals, nadons 
a l'esquena de la seva mare, petits venedors ambulants amb parracs, 
escolars uniformats asseguts en una aula de fusta... Sembla, malgrat tot, 
que els més efectius per recaptar donacions són els nens desnodrits coberts 
de mosques (i si estan bruts i sols sembla que encara funcionen millor). 
Malgrat tot, actualment hi ha símptomes de canvi: com que el feminisme és 
a l'alça a Occident, també tenen molt d'èxit les fotos de dones cegues, 
coixes o en estat crític. 


Els qui recapten diners per a la cooperació internacional coneixen bé el 
valor simbòlic dels nens negres i els exploten fins a l'extenuació. Entre els 
objectius de les diferents ONG no hi sol faltar alguna referència a la 
infància, que resulta molt útil per recaptar subvencions i obtenir donacions. 
Molts anuncis d'organismes humanitaris se centren en la imatge d'un nen 
negre, acompanyat d'un eslògan dirigit directament al lector: eAjuda'ns a 
créixer, deia un nen somrient a la propaganda d'Acción Contra el 
Hambre... Fins i tot hi ha ONG que han convertit els nens en l'objectiu 
exclusiu de la seva acció: només treballen per al benestar dels nens, no dels 
grans. Es el cas de Save The Children, el portuguès Instituto de Apoio à 
Criança, l'ultraconservadora Mensajeros de la Paz o la càndida Àfrica Arco 
Iris (que promociona la vacunació de nens mitjançant la venda de pessebres 
solidaris). Ara bé, la major part dels problemes de la infància (sanitaris, 
alimentaris...) són comuns amb els de la resta de la societat: Si no hi ha 
hospitals, no n'hi ha per a ningú. I és obvi que la millor manera d'ajudar els 
nens és ajudar les seves famílies. Què pot ser millor per a un nen que el seu 
pare tingui feina2 


La solitud del nen africà 


Sovint els nens que apareixen en la publicitat de les ONG es presenten sols, 
o en companyia de cooperants. Si ens creguéssim que l'Àfrica és el que ens 
ensenyen algunes ONG pensaríem que és un continent on només hi ha 
infants, sense grans. En alguns fullets d'organitzacions d'ajuda no s'hi veu 
ni un sol adult. D'aquesta forma es reforça l'estereotip d'una infància 
africana dabandonada, pels seus adults i que per subsistir depèn de la 
cooperació. Si apareix alguna persona gran amb els nens, és un cooperant 
que els ajuda. 

En alguns casos, fins i tot, en els textos dels organismes d'ajuda es 
descriu els progenitors dels nens com els seus enemics: pares que no deixen 
estudiar les seves nenes o que les fan prostituir-se, parents que obliguen a 
treballar els infants en condicions inhumanes, pagesos illetrats que es 
neguen a permetre que la seva descendència rebi una atenció mèdica 
cadequadar, mestres que peguen els alumnes que no se saben la lliçó... El 
missatge que es transmet és que les societats del Sud han fracassat i que els 
donants haurien de suplantar-les pel bé dels infants desvalguts. 

En el discurs de moltes organitzacions humanitàries els africans són 
presentats com a adults irresponsables, incapaços de prendre cura dels nens 
que haurien de protegir. Davant aquesta arealitato, els occidentals 
s'erigeixen en protectors dels infants africans. Molta gent que a Europa ha 
renunciat a la paternitat està plenament convençuda que educaria millor els 
nens africans que els seus propis pares. 


Moltes ONG han heretat les tàctiques publicitàries ja assajades amb èxit, 
durant dècades, pels organismes religiosos. Al llarg de la història s'ha 
demostrat que el nen negre amb una mosca a la boca és un ganxo molt 
eficaç per remoure consciències i per fer emplenar xecs. Durant el període 
colonial els burgesos pagaven grans quantitats perquè bategessin un nen 
africà amb el seu nom. Per fer més convincent la punyalada, els missioners 
linformaven de detalls de l'entorn del nen (com anava a l'escola, quants 
germans tenia, si els seus pares eren pagans o cristians...). Ara que les 


cerimònies religioses ja no es cotitzen tant, el que més es porta és 
l'apadrinament laic. A canvi d'una mòdica quantitat (O no tan mòdica), 
Veuropeu tindrà un fillol africà, fins i tot rebrà cartes seves i se sentirà una 
mica pare i salvador. l'ONG espera que tot oferint periòdicament 
informacions sobre el nen, aconseguirà la fidelització del donant. 

En molts dels anuncis de programes d'apadrinament hi ha un rerefons 
de substitució: davant d'uns progenitors incapaços, es requereix l'actuació 
dels padrins. Els europeus han d'apropiar-se dels nens africans per salvar- 
los. D'aquesta forma, els europeus usurpen la responsabilitat del 
desenvolupament del continent africà sota el pretext de protegir una 
infància edesvalguda,. Se senten protagonistes del desenvolupament d'una 
societat de la qual no formen part i de la qual, a més a més, no saben res de 
res. 


L'europeu mitjà ha assumit plenament aquest discurs. Un dia, una noia 
africana que viatjava amb el seu fill al metro madrileny va quedar-se molt 
sorpresa quan la dona que seia al seu costat va demanar-li que li entregués 
el seu nen, ja que ella emo sabria cuidar-lo bés. Expressava, de forma burda, 
el discurs que repeteixen una vegada i una altra molts anuncis. 


Padrí a mida 


Les empreses de treball temporal (ETT) són famoses per oferir feines mal 
pagades, Els qui figuren a les llistes de les ETT poden ser cridats per a tot 
tipus de feines. A una jove catalana li va tocar una feina ben surrealista 
encarregada per l'ONG Intervida. Era vigília de festes de Nadal i Intervida 
havia aprofitat dl'esperit nadalenc, per endegar una gran campanya 
d'apadrinament. Molta gent havia decidit apadrinar un nen del Sud, i havia 
emplenat un qiuestionari per expressar les seves preferències (els padrins 
són selectius, i no accepten qualsevol fillol). Els joves reclutats per l'ETT 
havien de comparar les preferències dels padrins amb les fitxes i les fotos 


que tenien dels diferents nens, i fer aparellaments a tota velocitat. Així cada 
padrí trobava un fillol a mida. No se sap què passava amb els nens que no 
aconseguien padrins. Sembla que els drets del nen només són per als nens 
guapos, simpàtics, intel-li gents i sociables. 


La versió lúdica dels apadrinament són els acolliments. Diverses 
associacions organitzen estades de nens africans a Europa. S'argumenta que 
així passen unes evacances saludables amb bona alimentació, diversió, 
revisions mèdiques.. .x. Òbviament, aquesta justificació no s'aguanta per 
enlloc: seria molt més econòmic facilitar bona alimentació i revisions 
mèdiques a aquests nens al seu lloc d'origen (i, de diversió, als nens 
africans no els en falta als seus pobles, tot i que no tinguin Internet ni 
videoconsoles). La clau d'aquests acolliments és que els nens africans 
esdevenen magnífiques joguines per a les famílies europees (que 
prefereixen, de lluny, un nen africà no problemàtic a un adolescent local 
procedent d'un reformatori). Curiosament, tothom està disposat a acollir un 
nen congolès o tanzà eper tal d'ajudar-los, però ningú no vol ficar-se a casa 
seva tota una família congolesa o un jubilat tanzà. Això sí, perquè la relació 
acollidor-acollit funcioni, l'acollit ha de ser una bona joguina per a la 
família de recepció. En nombrosos casos les famílies d'acolliment han 
rebutjat els nens perquè no eren dprous simpàtics. 


L'arca de la vergonya 


El 2007 les autoritats txadianes van bloquejar un avió que era a punt 
d'envolar-se del Txad en direcció a París. Al seu interior, amb alguns 
cooperants, hi havia un centenar de nens tot embenats. Els responsables del 
grup argumentaven que es tractava d'orfes procedents de la regió sudanesa 
del Darfur, que s'enduien a França per operar. Però els nens no estaven 
ferits ni malalts: els havien posat les benes tot just abans de pujar a l'avió. I 
tampoc venien del Darfur: eren nens txadians que tenien les seves pròpies 


famílies i que l'ONG L'Arca de Zoè volia endur-se a França per oferir en 
adopció de forma il-legal. 

Mentre l'opinió pública africana s'indignava per l'intent de segrest dels 
eseUss nens, a Europa no van faltar els que van justificar l'actuació dels 
cooperants tot argumentant que, en qualsevol dels casos, els nens estarien 
millor en qualsevol país europeu que l'Àfrica. El Govern francès no va 
donar suport explícit als membres de l'ONG, però va exigir a l'executiu 
txadià que no els retinguessin al Txad i que, en tot cas, si eren condemnats, 
complissin la pena a França. Els txadians no van cedir, en principi. Però uns 
mesos més tard, la guerrilla arribava a les portes de N'Djamena, la capital 
del Txad, i el dictador Idriss Déby va estar a punt de ser derrocat. El van 
salvar els helicòpters de l'exèrcit francès, que van fer retrocedir els seus 
enemics. Uns dies més tard, els cooperants de L'Arca de Zoè tornaven a 
França. 

No era la primera vegada que els europeus aprofitaven una crisi per 
apoderar-se de nens africans, amb el pretext que els negres no eren prou 
bons per cuidar dels seus infants. El 1994, durant el genocidi de Ruanda, en 
plena emergència, les monges italianes van treure cent cinquanta nens 
d'internats i van endur-se'ls a Itàlia. Alguns d'ells eren orfes i d'altres eren 
fills de pares sense recursos. Sense el vistiplau de les famílies ni de les 
autoritats ruandeses, aquests nens van ser donats en adopció a Itàlia. Deu 
anys més tard, la premsa italiana va reaccionar amb indignació perquè a 
alguns dels pares adoptius els apreniens els nens i els retornaven a Ruanda. 


Quan les ONG formen part de la galàxia mediàtica 


Les relacions entre ONG i mitjans de comunicació són extremadament 
complexes. Les organitzacions d'ajuda frisen per aparèixer a les televisions, 
als diaris i a les ràdios, i per això tenen departaments de comunicació molt 
actius. La seva presència en els mitjans els garanteix donatius de particulars 
i, a més a més, els dóna prestigi, i això repercuteix en més subvencions. 


La veritat és que les ONG, quan tenen accés als mitjans de 
comunicació, no acostumen a fer-los servir per sensibilitzar la població del 
Nord sobre els problemes del Sud, sinó per fer-se propaganda mitjançant 
una presentació mitificada dels seus projectes. En aquest camp tenen la 
complicitat d'alguns periodistes, que quan viatgen a l'Àfrica per informar 
sobre una ONG obliden tot el que els han ensenyat a la carrera sobre el 
sentit crític i es converteixen en mers propagandistes. Rares vegades els 
periodistes contrasten les dades que els ofereixen les ONG, perquè 
consideren, de forma càndida, que aquestes organitzacions són fiables 
perquè van de ebona fes. 

Un alt càrrec d'una televisió autonòmica, després de visitar una sèrie de 
projectes de cooperació d'una ONG espanyola, va escriure un article on 
indicava que aviajaba al encuentro de nuevos rostros (.../. Nuevas miradas 
en nuevos rostros que nos ensefien a leer, a conocer, de nuevo el mundo-. 
Sembla que la cursileria oenegística pot ser contagiosa. O tal vegada és que, 
en molts casos, són els cooperants els que acullen els periodistes que van a 
l'Àfrica: els busquen casa i cotxe, els gestionen vols, els faciliten guies... 
Els periodistes es beneficien dels coneixements que els cooperants tenen 
d'aquell lloc, i a canvi fan promoció dels projectes de la seva organització. 
A les zones de conflicte hi ha autèntiques picabaralles entre les ONG per 
veure quina aconsegueix cridar l'atenció d'algun periodista i endur-se'l a 
veure els seus projectes. D'aquesta forma s'estableix una veritable simbiosi 
entre ONG i el projecte, que va en detriment de la imparcialitat en la 
informació. Al públic només li arriba allò que a l'ONG l'interessa que li 
arribi. 

Els mitjans de comunicació utilitzen la cooperació en un altre sentit: en 
un món amb una greu crisi de models, els cooperants són presentats com a 
persones que lluiten per la justícia en situacions extremes, són els herois 
moderns, que han substituit els sants i els militars condecorats. Inclús hi 
hprogrames de ràdio i de televisió, protagonitzats per cooperants i membres 
d'ONG, destinats a un públic entusiasta de la cooperació. Els mitjans 
mostren com aquests herois, ensenyen a l'escola o com curen nafres i els 
exalcen, presentant-los com el compendi de totes les virtuts modernes. Però 
el vel de benevolència que cobreix els cooperants produeix, evidentment, 


un dèficit de transparència. Encara que es parli molt de la vida dels 
cooperants, mai hi ha cap debat ni cap discussió sobre la cooperació. Es ben 
difícil assabentar-se realment de què passa amb l'ajuda internacional. 


El shovv de la cooperació 


Les ONG pretenen que les empreses periodístiques es dediquin a l'educació 
per al desenvolupament. Però les empreses periodístiques són, abans que 
res, empreses, i el seu objectiu principal, com el de tota empresa, és obtenir 
beneficis. I per obtenir beneficis no fan educació per al desenvolupament, 
sinó que empren els mecanismes que saben que són eficaços per guanyar 
audiència, com simplificar al màxim els missatges. En un programa 
d'entreteniment de mitja tarda queda molt bé parlar d'una escola al mig de 
la sabana camerunesa, però resulta indigest per a l'oient escoltar 
disquisicions sobre problemes bàsics de l'Àfrica, com la fuga de cervells o 
l'accés als medicaments per a la sida. El que és veritablement important per 
als periodistes és dl'experiència humana: per tant, estan encantats 
d'entrevistar un cooperant, sempre que no parli gaire del desenvolupament i 
molt dels seus patiments. Això sí, tothom espera que digui que els eseus, 
africans són ameravellosos-. 

Els mitjans saben també que, per tenir públic, cal evitar la superposició 
de temes similars. Hi ha una norma periodística que diu que en un telediari 
no caben dos terratrèmols. Si n'hi ha hagut dos, s'ha de donar cobertura al 
que sigui més proper a l'espectador i oblidar-se del segon. En conseqúència, 
si es dedica un programa televisiu a un projecte de desenvolupament 
sanitari a l'Àfrica, fins al cap d'una temporada no se'n pot fer cap altre: els 
pobres cansen. Els programadors de televisió, a més a més, saben que la 
millor forma de recaptar fons per a un projecte no és explicar els avantatges 
d'aquesta iniciativa per als africans, sinó organitzar una telemarató: que un 
artista famós canti, que una bella model faci un striptease, que algun nen 
repel-lent llegeixi poemes i que els habitants d'un petit poble superin un 
rècord Guinness... 


Per guanyar audiència per als espais sobre cooperació, els mitjans de 
comunicació han de banalitzar-la. Cada cop trobem més organitzacions 
d'ajuda ficades en muntatges mediàtics: documentals sensacionalistes, 
recaptacions de fons multitudinàries, concursos... Les televisions i les 
ràdios han de recolzar dbones causes, i en aquest camp, els serveix tant el 
desenvolupament del Tercer Món com l'educació viària, la lluita contra els 
embarassos no desitjats, la prevenció del tabaquisme, o el bon tracte als 
animals. 


La sort de patir una catàstrofe 


Allà on hi ha una gran desgràcia hi ha espectacle i hi arriben els mitjans de 
comunicació. Hi van bàsicament per parlar de la societat que els envia: són 
constants les referències als anostres, voluntaris, als anostresx bombers, als 
(nostress avions, a les anmostress ONG, a les anostres, donacions... Les 
catàstrofes són una ocasió única per exposar les bondats d'Occident, però, 
tot i que a les fotos gairebé només s'hi vegin els cooperants, en realitat a 
totes les crisis són les poblacions i els tècnics locals els que atenen la 
majoria dels afectats. 

Les ONG treuen molt de rendiment de qualsevol inundació, terratrèmol 
o matança. Una imatge val més que mil paraules. Molta gent, quan veu 
muntanyes de morts, reacciona, i reacciona fent donatius. Les ONG 
aprofiten la desgràcia per endegar grans campanyes de recaptació, que a 
vegades no es destinaran a aquella catàstrofe, sinó a d'altres objectius. 

Moltes de les accions que impulsen els organismes d'ajuda durant les 
emergències són vistoses i molt cares, però no essencials. Si en els projectes 
de desenvolupament hi sol haver descoordinació, en les emergències sovint 
hi ha un autèntic caos. Allò que arriba no sempre és allò que cal. Les 
imatges de l'aterratge a l'Àfrica d'avions plens a rebentar de productes 
captiven l'espectador, però de vegades la càrrega no és la idònia: a Etiòpia, 


en plena fam, s'hi van enviar caramels dietètics... Moltes vegades les 
mantes i els hospitals de campanya que arriben són de poca utilitat, i tan 
sols compliquen la situació d'uns aeroports, ports i carreteres saturats 
després de la desgràcia. La tramesa d'aliments és pitjor: moltes vegades 
resulta nociva per a la pagesia de la zona, que veu com es reparteixen 
gratuitament milers de tones d'excedents europeus i ells es queden sense 
mercat per als seus productes. Com a colofó a la catàstrofe, els arriba la 
ruina. 

És espectacular veure com els bombers amb gossos ensinistrats troben 
un nen moribund entre munts de runa, però a l'Àfrica, després d'una 
catàstrofe, la majoria de gent no mor enterrada, sinó abandonada als carrers 
i als hospitals, per manca d'aigua potable i aliments. Portar una 
potabilitzadora és més efectiu que dur gossos ensinistrats, tot i que menys 
televisiu. Queda molt bonic evacuar nens ferits a hospitals de l'estranger 
després d'un terratrèmol, però al mateix país d'on surten aquests nens, des 
de fa molt de temps hi ha milers de malalts que es podrien curar sí fossin 
tractats en hospitals occidentals i que no es beneficien de cap pla 
d'evacuació... 


La boca que menja no parla (proverbi camerunès) 


Tot i que en els seus cursos i seminaris les ONG asseguren que les causes 
del desenvolupament radiquen en la injustícia de les relacions Nord-Sud, 
això es fa imperceptible en la seva publicitat. Qui contempli els anuncis de 
les ONG difícilment podrà deduir que Occident està explotant l'Àfrica. El 
donant sempre veu en les imatges cooperants enviats pel Nord per resoldre 
uns problemes que el Sud és incapaç de gestionar. A més a més, la visió que 
s'extreu de la major part d'anuncis és la d'una Àfrica que està molt agraida 
a un Occident que li dóna ajuts per sortir de la misèria. Moltes 
organitzacions de cooperació insisteixen en el deute de gratitud que té el 
Sud cap al donant del Nord: aFes-te'n soci. Milions de persones t'ho 
agrairan, (Creu Roja), aGràcies I...) a tu per fer-ho possibles (Intermón 


Oxfam), eMucbas gracias en nombre de quienes se beneficiaràún de tu 
colaboración, (Metges Sense Fronteres, MSF) o, senzillament, aGràciess 
(Farmamundi, MSF, Creu Roja, Intermón Oxfam...). L'ajut exterior no és 
plantejat com un deure dels paisos rics envers els més pobres, sinó com una 
simple forma de caritat. 

A Occident la cooperació genera molta autocomplaença, tant per part 
d'aquells que col-laboren amb donatius en l'ajuda internacional com 
d'aquells que es limiten a veure-ho als anuncis. Tots ells se senten 
orgullosos de la tasca de les ONG i no estan gens avergonyits de les 
polítiques exteriors dels seus paisos. Potser aquesta satisfacció seria 
raonable si el continent africà es desenvolupés a tota velocitat gràcies als 
projectes. Paradoxalment, tot i que l'Àfrica continua subdesenvolupada, la 
satisfacció dels occidentals no para de créixer. 


CAPÍTOL 2 


Els cooperants. 
Glòries i misèries dels herois moderns 


A Niamey, la capital del Níger, un dels paisos més pobres del món, hi 
trobem l'Hotel Gavveye, gestionat pel Ministeri de Turisme. El menjar és 
dolent, les habitacions mediocres, els preus astronòmics i les copes de 
garrafa, però l'espectacle impressiona. Les vistes al riu Níger són 
formidables, però encara són millors les que hi ha a l'interior de l'hotel. Al 
vestíbul, als bars, a la piscina i als ascensors et creues amb noies joves, 
guapes, elegantíssimes, sofisticades... 

La raó de tanta concentració de belleses és que tot el que passa al país, 
passa a l'Hotel Gavveye. És ple d'executius amb jaqueta i corbata, perquè 
els principals sopars de negocis tenen lloc al seu restaurant. Moltes vegades 
hi ha caps militars amb uniforme de gala, perquè a l'hotel s'hi organitzen 
juntes de l'Estat Major de l'Exèrcit (i les males llengiúes diuen que allà 
mateix s'hi han preparat diversos cops d'estat, reeixits i no). Hi ha alts 
funcionaris impecables, perquè sovint s'hi convoquen reunions del 
Govern... 


Enmig de tants homes vestits de forma seriosa i irreprotxable, de tant en 
tant s'hi troben joves blancs amb pantalons curts o amb virolades camises 
cautènticament africaness. Alguns van amb xancletes, d'altres porten 
gorretes de beisbol. Circulen per l'hotel amb la lleugeresa de qui coneix bé 
l'indret perquè hi ha estat sovint. Són cooperants. A l'Hotel Gavveye hi ha 


llum sense talls, hi ha còmodes sales de reunions, hi ha piscina, hi ha bars 
agradables.. . No hi ha cap lloc millor, a tot el país, per preparar els plans de 
cooperació. Mentre la gran majoria de nigerins passen penalitats, els 
cooperants organitzen grans àpats en aquest luxós hotel, i mentre mengen 
discuteixen sobre els greus problemes que afecten el Níger i tota l'Àfrica... 
Quan acaben de menjar, van a prendre copes al pub, es banyen a la piscina o 
busquen algunes de les noies espectaculars que es passegen pel vestíbul o 
pel pub de l'hotel i se les enduen a alguna banda. No és estrany veure al bar 
del Gavveye alguns cooperants xerrant amb un ambaixador o prenent unes 
copes amb algun diplomàtic de l'ONU. Qualsevol cooperant europeu, en 
arribar al continent africà, puja d'estatus: a l'Àfrica el convidaran a dinar 
persones que a Europa mai no li dirigirien la paraula... 


Viure com un blanc en un país de negres 


Als europeus que paguen les quotes d'una ONG els pot sobtar, però no pas 
a la gent que viu als paisos africans. Els grans hotels de Dalar, Libreville o 
Luanda viuen, en bona part, gràcies a les trobades de les organitzacions 
humanitàries internacionals. Sovint els cooperants també són els qui més 
utilitzen, a l'Àfrica, els camps de golf, els clubs de tennis, les piscines, els 
restaurants de luxe, els videoclubs... I també les empreses de lloguer de 
velers, de quads, d'ultralleugers, de planxes de surf... 

Els cooperants, a les zones urbanes, solen viure als millors barris 
residencials. Quan surten àl carrer veuen aquella Àfrica que mai no es veu 
en els reportatges de la seva organització: xalets amb jardí, vigilants de 
seguretat, piscines, carrers tranquils... A les zones rurals, invariablement, 
tenen de les millors cases de la comarca. Els tot terrenys dels organismes 
d'ajuda s'acumulen als vespres als aparcaments dels bars de copes i dels 
grans restaurants (els cooperants són molt coneguts pels cambrers dels 
locals nocturns, ja que sovint demanen la factura dels gintònics, per colar-la 
com a dietes). Els membres dels organismes humanitaris fins i tot han 
heretat alguns dels espais d'oci que en d'altres temps ocupaven els colons: 


l'Hotel Bahia de Malabo, el Bar Central de Bata, el restaurant Piri Piri de 
Maputo, el Club Marítim de Beira... 


Els organismes oficials de cooperació a vegades construeixen barris sencers 
d'habitatges per als seus cooperants, per tal de garantir que les seves tropes 
gaudeixin en tot moment d'un nivell de vida comparable a l'europeu. Per 
garantir l'aillament, aquests guetos acostumen a estar rodejats d'altes 
tanques i són vigilats per guardes, que identifiquen qui hi entra i qui en surt 
(a la Guinea Bissau l'edifici que allotja les oficines i els habitatges de 
lNONU és un autèntic búnquer). El recinte de la Cooperació Espanyola a 
Bata, a la Guinea Equatorial, era dirigit per un especialista en seguretat (no 
en va venia del cos de funcionaris de presons). Aquest buròcrata, que 
cobrava un salari impressionant, es prenia molt seriosament el seu paper, i 
al principi del segle XXI encara mantenia vigent l'apartheid en la seva 
diminuta àrea de poder: no deixava entrar dins el zseus recinte els negres 
que no fossin minyones o vigilants. 


Hiperprotegits 


Per evitar que els cooperants puguin patir els problemes que pateixen els 
seus veins africans, sovint se'ls recomana que no visitin determinats barris 
o certs locals. Alguns organismes de cooperació redacten estrictes normes 
de seguretat que lliuren a tots els nouvinguts, en aquestes normes se'ls 
indica tant que no han de fornicar sense condó, com que hi ha certes 
discoteques que no és convenient frequentar. Metges Sense Fronteres, en els 
seus contractes, establia que els cooperants que treballaven al Camerun no 
podien agafar taxis després de les set de la tarda, deien que ho feien per la 
seva seguretat. Algunes congregacions religioses van més lluny, i no deixen 
que les seves voluntàries laiques europees trepitgin ni tan sols els bars de la 
zona: quan acaben la feina han de tornar de seguida al convent. Malgrat tot, 
vés a saber com, algunes de les voluntàries es queden embarassades. 


No se sap a qui se li va acudir exactament de reclutar centenars de persones, 
que cobren més de 10.000 dòlars mensuals, per resoldre els problemes 
d'aquells que viuen amb menys d'un dòlar al dia. Però un dels problemes 
evidents de l'assumpte és que cobrant aquest salari astronòmic és molt 
difícil que arribis a coincidir mai amb els pobres del país on vius i, per tant, 
és pràcticament impossible que t'identifiquis amb ells, més enllà de la pura 
entelèquia. Alguns cooperants acaben confonent el seu món de fantasia amb 
el món real: 4En aquest país no es pot viure amb menys de 4.000 euros 
mensualss, vaig sentir que deia un alt responsable de la cooperació a un 
col-lega seu de la mateixa categoria, en presència d'un becari europeu, que 
en cobrava 1.200, i a pocs metres del xofer, que en cobrava 450 (i que tenia 
un salari prou elevat pels estàndards locals). 

Els missioners no són gaire diferents dels cooperants. Si ens atenem al 
que diuen els butlletins parroquials, creurem que viuen com els habitants 
més pobres del continent africà. L'Església, en els darrers anys, ha insistit 
molt en la necessitat que els missioners s'inculturin, és a dir, que se 
submergeixin en la cultura de la zona on treballen. En teoria haurien 
d'allotjar-se, menjar, treballar i patir com els seus veins. Però en realitat, la 
inculturació és més aviat superficial. Les monges europees, a l'Àfrica, 
acostumen a calçar-se amb xancletes i vestir-se amb Rabàs, unes bates 
àmplies de tela africana (un tipus de vestit que, habitualment, només es duu 
per estar per casa). Els capellans ni tan sols es posen bates de tela africana: 
la seva inculturació a vegades només passa per una gran tolerància amb la 
llibertat sexual, especialment amb la pròpia. 

Els missioners no viuen com els africans pobres. Els convents de 
capellans tenen cuinera, i els de monges, xofer. Gasten el que calgui (de les 
donacions dels catòlics o de les subvencions d'alguna institució occidental) 
per tenir un bon pou amb aigua potable i un generador de llum. Mentre els 
vilatans estan a les fosques i carreguen galledes des de la font del poble fins 
a Casa per aprovisionar-se d'aigua, a les monges europees, malgrat el seu 
vot de pobresa, no els manca mai l'electricitat i sempre poden dutxar-se 
còmodament. Les seves cases, espectaculars en comparació amb les de la 


zona, solen estar a la part més alta i més ventilada de la població. Tot i això, 
els missioners són especialistes en demanar: als aeroports d'Europa són 
coneguts per la seva habilitat per facturar, sense pagar, gegantesques 
maletes on, a més de llibres escolars, hi encabeixen formatge i pernil de 
qualitat per als seus companys de congregació. A l'aeroport de destí, mai no 
seran molestats, perquè el crucifix que llueixen encara provoca una 
supersticiosa reverència entre molts africans. 

Tot i que els missioners competeixen amb els cooperants en nivell de 
vida, hi solen tenir una relació tensa. Els missioners presumeixen de les 
seves llargues estades a l'Àfrica i tracten els cooperants d'aficionats, els 
retreuen, també, que només treballin per diners. Els cooperants 
Contraataquen argumentant que a ells no els fan contractes vitalicis, sinó 
temporals, a més a més alguns al-leguen que si no assumissin les seves 
càrregues familiars, tampoc es preocuparien tant pels diners... 


Les relacions entre els cooperants i els empresaris occidentals residents a 
l'Àfrica tampoc són gaire harmòniques. Els cooperants solen acusar els 
empresaris de mafiosos i pirates, diuen que es dediquen a espoliar el 
continent africà mitjançant tot tipus de pràctiques amorals. Sovint no els 
manca raó. Però si es pregunta als empresaris occidentals que viuen a 
l'Àfrica què pensen dels cooperants, respondran que es tracta d'una colla de 
vividors i de fracassats, que viuen a cos de rei a costa dels diners públics i 
que són incapaços de desenvolupar res. A vegades tampoc els falta la raó. 


A les fosques, per veure la llum 


El 1952 un metge i teòleg alsacià, Albert Schvveitzer, va guanyar el premi 
Nobel de la pau per la seva tasca humanitària en un hospital gabonès (en el 
qual hi havia còmodes habitacions per als blancs i senzilles sales per als 
negres). Schvveitzer es va convertir, a Europa, en tot un mite, i alguns 
aristòcrates europeus viatjaven fins a la remota localitat de Lambarené per 


tenir una experiència mística veient els leprosos de l'hospital i escoltant el 
culte doctor Schvveitzer tocant Bach en un piano de cua a la vora del riu 
Ogooué. 

Un dels elements que garantia l'èxit de la visita, i la consegient donació 
per a l'hospital adel doctor Schvveitzer,, era l'autenticitat de l'entorn. 
L'hospital era arealment africàrs: no tenia electricitat. Tot i les quantioses 
ajudes que arribaven a Lambarené, el doctor alsacià sempre es va negar a 
comprar un generador, ja que creia que els africans no necessitaven la llum 
per a res. Si calia operar algú de nit, en aquell amagnífic, hospital es feia 
sota la llum de les espelmes, amb el risc que això comportava per als 
malalts. Als visitants els semblava la mar de normal, i després d'unes 
quantes vetllades idíl-liques a Lambarené, al voltant del foc, tornaven a casa 
seva i quan hi arribaven pitjaven l'interruptor, encenien el llum i obrien la 
seva nevera per prendre una cervesa ben gelada. 


Els amateurs 


En els darrers anys han proliferat els cooperants aficionats. Són gent que 
sovint té una feina estable o responsabilitats familiars, i que per això no es 
veu capaç de passar-se un munt d'anys al continent africà. Però aquests 
individus tenen molt bona voluntat i estan convençuts que els seus 
coneixements seran útils als africans (entre ells hi ha gent sense estudis però 
que està convençuda que podrà fer acoses, que els negres no saben fer). 
Aquests voluntaris s'ofereixen insistentment als organismes d'ajuda per 
passar-se un mes excavant pous, organitzant jocs per a la canalla o atenent 
malalts en un hospital. Hi ha ONG que els accepten i n'hí ha d'altres que 
fins i tot dissenyen projectes especials per a ells. 

Aquests 4cooperants d'estiu, aprofiten dl'experiència, per fer una 
ràpida immersió en la cultura africana: es vesteixen amb teles virolades, es 
pentinen amb trenetes, porten polseres de petxines, fan llargues xerrades 
amb el seu xofer o amb la seva cuinera... Generalment, els africans adoren 
aquests cooperants, que tenen un fort complex de Pare Noel. Duen 


motxilles gegantesques carregades de bolígrafs, arracades de plàstic, 
transistors, condons, samarretes de publicitat i mòbils vells, i durant la seva 
curta estada reparteixen totes aquestes andròmines a tort i a dret. Quan 
tornin al seu país, encara enviaran per correu algun regal més. 


Alguns d'aquests cooperants durant el temps que són a l'Àfrica pareixen 
una idea genial per donar continuitat a les seves il-lusions: uns planegen 
portar un porc i una truja i muntar una granja on produir embotits, d'altres 
volen organitzar un curs de brodat per alliberar les dones africanes de 
l'opressió masclista que pateixen, d'altres pensen fer una reserva per 
protegir les tortugues marines i evitar que els africans se les fotin per 
esmorzar... No hi ha perill: generalment aquestes idees, tal com els han 
arribat, els marxen. Ben aviat hauran oblidat els seus somnis de 
desenvolupar el continent africà. 

La gran majoria d'aquests cooperants amateurs no tomen mai al 
continent africà. L'estiu segient decideixen que és millor anar-se'n de 
vacances a un resort del Carib, es casen o s'apunten a un treRRing pels Picos 
de Europa... Però hi ha un nombre estimable de cooperants d'estiu que en 
la seva breu estada s'enamoren. Descobreixen que la seva mitja taronja en 
realitat era al Senegal, o al Camerun, o a Cap Verd. Aquests enamorats 
solen tornar a l'Àfrica, però ja no com a cooperants, sinó com a pretendents 
O pretendentes. Organitzen una gran festa, com més etradicional, millor, es 
casen i s'enduen la seva parella a Europa. Habitualment els seus matrimonis 
resulten catastròfics, però en uns temps on gairebé tots els matrimonis són 
desastrosos, això no importa gaire. 

Els organismes de cooperació que presumeixen de ser eseriosos, 
critiquen molt la cooperació amateur: la feina d'aquests cooperants 
acostuma a ser de poca qualitat, i no té continuitat. Però els cooperants 
amateurs sempre estan molt satisfets d'allò que han fet. Han anat a viure 
una eexperiència, i tornen amb ella. Grans quantitats de fotografies els 
serviran per perllongar-la i Continuar amb dl'aventura d'ajudar, des del sofà 
de casa seva. Alguns tornen tan convençuts que durant aquell mes han 


conegut l'Àfrica de debò que fins i tot publiquen algun llibre per relatar les 
seves eincreibless experiències. 


Els cooperants amateurs no es pregunten quin sentit té el projecte en què 
han col-laborat, ni si serveix mínimament per al desenvolupament. Per ells, 
el que és realment important és que ecal fer alguna cosa. Qualsevol cosa. 


Vacunes per als pigmeus 


L'estiu del 2002 van aterrar a l'aeroport de Douala un grup d'estudiants de 
medicina francesos. Anaven a vacunar els pigmeus de la zona de Bipindi, al 
sud del Camerun. Van arribar a l'aeroport amb tot de vacunes, sense tenir en 
compte que en aquell país africà es poden comprar sense cap problema. 
Però en canvi es van oblidar de preveure com havien de guardar-les, al 
Camerun no és gens fàcil de trobar neveres que funcionin, sobretot a les 
zones rurals. Al cap de quaranta-vuit hores les vacunes ja eren en mal estat i 
s'haurien d'haver llençat. Però els estudiants no havien vingut de tan lluny 
per a no res, i van decidir prosseguir amb la vacunació, amb les vacunes en 
bon estat o en mal estat. 

A Bipindi, mitjançant una pseudo ONG pigmea, manipulada per un 
camerunès espavilat no pigmeu, van anar de poble en poble convocant tots 
els habitants. Els reunien i els vacunaven sense dir-los ni de què els 
vacunaven. Les vacunes que injectaven, si no haguessin estat en mal estat, 
haurien requerit de dues dosis: per això en totes les campanyes de 
vacunació es faciliten carnets de vacunació on es marquen les vacunes 
donades i el dia de l'administració. No van portar carnets, i per tant en el 
futur seria impossible completar la vacunació... 

Els estudiants van viure tres setmanes en condicions espartanes: van 
menjar espaguetis amb sardines de llauna dia sí i dia també, van beure aigua 
potabilitzada amb lleixiu, no van emborratxar-se, no van anar de festa amb 
els negres i, evidentment, no van mantenir relacions sexuals interracials. 


Eren uns autèntics màrtirs de la cooperació al desenvolupament. Però van 
anar-se'n del Camerun molt satisfets: deien que la atasca, que havien 
acomplert era de gran importància. Si haguessin fet el mateix a França els 
haurien processat per un delicte contra la salut pública. 


Els professionals 


La majoria d'organitzacions d'ajuda tenen gent que s'ofereixen com a 
voluntaris. Però es voluntaris no poden substituir els professionals. Per això, 
en els darrers anys hi ha molts joves que es fornien per convertir-se en 
tècnics de la cooperació a través de seminaris, cursos i màsters. A més a 
més, hi ha professionals de diverses especialitats (metges, enginyers, 
advocats...) que, en algun moment de la seva carrera, s'han vist involucrats 
en projectes de cooperació i que han acabat per especialitzar-se en aquest 
camp. 

El cooperant professional potser comença a dedicar-se a l'ajuda 
internacional per bona voluntat, amb l'esperança de salvar el continent 
africà. Però a poc a poc va enfrontant-se a la vida real, i comença a reclamar 
més estabilitat, més bon salari, més comoditats... Els que viatjaven en 
camió quan eren joves, al cap d'uns anys exigeixen tot terrenys amb aire 
condicionat i vols en business class. 

Aquest procés d'aburgesament generalment va paral:lel a un desengany 
progressiu. El cooperant ingenu desitja fer-se amic de tothom, però a poc a 
poc es va adonant que en la seva posició això és tremendament difícil. En la 
seva persona es materialitza la frontera entre el Nord ric i l'Àfrica pobra. A 
la comunitat on treballa, tothom en vol treure alguna cosa: feina, 
medicaments, roba... I probablement deu patir fortes reticències dels seus 
companys de feina africans: el tècnic de l'ONG del Nord pot cobrar salaris 
astronòmics, mentre que els seus companys del Sud de la mateixa 
qualificació tenen salaris ridículs (en estàndards de paisos desenvolupats). 
A més a més, al cooperant europeu sovint l'envia la seu central de la seva 
organització perquè s'ha constatat que els projectes dirigits únicament per 


personal local tendeixen a bloquejar-se a causa de la inactivitat o de la 
corrupció. Així, aquella persona que pensa que va a ajudar, en realitat va a 
vigilar. Més que de tècnic, fa de policia. 

Davant la impossibilitat de teixir xarxes d'amistat amb els africans, 
normalment el cooperant triarà de relacionar-se amb els altres blancs (els 
expatriats, expats, com en diuen els francòfons): jugarà a tennis amb ells, 
veurà pel-lícules d'art i assaig amb ells i beurà vins francesos amb ells. 
Sovint passarà setmanes senceres reclòs en el sacrificat món de piscines, 
minyones i bars de copes on sobreviuen els treballadors de l'ajuda. La 
relació del cooperant professional amb la societat local sovint passarà 
només per la ecoopulaciós (simbiosi entre cooperació i copulació): les 
discoteques freqiientades per xapers i prostitutes són el punt de contacte 
habitual entre els cooperants i els africans. Alguns cooperants van més enllà 
i acaben aparellats. Qualsevol rossa que vagi al Senegal s'arrisca a tornar a 
Europa acompanyada d'un músic rasta amb llargues trenes. 

Les ONG privilegien els tècnics generalistes en cooperació sobre els 
especialistes en paisos concrets: algú es pot estar una temporada organitzant 
el sistema sanitari d'una regió de Mali, per després passar a coordinar les 
associacions pageses de Zàmbia, o a desenvolupar l'ús d'energia solar al 
Palistan. D'aquesta forma, els cooperants tendeixen a donar voltes 
contínuament d'una banda a l'altra. Són solidaris amb tothom en abstracte, 
però no s'identifiquen amb ningú. Passen pertot arreu, i enlloc no hi deixen 
vincles. Afirmen participar d'una cultura universal que comparteixen amb 
tothom, i viuen en el seu microcosmos de cooperants, amb un gran 
menyspreu per la realitat concreta del lloc on són. Quan fa anys que donen 
voltes pel món, la majoria d'aquests cooperants estan ben entrampats 
perquè han arribat a un punt de no retorn: no tenen família al seu país 
d'origen, tota la seva experiència laboral és en el món de la cooperació i no 
tenen arrelament enlloc. L'única fugida endavant que els queda és continuar 
cooperant, cooperant i cooperant. 


Alguns sectors ultradretans odien profundament els cooperants, que per ells 
personifiquen els perills de l'esquerra tercermundista: 4Estos cooperantes 


simpatizan mucho con estos talibanes de los cojones y se les hace el culo 
Pepsi Cola al oir hahlar de la Alianza de Civilizacioness, es podia llegir en 
un dels molt blocs de la dreta radical espanyola. Però la major part dels 
cooperants, especialment els que fa molts anys que estan sobre el terreny, 
queden molt lluny de ser revolucionaris esquerranosos: la majoria són 
professionals escèptics que treballen per a organismes de cooperació com 
d'altres persones treballen com a representants de bolígrafs o com a 
administradors de finques. 


Mendiluce: l'aventura de cooperar 


José Maria Mendiluce és un polític socialista que ha basat tota la seva 
carrera en el seu aprestigia de cooperant. En qualsevol entrevista o en 
qualsevol dels seus discursos no hi falten les referències autoglorificadores 
a la seva tasca com a salvador del món. Per reforçar el seu currículum va 
publicar un llibre, El amor armado, en el qual explicava la seva vida en el 
món de la cooperació. Va ser tot un èxit: barrejava en un curiós còctel les 
típiques escenes de novel-les d'aventures (cocodrils, atacs amb granades, 
màgia...) amb el relat de la vida dels cooperants: una mena de festa 
contínua amb tecs, sexe, amistats incombustibles i molt d'alcohol (vvhishy i 
ebirress). Tot això regat amb una exhibició desmesurada de 
sentimentalisme llagrimer, amb referències contínues a ocasions en què 
havia plorat veient la desgràcia aliena. Una forma de transmetre el que 
definia com a eefecte enganxant de la solidaritat.. 

La reflexió intel-lectual que hi ha al darrere d'aquesta obra és molt 
simple. Els cooperants són els protectors del Sud: l'autor no dubta en cap 
moment de la seva legitimitat, perquè parteix de la base de la seva bondat. 
Mendiluce i els seus són dels bonsx, zels de l'amor, zel bàndol de l'amor 
armats, que s'enfronten als eadolentss, aals de l'odix, dl'enemic de 
sempres... Tots els conflictes del planeta es redueixen a un de sol: el xoc 
entre ala perversitat d'unes idees i dels que les imposen, tractant 
d'arrossegar-nos cap a la tribu i cap a les cavernes- i ala bellesa i capacitat 


d'amor i d'ànsies de futur d'una població massacrada,. Darrere d'aquesta 
allau de bones intencions, Mendiluce no amaga el seu bel-licisme, apel:la al 
apacifisme bel-ligerant per defensar-nos dels que ens odiens. Això sí, tot ho 
fa per una bona causa: construir duna cultura de la pau, de la tolerància, una 
cultura positiva de la diversitab:. Aquest missatge tan potiner es basa en la 
terrible arrogància d'uns occidentals que es consideren la solució a tot. 
Potser per això, El amor armado es va convertir en el llibre de capçalera de 
molts cooperants. 


Els funcionaris de la bona fe 


Entre els cooperants que treballen sobre el terreny n'hi ha molts que en el 
dia a dia es veuen obligats a plantejar-se molts interrogants. Són conscients 
dels problemes dels projectes, i volen solucionar-los, però no saben com. 
No reneguen de la cooperació, però no tracten d'amagar-ne les limitacions. 
En canvi, els qui són uns complets il'luminats són els funcionaris que 
treballen a les oficines de cooperació de la funció pública, que només 
coneixen el desenvolupament a través dels papers. La majoria procedeixen 
d'altres cossos de l'administració, però no se sap exactament com, algun dia 
van ser transferits a un departament on es viatja molt, es gestionen grans 
pressupostos i, a més a més, se salva el món. 

Els funcionaris que s'ocupen de temes de cooperació a l'administració 
estan molt sol-licitats, sempre tenen trucades, visites, reunions de feina... 
Són ells els que filtren als responsables de les ONG quines són les línies 
que la seva institució està disposada a finançar, i quins projectes no tenen 
cap possibilitat de rebre una subvenció. A la fi, aquests funcionaris són els 
que decideixen a quins projectes es donen calés i a quins no. A vegades 
arriben a creure que el seu paper és bàsic per al desenvolupament del 
continent africà... 

La clau de treballar en aquests departaments és la deformació 
continuada. A base d'assistir a seminaris, congressos i trobades sobre el 
marc lògic, les estratègies de gènere, la transversalitat, la dinamització de la 


societat civil i mil coses críptiques més, un acaba per submergir-se dins una 
bombolla absolutament hermètica. Per poder-s'hi mantenir només cal estar 
ben desconnectat de la realitat. Els funcionaris ho estan: les curtes estades 
que fan sobre el terreny només els serveixen per veure allò que van a veure 
i que ja han llegit mil vegades en informes, dossiers, rapports, anàlisis de 
situació i altres documents sobre la cooperació. Quan visiten una zona 
normalment només s'entrevisten amb la gent de l'entorn del projecte, de tal 
forma que és molt difícil que cap testimoni els trenqui aquest estat de 
felicitat astral. 

L'únic problema és que en aquests viatges, de tant en tant, el funcionari 
es veu obligat a entrar en contacte amb la realitat africana: de vegades 
arriba a una zona plena de mosquits, en d'altres li ofereixen menges 
estranyes, en algunes ocasions ha de patir esperes llarguíssimes pel retard 
de les autoritats locals, en alguns paisos li toca viatjar hores i hores per 
carreteres plenes de sotracs... Fins i tot pot ser que es trobi algun dels seus 
interlocutors completament borratxo. Normalment, els funcionaris tenen un 
bon comitè de recepció que tracta d'evitar-los qualsevol molèstia, però 
malgrat tot sempre es produeix alguna errada. Un cop, a Malabo, la 
Cooperació Espanyola va rebre la visita d'un alt càrrec del Govern espanyol 
adscrit a un departament especialitzat en afers africans. El funcionari que 
Vacollia va dur-lo a sopar a un restaurant local, amb aspecte de taverna, 
però on es menja un peix a la brasa d'una qualitat excel-lent. El responsable 
d'afers africans es va sentir profundament ofès perquè haguessin pensat que 
ell podia menjar en un lloc com aquell. No va haver-hi més remei que 
portar-lo al restaurant d'un gran hotel perquè mengés cuina europea en un 
marc occidental. 

Rere aquest rebuig de molts funcionaris al contacte amb la societat local 
no hi ha sinó un profund refús a tot allò que és negre (tot i que camuflat 
d'un discurs paternalista). L'obsessió de molts buròcrates implicats en la 
cooperació és canviar els negres perquè deixin de ser com són i es 
converteixin en gent araonables, com els occidentals. Per això els resulta 
fantàstic entendre's amb els negres occidentalitzats residents a París o a 
Nova YorH, i fer-ho als restaurants de luxe de Las Palmas, Marsella o 
Ginebra. D'aquesta forma poden resoldre tranquil-lament els problemes de 


V'Àfrica, menjant llagosta i sense sentir, de fons, els ritmes de biRutsi o 
coupé de callé que tan sovint els africans escolten a tot volum. 


Les teories del desenvolupament, encarnades 


En moltes universitats, en els darrers anys, s'hi han organitzat cursos sobre 
cooperació intermacional: Postgrau en Estudis Africans i Cooperació, 
Màster en Cooperació Internacional, Seminari d'Iniciació a la Cooperació 
al Desenvolupament, Curs de Tècniques d'Avaluació en Cooperació 
Internacional, Màster per a Dirigents del Sector No Lucratiu, Màster per a 
Voluntaris Internacionals en Cooperació... 

En els cursos d'iniciació i de nivells inferiors hi predominen les 
grenyes, els sarrons i els texans estripats. Nois i noies amb estètica hippy 
amb una gran vocació s'acumulen a les aules. En alguns d'aquests cursos, 
més que classes, sembla que s'hi donin comunions... Normalment, aquestes 
classes s'imparteixen a les aules més atrotinades de la universitat, O fins i 
tot en locals d'alguna ONG, lluny dels centres acadèmics. Tot i l'estat rònec 
de les aules, els alumnes estan convençuts que allà rebran la saviesa que els 
permetrà de desenvolupar tot el món subdesenvolupat. Aquests alumnes 
llegeixen diaris progressistes, participen en blocs alternatius i van a 
manifestacions antiglobalització. 

Els cursos de nivell més elevat acostumen a ser bastant diferents: es fan 
en aules luxoses i se serveix cafè entre classe i classe. A vegades fins i tot 
se celebren a les seus d'organismes oficials. Són inaugurats per alts 
funcionaris ben encorbatats i el perfil dels estudiants canvia radicalment: hi 
ha moltes jaquetes, cabells ben retallats i fins i tot alguna corbata... 

Perquè tots aquells joves de pensament alternatiu, en canviar de 
continent, passen de ser la base de la societat europea a integrar l'elit de la 
societat africana. Advocats, enginyers, antropòlegs, informàtics, sociòlegs, 
historiadors, agrònoms, metges o infermers, a l'Àfrica, esdevenen 
experts. Ningú no els discutirà aquesta categoria, en tenen prou de 
mostrar el seu pàl-lid color de pell. A més a més, gaudiran d'un nivell de 


vida infinitament superior al de la població local i, normalment, molt 
superior al que aconseguirien al seu país d'origen amb el seu nivell 
d'experiència i de formació. 

Amb el temps, els qui treballen en els projectes, amb nombrosos 
privilegis, poden pujar de categoria i fer-se consultors, així deixaran de 
treballar permanentment sobre el terreny i incrementaran notablement el seu 
salari. El consultor pot ser un antropòleg, un economista, un enginyer... La 
seva formació universitària no és gaire important, el que és essencial és el 
domini del conjunt de dogmes i sobreentesos que defineixen les teories del 
desenvolupament. Unes teories molt complexes, però d'una gran fragilitat 
intel-lectual: la major part de les anàlisis sobre la cooperació patirien una 
desqualificació sense pietat si fossin analitzades amb els paràmetres dels 
estudis acadèmics. 

De fet, el consultor ha d'oblidar-se de moltes de les coses serioses que 
ha après a la universitat per tal de moure's amb comoditat entre el conjunt 
de teories de pa sucat amb oli que s'han convertit en el credo de la 
cooperació. Un antropòleg haurà d'obviar que hi ha societats amb diferents 
valors i amb diferents estratègies d'evolució, un economista haurà d'obviar 
que hi ha paisos que s'han desenvolupat amb criteris oposats als que 
defensen els organismes internacionals... El que és essencial és que el 
consultor no questioni en cap moment els principis del desenvolupament ni 
de la cooperació, i que, com a molt, es limiti a fer petites variacions a la 
doctrina en vigor. 

El consultor en cooperació és l'encarregat de la cidentificaciós, de 
Peacompanyamento, del amonitoratges i de l'eavaluaciós dels projectes, 
entre moltes altres tasques de nom altisonant (dit de forma més senzilla, el 
consultor, en estades curtes, s'encarrega de triar, controlar i valorar els 
projectes). De fet, fins i tot hi ha governs africans que, per manca de 
personal especialitzat, contracten consultors en cooperació estrangers 
perquè els assessorin en temes de desenvolupament. També hi ha certs 
governs que no tenen prou recursos per contractar aquest tipus de 
consultors, aleshores són els organismes internacionals els que els 
contracten per ells. En una ocasió el Fons Monetari Internacional (FMI) va 
reclutar un economista nord-americà, Robert Rlitgaard, perquè assessorés el 


Govern de la Guinea Equatorial en les seves negociacions amb l'FMI. Com 
un pot imaginar, es tractava d'un assessorament trampa. De fet, qui paga 
mana, i el consultor estava sotmès a fortes pressions dels que el pagaven, tot 
i que oficialment havia de defensar els interessos del Govern guineà. Quan 
va tornar al seu país va publicar un llibre sobre el que havia vist a la Guinea 
en el món de la cooperació: es titulava Tropical Gàngsters. 

La tasca del consultor és molt complexa, perquè cal utilitzar una sèrie 
de conceptes absolutament eteris: l'anomenat marc lògic. Un bon informe 
cal que incorpori termes com limitants externs del projecte, matriu del 
projecte, indicadors objectivament verificables de l'objectiu general, 
metodologia DAFO: detecció en l'organització de debilitats, amenaces, 
fortaleses i oportunitats, incidència, hipòtesis externes, fonts de 
verificació, estàndards i indicadors específics, beneficiaris actuant en el 
projecte com a actors clau per al seu desenvolupament, enfocament de 
drets, priorització, monitoratge, advocacy, processos d'avaluació interna 
on-going, i, sobretot, participació. 

De fet, per a la majoria dels mortals els informes sobre cooperació són 
incomprensibles. També ho són per a la majoria dels cooperants que 
treballen sobre el terreny. Aquestes persones tenen problemes per identificar 
l'hospital o l'escola on s'han passat quatre o cinc anys treballant quan 
llegeixen l'informe del consultor que hi ha estat durant vint-i-quatre hores i 
que ha redactat quaranta pàgines d'estranya prosa. Encara més 
incomprensible resulten aquests indigestos documents per a les poblacions 
que en teoria es beneficien del projecte, ja que sovint amb prou feines 
dominen el francès, l'anglès, el castellà o el portuguès. A ells, aquests 
documents els sonen a xinès. Tal vegada podrien entendre'ls millor si es 
redactessin de forma més planera, però així es perdria la mística del 
projecte. Per solucionar el problema de comunicació entre les poblacions 
locals i els consultors, els organismes de cooperació del Nord organitzen 
cursos de gestió i elaboració de projectes per a les ONG africanes. En lloc 
que els cooperants i els consultors aprenguin a comunicar-se amb els 
africans, pretenen que siguin els africans els que s'habituin a utilitzar el 
llenguatge ecorrectes. 


En el fons, és igual entendre els informes d'avaluació final dels 
projectes o no. En realitat, tots són bastant similars. De fet, en tots és 
obligatori que hi figurin una llista d'aspectes positius i una d'aspectes 
negatius del projecte, de tal forma que es contrapesin i s'eviti qualsevol 
tipus de valoració cextremax. Res no està massa malament. El consultor no 
pot dir que el projecte estudiat és una completa bajanada, només s'espera 
que apunti aspectes a millorars. 

L'any 1999, un govern africà tan sols va justificar amb factures un 1520 
dels fons que l'UNICEF li havia passat per protegir els drets dels infants i 
de les dones. L'altre 85200 s'havia volatilitzat. Els responsables locals de 
P'UNICEF van tenir diverses reunions amb els responsables governamentals 
per fer-los entendre que calia resoldre aquesta questió. L'any seguent, el 
govern va aportar factures per un 1820 del total entregat. aNoméss s'havia 
volatilitzat el 8206. L'informe anual de l'UNICEF sobre la cooperació amb 
aquest govern destacava, com a aspecte negatiu, que la justificació de fons 
no era ecorrectay. Com a aspecte positiu, es constatava que s'anava pel bon 
camí, ja que aquell any s'havien justificat amilloro les despeses. 


Sense errors 


És excepcional que un projecte rebi una valoració molt negativa en una 
avaluació. En primer lloc, perquè el consultor acostuma a sentir-se obligat 
moralment amb el cooperant que porta el projecte. Quan el consultor visita 
una iniciativa de replantació d'arbres d'una zona semidesèrtica del Sahel o 
una rústica escola de la selva equatorial, no troba cap hotel. En 
consequència, es veu obligat a hostatjar-se a casa del cooperant que dirigeix 
el projecte, a alimentar-se del menjar que aquest li dóna, i fins i tot a beure's 
el seu vvhishy. És el cooperant qui li mostra el projecte, qui li presenta els 
treballadors, qui li ensenya quines són les contraparts... El que ve de l'altra 
banda del món difícilment pot avaluar un projecte per si mateix en uns dies. 
Per tant, és molt fàcil que es deixi conduir pel seu amfitrió i que les 
conclusions a què arriba no siguin oposades a les d'ell. I el coordinador del 


projecte normalment no es mostrarà gaire crític, perquè si decidissin tancar 
el seu projecte es quedaria a l'atur... 

Però a més a més hi ha un altre factor que fa que la majoria d'informes 
de projectes siguin positius: gairebé totes les consultories són finançades 
per les institucions que subvencionen els projectes. Aquestes institucions 
utilitzen la cooperació al desenvolupament com una eina per millorar la 
seva imatge. Els resultaria intolerable, doncs, que es fes públic que les grans 
quantitats de diners que han invertit no han servit per desenvolupar l'Àfrica. 
El consultor sap perfectament que ha de presentar informes positius, en què 
com a màxim es pot incorporar algun element negatiu. Els consultors que 
resulten massa crítics amb l'ajuda al desenvolupament són escombrats i no 
tornen a ser contractats. Les institucions consideren que els consultors ano 
són útils, si insisteixen en el fet que els projectes no contribueixen al 
desenvolupament. 


Les avaluacions s'han convertit en una autèntica paròdia. No és estrany que 
vAfrica, després de rebre tants i tants projectes avaluats positivament, 
continui subdesenvolupada. 


Brindis per un món que se'n va en orris 


Mentre els consultors afirmen que tot va bé en el món de la cooperació, al 
seu voltant tot es va esfondrant: a l'Àfrica no hi ha projectes que es 
consolidin. Però alguna cosa comença a bellugar-se. En el món acadèmic 
cada cop hi ha més estudis crítics amb la cooperació, de fet, en els darrers 
anys se n'han produit moltíssims. Ja no es tracta de trobar com es pot 
millorar l'eficàcia de la cooperació, sinó senzillament de demostrar que els 
projectes no funcionen. Però quan un consultor pagat per una agència de 
lONU presenta el seu infecte informe sobre qualsevol tema en un país 
africà, sempre hi ha un refrigeri, amb vvhisRy i canapès, i hi acudeix una 
munió de gent, entre la qual mai no hi falten ministres, ambaixadors, 


directors generals i secretàries amb faldilles curtíssimes i ungles 
llarguíssimes. I a la fi de l'acte, el consultor rep un sucós taló, en la moneda 
que ell vulgui. En canvi, les anàlisis serioses sobre la cooperació solen 
aparèixer en revistes científiques que circulen sense claca, sense 
aplaudiments i sense pagaments generosos. 


Carregats de bones intencions 


No hi ha cap dubte que en el món de la cooperació hi ha gent de molta 
vàlua. Alguns cooperants han passat anys i anys en una societat molt 
allunyada de la seva, en condicions molt precàries, amb la ferma intenció 
d'ajudar els seus habitants. Hi ha pirates, incompetents i bon vivants, però 
també hi ha individus altruistes i gens autoritaris, alguns dels quals han 
arribat a tenir una gran sintonia amb els africans. 

Però de l'existència de adbons, cooperants no es pot inferir que els 
projectes en què treballen desenvolupin l'Àfrica, que és el que un pot 
entendre si mira la televisió o llegeix els prospectes de moltes ONG. En els 
mitjans de comunicació el que es valora positivament dels cooperants és la 
seva bona voluntat i no la seva habilitat per desenvolupar el continent africà 
(una destresa que a hores d'ara ja és evident que si existeix, és ben minsa). 
Són la cara amable del Nord. 


El problema és que els polítics dedicats a temes de cooperació, els 
cooperants i els experts, s'han convertit en intocables, perquè se suposa 
que encarnen totes les bondats d'Occident. Sembla criminal questionar la 
tasca d'aquelles persones que han decidit ajudar els altres, i posar en dubte 
V'eficàcia dels projectes implica quiestionar els cooperants. Els cooperants i 
els experts, com que no reben cap crítica facin el que facin, arriben a actuar 
amb una terrible supèrbia. Alguns es consideren legitimats per a tot. A 
vegades imposen els seus criteris a les poblacions africanes en nom del 


desenvolupaments i els neguen el dret a decidir com volen construir el seu 
futur. 


CAPÍTOL 3 


Les ONG del Nord. 
T-ONG-O 


Els europeus no acostumen a tenir gaire bon concepte dels africans: sovint 
els consideren poc civilitzats. Però no són els únics racistes del planeta. La 
gent de l'Àfrica de l'Oest i de l'Àfrica de l'Est tampoc tenen gaire bon 
concepte dels naturals de l'Àfrica Central, com els camerunesos. Creuen 
que són caòtics i desordenats. Dins del Camerun, els camerunesos del nord i 
de l'oest menyspreen els autòctons del sud, com el mateix president. Diuen 
que els del sud mengen micos i que per això es tornen salvatges com els 
micos. I les societats del sud del Camerun odien els pigmeus bagyeli. Els 
consideren salvatges, bruts, brètols, mandrosos, drogoaddictes... 

Fins no fa gaires dècades, els bagyeli eren caçadors recol-lectors 
nòmades i vivien a cavall entre el Camerun i la Guinea Espanyola. Després 
de les independències van haver de fugir de la Guinea, i es van instal:lar, 
tots, al sud del Camerun. Però davant les pressions de l'Estat i la reducció 
de les zones de selva van anar-se estabilitzant en alguns poblats, a les zones 
de Bipindi i de Rribi. 

A part del racisme, els pigmeus tenen molts d'altres problemes. El seu 
mitjà de vida tradicional, la caça i la recol-lecció, està en davallada a causa 
de la desaparició de la selva verge (provocada per l'augment de població i 
per extensió de les explotacions forestals). A més a més, prop dels pobles 
on viuen els pigmeus s'hi va construir, fa alguns anys, el gran oleoducte que 
duu el petroli del Txad a l'Atlàntic. L'oleoducte suposa una gran barrera 
que divideix en dos els territoris on els pigmeus caçaven, recol:lectaven i 


conreaven, i els dificulta extraordinàriament el seu mode de vida. A més a 
més, durant la construcció de la gran canonada es va estendre la prostitució, 
V'alcoholisme i la sida per la zona. El Govern camerunès i els organismes 
internacionals van prometre ajudes per pal-liar els costos socials d'aquesta 
obra d'enginyeria, però no van arribar mai. 


La major part dels pigmeus viuen en cabanes, al marge de la amodernitat,. 
Els seus pobles no tenen llum, els seus nens no van a l'escola, i ben pocs 
d'ells saben llegir i escriure correctament. Per sort, en algun moment algun 
català va passar per la zona, va veure la situació dels pigmeus i va decidir 
de solucionar-los la vida. Va buscar una ONG i van preparar un projecte per 
fer accessible la informàtica als bagyeli. Van recollir ordinadors vells a 
Catalunya, els van dur al Camerun i els van instal-lar en una missió del sud 
del país, per a ús exclusiu dels pigmeus. Diuen que el projecte va ser un 
èxit. Però encara no se sap de cap bagyeli que hagi arribat a enginyer 
informàtic. Tampoc se sap de cap que hagi creat una pàgina vveb. 


A l'Àfrica, tothom és necessari, i tothom imprescindible 


En temps de la colònia, els europeus tenien una visió ben simple de 
l'Àfrica. Pensaven que els negres necessitaven metges per a la salut del seu 
cos, mestres per a la salut de la seva ment i missioners per a la salut de la 
seva ànima. 

De la resta d'afers, se n'encarregava l'administració colonial. Però 
després de la descolonització, els europeus es van adonar del munt de coses 
que necessitaven els africans. Necessitaven gestors, per dotar-se d'un dbon 
governs, necessitaven pallassos, que portessin la felicitat als seus nens, 
necessitaven conservacionistes, que els ensenyessin el valor del medi 
ambient, necessitaven informàtics, que els transmetessin les noves 
tecnologies, necessitaven arquitectes, per deixar de viure en habitatges 
cindigness, necessitaven advocats, per gaudir de lleis, necessitaven 


arxivers, per mantenir el llegat del passat... Fins i tot hi ha qui va adonar-se 
que els nens africans, per ser feliços, necessitaven samarretes del Barca, i es 
Va apressar a enviarlos-en. 

Cada europeu pensa que allò que a ell li importa és el que és necessari 
per als africans. Per això han proliferat les associacions esense fronteres-, 
que consideren que a l'Àfrica li falta, justament, allò a què ells es dediquen 
(i aquí es barreja la bona voluntat amb la cerca de nous mercats). Per 
Arquitectes Sense Fronteres, és l'arquitectura la que pot fer dun món més 
habitables, segons Acción Contra el Hambre, la prioritat és lluitar pel dret a 
la vida tot combatent la fam, Metges Sense Fronteres apunta com a objectiu 
principal l'ajuda mèdica, Medicusmundi coincideix a al-legar que 4La salut 
és el més important per a tothoms,, Farmamundi creu essencial garantir 
l'accés als medicaments, Red Deporte y Cooperación, òbviament, pensa 
que és bàsic fomentar l'esport i els valors que representa, V/orldreader.org 
argumenta que el desenvolupament de l'Àfrica passa per l'arribada de 
llibres electrònics, Chefs Contra el Hambre pretén combatre la desnutrició 
mitjançant la saviesa dels grans cuiners... Durant el franquisme, el govern 
espanyol va becar un parell de guineans perquè anessin a Pamplona a 
aprendre toreig, una pràctica considerada bàsica per civilitzar els africans 
hispans. Segons quin cooperant arribi primer a un poble, allà s'hi instal-larà 
una guarderia, un camp de futbol o un museu, de tal manera que hi ha zones 
On tots els pobles tenen camp de futbol, però cap no disposa de dispensari... 

Tots els organismes d'ajuda volen dur a l'Àfrica les seves il-lusions. El 
que més els sorprèn és arribar sobre el terreny i constatar que, malgrat les 
cevidents necessitats, els africans no acullen amb fervor les seves 
iniciatives... De fet, algunes d'aquestes intervencions són innecessàries. 
Quan es va acabar el genocidi de Ruanda, diversos organismes 
internacionals es van apressar a crear orfenats per internar els fills de les 
víctimes. Però al cap de poc temps la majoria dels nens havien estat acollits 
pels seus parents o veins, i la majoria de centres van quedar-se sense 
interns. 


Sovint, els europeus estan més interessats a fer cooperació que els africans a 
rebre-la... I és que molts occidentals, mentre planegen arreglar la vida dels 
africans, en realitat estan buscant la manera d'arreglar la seva. En un curs 
per a dirigents d'ONG fet a Espanya, una dona jove va deixar clar quin era 
el seu currículum i quin motiu va empènyer-la a crear una organització 
d'ajuda: 4El meu marit em va deixar, i com que estava deprimida pel 
divorci, el meu pare em va muntar una ONG. Són moltes les persones que 
arriben a l'Àfrica per superar un problema laboral o emocional, i algunes 
ONG es creen per solucionar la situació d'atur dels seus fundadors. 


Preescolar a la universitat 


Les universitats europees es deleixen per enviar els seus estudiants als 
Estats Units. I qualsevol acadèmic europeu que hagi passat per les aules 
nord-americanes té un plus de prestigi. Si a més a més ha publicat qualsevol 
cosa, qualsevol, en una editorial acadèmica americana, és considerat un 
autèntic geni. Evidentment, els centres universitaris europeus es barallen 
per tenir programes d'intercanvi o de recerca amb universitats dels EUA. 
En canvi, les universitats africanes són excloses de tots els programes 
científics d'intercanvi dissenyats des d'Europa. Això sí, moltes universitats 
europees dissenyen programes de acooperaciós amb universitats africanes. 
La majoria són d'un paternalisme impressionant: fins i tot els acadèmics 
europeus més negats volen afegir una línia al seu currículum impartint 
lliçons als paisos neocolonitzats. Les universitats nord-americanes 
decideixen quins seran els seus professors convidats, les universitats 
africanes han d'acceptar els que els envien les universitats europees, que no 
sempre són els millors, ni els que més interessen els estudiants africans. 

Fa ben poc, una universitat virtual europea va incorporar-se a un 
programa innovador: crear una universitat virtual panafricana (no van parar- 
se a pensar que el continent africà té molts problemes per saltar la bretxa 


tecnològica). El coordinador d'aquesta universitat europea va decidir que la 
iniciativa havia de servir als africans per aprendre zcoses molt senzilles, (a 
diferència de les que s'ensenyen a la seva pròpia universitat i a totes les 
universitats del Nord, que tendeixen a ser molt i molt complexes). I va 
anunciar, molt satisfet, que prepararien un curs virtual universitari per 
ensenyar a la gent de l'Àfrica a rentar-se les mans. Estava la mar de cofoi 
de la seva idea. 


La gran esperança blanca 


Les ONG fan molt de soroll, tant a Europa com a l'Àfrica: se les veu en els 
mitjans de comunicació, fan campanyes a les escoles, organitzen festes als 
barris, distribueixen samarretes pertot arreu, trobes els seus adhesius a 
qualsevol racó... Les ONG són una part important de l'imaginari 
occidental, i malgrat tot només suposen una petita part de la cooperació al 
desenvolupament. Les ONG, a Espanya, només controlen una mica més del 
1020 del pressupost dedicat a l'ajuda internacional. El gruix de la 
cooperació amb el Sud, a tot el món, va a càrrec de l'ajuda oficial al 
desenvolupament (AOD), els projectes organitzats directament pels governs 
i per les institucions internacionals. El continu lluiment dels projectes de les 
ONG va vinculat a l'opacitat de les iniciatives institucionals, que molt 
sovint són quasi desconegudes per la ciutadania, tot i que concentren molts 
més recursos que les activitats no governamentals. 

Algú va dir que zel moviment de les ONG pot ser una gran força a favor 
del canvi, però ningú pot dir de quina mena és aquest canvis. Aquesta 
indefinició del moviment solidari li ha donat molta força: tothom s'hi pot 
apuntar. I, paradoxalment, aquesta mateixa força és la seva debilitat més 
important: es tracta d'un moviment sovint amorí, sense direcció, que 
difícilment pot dur enlloc si no se sap cap on va... 

Des de fa molt de temps, molta gent que creu en la solidaritat 
internacional sap que l'AOD és ineficaç, cara i sovint immoral. Les ONG es 
presenten, davant d'aquest públic, com l'alternativa enatural. a l'AOD. I és 


obvi que les ONG han acumulat un cert prestigi. De fet, les enquestes ens 
diuen que tenen molt més prestigi que els partits polítics o que els sindicats 
(tot i que, de fet, avui en dia, en bona part dels paisos del món qualsevol té 
més prestigi que els partits polítics). 


La gent confia en les ONG. Pensa que són ètiques, perquè són no 
governamentals i populars, i que són eficaces, perquè no generen dispendis 
excessius com l'AOD. A més a més, creuen que les ONG representen els 
desfavorits del món perquè defensen els seus interessos. En base a tot això, 
algunes ONG, amb una certa presumpció, es presenten com les detentores 
exclusives de la moralitat i de la solidaritat. S'oposen als governs i a les 
multinacionals, que critiquen com a espoliadors i corruptes, i es consideren 
com una mena de contrapoder espiritual. El problema és que les premisses 
en què es basa aquesta mitificació de les ONG són absolutament falses. Ni 
són no governamentals, ni són barates, ni representen els pobles del Sud, ni 
són molt eficaces... 


ONG: filles bordes de les institucions 


Als anys vuitanta, les Nacions Unides van descobrir que les polítiques 
oficials de cooperació resultaven molt cares. Per altra banda, per a ningú era 
un secret que l'ajuda d'estat resultava molt ineficaç, ja que el 
subdesenvolupament no semblava retrocedir. A partir d'aquell moment, les 
institucions internacionals van començar a potenciar la participació de la 
esocietat civiba en les polítiques de cooperació (una esocietat civib 
estrictament controlada, això sí). 

L'avantatge de les ONG és obvi: resulten molt econòmiques, perquè 
tracten de reduir costos al màxim, i poden rebre més o menys ajudes segons 
decideixin els governs (és molt més fàcil reduir les ajudes a les ONG i 
deixar-les que es busquin la vida que no pas reduir la plantilla de 
funcionaris d'un departament de cooperació internacional). Tenen un 


avantatge addicional: part del que gasten no procedeix de les institucions, ja 
que completen els seus ingressos mitjançant donacions dels ciutadans. 

Hi ha un altre factor que juga en favor de la cessió de la cooperació 
internacional a les ONG: aquestes organitzacions donen una alta rendibilitat 
propagandística a qui les finança, perquè els ciutadans les conceptuen bé, i 
per tant aproven que se les subvencioni. En realitat, l'estat només destina 
una petita part del pressupost de cooperació a recolzar les ONG, però a 
aquest petit percentatge li treu un alt rendiment. Es fa molta més 
propaganda de les ajudes oficials a les ONG que de l'ajuda canalitzada 
directament pels estats i per les organitzacions internacionals, tot i que les 
ONG, a Espanya, s'enduen menys d'un 620 del pressupost que les 
institucions destinen a cooperació. 

Els estats han aconseguit controlar estretament aquestes organitzacions, 
suposadament no governamentals, ja que gairebé totes elles funcionen 
gràcies al finançament públic. Una de les grans ONG mundials, Care 
Internacional, depèn en un 7026 de contribucions de l'ajuda oficial al 
desenvolupament (AOD). Oxfam, tot i que té molts socis, rep un 25 26 del 
seu pressupost del Govern britànic i de la Unió Europea. I moltes ONG 
petites depenen quasi exclusivament de les subvencions. 

La dependència de les institucions és especialment greu a l'Estat 
espanyol, on les ONG, que han crescut molt ràpidament, tenen molt pocs 
socis (tan sols 11126 dels espanyols fan donatius de forma regular, davant 
del 5620 dels britànics). El 57020 del pressupost de les ONG espanyoles 
procedeix de fons públics (i és possible que aquesta xifra, en realitat, sigui 
més alta, perquè algunes ONG acostumen a sobrevalorar les aportacions 
dels seus socis). La progovernamental Solidaridad Internacional rep un 8820 
dels ingressos de les institucions, i l'Asamblea de Cooperación Para la Paz 
en rep un 9590. 

El finançament públic a les ONG permet als partits en el poder repartir 
prebendes entre els seus fidels. Els grans partits estatals tenen les seves 
pròpies ONG, que sistemàticament figuren entre les més beneficiades en el 
repartiment de les ajudes ministerials quan els seus patrons són al poder. 
Però també hi ha nombroses ONG petites vinculades a institucions 
regionals i locals, que els assignen partides importants del seu pressupost de 


cooperació. Ni tan sols és gaire estrany que el responsable de l'ONG de 
torn sigui germà, cosí o amant de l'alcalde... Cada cop que hi ha un canvi 
de govern, en l'àmbit estatal, autonòmic o local, hi ha alguna ONG a la qual 
li ha tocat la loteria i alguna altra que pateix un autèntic daltabaix... 

Si sabem el pressupost de cooperació d'una institució, podem preveure, 
sense gaire marge d'error, com repartirà les subvencions entre les diferents 
ONG. El primer criteri és el polític: reben més diners les associacions més 
properes al partit del govern, i les que són més crítiques amb ell són 
marginades. En segon lloc, es valora la mida de l'associació: una ONG gran 
té molts associats, molts contactes en els mitjans de comunicació i una base 
social important, í per això cal mimar-la i donar-li alguns projectes. En 
tercer lloc, impera el principi de redistribució: cal donar zalguna cosa) fins 
i tot a associacions molt petites. Si és possible, tothom ha de rebre alguna 
subvenció, per petita que sigui, perquè ningú no questioni la institució. En 
definitiva, probablement les valoracions dels projectes no serveixen de 
gaire, perquè les ajudes estan decidides abans que es presenti la 
convocatòria. 


Això no vol dir que el govern subvencioni, de forma acrítica, tot allò que 
les ONG volen. Les associacions que tenen bons contactes amb les 
institucions i amb els partits presenten a les convocatòries els projectes que 
els tècnics dels governs els han indicat que poden ser subvencionats. Les 
ONG ja saben quines són les àrees geogràfiques prioritàries, quins són els 
àmbits d'actuació preferits dels polítics de tom i normalment no 
s'equivoquen gaire en formular les seves sol-licituds. 


La persona clau al lloc essencial 


A la seu central de qualsevol ONG hi ha un pixatinters que ocupa una 
posició clau i que per a l'organisme és més important que qualsevol 
economista o que qualsevol metge que treballi sobre el terreny: és 


V'encarregat d'emplenar les sol-licituds de subvenció, el que fa que tota la 
resta dels treballadors de l'associació mengin. Que ningú es pensi que és 
una tasca fàcil... Hi ha gent que estudia màsters només per poder omplir 
aquests formularis, el llenguatge dels quals és incomprensible per al comú 
dels mortals. Hi ha apartats com: eDisseny d'intervenciós, 4Objectius 
generals i específics,, deArbre de problemàtiquess, aContribució al 
desenvolupament a l'àrea d'intervenciós, aDescripció i participació de la 
població beneficiàriav, dRelacions amb la contrapart localx, 4dEnfocament 
de desenvolupaments, eSostenibilitato, aMarcadors,... Saber què has de 
posar a cada casella requereix un exercici de telepatia amb els funcionaris 
de l'administració corresponent. 


És fregient que després d'obrir-se una convocatòria de subvencions, els 
tècnics de les ONG es desplacin a la capital per entrevistar-se amb 
responsables de la cooperació oficial: a vegades aquests funcionaris els 
assessoren sobre com reformar els projectes que ja havia dissenyat l'ONG 
perquè rebin ajudes, i en d'altres casos suggereixen projectes en àmbits 
completament nous, que l'ONG ni s'havia plantejat. Quan tornen de la 
capital, els tècnics s'han d'esprémer el cervell per inventar-se algun 
projecte que encaixi amb les prioritats oficials. Tal vegada els hagin dit que 
aquell any es finançaran projectes per recolzar les activitats agrícoles de les 
dones de Malavvi, un país que probablement ells només coneixen d'oida. 
Els caldrà fer immediatament una ronda de trucades per localitzar algú que 
els pugui explicar alguna cosa sobre Malavvi i les seves dones, i que els doni 
algun contacte al país. Amb les quatre informacions recollides d'aquí i 
d'allà, i mitjançant alguna ONG malavviana coneguda tan sols de 
referències, s'empescaran un projecte a la mida de l'administració, amb tots 
els números per ser subvencionat, però amb fortes probabilitats de ser un 
fracàs. 

De fet, bona part dels projectes de les ONG són en realitat encàrrecs del 
govern. Espanya envia cooperació als paisos amb els quals ha signat acords 
econòmics, de la mateixa forma que França n'envia als paisos on té bases 
militars. Aquests projectes de cooperació (sanitaris, educatius, agrícoles...) 


no sempre són duts a terme per l'ajuda oficial al desenvolupament, sinó que 
a vegades l'estat els encarrega a diverses ONG. Així doncs, aquestes 
entitats que teòricament són no governamentals acaben actuant, bàsicament, 
com a subcontractistes de la cooperació oficial. 

Si un govern europeu vol donar suport als dispensaris o a les escoles 
d'un país africà, sovint en lloc d'enviar-hi metges o mestres per compte de 
l'administració, paga a una ONG perquè faci la feina en nom seu, seguint 
les seves directrius. Medicusmundi té molts projectes a Moçambic per 
encàrrec de la cooperació oficial espanyola i no pas perquè els tècnics de 
l'organització creguessin que els seus projectes són més necessaris a 
Moçambic que a Botsvana. El Ministeri d'Afers Exteriors espanyol 
subvenciona aquests projectes perquè vol mantenir bones relacions amb 
Moçambic per preservar els interessos de la indústria pesquera hispana. 

Moltes ONG depenen de les ajudes públiques, però la majoria de les 
subvencions es renoven any a any, i això genera molta inestabilitat. Per 
superar aquest problema, els governs occidentals i la Unió Europea signen 
convenis milionaris amb determinades ONG per un període de tres a Cinc 
anys. El pressupost d'un conveni és molt més gran que el d'un simple 
projecte, a més a més, la durada del conveni permet treballar amb molta 
més estabilitat. Amb un sol conveni es poden subvencionar diversos 
projectes de grans dimensions. Això sí, les institucions defineixen 
detalladament quines activitats han de fer les ONG beneficiades per 
convenis. Aquestes associacions han de signar un document en el qual 
expressen ala seva disposició a participar, en cas de necessitat, en el sistema 
de condicions establertes en el quadre de l'acció humanitària:. Es a dir, no 
es poden negar a participar en els projectes que el seu finançador consideri 
prioritaris. Han venut la seva ànima al diable. 


En alguns casos, les relacions entre ONG i governs occidentals resulten 
extremadament tèrboles. A vegades les ONG han facilitat les intervencions 
neocolonials de les grans potències, mitjançant campanyes en què es 
reclamava una acció contundent en defensa de la població de certs paisos. 
Algunes ONG van tenir un paper clau en la legitimació de les intervencions 


de les grans potències a Somàlia i al Sudan, en moments en què els governs 
occidentals, per diferents motius, tenien interès en influir en el govern 
d'aquests paisos. 


Genocides sense fronteres 


El cas més brutal de connivència entre ONG i interessos tèrbols dels estats 
occidentals va ser el de Ruanda. L'executiu francès va col-laborar 
estretament amb el govern hutu que va organitzar el genocidi tutsi (de fet, el 
1990 una operació militar franco-belga va evitar que aquest govern caigués 
davant una ofensiva de la guerrilla del Front Patriòtic Ruandès, FPR). 
França fins i tot va entrenar els militars i paramilitars fidels al govern 
radical hutu. Els zassessors militars, francesos van marxar del país quan els 
seus alumnes, van començar a esmolar els matxets. Però mentre els 
soldats i els civils hutus radicals es llançaven a matar els seus veins tutsis, la 
guerrilla tutsi de l'FPR va impulsar una ofensiva des d'Uganda que va dur a 
una ràpida conquesta del país. A França li calia defensar els seus aliats 
genocides abans no caiguessin en mans de l'FPR. Les ONG franceses van 
començar a demanar una intervenció internacional per aprotegir, els 
ruandesos del econflicte ètnic:. França va respondre de seguida a aquesta 
petició dhumanitària,. Va enviar les seves tropes a Ruanda i va ajudar els 
genocides a fugir al Zaire (l'actual República Democràtica del Congo). Els 
criminals hutus van aconseguir el control dels camps de refugiats i van 
provocar una forta inestabilitat a tota la regió, que encara dura. 


Alternatives, però no tant 


Avui en dia, les ONG constitueixen un dels sectors econòmics més 
importants del món. Ocupen dinou milions d'assalariats, i a més a més hi ha 
molta gent que en rep ingressos de forma irregular per col-laboracions 


diverses (remuneració en aliments per treball voluntari, serveis oferts a les 
ONG, dietes de membres de contraparts...). La Fundació Bill i Melinda 
Gates, la primera ONG del món, té una dotació de 28.800 milions de dòlars 
(aproximadament el pressupost anual del conjunt de ministeris de Sanitat de 
l'Àfrica Subsahariana). Evidentment, la eindústria del desenvolupaments 
mou molts diners, i quan es mouen molts diners hi ha molts interessos 
creats. 

Des de fa anys la prioritat de les grans ONG no és generar 
desenvolupament sostenible, sinó créixer: tenir més projectes, més 
subvencions, més donacions, més voluntaris... Com que la seva prioritat és 
créixer, moltes ONG temen enfrontar-se a les institucions que les 
subvencionen, i per això renuncien a les activitats de denúncia, 
especialment si afecten els seus finançadors. Quan un dirigent europeu fa 
una gira per l'Àfrica sempre se sol organitzar una recepció en què rep els 
seus compatriotes residents al país, entre els quals l'ambaixada 
corresponent dóna un cert protagonisme als cooperants. En aquests 
encontres, les ONG presents al país s'apressen a demanar al dirigent ajuda 
per als seus projectes, i el mandatari està encantat de prometre-la. Assegura 
que facilitarà medicaments, taules per a les escoles, beques... Gairebé mai 
surt ningú que exigeixi a aquest dirigent polític que impulsi polítiques que 
afavoreixin el desenvolupament del país (revisió dels acords pesquers, 
pressió per a la democratització, acceptació de les exportacions dels 
productes locals...). En les poques ocasions en què algú ho fa, el polític 
torça el gest, com un nen a qui han espatllat la festa d'aniversari. 

En el amercat de la solidaritato, com en tants i tants sectors del 
capitalisme, hi ha una certa dinàmica monopolística. Les ONG més grans 
tendeixen a cobrir més i més percentatge del sector, i cada cop controlen 
més recursos estratègics: diners, propaganda, voluntaris, prestigi... Els 
governs del Nord col-laboren en aquesta tendència en concentrar les seves 
ajudes en les grans ONG (moltes ONG petites només reben ajuts d'entitats 
locals i regionals, i no d'Òrgans estatals). S'al-lega que treballar amb poques 
ONG resulta més eficaç, perquè és més fàcil coordinar-les. És cert, però 
també és obvi que així és més fàcil controlar-les. 


En principi es podria esperar trobar en el món de les ONG moltes 
estratègies de desenvolupament diferents, bàsicament perquè hi ha 
associacions de tipus molt diversos: algunes són dirigides per religiosos de 
llarga sotana, d'altres, per hippies amb cueta, i moltes de les més recents, 
per executius encorbatats... I, malgrat tot, les diferències són poques, i 
tendeixen a reduir-se. Per competir dins el món de la cooperació, totes les 
ONG tendeixen a emprar les mateixes estratègies: les que són validades 
pels organismes internacionals, és a dir, les úniques que permeten optar a 
subvencions. 


Per portar una ONG, avui en dia, és quasi inevitable adoptar un 
funcionament empresarial: tenir uns gestors ben remunerats, deixar les 
decisions estratègiques en mans de la cúpula, treballar amb un departament 
d'imatge potent, estalviar el màxim en personal, buscar fonts d'ingressos al 
marge de les donacions dels socis... Tot això condueix a una progressiva 
professionalització dels atècnics, del sector. En el si de les ONG comencen 
a donar-se els problemes propis de les empreses privades: jerarquització, 
manca de democràcia, explotació laboral... Les línies estratègiques de les 
ONG les decideixen un grup de persones cada cop més reduit, en realitat 
fins i tot els cooperants tenen molt poc poder de decisió i s'han de doblegar 
a les ordres dels dirigents, que són a la seu central i que ben sovint no tenen 
un coneixement prou exhaustiu del que passa sobre el terreny. 


Competència deslleial 


A Salisbury hi havia una petita botiga de llibres de segona mà. Al propietari 
no li anava malament el negoci fins que van obrir-li, al veinat, una botiga de 
comerç just d'Intermón Oxfam. Per recaptar diners, l'organització d'ajuda 
venia en aquesta botiga els llibres usats que la gent els donava. La botiga 
d'Intermón Oxfam no només no pagava els llibres, sinó que a més a més no 
pagava els dependents, que eren voluntaris de l'organització. D'aquesta 


forma, podia vendre els llibres a un preu molt més econòmic que la llibreria 
d'ocasió del barri. Finalment, el llibreter va haver de plegar. Sembla que el 
bon home no va acabar tenint gaire bon concepte del comerç just. 


La jerarquia dels solidaris 


L'elit de tècnics que controlen les ONG no estan disposats a perdre els 
privilegis de què gaudeixen (entre d'altres, el de tenir una feina, que tal com 
estan les coses no és poc). Es per això que tracten d'impulsar qualsevol 
projecte que se'ls proposi, sigui viable o no: qualsevol iniciativa suposa 
recursos per a V'associació. 

Els dirigents de les ONG són molt reticents a qualsevol crítica que posi 
en perill la continuitat de la seva associació, per això sovint oculten la 
informació de com estan les coses sobre el terreny. Ni tan sols els socis 
contribuents coneixen els aspectes més negatius dels projectes. En realitat, 
en la majoria d'ONG hi ha una manca absoluta de transparència: tot i que 
bona part del seu pressupost prové de les arques públiques, són molt 
reticents a oferir informació, més enllà de la que difonen com a propaganda 
(malgrat tot, ara hi ha algunes iniciatives per combatre aquesta tendència). 


A l'Àfrica, el funcionament dels projectes també és extremadament 
jeràrquic. Molts cooperants no volen perdre la feina i argumenten, una 
vegada i una altra, que el personal local no està prou preparat per dirigir el 
projecte. En ocasions ni tan sols formen el personal local, perquè no volen 
transferir la iniciativa i perdre els seus privilegis. 


Ajuda per als que ajuden2 No, gràcies... 


Hi ha una ONG espanyola que té trenta treballadors fixos, amb poc més de 
cinquanta socis. Un podria pensar que tenen un departament de promoció 
nefast, ja que són incapaços de reclutar més socis. No és així. No necessiten 
que ningú col-labori amb ells, ja que no volen que ningú posi els nassos en 
el seu sucós negoci. Aquesta ONG gaudeix de quantioses ajudes oficials, ja 
que funciona com una empresa de serveis destinada a fornir projectes a les 
administracions. No cal dir que en aquesta institució la transparència és més 
aviat escassa. Si truques i demanes per associar-te et diuen que no és 
possible sumar-se a l'organització. I és que ni ha qui va sobrat. 


El soci: a pagar i a callar 


Les ONG del Nord tenen una gran preocupació: assegurar-se que les seves 
contraparts africanes representen el conjunt de la població de la seva zona. 
Quan s'assabenten que els membres d'una associació només representen un 
llinatge, un grup ètnic o un partit polític, s'irriten profundament. Pensen que 
la base de l'ONG africana hauria de radicar en la comunitat: tothom hauria 
de poder participar en l'associació per garantir que representés els 
interessos col-lectius. Paradoxalment, les mateixes ONG del Nord que fan 
aquest lloable exercici democràtic al Sud, es neguen a posar-lo en pràctica 
en el seu si. En bona part de les ONG del Nord, la cúpula directiva no 
representa en absolut la seva comunitat, ni tan sols pot parlar en nom de tots 
els socis, que són bandejats sistemàticament. 

Hi ha ONG que tenen més assalariats que socis. I la major part 
d'aquestes entitats, quan demanen socis, l'únic que busquen són 
contribuents: als fullets de les ONG no expliquen què poden fer els socis, 
tan sols se'ls demana que paguin. I és que, en realitat, l'únic que fan els 
socis en la major part d'organitzacions d'ajuda és pagar. Gairebé totes les 
ONG van començar com a associacions: els socis participaven 
conjuntament en la presa de decisions. Amb el temps les grans ONG 


tendeixen a constituir-se en fundacions. D'aquesta manera, el paper dels 
socis es dilueix: els que decideixen les línies estratègiques de l'ONG són els 
patrons de la fundació (entre els que no hi falten les institucions públiques 
ni les entitats bancàries). Ja no hi ha una assemblea de socis que pugui 
rebatre les decisions dels tècnics i dels grans patrocinadors. Tot això es fa 
en nom del esaber, i de l'eeficàciax, però els resultats d'aquesta dinàmica 
sobre el procés de desenvolupament de l'Àfrica no són gens afalagadors. 

Els socis acaben per ser simples consumidors de solidaritat. Les ONG 
tan sols els convoquen a una mena de teràpies de grup: sopars, tómboles, 
subhastes, —conferències, —festes, manifestacions... —Els —locals —de 
l'organització esdevenen un feu reservat als atècnics, contractats, els socis 
s'assabenten de què fan a través de butlletins, d'anuncis als diaris, de 
propaganda a les televisions o de correus electrònics. La major part 
d'aquests missatges són verticals: parteixen de la cúpula i es dirigeixen a la 
base i no hi ha cap opció de rebatre'ls. Tant se val. La popularitat d'una 
ONG no depèn dels socis que tingui ni de com actuin, sinó dels segons que 
ocupin els seus anuncis a la televisió. 


I si els socis de les ONG occidentals no decideixen com fer els projectes de 
cooperació que financen, els socis de les ONG africanes encara tenen 
menys influència. Els plans de cooperació ja arriben a l'Àfrica cuinats: la 
recepta l'han fet els organismes internacionals, i les directives de les ONG 
del Nord han combinat els ingredients, al Sud només els queda menjar-se el 
guisat. Les ONG del Nord sovint tenen un paper clau en la presa de 
decisions de les seves contraparts del continent africà, els indiquen si han 
de tenir més socis, si s'han de dedicar al camp de la sanitat o al de 
l'agricultura, si han de tenir en compte la perspectiva de gènere... En canvi, 
les ONG africanes no tenen capacitat per questionar les decisions dels 
europeus. Pràcticament cap ONG del Nord ensenya els seus comptes a les 
contraparts africanes. La majoria de tècnics del Sud no saben quin és el 
salari dels seus ecol-legues, del Nord. A les escoles religioses africanes 
dirigides per missioners i finançades per la cooperació exterior ni el consell 
escolar ni l'associació de pares tenen ni idea de quin pressupost es disposa, 


ni en què es gasta. D'aquesta forma és molt fàcil que les ONG del Nord 
demanin ajudes milionàries per a projectes del Sud i que allà només arribin 
les escorrialles. La manca de transparència, Òbviament, afavoreix la mala 
gestió i la corrupció. 


La veu del Sud2 


El butlletí de Mans Unides es titula La Veu del Sud. Però s'hi inclouen ben 
pocs textos escrits per gent del Sud. No és un cas excepcional: moltes ONG 
pretenen erigir-se en portaveus d'un Sud que té dificultats per fer-se escoltar 
al Nord. Però els intel-lectuals i els líders socials africans solen ocupar un 
lloc marginal en els materials de les ONG. Són els cooperants els que els 
substitueixen com a arepresentants, de les societats on treballen. Però els 
cooperants pertanyen a un univers cultural completament diferent al dels 
ebeneficiariss. Per això, en parlar per ells no fan sinó suplantar-los en nom 
d'una eciutadania globals que no existeix més que en els seus caps. 

En el fons, alguns cooperants són tan etnocèntrics com les seves 
societats d'origen i tenen greus problemes per conviure amb els seus veins. 
Hi ha cooperants al continent africà que no coneixen més negres que els que 
treballen a la seva organització, i amb l'únic que han xerrat llargament és 
amb el seu xofer (i per avorriment). Sovint ni tan sols són capaços 
d'identificar els membres de les diferents ètnies del país. A vegades 
detesten els costums locals i viuen obsessionats a canviar la forma de ser 
ed'aquesta gents (com anomenen els africans quan estan entre blancs). 
Aquests cooperants rebutgen la medicina tradicional, detesten les misses 
sorolloses, s'iriten per les contínues festes per bodes i funerals... 
Evidentment, en aquestes circumstàncies és ben difícil que representin les 
societats locals, que desconeixen i rebutgen. 

Les ONG del Nord pretenen representar el Sud. Els africans, 
generalment, no tenen cap dubte que les ONG, en realitat, representen el 
Nord. 


Executius de la cooperació2 


Les ONG sempre han presumit de ser més barates i més eficients que 
Dvajuda oficial. Però si valoréssim els projectes de cooperació amb 
estàndards d'empresa privada, ben aviat acomiadaríem en massa el personal 
de totes les ONG. 

Les ONG van tenir un fort creixement coincidint amb la difusió del 
neoliberalisme, segons els teòrics neoliberals, allà on no arribaven l'estat ni 
l'empresa privada havien d'arribar-hi les associacions privades. De fet, es 
preveia que es convertissin en empreses encarregades de proveir serveis 
bàsics al Sud gràcies al finançament del Nord. Es tractaria d'una mena de 
capitalisme sense capitalistes: una empresa que treballaria, no amb els 
beneficis que generés, sinó amb ajudes que els arribessin de l'exterior. El 
problema, des del punt de vista de la mateixa teoria liberal, és que les ONG 
són impermeables a les lleis del mercat: funcionin bé o malament, les 
ajudes segueixen afluint. 

Avui en dia ja és evident que les ONG no poden suplir els estats, perquè 
no són capaces de subministrar serveis bàsics a la població (ni arriben a tot 
arreu, ni poden cobrir tots els camps, ni tenen prou coordinació per fer 
accions d'ampli abast). El Fons Monetari Internacional i el Banc Mundial, 
que durant molt de temps van apostar decididament per la esocietat civil, 
en alguns dels seus informes ja comencen a dubtar de la seva 
representativitat i de la seva eficàcia. 

Res del que fan les ONG, a l'Àfrica, funciona a llarg termini: ni els 
hospitals, ni els pous, ni les granges d'animals, ni els preescolars... Gairebé 
cap projecte és sostenible: quan s'acaba s'ha de reformular i disfressar-lo 
com si fos un projecte nou, per tal de presentar-lo a un altre donant. Un 
projecte inicialment anomenat, per exemple, dConstrucció d'un dispensari a 
la localitat de Neves (Sao Tomé i Príncipe),, pot passar a ser posteriorment 
eConsolidació d'una estructura d'assistència primària de salut a Neveso, 
per convertir-se més tard en 4dFormació continuada del personal sanitari a 


Neves, i acabar com a edProjecte de suport assistencial al dispensari de 
Neves-... En qualsevol cas, és obvi que aquest dispensari, com tantes i 
tantes estructures sanitàries africanes, no és sostenible: cal una aportació 
exterior per mantenir-lo. Hi ha projectes, com l'hospital de Logbihoy (al 
centre del Camerun), que han passat per quatre o cinc fases, gestionades per 
ONG diferents i amb donants diferents. Això sí, cada cop el projecte es 
presentava a les institucions com si fos el definitiu, tot assegurant que al cap 
d'uns anys l'hospital podria funcionar per si mateix. 

El problema d'eficàcia comença pel personal de les ONG, que sovint no 
és tan competent com caldria. De fet, molts tècnics no han accedit al seu 
càrrec mitjançant un procés de selecció rigorós, sinó a través de la confusa 
figura del evoluntari,. Als paisos europeus (a diferència dels Estats Units) 
bona part dels evoluntaris, d'organitzacions humanitàries no són sinó gent 
que treballa de forma gratuita per fer mèrits, amb l'objectiu d'aconseguir 
una feina retribuida tan aviat com la seva organització tingui una vacant. El 
sistema no pot ser més feudal: has d'estar durant molt de temps sense 
contracte i sense cap dret, obeint sense qiiestionar les ordres de la cúpula, 
per més tard arribar a formar-ne part. En algunes ONG el responsable de 
comunicació va començar treballant a hores lliures fent trenetes de rastafari 
als nens a les escoles, el director tècnic va iniciar la seva col-laboració amb 
l'associació posant els fullets dins de sobres per fer trameses, la 
coordinadora de projectes va començar com a dependenta, a estones, a la 
botiga de comerç just... En consequència, sovint el personal és més 
amateur del que seria recomanable (això és aplicable tant al personal que 
treballa a les seus centrals de les ONG com al que treballa sobre el terreny). 
Com que el personal no és prou eficient, moltes associacions dediquen una 
part substancial del seu pressupost a tasques burocràtiques, en detriment 
dels projectes de cooperació i de les campanyes de sensibilització i 
denúncia. 

Els costos de les ONG tendeixen a incrementar-se amb el temps. Perquè 
una ONG funcioni cal molt personal administratiu per fer les propostes i el 
seguiment dels projectes (ja que comporten molta feina burocràtica). A més 
a més, cal un departament de comunicació fort, que gasti molt en publicitat, 
per rebre donacions i ajudes públiques. I més personal per atendre els socis. 


I una oficina de coordinació a cada país on actua... Burocràcia i més 
burocràcia. Quan es creen, les ONG solen treballar amb molts voluntaris, 
però més endavant constaten que certs tipus de feina han de ser fetes per 
professionals, i que l'única forma de reclutar professionals vàlids que durin 
molt de temps a l'organització és pagar-los bé (especialment si han de 
treballar sobre el terreny). Per a treballs curts es poden reclutar joves que 
estan de vacances, però si es vol una feina eficaç de llarga durada, feta per 
especialistes, s'ha de pagar molt bé el personal, perquè si no, plega. 


En definitiva: les ONG no surten tan barates com s'esperava. El pressupost 
de les deu primeres ONG del món, conjuntament, és superior al PIB de 
seixanta-cinc paisos del planeta. El pressupost de moltes ONG és superior 
al de tot un Ministeri d'Educació d'un país amb milions d'habitants. Caldria 
plantejar-se, doncs, fins a quin punt els depauperats estats africans, que tan 
mala fama tenen, són més eficaços que les ONG, ja que amb els seus 
minvats recursos, d'una manera o altra, ofereixen certs serveis als seus 
ciutadans. 


Photo finish 


Quan s'acaba el finançament extern d'un projecte de cooperació, la 
iniciativa hauria de seguir endavant però gestionada i finançada pels 
habitants de la zona. Molts donants i moltes ONG culminen aquest procés 
amb una mena de ritual de transferència del projecte a la societat local. Es 
un moment que els cooperants temen (perquè passen a estar a l'atur) però 
que els finançadors adoren. Si el projecte té certa entitat, a l'acte hi serà 
present un representant de l'ONG, un representant del finançador, els 
tècnics locals, els cooperants i la comunitat en ple, vestida amb les seves 
millors gales. Aquell dia es dispararan moltes fotos: del projecte, de la 
comunitat, dels donants, dels tècnics locals, dels tècnics estrangers... A 
aquestes fotos se'ls donarà molt de rendiment: apareixeran a la memòria del 


projecte, als fullets de l'ONG, a la propaganda institucional, als àlbums de 
fotos dels cooperants... Però el que rarament queda enregistrat és el que diu 
la gent de la zona en aquests actes. Normalment, després d'agrair 
prolíxament i amb solemnitat la tasca dels donants i dels cooperants, 
formulen una llarga llista de noves anecessitatsy que els donants i els 
cooperants haurien d'assumir d'immediat. I és que la cooperació és la 
història interminable. 


CAPÍTOL 4 


La cooperació fictícia. 
Del dolce far niente a l'estafa 


Quan era petit, els nens de la meva escola, quan acabàvem de menjar un 
entrepà, guardàvem acuradament el paper d'alumini (4de platay, en dèiem 
aleshores). En algunes escoles i parròquies el recollien aper als xinets,. Mai 
no he arribat a saber què en feien exactament les monges o els xinesos de 
les grans boles d'alumini que acumulàvem. Però nosaltres estàvem molt 
satisfets que amb les restes del nostre esmorzar es pogués salvar mitja 
humanitat, tot i que cap de nosaltres hauríem sacrificat ni un bocinet del 
nostre entrepà per lliurar-lo a un nen axinets, anegrets o egitanets. 

A poc a poc, la febre recol-lectora d'alumini va anar cedint. Jo creia que 
les escoles ja no funcionaven com a deixalleries per enviar les nostres restes 
al Tercer Món. Fins que en una ocasió, a la Guinea Equatorial, vaig tenir el 
curiós privilegi d'encarregar-me d'obrir desenes de caixes que diferents 
escoles espanyoles enviaven per ajudar el continent africà. A les caixes, 
d'una mida immensa, s'hi amuntegaven els objectes, sense cap ordre. La 
contribució al desenvolupament dels generosos donants hispans no podia 
ser més patètica. Hi havia molts llibres: la majoria eren quaderns infantils 
per pintar, tots ja pintats. També hi havia manuals de circulació, de l'any de 
la picor, i llibres de contes als quals els faltaven les tapes i diverses pàgines. 
Barrejats amb aquests textos vaig trobar-hi números solts de fascicles 
col-leccionables de quiosc, i revistes de gimnàstica de feia més de dues 
dècades. 'Tot estava vell, brut i rebregat. L'únic que va arribar en molt bon 
estat eren desenes d'exemplars del llibre d'exercicis preparat pel Parc 


Botànic de Madrid per a les seves visites guiades. Evidentment, resultaven 
de ben poca utilitat per als habitants d'un país on no hi ha cap jardí botànic. 

Però a la tramesa no només hi havia llibres, també hi havia diverses 
caixes amb cintes de vídeo VHS, probablement les havien enviat perquè en 
cap escola espanyola hi queden aparells de vídeo d'aquest tipus. A la 
Guinea, on la durada dels electrodomèstics és mínima, a les cases tampoc 
en queden, i a les escoles no n'hi ha hagut mai. Per omplir els buits de les 
caixes, hi havien posat desenes de puzles, retoladors i llapis de colors. No hi 
havia cap puzle al qual no li faltessin peces. Els retoladors estaven tots secs. 
I la majoria dels llapis estaven partits per la meitat. 


Les escoles, mitjançant aquestes trameses, s'erigeixen en mitjanceres entre 
els ciutadans del Nord i els amecessitats, de l'Àfrica i, alhora, esdevenen 
portaveus de les bones intencions del nostre món i de les virtuts que els 
nostres infants han d'aprendre. Però, a més a més, amb aquestes campanyes 
reforcen la fe ecologista dels escolars. El que és realment important no és 
que els nens del Nord aprenguin que viuen en un món injust. Perquè els 
infants europeus es guanyin el cel n'hi ha prou que llencin les coses al lloc 
adequat: les ampolles al contenidor verd, els cartons al contenidor blau i les 
andròmines a les caixes per als negrets, que anecessiten de tot.. 


Generositat miserable 


Els europeus arrosseguen una llarga tradició de repartir rampoines entre els 
africans. En temps del tràfic d'esclaus, els europeus bescanviaven negres 
per ampolles d'alcohol de pèssima qualitat i peces de vidre per fer collarets. 
Durant la colònia, donaven rosaris i estampetes als negres a canvi de 
llargues jornades de treball a les obres de construcció de les esglésies. Amb 
l'arribada del turisme, els nens d'alguns racons de l'Àfrica s'han acostumat 
a esperar el cadeau (regal) del toubab (blanc) que, per algun motiu 
misteriós, viatja carregat de globus, bolígrafs, medicaments i arracades de 


plàstic i els va distribuint entre la canalla que es troba pel carrer, i entre els 
cambrers d'hotel, els taxistes, els guies i altres anadius, especialitzats en el 
tracte amb l'estrany home que ve del Nord. 

Avui en dia hi ha ONG especialitzades en la recollida de tot tipus de 
coses que a Europa es consideren inservibles: ulleres velles, ordinadors amb 
deu anys d'antiguitat, roba usada i estripada, màquines d'escriure, capses de 
medicaments a mitges... Totes aquestes iniciatives parteixen d'un 
pressupòsit molt estès: als europeus ens sobren coses que als africans els 
falten (i d'aquesta proposició se'n pot deduir una altra encara més 
perniciosa: el que sobra als europeus és el que fa falta als africans). 
D'aquesta forma, l'Àfrica es converteix en un immens abocador per a les 
restes del continent europeu. Darrera d'aquestes lògiques s'hi amaga un vell 
prejudici: els negres són feliços amb ben poc. No necessiten les mateixes 
coses que els occidentals, amb les que els occidentals llencen, ells en tenen 
prou per estar immensament contents. Ja se sap que els africans són riallers, 
senzills i bona gent... 

D'aquesta manera, els donants, amb un esforç mínim, es poden sentir 
immensament bons. Sembla que ajudar, d'aquesta forma, crea addicció: qui 
ha recollit llaunes de fabada per enviar-les als refugiats congolesos, ben 
aviat està disposat a fer una col:lecta de bolígrafs per als escolars de 
Somàlia. Al donant prototípic tant li és fer col-lectes per als ugandesos com 
per als senegalesos o per als indonesis, perquè per ell, el Tercer Món és una 
massa informe de gent. De fet, identificar-se amb tothom és una forma molt 
fàcil de no identificar-se amb ningú i de no comprometre's en res. 

El donant acostuma a tenir mala consciència pels pecats comesos per 
Occident a l'Àfrica, una mala consciència que sovint va associada a una 
idealització dels africans (a la qual les ONG han contribuit molt). Malgrat 
tot, té la solució per superar aquest malestar vital: creu que Occident ha 
tingut un altíssim poder destructiu amb el tràfic d'esclaus, el colonialisme i 
el neocolonialisme, però que també té un altíssim poder de reconstrucció 
amb la tramesa de bolígrafs, amb la construcció de latrines o amb 
l'apadrinament de nens. En qualsevol cas, el donant està convençut que és 
capaç de fer grans coses a l'Àfrica, tant si coneix el continent com si no... 


El seu benestar depèn de la seva capacitat de generar benestar per als 
africans. Algú va dir: 4Si el patiment no existís, haurien d'inventar-lo-. 

Així, el protagonísme de la cooperació es desplaça cap al donant. Les 
ONG, per obtenir més donacions, en els darrers anys s'esforcen 
especialment per atendre els particulars del Nord que les financen. Abans el 
personal d'aquestes organitzacions només es preocupava per les poblacions 
del Sud, ara, amb l'experiència que donen els anys, saben que han de mimar 
els socis i els possibles socis del Nord, que són els que els garanteixen el pa. 
Sí poguessin, algunes ONG deixarien de preocupar-se pels negres, que 
només demanen, i es preocuparien exclusivament pels blancs, que només 
donen. 


Tradicionalment, les ONG mantenien ocult el nom dels donants, semblava 
estrident fer públic qui feia donatius i de quina quantia eren. Ara el 
col-laborador de les ONG adquireix un nou rang. En alguns butlletins 
d'ONG, o fins i tot en tríptics publicitaris, se l'entrevista perquè expliqui a 
la galeria la satisfacció que li produeix collaborar amb l'entitat 
(econòmicament o com a voluntari). A vegades fins i tot es publica la seva 
foto, i al peu de foto s'hi inclou la quantia del seu donatiu. S'espera que 
amb el seu exemple l'associació captarà nous donants. Ben pocs quiestionen 
aquesta exhibició impúdica de la pròpia bondat. 


L'Església i la mentida 


Els germans de La Salle tenen fama de ser molt eficaços, al continent africà. 
Diversos dictadors han passat per les seves aules i molt pares envien els 
seus fills a les escoles de La Salle amb l'esperança que arribin tan lluny 
com ells. En un país centreafricà aquesta congregació tenia un directiu que 
semblava més un polític que un religiós: era elegant, demostrava un gran 
savoir faire, tenia una gran capacitat d'organització... Tothom augurava que 
arribaria molt i molt lluny en el món eclesiàstic. Un dia els professors d'una 


escola de La Salle van veure, amb sorpresa, com arribava un cotxe i 
començava a repartir esmorzar als nens del centre, que fins aleshores mai 
no havien rebut ni un vas de llet. La questió es va aclarir quan van veure 
aparèixer el religiós executiu amb una camera digital per fotografiar la 
distribució d'aliments, sembla ser que la congregació rebia alguna 
subvenció per alimentar nens pobres africans, i que necessitava justificar els 
calés rebuts amb alguna prova gràfica. Després del dia de la sessió 
fotogràfica no hi va tornar a haver esmorzar a l'hora del pati. Però l'escola 
va continuar rebent ajudes, i el religiós executiu va prosseguir la seva 
meteòrica carrera en el món missional. 


El circ de la donació 


A vegades es fa difícil recaptar sense anestèsia, i per això les organitzacions 
humanitàries han recuperat el vell costum de la funció benèfica, de llarga 
tradició a les parròquies catòliques i anglicanes... Els defensors de l'Àfrica, 
en lloc de demanar calés i prou, organitzen aactes solidaris, i destinen els 
ingressos generats a la cooperació. Aquests actes són molt útils per a les 
ONG, ja que a més d'oferir-los beneficis en metàl-lic, reben molta atenció 
dels mitjans de comunicació i faciliten la captació de nous donants. 

Aquestes iniciatives de les ONG són oficialment qualificades 
d'aaccions de sensibilitzaciós i així reben les subvencions institucionals 
destinades a conscienciar les poblacions del Nord sobre els problemes del 
Sud. Però els beneficis que generen són per a l'ONG. De fet, moltes 
d'aquestes iniciatives només pretenen captar fons i fidelitzar els socis de 
V'entitat mitjançant trobades d'afirmació col-lectiva (ja a principis del segle 
XX, les edamess de l'alta societat organitzaven grans tecs per a les classes 
benestants en els quals es recaptaven fons per oferir farinetes als pobres 
dels barris obrers). 

La aparticipaciós de la població europea en els actes lúdics de les ONG 
és vista com un triomf de la causa desenvolupista, tot i que en realitat 
aquestes activitats formen part, senzillament, de l'oferta de lleure. Es va a 


un acte d'una ONG com es va al teatre o al cinema. Això sí, aquestes 
celebracions tenen el avalor afegita de vehicular discursos políticament 
correctes, i per això molts pares se senten obligat a dur-hi els seus fills, 
encara que en el fons del seu cor detestin anar-hi. En algunes d'aquestes 
trobades els convidats es pinten la cara com clovvns, canten cançonetes, 
resen pregàries multiconfessionals per la pau, vesteixen hàbits estrafolaris, 
ballen danses al so del tam-tam, escolten llegendes pigmees o rondalles 
esquimals, aplaudeixen un nen congolès que recita poemes... Tot això s'ha 
de fer, en teoria, amb un immens somriure de felicitat. No és estrany que 
molts individus prefereixin passar-se el dissabte a la tarda estirats al sofà, 
veient el futbol per televisió. 

Hi ha zactes solidaris, per a tots els gustos: Setmana per a la Solidaritat 
i Torneig de Pàdel per a Empreses (Ajuda en Acció), Concurs de Narracions 
Solidàries, dTrobada de balls populars per recollir fons per a Nicaraguax, 
eSabadell encén 5.000 espelmes per Bolívia, i ala plaça de Vic, inundada 
de mans de colorss (Mans Unides), Marató de Contes Solidaris 
(Medicusmundi Catalunya), Dia Universal del Nen i Dia Internacional de la 
Ràdio i la Televisió a favor de la Infància (UNICEF), eConcert d'òpera a 
favor d'Arquitectes Sense Fronteres,, aQuilòmetres de solidaritat, (Save 
the Children), aConcerts rescatem-los de l'oblit, (Metges Sense Fronteres i 
Agència Catalana de Cooperació al Desenvolupament), Festa del Comerç 
Just (Intermón, SETEM, Alternativa 3 i Xarxa de Consum Solidari) ... Així 
doncs, un pot ajudar el Sud escoltant Òpera, encenent espelmes, jugant al 
pàdel, explicant contes, pintant-se les mans de colors, ballant danses 
tradicionals, donant la mà als desconeguts que són al seu costat o, 
senzillament, anant de festa. Fins i tot un pot ser solidari participant en el 
surrealista Sopar de la Fam que organitza Mans Unides (sigui el que sigui 
un sopar de la fam). 

Molta gent acudeix a aquests actes i, després de jugar al pàdel, de tastar 
un ensucradíssim te amb menta, de comprar-se una creu d'argent feta pels 
tuaregs del Níger, de pintar-se les mans de coloraines o de menjar-se un 
arròs senegalès pastós, consideren que ja han fet la seva aportació al 
benestar del continent africà i que ja poden dormir tranquils. Les ONG que 


organitzen aquests actes els han venut entreteniment i tranquil:litat de 
consciència a canvi d'una petita suma de diners. 


Malgrat tot, hi ha donants que no en tenen prou amb jugar a tennis o amb 
sortir al llibre Guinness dels rècords com un dels 35.428 participats en la 
cadena solidària més llarga del món. Volen assumir un nivell més alt de 
compromís i pretenen identificar-se amb els cooperants que són sobre el 
terreny, però sense deixar de veure els seus programes favorits de la 
televisió, i sense arriscar-se a patir diarrees ni malàries, Acción Contra el 
Hambre ha trobat la solució ideal per a aquesta gent: convertir-los en 
donants cooperants virtuals. Els anomena Cooperantes 2.0 i treballen, de 
forma gratuita, des de l'ordinador de casa seva, en els seus temps lliures. 
Ajuden a captar socis, a dissenyar accions i a fer funcionar l'ONG, però no 
els cal banyar-se en aigies putrefactes ni veure aranyes peludes. Diuen que 
els Cooperantes 2.0 s'identifiquen tant amb les avíctimes, africanes com 
els cooperants que són sobre el terreny. O potser més, fins i tot. Els pobres, 
a la pantalla de l'ordinador, sempre són menys conflictius. 


El negoci de passejar els solidaris 


La major part dels donants en tenen prou amb lliurar els seus donatius a les 
organitzacions humanitàries. Consideren que així ja han fet la seva bona 
obra, i s'obliden per una llarga temporada de les misèries de l'Àfrica. Però 
hi ha ciutadans molt més voluntario-sos que no en tenen prou amb pagar, 
sinó que volen viure, en pròpia carn, l'experiència de la cooperació. 
Aquests aturistes solidaris, no en tenen prou amb visitar projectes, sinó que 
volen jugar a fer de cooperants, ja que estan convençuts que ells apoden 
aportar alguna cosax a l'Àfrica. En alguns casos, oficinistes europeus van a 
pobles africans a cavar latrines que els pagesos negres, autèntics artistes de 
V'aixada, suposadament no saben fer. 


Els donants italians per 2.000 euros poden visitar els projectes d'una 
ONG del seu país a l'illa de Bolama, a la Guinea Bissau. Allà, en una 
setmana, tindran l'ocasió de sentir-se útils, ja que a més a més d'afluixar la 
mosca per als projectes, destinaran un dia a repintar l'escola local (per 
completar el viatge, Òbviament, se'ls oferirà un matí a la platja). Diverses 
ONG europees ofereixen estades en hospitals, escoles rurals o obres de 
canalització d'aigua, per a aquelles persones que vulguin viure 
l'experiència d'ajudars. Aquestes oportunitats són tan apreciades que una 
ONG espanyola sortejava entre tots els seus donants un viatge de somni per 
fer d'auxiliar de clínica en un hospital africà durant quinze dies (cal dir, en 
favor dels africans, que tot i que en conec que han fet vacances en llocs 
insòlits, no sé de cap, cap, cap que s'hagi plantejat destinar dues setmanes 
de les seves vacances a ajudar els malalts d'un hospital europeu). 

L'èxit de les Rutes Solidàries i dels Camps de Solidaritat organitzats per 
ONG va dur algunes empreses de turisme a promoure també vacances 
solidàries. Diversos operadors turístics francesos ofereixen destades 
solidàries, a l'Àfrica francòfona, i agències nord-americanes i angleses 
organitzen viatges turisticoaltruistes a paisos anglòfons, com Gàmbia o 
Sud-àfrica. En aquestes iniciatives es combina el turisme solidari (4Hi pots 
aportar, tot participant en una missió d'ajudas, diu la publicitat) amb el 
turisme ètnic (4Una estada autèntica en constant relació amb els habitants i 
els seus costumsy) i el turisme d'aventura (aParticipar en excursions en 
petits grups, fora de les rutes explotades,). En resum, per un mòdic preu 
pots fer de Mare Teresa de Calcuta, viure com Lavrrence d'Aràbia i sentir-te 
com un personatge de Verne. 

La moda del turisme solidari, només a l'abast de les classes altes i 
mitjanes altes occidentals, constitueix una fantàstica teràpia per netejar 
consciències i per recuperar la felicitat. Quan toren a Europa, els 
cooperants solidaris expliquen als que no han creuat la Mediterrània que 
l'Àfrica els ha ensenyat moltes coses. Tenen raó. Cada cop que van a cagar 
comparen el seu luxós lavabo amb la latrina pudent que van cavar a Zàmbia 
i se senten profundament orgullosos de ser occidentals. 


L'espectacle itinerant 


Per a aquells que volen viure la solidaritat de forma encara més intensa, 
però que no estan disposats a renunciar a la seva plaça a l'administració o al 
confort de la seva casa d'estiueig a la platja, s'han inventat les anomenades 
caravanes solidàries. Les caravanes solidàries han sabut vendre's de forma 
atractiva: els vehicles van coberts d'adhesius, com en un ral:li, els 
cooperants van amb armilles caquis plenes de butxaques, com els marines, 
els vehicles s'organitzen en columnes, com en qualsevol operatiu militar, i 
entre els cooperants hi viatgen periodistes o operadors de cinema que fan un 
seguiment al detall d'allò que fa la caravana. El plantejament és molt 
senzill: els vehicles s'omplen a Europa, creuen el nord d'Àfrica 
discretament i en arribar a l'Àfrica Negra la iniciativa deriva en una mena 
de cavalcada dels Reis Mags, amb aturades a mil i un poblets per deixar-hi 
donacions. 

La veritat és que, a part de les òbvies qualitats que tenen des del punt de 
vista escenogràfic, les caravanes solidàries mai no han mostrat cap capacitat 
especial per desenvolupar l'Àfrica. De fet, tots els comerciants que duen 
mercaderies a l'Àfrica Negra ho fan a través de vaixells, perquè és la forma 
més còmoda, ràpida i econòmica d'enviar-hi res. A les caravanes, cada cop 
que un vehicle s'espatlla, s'atura tothom, per això, la seva eficàcia és nul-la. 
A la fi el transport surt a un cos astronòmic. Paradoxalment, el que hi ha 
dins la caixa dels camions no sembla importar gaire: a les caravanes es 
parla, globalment, dels quilos de càrrega que es porten, però no s'aclareix 
què es porta exactament ni per què serveix realment. Una caravana es 
definia com: 415 vehicles, 24 voluntaris i voluntàries, 105.000 hg de 
material i moltes tones d'il-lusió:. En realitat, el que és realment important 
de les caravanes és la evisibilitat. que tenen: alguns dels participants fins i 
tot duen posada l'armilla de camuflatge quan es van a vacunar als centres 
de medicina tropical de Barcelona. 


Aquestes iniciatives acostumen a convertir-se en ocasions fantàstiques de 
practicar el turisme d'aventura a càrrec dels diners públics. Normalment a 
aquestes caravanes no els falta res: fins i tot n'hi ha que porten el seu propi 
metge o infermer, no per curar els africans, sinó per distribuir tiretes i 
antidiarreics als suposats cooperants. El viatge acostuma a ser una mena de 
viacrucis, perfectament programat, on les columnes es van aturant en els 
diferents projectes amb què col-laboren, i allà els sacrificats viatgers 
aprofiten l'ocasió per dutxar-se, beure unes cerveses ben gelades i degustar 
els seus plats preferits. Per als que volen reduir el sacrifici al mínim, hi ha la 
possibilitat de viatjar en avió i incorporar-se a la caravana a mig recorregut. 
De fet, fins i tot hi ha amembres, de les caravanes que volen directament 
fins a Daar per incorporar-s'hi quan ja s'ha creuat el Sàhara, la part més 
cansada del viatge. 


Caravanes de desvergonyiment 


El novembre del 2009, al desert maurità, l'organització terrorista Al-Qaida 
del Magreb Islàmic va segrestar tres catalans que participaven en una 
caravana organitzada per Barcelona Solidària, una ONG estretament 
vinculada a l'Ajuntament de Barcelona i al Partit Socialista. Van ser 
alliberats uns mesos més tard, després de llargues negociacions del Govern 
espanyol amb el grup armat. Quan van tornar a Catalunya alguns mitjans de 
comunicació van rebre'ls com a herois i van donar molt de ressò a la seva 
gesta). 

Però en aquest cas ni tan sols el món de les ONG va fer-los costat. 
Alguns ciutadans van preguntar-se què hi feien el director d'una de les 
grans infraestructures viàries de Catalunya, la dona de l'alcalde i un munt 
d'alts càrrecs de la funció pública fent de camioners pel mig del desert. 
D'altres van tractar d'esbrinar quant havia costat l'operació a les butxaques 
dels contribuents (hi ha tanta confusió sobre el cost de la caravana 


oficialista no governamental com sobre el rescat dels segrestats). I molts 
africans es van mostrar preocupats perquè els europeus estaven finançant, 
amb els seus rescats, els integristes d'Al-Qaida. A més a més, alguns 
habitants de l'Àfrica Occidental estaven indignats perquè el Govern 
espanyol, amb les seves pressions, havia aconseguit que el Govern maurità 
alliberés un perillós terrorista a canvi dels pseudocooperants. Es 
preguntaven si el Govern espanyol hauria alliberat cap etarra si ETA hagués 
segrestat un maurità als Monegros. 

Encara que les crítiques van ploure sobre aquesta iniciativa, alguns 
mitjans de comunicació van continuar exalçant els segrestats. No se sap si 
ho van fer per lleialtat partidista o si, realment, s'havien begut l'enteniment. 


Empreses de bon cor 


Tothom sap que el principal objectiu d'una empresa és fer beneficis. De fet, 
gràcies a això funciona, malgrat tots els seus defectes, el sistema capitalista. 
Però hi ha qui s'ha encaparrat a voler demostrar-nos que les empreses tenen 
un altre objectiu: ajudar els pobres del món. La Creu Roja reclama donatius 
a les dempreses amb cors. I el Contracte Global, el decàleg sobre el 
desenvolupament dissenyat per les Nacions Unides, defineix les empreses 
com a agents de desenvolupaments. Si bé això pot ser cert en alguns 
Casos, tampoc hi ha cap dubte que algunes empreses han actuat com a 
agents de subdesenvolupament (és el cas de les empreses mineres que, 
durant dècades, han estat espoliant els recursos del Congo Rinshasa). 
Malgrat tot, )DONU ha propiciat que es destinin quantitats impressionants de 
diners públics a les empreses occidentals per facilitar-los la penetració a 
l'Àfrica. Paradoxalment, el model neoliberal s'introdueix en aquest 
continent mitjançant injeccions de diners públics. L'associació entre 
l'empresa i els organismes internacionals resulta beneficiosa per a ambdues 
parts: les grans empreses aconsegueixen recursos que els permeten guanyar 
mercats amb un mínim de risc, i els paisos que controlen l'ONU faciliten la 
difusió del model liberal per l'Àfrica. 


A molts paisos del Nord, les empreses competeixen amb les ONG per 
obtenir els fons destinats a la cooperació. El cas més paradoxal és el de 
l'Afganistan, on les tasques de reconstrucció van ser encarregades 
majoritàriament a empreses, moltes d'elles eren dels Estats Units, el país 
que havia menat l'ofensiva militar que havia destruit el territori asiàtic. Les 
ajudes internacionals a la reconstrucció beneficiaven, prioritàriament, els 
mateixos que havien endegat la guerra. Els Estats Units van al-legar que 
tenien adret, a obtenir beneficis, a compte de les despeses tingudes durant 
el conflicte. I és que les bombes surten cares, evidentment. 


Però, a més a més de les empreses que s'involucren en projectes de 
ecooperaciós al Sud, hi ha empreses que usen l'ajuda internacional com 
una eina publicitària, col-laborar en un projecte de cooperació és una forma 
de vendre una imatge de marca positiva. De fet, va ser DONU qui va 
inventar-se aquest sistema, com una forma d'augmentar els seus ingressos, 
per això hi ha qui parla del arentat blau-. 

Hi ha molts tipus de collaboracions publicitàries entre empreses i 
organitzacions humanitàries. Alguns bancs proposen targetes de crèdit amb 
la col-laboració de determinades ONG. Una petita part de cada pagament 
efectuat amb aquestes targetes va destinat a projectes de cooperació: com 
més diners gastis, més ajudaràs els pobres del món. Bancaixa és un dels 
bancs que té una eztargeta solidàrias, l'anunciava amb un eslògan no exempt 
de cinisme: 4El Tercer Món necessita la teva ajuda. Torna a gastar-te 100 
euros en una crema facial-. 

Quan Espanya va entrar a la zona euro, el 2002, les grans ONG 
espanyoles es van aliar amb més de dues-centes empreses, liderades per 
Coca Cola i pel Banco Santander, amb l'objectiu de recollir mitjançant 
guardioles 5.000 milions de pessetes en velles monedes que la gent tingués 
per casa. Després d'un gran desplegament publicitari, del qual es van 
beneficiar dues-centes empreses, tan sols es van recaptar 1.000 milions. Els 
objectius deies organitzacions humanitàries no es van complir. Els de les 
empreses, SÍ. 


En una altra ocasió, El Corte Inglés, Hipercor, la fàbrica de betums Rivvi 
i la multinacional Sara Lee (Bimbo) es van posar d'acord per ajudar els 
paisos africans. Liderava la iniciativa el futbolista Samuel Eto'o, però 
també hi donaven suport el cineasta Pedró Almodóvar i desenes de famosos 
de segona fila (dels que apareixen als reality shovv i a les revistes del cor). 
Un desplegament mediàtic impressionant rodejava una iniciativa destinada 
a recollir un dels objectes més humils que hi ha a les nostres cases: les 
sabates velles. Sota l'atractiu eslògan dDeixa la teva petjada a l'Àfrica, es 
van recaptar tot tipus de sabates: mocassins deformats, sabatilles estripades, 
botes foradades, sandàlies gastades... En teoria els africans haurien de rebre 
amb immensa alegria aquests sabatots, curosament raspallats i enllustrats 
amb betum Rivvi pel personal de les empreses col-laboradores. 

Entre l'allau d'iniciatives empresarials pintoresques, va aconseguir 
destacar la firma de moda Missing Johnny. Aquesta marca, amb la 
col-laboració de la Creu Roja, va organitzar una col-lecció de tardor hivern 
basada en el adloot Cooperantes:. En el catàleg es veien unes mosses 
moníssimes, ben emperifollades, curant immigrants i fent tasques 
assistencials en un camp de refugiats. El món de la cooperació va 
reaccionar amb indignació per la utilització mercantil de la figura del 
cooperant. Però també van ser molts els que van optar per la hilaritat, de tan 
estrambòtica que era la idea. La Creu Roja, finalment, va retirar el seu 
suport a aquesta iniciativa. 

Moltes empreses ofereixen, com a contribució al desenvolupament 
africà, els estocs que no poden col:locar al mercat. Així, en lloc de destruir 
excedents discretament, converteixen l'operació en una gran campanya de 
propaganda. No els importa si el que a ells els sobra és el que necessita el 
continent africà, ni si a l'Àfrica hi ha mitjans per distribuir el que ells 
ofereixen: només els interessa la foto. Perquè, de fet, hi ha poques empreses 
disposades a fer donacions a les organitzacions humanitàries a compte dels 
seus propis beneficis. Entre les empreses que ho han resolt millor cal 
destacar Air France. Aquesta companyia aèria, en una ocasió, va decidir fer 
cooperació amb el Sud, za petició dels seus clients. Els que tenien punts de 
la companyia, bescanviables per vols, podien renunciar-hi i, a canvi, la 
companyia deixava a les ONG espai a les bodegues dels seus avions. 


D'aquesta forma la companyia figurava com a benefactora de les 
organitzacions humanitàries quan els que realment havien fet la donació 
eren els seus clients. 

Hi ha societats que aprofiten la cooperació per fer-se propaganda i, 
simultàniament, actuen en contra dels interessos dels africans. Empreses de 
tot tipus han col-laborat amb organitzacions humanitàries: elèctriques que 
han construit grans represes a costa d'expulsar els habitants de la zona 
sense indemnització, alimentàries que han aprofitat les fams per exportar 
els seus excedents i que han arruinat les pagesies africanes, bancs que tenen 
participacions en fàbriques d'armament, constructores que desvien 
quantiosos suborns cap als dictadors africans... 


En els darrers anys les crítiques han plogut sobre les organitzacions 
humanitàries per la seva col-laboració amb empreses considerades poc 
exemplars. Per això, algunes ONG rebutgen els oferiments d'empreses 
considerades poc ètiques, i vigilen una mica més amb qui s'associen. 


Cooperar dóna fama 


Diuen que qualsevol músic, per triomfar, a més a més de fer música, ha de 
ballar, divorciar-se i col'laborar amb una bona causa. D'aquesta forma, la 
cooperació internacional esdevé una eina magnífica de promoció d'artistes i 
famosos en cerca de notorietat. No hi ha res que resulti més atractiu que un 
famós amb conscièncias. Carla Bruni, la dona de Sartozy, va cedir una 
fotografia seva en què apareixia nua per subhastar-la i destinar els beneficis 
als nens africans (curiosament la reina d'Anglaterra no va imitar-la). Molts 
d'altres famosos, sense necessitat de despullar-se, fan ostentació dels 
donatius que ofereixen als organismes humanitaris. Lady Di, especialista en 
el ram, era membre de més de cent ONG. La família reial de Mònaco també 
s'ha significat en aquest sector: no hi ha cap altra família que dediqui més 
hores a anar a gales, festes i recepcions benèfiques. 


Però amb donar no n'hi ha prou. L'acte de donar és poc vistós: per rebre 
V'atenció dels mitjans de comunicació el més encertat és cooperar in situ. 
Qualsevol famós que es preui vol sortir en una revista del cor ajudant els 
nens negres. Les escoles i els hospitals africans formen part de les rutes 
turístiques habituals per als nois de Hollyvvood. Les top-models adoren fer- 
se fotos amb nens desnodrits. Ara bé, el destí més desitjat, per bé que el 
més difícil d'aconseguir, és un camp de refugiats. Als camps de refugiats hi 
ha molta feina i molt de desordre, i els seus directius són reticents a rebre-hi 
visites, especialment si són visites que necessiten aire condicionat i vaixella 
de porcellana. Per tant, només hi poden fer una visita turística aquells que, 
com Shahira, Angelina Jolie o Brad Pitt, paguen donatius quantiosos o 
tenen molts contactes. 

L'alternativa a ajudar nens africans a casa seva o als camps de refugiats 
és dur-los cap al Nord, sota el pretext que a l'Àfrica seran sempre infeliços. 
L'adopció de nens negres per part d'estrelles com Madonna o Angelina 
Jolie ha causat furor entre la premsa rosa. Que algunes d'aquestes criatures 
hagin estat adoptades al marge de la legalitat, en una operació que sembla 
més una compra que una adopció, no ha generat massa polèmica. 


La situació dels famosos és simètrica a la de les ONG. Els famosos 
necessiten una bona causa per triomfar, i les ONG se suposa que tenen una 
bona causa al darrere, però necessiten un esquer perquè els donants els 
lliurin diners a ells i no pas a cap altra organització humanitària. En aquesta 
lluita pels recursos escassos, l'associació entre els famosos i les ONG 
satisfà ambdues parts: és molt difícil que un projecte funcioni sense un 
famós que el promocioni. La majoria dels donants són incapaços de triar 
entre finançar un pou a Malavvi o pagar les proves d'una vacuna contra la 
malària, el que els ajudarà a decidir-se serà la veu d'un cantant, les cames 
d'una top-model o la cara d'un torero. 

Les ONG, en funció de les seves orientacions ideològiques, han optat 
per diferents perfils de promotors. N'hi ha per a tots els gustos: per als més 
retrògrads, membres de famílies reials, per als més populistes, famosos de 
reality shovvs, per als més triats, escriptors o directors de cinema... I en 


totes, totes, totes les campanyes, no hi falten els músics i artistes. Hi ha fins 
i tot alguns cantants que gràcies als africans s'han convertit en icones 
antisistema: usen els mecanismes mediàtics més rancis per fer-se 
autobombo i, alhora, per erigir-se en portaveus dels més desfavorits. Es el 
Cas de Bono: no se sap per quins set sous, quan el papa de Roma o el 
president dels Estats Units volen saber alguna cosa sobre el continent africà, 
convoquen el cantant d'U2. 

Els Estats Units s'han especialitzat en les grans operacions musicals de 
rescat del continent africà. L'atractiu publicitari d'aquestes accions és tan 
gran que poden aglutinar els cantants i artistes més diversos, a desgrat de 
les eternes picabaralles i enveges que caracteritzen el món de la faràndula. 
El 1985, en la campanya USA for Àfrica, Michael Jacson, Stevie VYonder i 
Lionel Richie van dirigir tot un enfilall de cantants que pretenien combatre 
la fam a l'Àfrica. Ho feien al so d'una cançó que deia: dL'amor és tot el que 
necessitemy i eSom el món (...J) som aquells que han de fer un dia més 
brillants. L'operació de màrqueting va resultar un èxit rotund i la cançoneta 
encara se sent avui en dia, però sembla que els efectes dels macroconcerts 
sobre la fam a l'Àfrica van ser més que dubtosos. Tot i això, la saga de les 
estrelles solidàries ha seguit endavant, amb grans operacions mediàtiques, 
sovint basades en cançons enganxifoses acompanyades d'imatges de nens 
negres. 

Hi ha famosos que aprofiten la cooperació per reforçar la seva fama, 
però també hi ha individus del món de la cooperació que aprofiten la bona 
imatge que el ciutadà té dels cooperants per saltar a la fama. Alguns 
individus han aprofitat la seva carrera dins el món de la cooperació per fer 
posteriorment el salt a la política. Entre ells caldria destacar els francesos 
Bernard Rouchner, Jean-Christophe Rufin, Claude Malhuret i Xavier 
Emmanuelli (tots ells procedents de Metges Sense Fronteres, MSF), el 
belga Reginald Moreets (també de MSF), o els espanyols José Maria 
Mendiluce (de l'Alt Comissionat per als Refugiats de l'ONU) i Leire Pajín. 
Aquesta última va fer una carrera meteòrica, del Partit Socialista Obrer 
Espanyol a l'ONG filosocialista Solidaridad Internacional, per acabar de 
secretària d'Estat de Cooperació del PSOE. Un cop a la Secretaria de 


Cooperació va retornar el favor a l'ONG que l'havia promogut atorgant-li 
subvencions multimilionàries (algunes de les quals dubtosament legals). 


Les organitzacions humanitàries són també un excel-lent refugi per als 
polítics en hores baixes que volen netejar el seu expedient dedicant-se a les 
bones obres, després d'haver-se submergit durant anys en les clavegueres de 
la vida pública. Qualsevol antic alt càrrec que se senti orgullós de ser-ho 
col-laborarà amb accions solidàries: donarà suport a un orfeó o participarà 
en un programa televisiu per combatre el càncer de mama. Hi ha qui no en 
té prou: Colin Povvell, secretari d'Estat nord-americà amb l'administració 
Bush, va fundar FONG America's Promise. L'home que al Consell de 
Seguretat mostrava mapes i fotografies de les suposades armes de 
destrucció massiva iraquianes amb la finalitat de justificar un bombardeig 
imminent a l'Iraq, ara dedica el seu temps lliure a organitzar activitats 
extraescolars per a les criatures amb pocs recursos. Povvell no està sol, en 
aquest món: molts dels seus subordinats, que van destacar-se en les 
ofensives contra les poblacions iraquianes, ara s'han passat a organitzacions 
humanitàries. Aquells que ordenaven el llançament de bombes des d'avions 
militars per calcinar rebels, ara s'han reconvertit en especialistes en 
aprofitar aquests mateixos avions per llançar ajuda humanitària sobre els 
famolencs. 


Bernard Rouchner, de messies dels africans a messies dels francesos 


El ministre d'Afers Estrangers francès, Bernard Rouchner, Mister R pels 
seus enemics, va començar a fer-se popular a Metges Sense Fronteres 
(MSF). Tot i que havia estudiat Medicina, la seva especialitat no eren les 
vacunes, ni el paludisme, sinó l'agitació mediàtica: a totes les fotos de MSF 
hi sortia ell. A la guerra de Biafra, als anys seixanta, ja va col-laborar, 
conscientment o subconscientment, amb els serveis secrets francesos. Amb 
el temps, va decidir que el que calia a la cooperació era involucrar-se 


directament en política, amb l'argument que els grans problemes del món 
eren de base política i que sense accions polítiques no es podien superar. 

Però qui de seguida es va involucrar en el món polític va ser ell mateix. 
El govern socialista francès va nomenar-lo ministre de Sanitat i d'Acció 
Humanitària, i a partir d'aquí començaria una llarga carrera política. A 
època, Mister R va ser un fitxatge estrella per als socialistes: no en va els 
mitjans l'havien venut com una abona personas, enfrontada a totes les 
injustícies del món. El seu simplisme, en denunciar un món dividit entre 
bons (ell i els seus) i dolents (els zaltres,), l'ajudava a guanyar popularitat. 

Com a ministre va impulsar accions humanitàries espectaculars, molt 
vistoses i molt televisives, però d'una eficàcia més que dubtosa. El 1991, a 
la guerra del Golf, va enviar ajuda en paracaigudes a les poblacions 
iraquianes, tot i que en aquell moment la carretera era transitable. Bona part 
de l'ajuda caiguda del cel no va arribar als destinataris. El 1992 va ser un 
dels impulsors de la desastrosa intervenció humanitària a Somàlia. Va ser 
allà, al port de Mogadiscio, on va fer la seva peculiar campanya de cara a 
les eleccions franceses, davant les televisions de tot el món es va passar una 
bona estona descarregant un sac d'arròs a l'esquena. El 1994, Rouchner va 
tenir un paper destacat en la defensa de la intervenció francesa a Ruanda, 
una intervenció que va desestabilit-zar greument tota la zona dels Grans 
Llacs (molts especialistes van criticar-la severament, entre ells alguns caps 
militars francesos). 

El polític cooperant es va fer amic del matrimoni Mitterrand i amb la 
seva dona, la periodista Christine Ochrent, fins i tot van anar a passar 
alguns dies de vacances amb ells. Gràcies als con tactes polítics del seu 
marit, Ocxrent va ser nomenada responsable de les emissions públiques de 
la televisió i de la ràdio franceses a l'exterior, amb un salari de 40.000 euros 
al mes. Es va fer famosa per acomiadar qualsevol periodista crític amb el 
Govern. Il és que, com tanta gent que havia viscut el maig del 1968 a París, 
Rouchner va passar de la mitificació de la bohèmia a una vida de luxes i 
d'alternança amb la jet set. Il com que aquesta vida sortia molt cara, no va 
tenir cap escrúpol a fer consultaries de cooperació multimilionàries per 
encàrrec de dictadors africans com Ornar Bongo, Idriss Déby o Sassou 


Nguesso (consultories que va obtenir gràcies a les pressions de les 
ambaixades franceses, per ser més precisos). 

Quan aquests contractes van sortir a la llum, Rouchner va excusar-se 
dient que, malgrat tota la seva saviesa, dnomés, cobrava 6.000 euros 
mensuals per aquestes feines (d'altres càlculs apunten que cobrava, com a 
mínim, quatre vegades més). També va fer un estudi per a la multinacional 
petroliera francesa TOTAL, en què demostrava que aquesta empresa no 
vulnerava els drets dels seus treballadors a Birmània. Amb cinc dies 
d'estada en aquest país en va tenir prou per redactar un informe on 
desmentia el que diverses organitzacions humanitàries birmanes havien 
demostrat àmpliament. 

El 2006 la posició de Rouchner va perillar a causa dels problemes en el 
si del Partit Socialista Francès. Per a ell no era un problema gaire greu, 
perquè mitjançant diverses irregularitats administratives havia aconseguit 
una plaça universitària, que es reservava per al dia que perdés el Ministeri. 
Però Rouchner es resistia a abandonar el poder, a més a més, en alguns 
temes era més proper als neocons nord-americans que als socialistes 
europeus. Així, qui anys abans s'havia presentat com una icona de la nova 
esquerra no va tenir cap problema a incorporar-se al govern dretà de 
Sarhozy com a ministre. Allà va continuar dedicant-se a la seva afició 
favorita: fer-se fotografiar com a salvador del món. 


Bona gent 


Els qui tenen accions de qualsevol empresa mercantil intenten saber què fan 
els seus directius, ja que esperen que siguin els que facin créixer la seva 
fortuna. En canvi, els socis de les ONG rares vegades pensen a fiscalitzar 
aquells a qui confien els seus diners. En rebre la memòria anual de 
l'organització, mai dediquen gaire atenció als comptes, generalment es 
limiten a mirar les fotografies dels projectes i a confiar en la bona fe dels 
seus dirigents. 


Es sorprenent que, en aquest context, els nivells de corrupció en el món 
de la cooperació no siguin encara més elevats, al cap i a la fi, ningú no és de 
pedra i a tothom li ve de gust lucrar-se, encara que treballi en el esector no 
lucratius. La falta de fiscalització sobre els resultats ha convertit les ONG 
en un refugi segur per a gent amb poques ganes de treballar. Quatre amics, 
si tenen una certa habilitat per redactar projectes i presentar justificacions, 
poden crear una ONG i començar a rebre subvencions. Hi ha qui crea una 
ONG i es dedica, simplement, a viure. 

Moltes institucions que financen iniciatives de cooperació no avaluen 
l'impacte sobre el terreny de totes aquestes accions, sinó que es limiten a 
fer un balanç comptable dels projectes: recullen les factures de l'ONG i 
comproven que s'ajustin al pressupost que els havia presentat. El problema 
és que a la majoria de paisos africans és impossible aconseguir factures pels 
serveis rebuts. A certes zones es vola en avió sense que et lliurin ni tan sols 
un bitllet, i ni els notaris tenen impresos de factura. Evidentment, els 
taxistes pràcticament mai donen justificants d'haver pagat. L'única forma 
d'aconseguir factures, al continent africà, és moure's dins els cercles de 
luxe: als hotels de cinc estrelles mai no hi falten els justificants de despesa, 
com tampoc falten a les caríssimes empreses d'aerotaxi que fan servir 
sovint els dirigents dels organismes de cooperació internacional. El gran 
avantatge del continent africà és que no cal ser gaire mafiós per obtenir una 
factura falsa: a canvi d'una quantitat mòdica, qualsevol cambrer d'hotel o 
dependent de botiga et lliura un formulari buit, amb el segell de 
DVestabliment, perquè tu mateix hi incloguis les despeses que creguis 
convenients. La majoria de les ONG que treballen al continent africà, en 
alguna ocasió han hagut de falsificar factures per justificar les seves 
despeses. El problema és que hi ha organitzacions d'ajuda que, al continent 
africà, s'hi han limitat a falsificar factures sense fer-hi cap despesa en 
projectes. 

Com que hi ha ONG que es gestionen de forma poc clara, i com que 
això repercuteix en el desprestigi de tot el sector, s'han creat alguns 
organismes per regular el seu funcionament econòmic. A Espanya s'hi ha 
constituit la Fundación Lealtad, a la qual s'apunten les ONG que volen. 
Això sí, en els informes d'aquesta fundació s'aclareix, en lletra petita, que 


Lealtad casume que la información facilitada por las ONG es auténtica y 
completa y que no hay información al margen de la documentación 
facilitada sobre las cuestiones analizadas que complemente o contradiga la 
información entregadas. Es a dir, que no es verifica ni que els documents 
siguin autèntics, ni que es presenti tota la documentació existent. Si a les 
multinacionals les coses funcionessin igual, els seus executius no estarien 
tan estressats, i probablement encara serien molt més rics. 


Davant aquest desori, no és estrany que molts responsables d'ONG hagin 
decidit desviar petites quantitats per als seus vicis personals. A Espanya, la 
Fundación Iberoamèrica Europa (FIE-CIPIE), dirigida per un diputat del 
conservador Partit Popular, destinava part dels 3 milions d'euros rebuts de 
les arques públiques al lloguer d'un cèntric pis de Madrid per al seu 
president, així com per a cigars Montecristo, dinars en restaurants de luxe i 
copes nocturnes en bars de salsa. Per acompanyar els cigars, el president 
també comprava, a compte de la Fundació, ampolles del millor rom 
caribeny. Il és que en més d'una ocasió els donatius dels ciutadans ben 
intencionats han acabat a la caixa d'algun luxós bar de copes. El problema 
més greu és que hi ha qui té vicis molt cars: el 2010 el secretari d'Estat per 
a la Cooperació de l'Estat francès va haver de dimitir quan es va saber que 
havia llogat un avió privat, per 116.500 euros, per fer-se portar a una reunió 
oficial a la Martinica (una reunió per ajudar el Tercer Món, evidentment). 


El ministre, l'ajuda i els hotels 


El 1998 el ministre d'Afers Estrangers espanyol, el cacic eivissenc Abel 
Matutes, va visitar Cap Verd. Hi anava, teòricament, per explorar les 
possibilitats de cooperació bilateral i per establir-hi acords en matèria 
turística. Al mateix temps va arribar a l'illa una missió de l'empresa 
turística Doliga, de la qual els parents de Matutes són els principals 
accionistes. En la delegació hi figuraven dues filles del ministre. Gràcies a 


aquestes visites Doliga va aconseguir un conveni per a la construcció d'un 
complex turístic a l'illa de Boa Vista. La família del ministre va quedar 
molt satisfeta amb aquest impuls a la cooperació Espanya-Àfrica. 


Però hi ha qui no es limita a pagar-se els seus vicis, Cars O barats, amb fons 
públics, sinó que s'ha especialitzat a saquejar els fons destinats a la 
cooperació. L'ONG Intervida, una de les més grans de l'Estat espanyol, es 
va donar a conèixer pels seus anuncis truculents, que sacsejaven les tripes 
dels televidents: el nen amb la mosca a la boca hi era omnipresent. Després 
de commoure el públic, Intervida oferia la possibilitat de tranquil-litzar la 
seva consciència mitjançant el programa d'apadrinament de nens del Tercer 
Món. Bona part dels fons donats pels apadrins, no arribaven al Sud, sinó 
que es quedaven a les butxaques de l'autèntic apadrís: el dirigent de 
l'organització, que es va embutxacar 45 milions d'euros en aquesta estafa. 

ANESVAD era una altra ONG especialitzada en publicitat escandalosa: 
en els seus anuncis amenaçava els europeus assegurant-los que si no li 
lliuraven donatius les famílies del Sud vendrien les seves filles a xarxes de 
tràfic de blanques per comprar-se una rentadora. ANESVAD competia amb 
Intervida en l'art de provocar insomni als televidents, però també en el 
desviament de fons. Sembla que en aquest concurs va guanyar ANESVAD: 
la seva estafa es va xifrar en 90 milions d'euros... El seu líder, José Luis 
Gamarra, va acabar a la presó. 

Hi ha d'altres ONG que també s'han especialitzat a exprimir en benefici 
propi la solidaritat aliena. Humana, l'ONG sorgida de la secta danesa 
Tvind, ha aconseguit grans sumes de diners recollint roba usada amb el 
suposat objectiu d'ajudar els pobres. Per tota l'Àfrica hi ha projectes que 
s'han subvencionat i que o no s'han arribat a dur a terme o s'han realitzat 
per pressupostos molt inferiors al que s'havia programat: una granja de 
gallines en un internat de missioners a l'oest del Camerun, un museu de la 
Guinea Equatorial que ha engolit grans quantitats de diners públics de tot 
Europa... 


Algunes ONG s'han dedicat a afers tèrbols, però no en benefici dels seus 
directius, sinó amb intencions teòricament més honorables. A l'Estat 
espanyol, el 2001, es va destapar l'escàndol Gescartera: va fer fallida una 
agència de valors que oferia als seus clients rendiments elevadíssims. Quan 
es va fer pública la llista de clients de Gescartera, l'opinió pública va 
descobrir, incrèdula, que entre els perjudicats hi figuraven diverses ONG 
catòliques, com Mans Unides, i nombrosos ordes religiosos, alguns dels 
quals especialitzats en tasques missioneres. Ningú no sospitava que els 
organismes sense ànim de lucre es dediquessin a l'especulació. 


Foques al desert2 


El manatí és una mamífer aquàtic que temps enrere era molt present als 
grans rius africans. En les darreres dècades, ha acabat per extingir-se a 
moltes zones. Al riu Níger, abans, n'hi havia molts, però sembla que la seva 
població s'ha anat delmant. És per això que la Unió Europea (UE) va 
subvencionar la recerca d'una biòloga europea per estudiar els manatins a 
l'antiga colònia francesa del Níger. 

La biòloga va rebre uns quants milers d'euros i va estar-se al Níger 
durant alguns mesos. Al final de la seva arecerca, va presentar un informe, 
a doble espai, de set pàgines (incloent-hi la portada, el sumari i la 
contraportada) en el qual explicava que havia arribat al país en una 
temporada en què les aigiúes del riu Níger estaven molt tèrboles, i que per 
això no havia pogut observar les poblacions de manatins. Això sí, havia 
entrevistat mitja dotzena de pescadors que li havien explicat que abans en 
veien de tant en tant, i ara no. Una de les set pàgines l'ocupava una foto 
d'un crani de manatí que la biòloga havia trobat decorant el llindar de la 
porta d'una cabana. 

Els responsables diplomàtics de la Unió Europea a Niamey, la capital 
nigerina, no van quedar gaire contents amb aquesta investigació. La biòloga 


sí. Al cap d'uns mesos va presentar una petició per estudiar la població de 
girafes al Níger. Com a mínim sabia on trobar-les. La reserva on vivien era 
a tocar de la capital. Fins i tot hi havia senyals de precaució a la carretera 
nacional per evitar que els cotxes les atropellessin. 


Molta moral per al Sud, descontrol al Nord 


Les ONG del Nord protesten sovint, i amb molta raó, sobre la corrupció que 
impera al Sud. Aquesta corrupció és omnipresent en els organismes africans 
vinculats a la cooperació, com ara ONG, universitats, ministeris d'Afers 
Socials, agències de l'ONU... Per a cap cooperant és un secret que hi ha 
funcionaris de ministeris de Sanitat africans que exigeixen suborns per 
permetre a les organitzacions humanitàries vacunar els nens del seu propi 
país. 

Però també hi ha casos de corrupció entre els quadres europeus del món 
de la cooperació. No podria ser altrament. La temptació de robar és massa 
gran, especialment quan saps que a la teva societat tothom renuncia a 
controlar-te, perquè et consideren dbona gent. 

A tot Europa s'han destapat de tant en tant escàndols vinculats a 
organismes de cooperació. A l'Estat espanyol, els escàndols no han parat 
d'aflorar. Curiosament, els mitjans de comunicació, davant cadascun 
d'aquests casos, s'han limitat a argumentar que una flor no fa estiu i que es 
tractava d'un comportament aillat. I mai no hi ha hagut una supervisió 
financera seriosa de tots els organismes de cooperació. 


CAPíroL 5 


L'ajuda oficial al desenvolupament, 
o com passar de V'ajuda a l'autoajuda 


Estiu del 1994. Aeroport de Libreville. Un aparell d'Air Gabon procedent 
del Senegal aterra a la terminal de passatgers, on hi ha ben poca activitat. 
L'aeroport és gran, però no hi ha gaire tràfec de passatgers. La major part 
dels empleats de la instal-lació vagaregen al sol. Però a Paltre extrem de la 
pista d'aterratge l'activitat és frenètica. Un grup nombrós de soldats blancs, 
a prop d'un hangar, descarreguen un gran avió de càrrega pintat de 
camuflatge, d'altres, fortament armats, custodien la zona. Al costat mateix 
de l'aeroport civil de la capital gabonesa, i compartint-hi la pista 
d'aterratge, hi ha una de les grans bases militars franceses del continent 
africà. I és aquí on els paracaigudistes francesos estan preparant l'operació 
Turquesa, que en teoria hauria de portar la pau a Ruanda i a la zona dels 
Grans Llacs. 

L'exèrcit francès és omnipresent a la ciutat. Les tropes franceses, en 
calça curta, desfilen marcialment pel Boulevard Triomphal, l'avinguda 
principal de la capital. Els avions de caça Mirage sobrevolen les cases a 
baixa alçada i, de tant en tant, donen un gran ensurt a la població en trencar 
la barrera del so. Camions que arrosseguen canons i morters es dirigeixen 
cap als afores, per fer pràctiques de tir (de tant en tant, segons com bufa el 
vent, se senten els trets). Als vespres, els bars i discoteques s'omplen de 
blancs jovenets acuradament rapats. Molts gabonesos els defugen, perquè 
solen ser violents i grollers, però moltes noies se'ls apropen, perquè saben 
que es gasten bona part de la paga en alcohol i prostitutes. En un parell 


d'ocasions, paracaigudistes violents han matat les noies amb qui havien 
passat la nit. Però no han estat perseguits per les autoritats gaboneses: han 
estat jutjats per tribunals militars gals, que normalment no dicten sentències 
gaire contundents en aquests casos. 

Al Gabon, ningú no s'estranya d'aquesta situació. En aquest país estan 
acostumats que els francesos manin arreu. El president, Omar Bongo, va ser 
imposat pels francesos mentre el seu antecessor, Léon M'Ba, agonitzava en 
un hospital parisenc. Bongo, que fa tres dècades que és al poder, manté 
excel-lents relacions amb alguns membres de l'entorn de la presidència 
francesa (tan longeus en el càrrec com ell). Bongo i els seus protectors gals 
pertanyen a un corrent maçònic que té la seu central a París. França està 
molt interessada en el Gabon, i és una empresa francesa, Elf Aquitanie, la 
que explota fins a l'exhauriment les reserves de petroli d'aquest país. El 
personal d'Elf, i de moltes altres empreses franceses, gaudeixen d'un alt 
nivell de vida i ocupen barris residencials sencers de les grans ciutats 
gaboneses. La moneda del Gabon, com la de tants altres paisos africans, 
està vinculada a la moneda gal-la: 100 francs CEA equivalen a un franc 
francès. Radio France Internacional, una emissora francesa que té un fort 
impacte a l'Àfrica francòfona, té el seu principal repetidor al Gabon. En 
qualsevol ministeri gabonès hi ha un cassessor, francès, que sovint dicta les 
principals polítiques del país. Al Ministeri de Defensa no n'hi ha un, 
d'assessor. N'hi ha un grapat. 

França, malgrat tot, no és gens desagraida, i ha deixat constància del seu 
suport al president Bongo sempre que ha calgut. Quan els opositors s'han 
llançat al carrer i han amenaçat de desallotjar el palau presidencial, els 
paracaigudistes francesos han sortit al carrer per defensar l'ordre establert. 
Trenta-cinc anys després de la independència, el Gabon continua depenent 
de França. Il aquesta dependència s'articula en base a la cooperació: 
cooperació militar, acooperació policials, acooperació monetàriar, 
cassistència — tècnica, —acooperació en questions de mitjans —de 
comunicació:... 

Si bé el cas gabonès és bastant extrem, no és excepcional a l'Àfrica 
francòfona. Fa cinquanta anys França va donar la independència a les seves 
colònies. Però el Govern francès, imbuit de xovinisme, no estava disposat a 


sacrificar la grandeur francesa i a controlar només l'Hexàgon. França va 
planificar fins al més mínim detall l'operació de descolonització, de tal 
forma que va esdevenir, automàticament, un procés de neocolonització en el 
qual es barrejava el paternalisme amb la coacció. 

La cooperació econòmica i l'assistència tècnica (el nomenament 
d'assessors per als governs africans) van permetre a França mantenir el 
control de les economies de bona part de l'Àfrica francòfona. Més tard va 
institucionalitzar-se la Francofonia, l'organisme internacional que agrupa 
els paisos de llengua francesa sota la tutela de l'Hexàgon. Per si les coses es 
posaven complicades, França també va signar nombrosos tractats de 
ccooperació militaro, que li servien per preservar per la força els seus 
interessos africans. Les tropes franceses, després de les independències, han 
fet sagnants operacions al Camerun, al Txad, a la República Centreafrícana 
i a molts altres paisos. 


En cas que algun cap d'estat africà francòfon tracti d'escapar del domini de 
França, els serveis secrets francesos són especialistes a preparar cops 
d'estat, com els que van acabar amb la vida del president de Togo, Sylnavus 
Olympio, i del de Burina Faso, Thomas Sanhara. El poeta senegalès 
Léopold Sédar Senghor, que va arribar a president del seu país, va parlar en 
una ocasió ad'aquesta civilització de l'universal que és la francofonia,. La 
veritat és bastant més prosaica. 


La mare dels ous 


Molta gent es pensa que l'eix central de la cooperació al desenvolupament 
són les monges hospitalàries que netegen el cul dels nadons congolesos o 
els rambos de Metges Sense Fronteres que apareixen a les pantalles dels 
nostres televisors, amb les seves vistoses armilles, els seus tot terrenys i les 
seves emissores cada cop que esclata un conflicte armat. Però aquests 
agents de cooperació tan populars només representen les escorrialles del 


veritable negoci del desenvolupament, que passa per la cooperació dels 
governs, l'anomenada ajuda oficial al desenvolupament (AOD). 

Molts cops s'ha criticat que els governs dels paisos rics destinen pocs 
recursos als paisos pobres. És cert. Les ajudes internacionals als paisos 
menys avançats són molt menors a les ajudes comunitàries que reben els 
habitants dels paisos més pobres de la Unió Europea. Al món, les remeses 
de diners dels emigrants són més quantioses que les ajudes internacionals. 
A l'Àfrica els enviaments dels emigrants no arriben al volum econòmic de 
la cooperació, però probablement tenen un impacte sobre el nivell de vida 
de la població més positiu que el de l'ajuda. Gàmbia probablement es 
beneficia més dels seus ciutadans que recullen flors al Maresme que de 
molts ambiciosos projectes d'ajuda. 

Els estats rics van mobilitzar molts més capitals per frenar la crisi 
financera, només l'any 2009, que tot el que s'havien gastat per resoldre la 
pobresa al món en les dècades anteriors. Mentre OMS allibera molt pocs 
fons per combatre malalties tropicals molt mortíferes, com la malària, 
destina milionades a fantasmagòriques amenaces sanitàries per al Nord, 
com la grip aviar o la grip A... 


Ben pocs governs del Nord arriben a destinar el 0,720 del producte interior 
brut (PIB) a l'ajuda al desenvolupament, tal com anuncien des de fa anys. I 
quan les coses van mal dades, no dubten a fer una retallada als seus 
pressupostos (quan va esclatar la crisi del 2009, tots els paisos del Nord van 
apressar-se a treure diners de les partides d'ajuda als paisos pobres i 
destinar-les a salvar el cul de la banca). A grans trets, la cooperació no és 
essencial per a l'economia europea, en canvi, té un paper clau (i fins i tot 
excessiu) en molts paisos africans. 


L'ajuda oficial al desenvolupament (AOD) suposa la part del lleó de la 
cooperació. A Espanya el 9026 del que es gasta en cooperació es fa a través 
de vies oficials. Però aquesta cooperació també és la més criticada. La gent, 
tant del Nord com del Sud, té molt mal concepte dels organismes que 


dissenyen les polítiques mundials en matèria econòmica i de 
desenvolupament. Se'ls acusa de fer molt per defensar els interessos dels 
rics i molt poc per combatre la pobresa. Cada cop que el Fons Monetari 
Internacional (FMI) es reuneix, ha de fer-ho enmig d'impressionants 
mesures de seguretat davant les protestes multitudinàries. Moltes ONG no 
estalvien crítiques a l'ajuda oficial, el problema és que és justament l'ajuda 
oficial la que dicta les directrius que seguiran bona part de les ONG (tot i el 
seu nom). 


Qui paga, mana 


Les grans potències ho maneguen gairebé tot, al món. No és estrany que 
també siguin les grans potències les que maneguin la cooperació. Més de 
dos terços dels diners destinats a l'ajuda oficial al desenvolupament són 
aportats per cinc paisos: els Estats Units, el Japó, Alemanya, França i la 
Gran Bretanya. Aquests estats fan servir l'ajuda com una eina de política 
exterior: intenten que els ofereixi el màxim de beneficis, 8: vegades fins i 
tot a costa de deixar alguns perjudicis als paisos que reben la seva 
ecooperacióx. En realitat, molts dels polítics i diplomàtics que decideixen 
en temes de cooperació només es preocupen de garantir que el seu país 
obtinguí beneficis de l'ajuda, perquè al cap i a la fi no són els africans qui 
els paguen, ni qui els nomenen. 


Cooperants involuntaris i escèptics 


Els ambaixadors tenen on paper clau en les polítiques de cooperació del 
Nord: representen el país donant, assessoren sobre els projectes a finançar, 
donen suport als cooperants sobre el terreny... Però molts d'aquests 
diplomàtics no tenen gens de confiança en la cooperació. Un cop, en 
insinuar-li a un ambaixador espanyol al Camerun que els projectes finançats 


per la seva ambaixada no tenien gaire qualitat, va contestar amb tota 
franquesa que això era cert, però que es tractava de diners ddel 0,720y i que 
calia gastar-los de totes formes. Per tal de mantenir bones relacions amb 
tots els cooperants que eren al país, l'ambaixador es limitava a repartir la 
partida de pressupost disponible entre tots els sol-licitants. 

A la Guinea Equatorial hi havia un ambaixador tan afable com el seu 
col-lega del Camerun. En una ocasió em vaig veure obligat a anar-lo a 
veure, amb uns companys, perquè el Govern del país bloquejava un projecte 
de cooperació que ens havia encarregat, justament, l'agència de cooperació 
espanyola. Pensàvem que l'ambaixador faria alguna gestió per desbloquejar 
la situació, però de seguida va descoratjar-nos, tot al-legant que ell no hi 
podia fer res. Això Sí, va tractar de tranquil-litzar-nos, mentre ens empenyia 
cap a la porta: 4No es preocupin. Aquest és un país meravellós. Vagin a la 
platja... Hi ha unes platges magnífiques. I no pateixin. Jo respondré per 
vostès.,. ja faré una carta. Això sí... Si us plau... no facin fotos. La setmana 
passada van expulsar del país dos espanyols per fer fotos. Però passegin 
tranquils i passin-s'ho bés. En aquell temps era tan passerell i tan innocent 
que no li vaig fer cas i vaig intentar prosseguir el projecte de cooperació. 


Els estats no donen perquè sí. No cooperen per resoldre el problema de la 
pobresa al món: donen per consolidar el seu paper al món, donen per evitar- 
se problemes com el terrorisme o les migracions, donen per satisfer 
Vvelectorat i donen, sobretot, per trobar nous mercats per a la seva 
producció. El Pla Àfrica del Govern espanyol parla d'un denfocament 
integral, de la cooperació: es tracta d'un eufemisme per dir que l'AOD 
s'atorgarà en funció de les relacions comercials, els pactes de política 
exterior i els acords migratoris. En poques paraules: que l'ajuda no es 
destinarà als llocs més pobres, sinó on hi hagi més interessos. 

Cada donant destina l'AOD a les zones de l'Àfrica que li resulten més 
sensibles. França orienta bona part de la seva cooperació cap a les antigues 
colònies, que de fet continuen essent neocolònies. Portugal gasta molts 
recursos als paisos africans de llengua oficial portuguesa (PALOP) però, 
sobretot, bolca la major part de la seva cooperació a Angola, el més ric de 


tots ells. El Fons Monetari Intermacional i el Banc Mundial (BM) reserven 
una part substancial de les seves ajudes a calumnes model, que han aplicat 
estrictes mesures liberalitzadores, com Uganda o Ghana. Espanya gasta 
bona part de la seva ajuda en paisos amb un ric banc pesquer on feinegen 
els seus bucs (com Moçambic, Mauritània, el Senegal o Namíbia). Taivvan 
atorga cooperació a aquells paisos que, a l'ONU, reconeixen el seu Govern i 
no el xinès, com Sao Tomé i Príncipe... Els estats del Sud no actuen de 
forma diferent. Angola, que és un país relativament ric, intenta preservar el 
seu Uderatge regional mitjançant la cooperació (i, quan cal, amb 
intervencions militars a la subregió). I Cuba tracta que se li reconegui un 
cert tideratge a l'Àfrica tot enviant-hi abundant cooperació sanitària, 
educativa i militar. 


Qualsevol aparició d'un nouvingut en el mapa de la cooperació molesta 
profundament, perquè altera els equilibris preexistents i posa en perill la 
cinfluència, dels anteriors donants. Als anys noranta, França va reaccionar 
amb indignació perquè els Estats Units van fer-se presents al continent 
africà, amb inversions i cooperació. Els polítics francesos, profundament 
neocolonials, van protestar per l'entrada dels Estats Units en uns territoris 
que França encara considerava seus. Però ben aviat van haver de redoblar la 
seva indignació, tot dirigint-la cap a un nou actor. L'arribada massiva dels 
xinesos a l'Àfrica, cap a l'any 2000, va revolucionar els polítics i els 
acadèmics gals. Durant dècades, els governs francesos han espoliat bona 
part del continent i han donat suport als caps d'estat més impresentables. 
Però de sobte han descobert que els xinesos, a l'Àfrica, actuen sense 
escrúpols. Estan molt escandaiitzats. 


Cuba, de la revolució afrosocialista a la prohibició de la revolució 


Els llatinoamericans sovint actuen amb una certa prepotència al continent 
africà. Es consideren l'elit d'entre tots els subdesenvolupats i tracten els 


africans amb un cert paternalisme. Potser els més paternalistes de tots són 
els cubans. Els cubans progovernamentols estan convençuts que el seu país 
té el millor sistema en tot, i volen copiarlo, de forma acrítica, allà on van. 
On tenen cooperació, apliquen el model cubà a l'educació, a la sanitat, a 
V'agricultura... Creuen que ells saben tot el que els tercermundistes haurien 
de saber, i per això podien enviar mestres a ensenyar a Angola, sense 
necessitat d'aprendre portuguès. 

Als cubans els sobren quadres, però els falten mitjans, i per això són 
especialistes a enviar divisions senceres de metges o de professors sense 
cap recurs. Els cooperants cubans gestionen hospitals sense cap aspirina, o 
creen facultats sense cap llibre. Organitzen el sistema de salut d'un país 
sencer sense haver trepitjat el terreny, perquè no disposen de pressupost per 
a Cotxes ni per a carburant... A Gabú, a la Guinea Bissau, van crearhi una 
4Facultat de Medicinas: amb cinc professors. Deien que als nois se'ls 
formava ade forma tan rigorosa, com a la Universitat de l'Havana. 

El Che és una autèntica icona del règim cubà, però també de la 
presència cubana a l'Àfrica. El Che, el 1965, es va passar tot un any al 
Congo lluitant contra el règim reaccionari de Rasavubu (un dels inductors 
de l'assassinat de Lumumba). De fet, bàsicament va lluitar contra els seus 
subordinats cubans, perquè no es passessin el dia fornicant amb les 
congoleses, i contra els seus aliats de la guerrilla congolesa, perquè no 
volien lluitar com el Che els indicava. La conclusió del revolucionari 
llatinoamericà va ser molt senzilla: el apuebio africanos patia un aatraso 
seculars i l'única forma de civilitzarlo era la guerra, perquè en el procés 
bèl-lic, segons ell, es forjava la unitat nacional. Ara bé, com que el Che no 
es refiava gaire dels africans, insistia que per alliberarlos els calia cel apoyo 
de hombres de fuera, para educarlos en la lucha-. 

Així, durant anys Cuba va donar un suport decidit als règims africans 
prefesament progressistes, fins i tot en contra de la voluntat del gran padrí 
soviètic. Els cinternacionalistes, cubans van ser molt actius a l'Algèria de 
Ben Bella, a la Guinea Conalry de Sélou Touré, al Congo Brazzaville en 
temps de la revolució socialista, a la Somàlia de Siad Barre, a la Guinea 
Bissau durant la guerra d'alliberament nacional... Però on van ser més 
presents va ser a Angola. La guerra d'Angola va acabar essent el Vietnam 


cubà, amb milers de morts en combat i de sida. Aquest conflicte va tenir un 
efecte desmoralitzador immens per a la joventut cubana. 

Ara, Cuba sembla haver renunciat del tot a les seves aspiracions 
revolucionàries per a l'Àfrica. Els Castro col-laboren amb alguns règims 
capitalistes molt corruptes. Els cubans ja no defensen una revolució 
popular, sinó la noingerència en els afers interns dels paisos africans. A 
canvi de suport diplomàtic per al seu règim, els líders cubans reforcen els 
somnis megalòmans d'alguns dictadors i faciliten el seu enriquiment. Als 
cooperants cubans tant els fa. Ja no van a l'Àfrica a fer la revolució. Hi van 
per estalviar i per comprarse un DVD o un ordinador portàtil (els DVD i els 
ordinadors portàtils que omplen les bodegues dels vols de Cubana de 
Aviación quan els einternacionalistesy tomen al seu país). Per si de cas, 
estan fortament enquadrats per caps del partit, i estretament vigilats per 
delators, no fos cas que algun d'ells recordés que és comunista i volgués 
lluitar per una societat més justa. 


Ajuda bumerang 


El president del Banc Mundial, en una ocasió va definir l'ajuda oficial al 
desenvolupament com zel negoci del desenvolupament:. No es tractava 
d'un lapsus linguae, era sincer. Els estats del Nord tenen una rara habilitat a 
fer veure que ajuden els paisos del Sud quan en realitat es dediquen 
bàsicament a fer negocis. Quan una ONG sol-licita a l'agència espanyola de 
cooperació una ajuda per a algun projecte, cal que detalli l'impacte que pot 
tenir sobre l'economia espanyola. Sempre és bo de saber com ens ajuda 
Vajuda... 

Sovint, els estats del Nord donen ajudes als estats del Sud com a 
contrapartida a acords comercials o d'inversió. La Unió Europea considera 
oficialment els acords de pesca com un einstrtument comunitari de 
cooperació, (de fet, els arrossos amb llamàntol dels restaurants de la 
Barceloneta són un subproducte de la cooperació internacional). 


La major part dels discursos públics sobre el desenvolupament del Sud 
insisteixen en la reducció de la pobresa, que en els darrers anys s'ha 
convertit en un objectiu prioritari de la comunitat internacional. Malgrat tot, 
quan analitzem la distribució de l'AOD, veiem que la major part dels fons 
no es destinen a això. En primer lloc, la major part de les ajudes no van cap 
als paisos molt pobres, com el Níger o Sao Tomé i Príncipe, on les 
inversions són molt poc rendibles, sinó cap a paisos amb moltes 
possibilitats econòmiques, on el donant pot invertir i treure beneficis, com 
la Xina, el Marroc, Algèria o Mèxic (i, evidentment, es destinen a zones 
urbanes, i no a zones depauperades, sense infraestructures). A més a més, 
bona part de l'AOD no s'orienta cap a accions socials en l'àmbit de la 
sanitat, l'educació o l'agricultura de subsistència, sinó cap a sectors que 
reporten grans beneficis. La majoria de la despesa, sovint, es destina a 
infraestructures i permet a les empreses constructores del país donant 
accedir a nous mercats exteriors (fins i tot s'han donat ajudes zal 
desenvolupament, per a la rehabilitació del millor hotel de N'Djamena). De 
fet, els finançadors públics eviten escrupolosament de fer estudis de 
l'impacte social dels seus projectes, perquè saben perfectament que no 
combaten la pobresa. 

La primera condició de tota l'AOD és que el país que la rep ha de 
treballar amb empreses del país donant. Aquestes empreses són 
considerades agents de desenvolupament, pels organismes oficials de 
cooperació: les ypetrolieres són agents de desenvolupament, les 
constructores són agents de desenvolupament, els supermercats són agents 
de desenvolupament... Se suposa que els sabaters i els repartidors de butà 
també deuen ser zagents de desenvolupaments. 

Bona part de les ajudes nord-americanes per a la lluita contra la sida 
acaben als comptes d'empreses farmacèutiques dels Estats Units. Les 
empreses franceses SOTRECOM i France Cable et Radio s'embutxacaven 
bona part de l'AOD gal-la en matèria de telecomunicacions. I moltes 
empreses europees de construcció han consolidat les seves activitats al 
continent africà gràcies a l'AOD. En realitat, en gairebé tots aquests casos 
es podria parlar d'inversions, però no de cooperació. Quan algú obre un bar 


en un barri, no està ecooperants amb el veinat, senzillament s'està intentant 
guanyar la vida. 

Aquesta utilització de l'AOD no és exclusiva dels paisos occidentals. Si 
hi ha un país que practica amb habilitat el tàndem negoci-cooperació, és la 
Xina, un territori que s'està desenvolupant a un ritme vertiginós (i no pas 
gràcies a la cooperació internacional). L'Estat xinès articula estretament la 
seva política africana amb empreses públiques i privades xineses. El 
Govern xinès atorga cooperació als paisos africans com a contrapartida de 
convenis comercials, pot oferir cooperació, fins i tot militar, als règims més 
impresentables en les situacions més extremes. Les empreses petrolieres 
xineses han estat treballant al Sudan en plena guerra del Darfur (ja que el 
cru africà és vital per a la Xina). Els xinesos tendeixen a ocultar zelosament 
les dades de la seva cooperació, malgrat tot, se sap que alguns projectes 
xinesos han suposat un elevadíssim endeutament dels estats africans, la qual 
cosa ha estat molt criticada pel Fons Monetari Internacional. 


Dins el negoci de la cooperació, la inversió estrella és l'anomenada aajuda 
reemborsable-, en realitat es tracta de crèdits a un interès baix. Si un país 
africà vol un pont, el Govern francès paga a una empresa francesa perquè el 
construeixi, i després els africans van pagant-lo a terminis, i amb interessos. 
Aquests crèdits serveixen als paisos occidentals per fer-se la competència 
deslleial entre ells, ja que és més fàcil que un govern africà contracti una 
constructora que aconsegueixi crèdits al desenvolupament que una que no 
en pugui obtenir. Hi ha estats, com Espanya, que canalitzen gairebé una 
quarta part de la seva AOD mitjançant crèdits. Els organismes 
internacionals i nombrosos governs regionals també ofereixen ajuda 
reemborsable: no volen quedar exclosos del negoci del desenvolupament. 


FAD: l'estafa més descarada 


Un alt percentatge dels diners de l'AOD, a la Unió Europea, es canalitza a 
través dels crèdits Fons d'Ajuda al Desenvolupament (FAD), que són 
comptabilitzats com a cooperació al desenvolupament. La major part 
d'aquests crèdits es concedeix de forma molt fosca. La iniciativa sovint no 
sorgeix dels governs africans ni dels governs europeus, sinó d'algun 
empresari amb contactes a les administracions del Nord i del Sud. Aquest 
individu es presenta a algun alt càrrec d'un govern africà i li ofereix la 
possibilitat de crear alguna infraestructura o d'obrir un negoci al seu país, 
tot assegurant-li que, en cas que la proposta tiri endavant, hi haurà un crèdit 
europeu a punt. L'alt funcionari normalment exigeix a l'empresari una bona 
comissió per defensar aquest projecte davant el seu govern, ja que molts 
dels seus col-legues també voldran treure'n alguna cosa. A causa d'aquestes 
corrupteles, les obres i serveis contractats amb crèdits FAD es paguen de 
mitjana entre un 1 5 i un 5026 més cars que el preu de mercat. 

A més a més, sovint aquests projectes no encaixen en cap pla de 
desenvolupament, perquè tan sols responen a interessos empresarials. Amb 
els FAD es financen des d'hotels de luxe fins a instal-lacions per a empreses 
pesqueres europees. A vegades amb aquests crèdits s'han pagat vendes 
d'armes a governs africans, tot i que darrerament això és il-legal. Espanya 
va vendre camions militars Pegaso a la dictadura de Siad Barre, ho van 
disfressar comptabilitzant-los com a amaterial per al transport terrestre). 
Angola, en plena guerra civil, va rebre avions i vehicles militars espanyols 
mitjançant aquests préstecs. Hi ha paisos que encara avui dia estan pagant 
els interessos d'aquests crèdits per a armament. 

El Govern espanyol, no obstant, no en tenia prou amb els FAD i va 
inventar un mecanisme similar, el Fons d'Internacionalització de l'Empresa, 
que es comptabilitza parcialment com a ajuda oficial al desenvolupament. 
D'aquesta forma el Govern tracta de satisfer els seus empresaris, i alhora 
vol convèncer els seus electors que destina el 0,726 del PIB a ajudar el 
Tercer Món. 


Cooperació armada 


A vegades els paisos del Nord cooperen amb l'Àfrica per deslliurar-se dels 
problemes que els poden arribar d'allà, com la immigració (sovint s'envia 
ajuda per insolidaritat, i no pas per solidaritat). Per als paisos africans, 
l'emigració no és cap problema, ja que les remeses de diners dels emigrants 
ajuden a la supervivència de milions de persones i són un pilar del 
desenvolupament (com ho havien estat, fa dècades, a l'Estat espanyol). Però 
la Unió Europea i els paisos europeus han inclòs en els acords de 
cooperació amb els paisos africans mesures en matèria migratòria que 
reforcen el control de l'emigració i faciliten la repatriació de sense papers. 
Al Senegal, la Unió Europea hi ha establert un munt de guàrdies civils 
espanyols, amb patrulleres, per impedir les sortides d'immigrants. Durant la 
guerra freda es considerava una barbaritat que un govern no deixés sortir 
del país els seus ciutadans, ara, en canvi, s'exigeix a molts règims africans 
que controlin els seus ciutadans i no els deixen sortir. Ho anomenen 
ccooperació en matèria migratòria). 

A més a més dels guàrdies civils enviats per controlar la immigració 
il-legal, als paisos africans hi ha molts altres militars del Nord. De fet, la 
cooperació militar està molt sol-licitada. Els fràgils estats africans sovint 
signen convenis en matèria de defensa amb estats capitalistes o comunistes 
(i, a vegades, amb tots dos) per tal de reforçar el govern existent davant el 
perill de cops d'estat o d'accions mercenàries. Els paisos del Nord estan 
encantats de facilitar cooperació militar, perquè així es garanteixen una 
certa influència sobre els seus aliats. 

Moltes vegades, la tramesa d'assessors —militars, helicòpters, 
Ralaixnifovs i tancs es quantifica dins els pressupostos de cooperació. I, 
certament, en molts casos han zcooperats a mantenir alguns dictadors en el 
poder, a desgrat de les protestes dels seus súbdits. França ha estat 
especialista en mantenir dictadures a través dels convenis de acooperació 


militar: diverses vegades ha salvat, in extremis, els caps d'estat del Gabon, 
del Txad, del Congo Brazzaville, del Congo Rinshasa... 

Quan es va desintegrar la URSS, molts paisos exsoviètics es van 
afanyar a signar tractats amb paisos africans. D'aquesta forma, els avions 
més tronats de la companyia Aeroflot, que eren destinats als vols interns del 
Tadjixistan o del Turhmenistan, van ser venuts a paisos africans (en alguns 
Casos no es van vendre, sinó que es van llogar, amb les tripulacions 
incorporades). Amb les escorrialles aèries van arribar les escorrialles 
humanes. Mercenaris ucrainesos, serbis, bielorussos i letons van ser 
contractats per diversos dictadors africans per defensar-se del seu propi 
poble i del seu propi exèrcit. 

Els paisos del Nord també dediquen molts esforços a la acooperació 
policials amb els governs africans. A principis dels anys noranta, els 
policies guineans anaven a estudiar a Saragossa, duien l'uniforme color 
merda de la policia espanyola i conduien les velles dporqueres, d'Espanya. 
En molts paisos francòfons la Gendarmeria està entrenada per la seva 
homòloga francesa i llueix el seu uniforme. Israel també té una àmplia 
experiència en aquest sector, i ha ecooperat policialment, amb els règims 
més impresentables del continent, com el d'Idi Amin a Uganda o el de 
Moussa Dadis Camara a la Guinea Conalry. Els Estats Units també 
assessoren nombroses policies africanes... 


Un dels únics camps on hi ha una fluida cooperació Sud-Sud és, justament, 
en el camp policial i militar. Durant molts anys, el Marroc garantia, amb là 
tramesa de guardaespatlles i militars d'elit, la seguretat dels presidents del 
Gabon, del Zaire i de la Guinea Equatorial. Líbia assessorava en matèria de 
seguretat diversos governs antioccidentals (com el d'Idi Amin Dada a 
Uganda o el de Thomas Sanhara a Burxina Faso). I l'Etiòpia de Mengistu 
va enviar torturadors a molts paisos africans perquè ensenyessin als seus 
col'legues com tractar els detinguts... A molts paisos africans als presos 
que es vol interrogar o castigar se'ls penja d'una barra de ferro horitzontal, 
en una posició molt dolorosa. Mentre estan lligats així, se'ls colpeja 


repetidament. Es l'anomenada tortura cetíops, el fruit més destacat de la 
cooperació policial interafricana. 


Cooperació militar limitada 


Al segle XIX el rei merina de Madagascar va posar-se en contacte amb els 
anglesos i els va demanar assessors militars. Els anglesos van enviar-li 
missioners i lingúistes, perquè es dediqués a preparar la pau, mentre ells es 
preparaven per a la guerra tot organitzant un dels exèrcits més potents del 
planeta. De fet, la cooperació militar dels paisos del Nord amb els seus 
aliats del Sud sempre ha estat estrictament racionada: des de temps de 
V'esclavatge, Occident mai no ha lliurat als africans les armes més 
modernes, per preservar la seva superioritat militar. 

Idi Amin Dada, el dictador ugandès, va rebre la cooperació militar 
d'Israel, però el seu exèrcit mai no va deixar de ser un desastre, quan 
Uganda va canviar d'aliances i va col:laborar amb les organitzacions 
armades palestines en el segrest d'un avió israelià, les forces israelianes van 
esclafar els seus exdeixebles ugandesos amb un ràpid raid aeri. Les tropes 
franceses que havien col-laborat amb dl'emperador, centreafricà BoXassa 
durant anys, instruint els seus militars, van ser les mateixes que van 
deposar-lo en unes hores... 

Algunes ONG proposen deixar de vendre armes als paisos africans (i, 
en canvi, no questionen que es venguin a Europa, potser perquè es creu que 
els europeus estan més capacitats per feries servir que els africans). Potser 
seria bo plantejar-se que si els africans es queden sense armes seran encara 
més vulnerables a les ingerències militars del poderós Nord, que està 
decidit a intervenir a l'Àfrica amb les armes a la mà cada vegada que els 
seus interessos estiguin en joc. 


Tot per la foto 


El Camerun és ple de dispensaris abandonats. Tenen parets, finestres i 
portes, però no tenen llits, ni ambulàncies, ni benes, ni esparadrap, ni 
tisores, ni personal... Són buits. L'Estat té problemes per reclutar 
funcionaris, i alguns centres sanitaris són tancats perquè no s'hi poden 
enviar metges ni infermers. Molts d'aquests centres van ser bastits per 
l'ajuda exterior. Alguna institució del Nord va pagar la construcció del 
centre, sense preguntar-se com s'ho faria l'Estat camerunès per mantenir-lo 
en funcionament. Quan es van acabar les obres, es va penjar una immensa 
placa a l'entrada de l'edifici, tot indicant que aquell dispensari havia estat 
finançat per tal govern, o per tal consell regional. Algun polític del Nord va 
anar a l'acte d'entrega de l'edifici i va fer-se les fotos de rigor, que més 
endavant van sortir en lloc destacat a la publicitat institucional que paguen 
religiosament tots els contribuents. Els votants del Nord van veure el seu 
candidat lliurant un centre sanitari a uns negres immensament agraits. 
Potser es van sentir una mica bé pensant que, per una vegada, els seus 
diners anaven destinats a una bona causa. Molts d'aquests votants no sabran 
mai que aquell dispensari no va arribar a funcionar. Tampoc no sabran que 
la gran campanya de tramesa de medicaments contra la sida que es va fer al 
Senegal, el 2008, va ser un frau: a les imatges reproduides en mitjans de 
comunicació de tot el món s'hi veien grans carregaments de caixes de 
medicaments, però no es veia que tots aquells productes caducaven al cap 
de dos mesos. 

La major part dels ciutadans del Nord voten, però desconfien dels 
polítics. No els manca raó: cada cop es fa més evident que hi ha un alt 
percentatge de polítics ineptes, un alt percentatge de polítics corruptes i un 
alt percentatge de polítics ineptes i corruptes. Els polítics saben que els 
ciutadans sospiten que són uns ineptes i uns corruptes, i per això han d'estar 
en una perpètua campanya per millorar la seva imatge. La cooperació al 
desenvolupament, amb tots els valors positius que els mitjans de 
comunicació li atorguen, constitueix una ocasió magnífica per promocionar- 
se. Ben sovint als impulsors de projectes de cooperació no els importa si el 
projecte surt bé o malament, el que els interessa, bàsicament, és que la foto 


surti bé. En llenguatge de la cooperació a això se'n diu evisibilitab:: quan 
una ONG demana una subvenció per a un projecte de cooperació, el 
possible finançador exigeix que li detalli com quedarà ben clar que aquell 
projecte ha estat finançat per ell. 

La màxima il'lusió de qualsevol alcalde de poble és que un missioner 
originari de la seva contrada li demani d'agermanar la seva localitat amb 
algun llogarret de l'Àfrica. Que se sàpiga, un agermanament mai no ha 
servit per desenvolupar cap lloc, però dóna possibilitats ingents per fer-se 
moltes i moltes fotos. I els africans, que saben molt bé què cerquen els 
europeus als seus paisos, han sabut respondre de meravella a les seves 
expectatives. Quan qualsevol ministre, director general, alcalde, regidor o 
alt funcionari europeu visita un poblat africà, és acollit amb una rebuda 
impressionant. Els africans reben els polítics europeus molt millor que els 
seus electors: hi ha danses tradicionals, nens amb banderoles, arcs de 
benvinguda fets amb fulles de palmera, oferiment d'una cabra o d'una 
gallina, brindis amb una carbassa de vi de palma... Els fotògrafs aprofiten 
l'ocasió per immortalitzar el polític europeu en cadascun d'aquests 
moments (però si l'individu en questió acaba la nit amb una guapa 
autòctona oferta per les autoritats locals, com és freqient, desen les 
cameres). 

Els polítics del Nord van desesperats per aconseguir projectes 
espectaculars, que els donin ressò entre els seus votants. Cada cop que hi ha 
un tsunami, unes inundacions, un huracà o un terratrèmol, mentre els equips 
de salvament tracten de salvar el que encara es pugui salvar, arriben desenes 
de polítics a deixar ben clar el seu suport a les víctimes, mentre dificulten 
les tasques de rescat. La mort atreu tant els polítics com les mosques. Els 
organismes oficials de cooperació saben que on hi ha desgràcies hi ha 
periodistes, i davant una catàstrofe s'apressen a enviar els seus equips de 
socors de la forma més espectacular possible: volen que el votant 
s'identifiqui amb un govern que ajuda els més desgraciats (a vegades ni tan 
sols tenen vergonya de demanar donacions, com si fossin una ONG més). 
Però l'actitud solidària sovint dura el que duren els periodistes sobre el 
terreny. El 1994, quan va haver-hi el genocidi a Ruanda, els donants 
internacionals s'hi van abocar (fins i tot els ajuntaments dels pobles 


catalans, que no coneixien gens el terreny, volien enviar ajuda als 
ruandesos). Però quan aquest país va deixar de sortir als titulars dels diaris 
gairebé tothom es va retirar. La cooperació oficial espanyola, que el 1994 
havia estat un dels grans donants, el 1997 no va destinar ni cinc a Ruanda, 
tot i que les consequències de la crisi encara eren ben patents. 


Els estats africans més rics s'han afegit a la cooperació, com a eina de 
promoció internacional. El president libi Muamar al-Gadaffi, quan era 
president de torn de la Unió Africana, va regalar a la Guinea Bissau un lot 
integrat per quatre tot terrenys, dos-cents cinquanta parells de botes, deu 
fotocopiadores i algunes coses més. Per desgràcia, encara no s'han avaluat 
els efectes d'aquest singular regal sobre el desenvolupament bissauenc. El 
president de la Guinea Equatorial, Obiang Nguema, també és especialista 
en operacions d'imatge lligades a l'ajuda intemacional. El 2004 va enviar 
200.000 dòlars als paisos asiàtics afectats pel tsunami. Diuen que el donatiu 
es va emprar per restaurar el subministrament elèctric d'alguns pobles de la 
regió. En aquells moments ben pocs pobles de la Guinea Equatorial tenien 
energia elèctrica. 


La lletra petita 


Els que donen posen condicions als que volen rebre. En un principi 
apliquen la econdicionalitat positiva: mitjançant reunions, cursets i 
seminaris intenten convèncer els governants i funcionaris africans perquè 
facin el que ells volen. Ho anomenen adiàleg de polítiquess, tot i que, 
evidentment, no hi ha cap diàleg: els estats del Nord esperen que els estats 
africans actuin tal com ells volen i prou. Si la econdicionalitat positiva, no 
funciona, s'aplica la econdicionalitat negativa,: es tanca l'aixeta de la 
cooperació, dels crèdits i de la condonació del deute fins que l'estat del Sud 
rectifica i accepta els dictats dels donants. Els estats i els diferents poders 
del Nord aprofiten l'ajuda com un mitjà per influir en el Sud i per 


aconseguir que els paisos africans apliquin les polítiques que més els 
interessen. 

Des que es va crear el Fons Monetari Internacional (FMI), el 1944, 
aquest organisme ha associat desenvolupament amb difusió del capitalisme. 
Però en els darrers anys, els organismes internacionals, liderats pel Banc 
Mundial i l'FMI, s'han obsedit a aconseguir la plena liberalització dels 
mercats a tot el planeta. I aquests organismes han marcat la pauta que 
segueixen les agències de l'ONU i gairebé totes les institucions dedicades a 
V'ajuda internacional. Es diu que perquè hi hagi desenvolupament cal una 
obertura dels mercats i una privatització de les empreses públiques, i, de 
forma més secundària, es vincula el progrés econòmic a la democratització, 
el respecte al medi ambient i la promoció dels drets de la dona. 

Aquests principis, en els darrers temps, s'han convertit en la Bíblia del 
desenvolupament (sigui el que sigui el famós adesenvolupaments). 
L'Organització Mundial de la Salut (OMS), aposta clarament per la 
privatització de part del sistema sanitari. La Unió Europea, en les seves 
polítiques de cooperació, segueix les mateixes pautes. Quan es refereix a la 
cooperació amb l'Àfrica en matèria d'agricultura insisteix en la necessitat 
de zredefinir els drets de propietat, i de apromoure el sector privats (una 
política agrària amb la qual coincideix plenament el Banc Mundial, però 
que desperta molts recels a l'Àfrica, on la propietat comunal es manté 
vigorosa i és la base de la supervivència per a moltes persones). En molts 
convenis internacionals s'obliga els paisos africans a suprimir les seves 
barreres aranzelàries, la qual cosa a vegades té efectes nocius per a 
determinats productes clau de l'economia africana. 

Des de mitjan anys vuitanta fins a l'any 2000, les conferències de 
donants van aplicar nombrosos plans d'ajustament estructural (PAE) als 
paisos africans. Estaven dissenyats per donar la primacia a l'economia 
d'exportació, i així garantir que l'Àfrica obtingués divises i pogués pagar el 
deute extern. Aquests PAE, destinats a millorar la competitivitat del 
continent a mitjà termini, a curt termini van tenir efectes desastrosos per a 
la població amés 0 desfavorida, ja que van anar —acompanyats 
d'acomiadaments massius i retallades de la despesa social. Van començar a 


faltar mestres, es va començar a fer pagar la matrícula a les escoles 
públiques... 


Els donants, alhora que promovien polítiques amb alts costos socials, 
enviaven ONG al terreny per pal-liar els efectes d'aquestes mesures. 
Pretenien que fessin de bombers de la pobresas, però en la major part dels 
Casos aquestes organitzacions es veien impotents per actuar davant la 
magnitud del desastre. De fet, les ONG també formaven part del programa 
liberal: calia retallar al màxim el poder de V'estat i encarregar els serveis que 
oferia à actors privats. Els efectes nocius dels PAE van ser especialment 
greus als territoris més pobres de l'Àfrica, ja que les inversions estrangeres 
només van arribar als llocs on hi havia minerals o recursos estratègics. 
Molts paisos, en bloquejar les inversions en educació i en infraestructures, 
van veure paralitzat el seu progrés. Els donants, tot i que finalment van 
reconèixer que molts d'aquests plans no eren adequats, es van negar a 
acceptar cap responsabilitat pel fracàs d'unes polítiques que ells havien 
dissenyat i imposat. 


De Pexigència de la democràcia al despotisme il-lustrat 


El 1990 el president francès Mitterrand va deixar gelats els seus homòlegs 
de l'Àfrica francòfona quan, a la Conferència de La Baule, els va anunciar 
que a partir d'aquell moment no tothom podria rebre ajudes de França: 
l'antiga metròpoli només ajudaria els paisos que tinguessin governs 
democràtics. Bona part dels que estaven asseguts en aquella taula eren 
dictadors que havien pujat al poder mitjançant cops d'estat i que 
administraven els recursos del seu país com sí fossin seus. Els autòcrates 
africans encara no s'havien recuperat d'aquest ensurt que la Unió Europea 
(UE) els va anunciar que per formar part dels acords comercials entre la UE 
í la zona Àfrica-Carib-Pacífic (ACP), haurien de democratitzar els seus 


governs. Immediatament el govern nord-americà i els organismes 
internacionals es van sumar a la posició dels europeus. 

Molts governants africans feia dècades que eren al poder, i havien 
comès tot tipus de barbaritats per no deixar el seu càrrec. No estaven 
disposats a desprendre's d'allò que tant els havia costat de mantenir. Però 
davant les pressions internacionals es van veure obligats a dissimular: 
alguns van aconseguir mantenir-se al poder i continuar espoliant els 
recursos de l'estat, però es van veure obligats a tolerar el multipartidisme i a 
convocar eleccions (tot i que gràcies a la persecució dels opositors i al frau, 
les guanyaven sense problemes, a vegades amb el 9996 dels vots). A molts 
paisos la condicionalitat política va fracassar estrepitosament, però en 
d'altres la població, entusiasmada pel suport estranger a la democratització, 
va aconseguir deposar el dictador de tom i establir un règim democràtic. 

L'exigència internacional de democratització anava associada, als anys 
noranta, al discurs del abon govern. S'argumentava que els governs 
democràtics serien més eficaços, perquè respondrien als interessos 
col-lectius i afavoririen el desenvolupament econòmic (de fet, la comunitat 
internacional sovint no valorava la democràcia per se, sinó tan sols com un 
mitjà per millorar la producció). Però la comunitat internacional, a poc a 
poc, va anar cedint davant de les resistències dels dictadors. Després d'un 
temps de tensions, van ressorgir les velles aliances: el president francès 
tornava a abraçar els autòcrates africans, disfressats de demòcrates. El 
president angolès, José Eduardo dos Santos, havia estat un fidel aliat de la 
Unió Soviètica fins que aquesta es va desintegrar, ara dirigeix un règim 
terriblement corrupte i autoritari, però convoca eleccions i les guanya per 
només el 8126 dels vots. Però com que controla una part important del 
petroli africà, no hi ha ningú que el critiqui. 

El abon govern, ja no s'interpreta com el govern representatiu, el 
govern del poble, sinó tan sols com un govern eficaç. Després d'un període 
de pressions polítiques sobre els autòcrates, la cooperació es va buidar de 
qualsevol contingut democratitzador. No era important que un govern 
respongués a la voluntat popular, sinó tan sols que inclogués en les seves 
polítiques tres aqiiestions transversals,: la situació de la dona, el medi 
ambient i el bon funcionament de les institucions. Es donava la prioritat a 


allò políticament correcte i es negava qualsevol problema polític de fons. Es 
considerava secundari l'empresonament d'opositors, el frau, el robatori dels 
recursos de l'estat, la imposició al poble de determinades polítiques... El 
que es valorava de forma prioritària era l'eficàcia de les institucions. 

Els dictadors africans, davant d'aquesta situació, van trobar una solució 
ben simple: promulgar contínuament lleis que responguessin a les 
exigències dels donants, sense cap voluntat de complir-les. A més a més, 
signen compromisos d'actuar amb transparència, de preservar el medi 
ambient, d'augmentar la despesa social, de suprimir la tortura, de permetre 
la llibertat de premsa... Saben que ningú no vindrà mai a passar-los 
comptes. Hi ha paisos africans que han signat tot tipus d'acords 
internacionals sobre el respecte als drets humans on la policia pot detenir 
una dona perquè vol interrogar el seu marit i no el troba, i la pot mantenir 
empresonada, com a ostatge, fins que el marit aparegui. En aquests paisos la 
policia tortura, i les presons són plenes d'individus als quals no s'ha 
formulat cap acusació: alguns han estat tancats per ordre d'un comissari que 
no ho ha notificat al jutge, però d'altres han estat empresonats per ordre 
d'un ministre, d'un diputat, d'un alcalde o, fins i tot, d'un cosí del 
president. Això sí, a l'ordenament jurídic d'aquests paisos hi figura que 
ningú no pot ser detingut Si no ha estat acusat d'un delicte davant del jutge. 

Però la cooperació sempre troba una solució per als problemes del 
continent africà. Per fer front a aquesta situació de manca de respecte als 
drets dels ciutadans en alguns paisos africans, les institucions europees han 
trobat la solució: eduquen els ciutadans per explicar-los quins són els seus 
drets. Els funcionaris europeus estaven molt preocupats per com funcionava 
la justícia en un país africà, on els condemnats a mort són penjats mitja hora 
després que siguin condemnats sense cap prova per un tribunal militar, i on 
no tenen cap possibilitat d'apel-lació. Van resoldre-ho editant una 4Guia 
d'accés a la Justícia, que distribuien entre els ciutadans. Es veu que creien 
que si la justícia no funcionava era perquè els ciutadans no sabien com usar- 
la. 


La Unió Europea assegura que a l'Àfrica hi ha dadministracions 
anquilosades i molt ineficients: per no reconèixer que les administracions 
d'alguns paisos africans són molt dinàmiques i tremendament eficients en el 
seu objectiu principal: preservar el poder dels autòcrates. Molts polítics 
europeus consideren que els governants africans són uns babaus. 4No saben 
fer resv, afirmava amb autocomplaença un destacat polític català, tot parlant 
dels dirigents d'un país que havien desviat bona part del pressupost de 
V'estat als seus comptes particulars i que al cap d'uns mesos van guanyar les 
eleccions amb un 9526 dels vots. Generalment, els governants africans, que 
són molt vius, pensen el mateix dels polítics europeus: que són uns babaus. 


La pastanaga i el pal 


La cooperació busca el benefici del país donant. I malgrat tot, és la cara més 
amable de les relacions internacionals: pretén millorar la situació dels més 
dèbils, tot i que reforça el benestar dels més forts. Però la política exterior 
és un dels àmbits més despietats de la política: els governs del Nord, mentre 
fan campanyes d'imatge enviant cooperació a l'Àfrica, no dubten a 
aprofitar-se de la seva hegemonia per explotar els paisos africans. 

En els mitjans de comunicació fa alguns anys es va parlar molt de les 
ajudes que s'enviaven als paisos del Sahel per combatre la sequera. En 
aquells moment pocs van preguntar-se per què els txadians o els malians no 
la combatien ells mateixos. Era ben senzill: no ho feien perquè no tenien 
recursos. Il no tenien recursos perquè tenien problemes per vendre el seu 
cotó, una de les principals produccions de la zona. El cotó del Sahel havia 
de pagar forts impostos per entrar als Estats Units i a d'altres paisos del 
Nord (alguns dels quals també produeixen cotó). A més a més, els pagesos 
del Sahel havien d'espavilar-se per ells mateixos, mentre que els pagesos 
dels paisos occidentals eren subvencionats pels seus governs, que els 
oferien carburant a preu econòmic, ajudes en cas de pedregada, subvencions 


per al turisme rural... El cotó del Sahel no podia ser competitiu, no perquè 
el Nord produís cotó més barat, sinó perquè els feien la competència 
deslleial. Als governs del Nord els era més senzill enviar llavors d'arbres, 
perquè els habitants del Sahel lluitessin contra la desertització, que deixar 
entrar el cotó del Sahel als seus mercats, la qual cosa provocaria les 
protestes de la seva pagesia. El cas del cotó no és un cas aillat: el Nord 
bloqueja l'entrada d'un gran nombre de productes del Sud que són 
estratègics per a l'Àfrica. 

A més a més, durant molt de temps els estats europeus han explotat els 
paisos africans mitjançant el deute exterm. Europa ha tret molt més de 
l'Àfrica, amb els interessos del deute, que el que ha donat en cooperació. 
En molts casos els préstecs internacionals van servir per finançar projectes 
sense cap viabilitat 0 van anar a parar, directament, a les butxaques de 
dirigents corruptes. Els que deixaven els diners sabien perfectament que es 
malversaven. Més endavant, els paisos africans es van veure obligats a 
demanar nous préstecs per pagar els interessos dels anteriors. Molts estats 
destinen més diners al servei del deute que al Ministeri d'Educació. El Fons 
Monetari Internacional pressiona contínuament la República Democràtica 
del Congo perquè pagui els interessos dels deutes contrets per Mobutu, tot i 
que és conscient que quan es van donar aquests crèdits se sabia 
perfectament que serien desviats pel dictador... Ho deien els mateixos 
informes de l'FMI. 


A més a més, el Nord explota l'Àfrica mitjançant els acords de pesca, que 
acostumen a ser nocius per a la pesca artesanal, i també mitjançant les 
patents abusives: milions d'africans no podien accedir als medicaments 
contra la sida per causa dels abusos de les farmacèutiques (que es 
defensaven al-legant la protecció de la propietat intel-lectual). 


La caixa és forta 


L'ajuda oficial al desenvolupament pot resultar extremadament cara. El 
1979 el Govern espanyol va decidir, per primera vegada, ficar-se en un gran 
projecte de cooperació. A la Guinea Equatorial havia caigut la dictadura 
dirigida per l'hispanòfob Macias Nguema i acabava de prendre el poder un 
jove tinent coronel, Teodoro Obiang Nguema, que havia fet la formació 
militar a l'Acadèmia Militar de Saragossa i que arribava llançant proclames 
d'amistat eterna entre el seu país i l'antiga metròpolis. El règim de Macias 
havia deixat la Guinea Equatorial arrasada i el Govern espanyol va tractar 
de substituir totes les estructures destruides. L'ambaixador espanyol, 
Graullera, es reunia cada matí amb el nou cap d'estat, i aquest li feia la llista 
de les necessitats. I cada diumenge, amb el vol Madrid-Malabo, arribaven 
les peticions presidencials: des d'uniformes per a la selecció nacional de 
futbol fins als queviures favorits de la cúpula del país. 

La part essencial del pressupost d'aquest projecte l'absorbien un grup 
de centenars de mestres i metges que pretenien fer-se càrrec del conjunt de 
Vestructura educativa i sanitària del país. Quan van arribar, en no trobar-los 
allotjament, es va llogar un vaixell de passatgers, que els feia d'hotel. Més 
tard se'ls va haver de construir sengles barris d'habitatges a Malabo i a Bata 
(per als quals es van haver de contractar jardiners, administradors, 
minyones, cuineres, xofers i vigilants). Com que no hi havia mitjans de 
comunicació per dur els cooperants d'una ciutat a D'altra, es van portar dos 
petits aparells Aviocar. Però com que al país no hi havia serveis de 
reparació d'avions, cada mes havia de viatjar a la Guinea Equatorial un 
Hèrcules de l'Exèrcit de l'Aire espanyol amb els recanvis necessaris. I 
també un cop al mes arribaven dos contenidors per als cooperants, l'un a 
Malabo i l'altre a Bata. S'hi encabien des de raspalls de dents fins a llaunes 
de patés (sense oblidar unes quantes caixes de vi de qualitat). Evidentment, 
el cost de tot aquest operatiu era astronòmic i, a la llarga, es va haver de 
reduir. El desembarcament espanyol a la Guinea Equatorial del 1980 suposa 
un cas extrem de malbaratament de diners en el si de l'ajuda oficial al 
desenvolupament, però gairebé tots els projectes gestionats per governs 
surten caríssims. Un alt percentatge de la despesa oficial en cooperació es 


destina als salaris dels tècnics expatriats i a l'adquisició a l'exterior de béns 
per a aquestes persones. El salari dels tècnics de l'AOD és tan alt que a 
vegades significa més del 5000 del pressupost dels projectes. Els que 
treballen per a les agències de l'ONU poden cobrar on volen, i molts tenen 
comptes oberts a les Bahames o a d'altres paradisos fiscals. Les necessitats 
del personal encarregat de l'AOD són estranyes i desmesurades: 
normalment inclouen cotxes de luxe i aparells d'aire condicionat (tot, lliure 
d'impostos), però poden anar molt més lluny. A l'oficina de PUNICEF de 
Malabo el personal estranger exigia llet semidesnatada, en un moment en 
què pocs habitants d'aquesta ciutat es podien permetre consumir llet i molts 
menys podien sospitar l'existència d'una cosa com la llet semidesnatada. 
Abdoulaye Bio-Ichané, un economista beninès que va ser director de la 
secció africana del Fons Monetari Internacional i president del Banc de 
Desenvolupament de l'Àfrica Occidental, assegura que tan sols el 4606 dels 
diners destinats a AOD arriba realment als seus beneficiaris. 


Bona part de l'AOD és molt poc transparent, ja que circula a través 
d'organismes multilaterals que són molt opacs i molt poc coneguts pels 
ciutadans (com el Banc Africà de Desenvolupament, BAD, o l'Organització 
per a l'Agricultura i l'Alimentació, FAO). De fet, més del 4026 de l'AOD 
espanyola es canalitza a través de la Unió Europea, els organismes financers 
internacionals i altres donants multinacionals. Els ciutadans tenen molt 
poques possibilitats de fer un seguiment d'aquests ajuts, i ni tan sols hi ha 
cap parlament que pugui fiscalitzar-los acuradament. Només va haver-hi un 
intent seriós de control d'aquestes institucions. El 1998 el Govern dels 
Estats Units va encarregar a la Comissió Meltzer que avalués el 
funcionament dels organismes multinacionals en què aquest país 
participava. Els resultats van ser pèssims. 


L'ajuda més cara, amb més cara 


L'Agència Catalana de Cooperació al Desenvolupament (ACCD) va néixer 
com una eina de promoció exterior de la catalanitat, més que no pas com 
una institució de cooperació. Amb el temps es va voler convertir en un 
organisme de cooperació anormals, però no es va caracteritzar mai per les 
seves accions espectaculars. Molts ciutadans ni sabien que existia fins que 
el 2009 la Sin-dicatura de Comptes hi va fer una inspecció i hi va detectar 
nombroses irregularitats. Es va constatar que més de la meitat dels 
funcionaris tenien targetes de crèdit, i que alguns les continuaven utilitzant 
malgrat estar en excedència. Al director de la institució li havien avançat 
1.500 euros, sense cap justificant, i a la caixa hi faltaven 3.792 dòlars, que 
no van reposar-se fins uns dies més tard. Els funcionaris anaven a dinar a 
càrrec de l'ACCD, tot argumentant que treballaven mentre dinaven, però 
alhora pagaven el dinar amb tiquets restaurant, amb la qual cosa es 
quedaven amb els diners de l'àpat. També va sortir a la llum que la 
concessió d'ajudes no era transparent, ja que es donaven subvencions a 
projectes valorats amb puntuacions molt baixes pels tècnics de la mateixa 
ACCD... 

Els funcionaris de l'Agència s'havien ventilat uns diners que, en 
principi, s'haurien d'haver distribuit entre les ONG per fer cooperació. 
Curiosament, totes les ONG van callar. Mentre l'oposició denunciava el cas 
al Parlament, les organitzacions humanitàries feien l'orni. Totes fenien por 
que, en represàlia, se'ls deneguessin altres subvencions en el futur. 


Cadascú a la seva 


Els donants són molt volubles, i es deixen portar per les modes. Quan algun 
organisme amb prestigi, com la cooperació alemanya, es dedica a construir 
granges de rates i d'altres rosegadors, tots els donants passen a construir-ne, 
quan els alemanys se'n cansen i decideixen fer latrines, tots fan latrines... 


A l'Àfrica hi intervenen milers d'organismes de cooperació, entre 
governs, organismes multilaterals, regions, ajuntaments, ONG, universitats, 
hospitals, sindicats, cossos de bombers, biblioteques... La major part 
d'aquests organismes van a la seva: només responen a les seves prioritats i 
no es coordinen ni amb el govern receptor ni amb els altres donants. 
L'economista Bio-Ichané calcula que només un 2026 de les accions de 
cooperació estan coordinades. En molts casos els finançadors fan que 
V'ajuda sigui ingovernable i després acusen els receptors de no gestionar-la 
bé. 


Aquesta manca de coordinació porta a Situacions absurdes. Un institut pot 
tenir el suport de cinc o sis donants, mentre que el de la comarca veina no 
rep cap recolzament exterior. La lluita contra la sida s'ha convertit en una 
prioritat absoluta per a molts donants, però per dotar de més recursos aquest 
àmbit, en molts casos s'han retirat fons a la xarxa sanitària general. Hi ha 
hospitals a l'Àfrica que només disposen d'un vehicle i d'un laboratori, però 
estan infrautilitzats perquè per expressa voluntat del donant de torn se'ls 
destina exclusivament a la lluita contra la sida. D'aquesta forma, manquen 
recursos per lluitar contra altres malalties, com el paludisme, que 
provoquen una mortalitat més elevada que la sida. 


La Guinea Bissau: cooperació fallida 


La Guinea Bissau és un dels estats africans en què la cooperació té un paper 
més important en l'aspecte econòmic. L'activitat empresarial és mínima, i 
tant els grans hotels com les petites pensions viuen gràcies a l'afluència de 
cooperants. Tot i que és el PALOP (país africà de llengua oficial 
portuguesa) que més ajuda per càpita ha rebut des de la independència, 
segueix a la cua de les estadístiques mundials. El Govern de Bissau, sense 
recursos per ferres, accepta qualsevol projecte que li presentin els 
finançadors. I hi ha finançadors de molts tipus: estats europeus, com 


França, Portugal i Espanya, estats africans, com Angola, el Senegal i la 
Guinea Conalry, organismes multilaterals, com la Unió Europea, la Unió 
Africana (UA) o la Comunitat de Paisos de Llengua Portuguesa (CPLP)... 
Molts d'aquests finançadors aprofiten la debilitat de l'Estat per imposar-li 
els seus projectes, sovint actuen al marge de les autoritats locals. 

Cada donant segueix la seva pròpia estratègia, i cadascun usa la 
cooperació amb objectius diferents, que a vegades entren en conflicte: 
Portugal vol consolidar la seva presència davant dels intents francesos 
d'incloure Bissau a l'àrea francòfona, el Senegal vol destruir les bases 
militars dels independentistes de Casamance en aquest país, la UE tracta 
d'evitar que Bissau esdevingui una escala del narcotràfic cap a Europa, 
Espanya fa servir Bissau com a abocador on repatriar els immigrants 
il-legals de l'oest d'Àfrica: Angola tracta d'obtenir benefici de les mines de 
bauxita... 

Quan circules per la ciutat de Bissau veus cotxes de cooperació per tot 
arreu. Fins i tot n'hi ha varis del Programa de Control d'Armes Lleugeres 
de ONU: se'ls va destinar, principalment, al Barri Militar de la ciutat, 
considerat una zona d'alt risc peiquè allà, una vegada, una noia va matar el 
seu xicot d'un cop d'ampolla (en canvi, aquest programa de l'ONU no 
actua en alguns suburbis de París, evidentment molt més perillosos). Davant 
dels grans restaurants de la ciutat sempre hi ha una munió de cotxes de 
cooperació, són els mateixos que els caps de setmana s'acumulen en alguns 
llogarrets de la rodalia de Bissau on es preparen gallines da terra a la brasa i 
Ostres. 

Però quan t'endinses al país, la cooperació es fa invisible: no hi trobes 
hospitals, ni escoles, ni res d'especial que valgui gaires diners, més enllà de 
la millora dels principals eixos viaris a càrrec d'empreses europees 
subvencionades per la UE. La major part de la cooperació es destina, en 
realitat, a tractar de mantenir en vida un estat que no rutlla. Amb els 
ingressos propis, l'Estat només garanteix un 2026 del seu pressupost. Sovint 
els funcionaris es passen mesos sense cobrar. Les institucions no tenen fons 
ni per comprar mobiliari per a les seves oficines. Els donants injecten 
contínuament grans quantitats de diners a l'Estat, perquè no faci fallida. 
Bona part d'aquests diners van directament a mans de l'exèrcit, que s'enduu 


la part del lleó de la cooperació. I l'exèrcit, subvencionat per l'ajuda, es 
passa el dia conspirant i donant cops d'estat per controlar l'aparell de 
govern. Però la comunitat internacional, on hi ha problemes, hi troba 
solucions: s'ha decidit enviar més cooperació a Bissau, amb l'objectiu de 
controlar l'exèrcit. 


La ruina de la cooperació 


Abans que no existís Internet, a totes les oficines de les agències de l'ONU 
de tot el món hi havia una habitació reservada al Manual de procediments. 
Era una obra, de desenes de volums, en què es detallava com s'havia de 
redactar cadascun dels nombrosíssims documents que les seus centrals 
reclamaven contínuament. Ara, gràcies a Internet, s'estalvia espai a les 
oficines i se salven molts boscos, però els procediments continuen essent 
igual de precisos i d'emprenyadors. El personal de DONU es passa hores i 
hores desxifrant tediosos documents per produir nous documents que alhora 
seran rebatuts en prolixos informes que, en molts casos, no portaran enlloc. 
Molta gent es passa el dia redactant papers d'eficàcia més que dubtosa. 


Però el problema de la cooperació internacional no es limita a una questió 
d'inoperància. No és només que l'ajuda no sempre tingui efectes positius 
sobre el terreny, sinó que en ocasions pot tenir efectes extremadament 
perniciosos. Els economistes han constatat que en aquells paisos on arriba 
ajuda en grans quantitats i la cooperació suposa un alt percentatge del PIB, 
els preus de les mercaderies augmenten de forma incontrolable. Però els 
ingressos de la cooperació no beneficien tothom, perquè l'ajuda tendeix a 
concentrar-se en sectors determinats de la societat. La inflació fa que 
empitjori el nivell de vida dels que no es beneficien directament de la 
cooperació (generalment els sectors més desfavorits de la societat). Així 
doncs, per a alguns africans, més cooperació vol dir més dificultats. 


Cooperació: la revolució impossible 


Fa temps que molts donants s'han adonat que és impossible dirigir el 
desenvolupament de tota l'Àfrica des de Nova Yorle o des de París. En el 
fons reconeixen que el mecanisme de cooperació aplicat fins ara no era 
l'adequat. A partir de l'any 2005 es van començar a redefinir els protocols 
de treball de l'ajuda internacional. Es va decidir que els responsables últims 
del desenvolupament havien de ser els governs africans, els organismes 
d'ajuda els donarien suport, però els executius africans havien de dissenyar 
les estratègies de desenvolupament i posar-les en pràctica. En el fons, el 
més senzill seria que els donants del Nord transferissin diners als governs 
africans perquè aquests apliquessin les polítiques que volguessin com 
volguessin. El problema és que els finançadors no es fien (i amb raó) dels 
governs africans. No és possible aplicar les noves directrius de la 
cooperació si no hi ha confiança mútua. I és ben difícil confiar en alguns 
líders que fa dècades que es dediquen al pillatge de l'ajuda internacional. 


CAPÍTOL 6 


El disseny de les polítiques de cooperació. 
Tot per l'Àfrica, sense PÀfrica 


A les vuit del matí, en un país centreafricà, a les portes de la delegació de 
lUNICEF (l'agència de l'ONU per a la infància) s'hi reuneixen unes 
quaranta persones, ben encorbatades i portant aparatoses carteres. Impera 
un ambient de sortida escolar: les bromes ingènues es repeteixen. Amb una 
puntualitat insòlita en aquestes latituds, apareixen uns petits microbusos on 
s'encabeixen tots els ponents: com per casualitat tots els blancs entren al 
mateix vehicle. 

Els viatgers no es dirigeixen a cap activitat lúdica: van a una reunió 
entre l'UNICEF i el govern local per discutir els futurs projectes de 
cooperació. A desgrat del bon humor imperant, molts dels alts funcionaris 
africans presents no mostren cap interès envers els projectes de cooperació: 
no els importa gens ni mica si els nens van a la presó o al reformatori, o 
quantes mosquiteres cal repartir per als nadons. Per tant, a priori no tenen 
cap interès a debatre estratègies de desenvolupament. Però per aprovar un 
programa de cooperació, l'UNICEF i els altres organismes internacionals 
exigeixen que s'hagi discutit prèviament amb tots els departaments 
governamentals que en pugin resultar afectats. La delegació nacional de 
lUNICEF, per aconseguir un cert quòrum en aquests debats, s'havia 
plantejat la possibilitat de pagar als assistents, però els seus reglaments 
impedeixen d'establir salaris per als funcionaris locals. Només els pot 
retribuir mitjançant dietes. I els organismes internacionals tenen unes 


normes molt estrictes: tan sols es poden oferir dietes quan la gent es 
desplaça a més de 40 Rm. 

És per això que els participants surten de la ciutat i se'n van tots junts a 
fer una reunió en una localitat a poc més de 40 Em de distància, i després 
l'organització ja els retornarà a la capital. Gràcies a aquesta xifra màgica, 
40, l'organització pot retribuir esplèndidament no només els funcionaris del 
govern, sinó també el seu propi personal (això explica l'alegria de tots els 
assistents). D'aquesta forma, si bé les Nacions Unides no han aconseguit 
acabar amb la pobresa a l'Àfrica Central, s'han convertit en l'agència de 
viatges més eficaç d'aquesta part del planeta. Transport, càtering, 
distribució de materials, generadors elèctrics, ordinadors, fotocopiadores, 
projectors... tot funciona a la perfecció. 

La sala de reunions sembla més una escola que un fòrum per a una 
trobada oficial. Unes cadires en cercle i, al seu voltant, tot de murals coberts 
amb paper d'embalar. A cada assistent, en arribar, se li lliuren retoladors de 
colors i unes petites cartolines de formes i colors diferents. El moderador 
(efacilitadors, en terminologia de desenvolupament) comença la sessió 
dient: dQue cadascú pensi tres problemes de la infància en aquest país i que 
els posi, en color negre, en una cartolina circular de color vermells. Els 
assistents, de forma disciplinada i a ritme de tortuga, emplenen els cercles. 
Un cop recollits els suggeriments, es pengen en un mural, agrupant els de 
continguts similars. 4Bé, ara ja tenim els problemes principals. El primer és 
el paludisme. Com penseu que es pot solucionar el paludisme2 Escriviu tres 
suggeriments, en color blau, en una cartolina quadrada verda.. o. 

Algú pot pensar que aquest sistema és el que s'utilitza des de fa anys als 
parvularis, en tots aquells paisos on els parvularis es poden permetre 
comprar cartolines i llapis de colors. No és així. Es tracta d'un mètode de 
debat patentat per l'ONU. Hi ha fins i tot molts responsables d'Informació, 
Educació i Comunicació que viatgen milers de quilòmetres per fer cursos en 
què alguns cexperts, els ensenyen com utilitzar aquest mètode, que facilita 
debats coberts i participatius,. El gran avantatge d'aquest sistema és que 
permet que en qualsevol trobada tothom hi digui la seva, encara que no 
tingui ni idea de què es parla. Així s'evita una confrontació directa entre les 
posicions del govern del país i la delegació de l'ONU, tot deriva en un poti- 


poti en què qualsevol intervenció és vàlida. D'aquesta forma, tots els 
dossiers enviats prèviament a la reunió no serveixen absolutament per a res. 
S'embolica la troca i a la fi s'aprova el document que l'organitzador vol, 
amb la presència d'una munió de participants convençuts d'haver decidit 
una cosa que ells no han decidit. Autèntica prestidigitació al servei d'una 
bona causa. 

Però hi ha una mania de les Nacions Unides que posa terriblement 
tensos els funcionaris africans: a l'organisme internacional l'encanta farcir 
d'estadístiques els seus informes, per tal d'elaborar taules comparatives 
entre diferents estats. Tant li fa que siguin Òbviament falses, com ho són a 
molts paisos africans. Per sistema, qualsevol informe va ple d'estadístiques 
sobre la producció de mandioca o sobre la propagació de malalties 
hepàtiques, però en alguns paisos no hi ha cap estructura encarregada 
d'elaborar estudis i estadístiques, el cens està desfasat, no hi ha control de la 
producció, els ministeris perden els expedients... 

Als funcionaris africans els solen produir vertigen les estadístiques 
sobre qualsevol questió: alimentació, estat de la sanitat, disponibilitat 
d'aigua potable... Qualsevol empitjorament de les dades respecte a 
V'estadística anterior es pot interpretar com una crítica al govern, i això, en 
un sistema autoritari, no s'ho pot permetre ningú que cobri de V'estat. Els 
alts càrrecs de l'administració, sistemàticament, questionen qualsevol 
estadística que els ofereixi l'ONU. No tenen cap dada per contraposar a les 
que figuren a l'informe, però sempre negocien fins que el seu interlocutor 
modifica els seus comptes i inclou una xifra una mica més elevada. En 
aquesta subhasta es fixen les dades que més tard molta gent farà servir en 
els seus estudis, donant-les per inquestionables. 

A desgrat de la tensió produida per l'aparició de diverses estadístiques, 
el jove moderador fa molta via. Se sent satisfet perquè creu que en unes 
hores haurà enllestit la negociació. I no acaba d'entendre per què el delegat 
de PUNICEF el mira malament i li fa ganyotes. A la fi, el cap de projectes 
li passa una nota: 4Vés més a poc a poc. La reunió ha de durar fins a les 16 
horess. Les estrictes normatives de l'ONU estableixen que només es poden 
cobrar dietes quan es passen més de 6 hores al lloc de destí. I els 
treballadors de l'ONU, molt estrictes, respecten la lletra i l'esperit dels 


reglaments. A diferència dels seus interlocutors africans, serien incapaços 
de falsificar els informes i de mentir als responsables de Nova Yort. 

Així doncs, el efacilitador tracta de retardar el ritme de la reunió, i els 
badalls es multipliquen (de fet, si molts no s'adormen és perquè amb tant 
agafar cartolines i retoladors, es fa difícil descansar). Però no hi ha forma 
d'aconseguir allargar més l'acte. El responsable de programes, amb enginy, 
troba una solució. Abans de la discussió del darrer punt, a quarts d'una, 
decideix fer una aturada per dinar. Per desgràcia, el dinar és un magnífic 
càtering que s'ha dut des de la capital, i tot i que es fa el possible per menjar 
a poc a poc, a un quart de dues tothom ha acabat. De nou ho arregla el 
responsable de programes, un home eficaç i imaginatiu, tal com exigeixen 
les Nacions Unides al seu personal: proposa a tothom anar a fer el cafè en 
un bar del poble. Hi ha cafè a la sala de reunions, gairebé ningú, en aquest 
país, pren cafè, i tothom sap que al bar del poble és molt possible que no hi 
hagi cafè. Però ningú rebutja la idea. Tot el grup, en massa, es llança als 
carrers del poble, buscant un bar on prendre les cerveses que ONU mai no 
posa a les sales de reunions. A la fi, a la taula del diminut Club Nàutic s'hi 
acumulen moltes ampolles de cervesa i cap cafè. I l'eufòria de l'alcohol es 
fa patent: la gent es torna més cordial. Quan la comptable de PUNICEF 
paga tot el compte, les tensions de la sessió del matí s'obliden del tot. 

Es retoma a la sala de reunions passejant amb molta calma. No es parla 
dels reformatoris, de les latrines, ni del desenvolupament, sinó de la família, 
de les vacances, del cost de la vida... I la sessió es reprèn en un ambient 
molt relaxat. Les discussions es minimitzen. Un parell de questions 
espinoses es resolen en cinc minuts. Finalment, el procés participatiu de 
discussió amb el mètode patentat per les Nacions Unides és tot un èxit. El 
document que resulta de la discussió és pràcticament idèntic al que havia 
preparat l'equip de la delegació nacional de PUNICEF la nit anterior. 


Només hi ha un petit problema: la trobada s'ha acabat 40 minuts abans de 
les quatre. Però tot es resol amb facilitat. La comptable triga 20 minuts a 
distribuir les dietes entre els participants. Aquests, amb els calés a la 
butxaca, esperen satisfets al davant de l'edifici que toquin les quatre. A 


l'hora en punt pugen als cotxes i, a tota velocitat, es dirigeixen cap a la 
ciutat, amb la satisfacció del deure complert. L'UNICEF ja té un pla d'acció 
aprovat per a aquest país africà, i ho ha fet amb la col-laboració del Govern, 
que figurarà com a coautor de l'informe final. I els funcionaris guineans 
s'enduen una bona picossada per haver fet una assentada a 40 Xm de la 
capital: amb aquests calés més d'un seduirà alguna jove cambrera i se 
l'endurà a una pensió de mala mort. Els tècnics de l'UNICEF també estan 
ben contents: l'endemà, a mig matí, els cridaran a comptabilitat i els 
lliuraran un gruixut sobre amb les seves dietes. 


Cooperació mimètica 


Totes les polítiques de cooperació al desenvolupament patrocinades des 
d'Occident s'assemblen molt (en els darrers anys han aparegut nous 
donants, com la Xina, l'Aràbia Saudita o Ruvvait, que funcionen de forma 
diferent). En realitat, són el Fons Monetari Internacional (FMI) i el Banc 
Mundial (BM) els que dissenyen quines han de ser, a grans trets, les línies 
de desenvolupament del Sud. El BM actualment és el major donant d'ajuda 
internacional (i, malgrat tot, com el seu nom indica, continua essent un 
banc, preocupat pels seus beneficis). A partir de les recomanacions 
establertes per l'FMI i pel BM, comencen a treballar les diferents agències 
de les Nacions Unides (l' UNICEF, encarregada de la infància i de la dona, 
la UNESCO, responsable de l'educació i de la cultura, el PNUD, dedicat al 
desenvolupament...). Aquests organismes apliquen les doctrines de l'FMI a 
les polítiques d'ajuda a la infància, a la defensa del medi ambient, a les 
migracions, a l'ajuda alimentària. .. Els aexpertsx de l'ONU tenen una 
influència increible: es reuneixen en sessions a porta tancada i estableixen 
els criteris d'actuació de tots els paisos membres en matèria de 
desenvolupament. Tenen molt poder de decisió, però no han de retre 
comptes a ningú. Per això no se senten gens afectats pels fracassos 
acumulats durant els darrers cinquanta anys. 


La bòfia humanitària 


L'SNV, la cooperació holandesa, té fama d'estar molt ben organitzada. Té 
els seus objectius ben definits i sol disposar de quadres ben formats (molts 
d'ells reclutats entre la població del país on treballen). Els documents de 
PSNV es refereixen contínuament a la col-laboració dels Paisos Baixos amb 
les polítiques dissenyades pels mateixos governs africans. Sempre ho fan en 
termes dd'ajudax: fan creure que els africans trien lliurement les polítiques 
que volen aplicar, i que demanen ajuda als holandesos per fer el que ells no 
saben o no poden fer. 

La realitat és molt més senzilla. L'explicava, sense pèls a la llengua, un 
alt càrrec africà de l'SNV, responsable de la cooperació sanitària amb el seu 
país. Assegurava que ells feien de apolicia i que la seva tasca consistia a 
garantir que el govern es comprometés a fer determinades coses que no 
volia fer, i a pressionar-lo perquè efectivament les fes. Presumia que, de 
vegades, fins i tot ho aconseguien. 


La 0yvcomunitat —internacional, —dque —apadrina les — polítiques — de 
desenvolupament, no és en absolut democràtica, sinó que està sotmesa al 
poder hegemònic d'Occident. Als organismes financers internacionals i a 
les agències de les Nacions Unides, la primacia occidental és completa: els 
estats que fan una aportació econòmica més gran tenen més capacitat de 
decisió, i els tècnics estan sotmesos a les directrius dels donants més 
importants. Quan les agències de l'ONU no han volgut seguir els dictats de 
les grans potències, aquestes han tancat l'aixeta. El 1984 la UNESCO, sota 
la direcció del senegalès Amadou-Mahtar M'Bovy, va tractar d'impulsar una 
transformació radical en el món de la informació, que posava en perill els 
beneficis dels grans grups empresarials que controlen la comunicació a 
escala mundial. De seguida, els Estats Units i la Gran Bretanya es van 


retirar d'aquest organisme. Sense les seves quotes, l'organització va quedar 
gairebé bloquejada i va passar molts anys quasi inactiva. 

Occident imposa a l'Àfrica prioritats, línies polítiques i estratègies de 
desenvolupament, dicta què cal fer, quan cal fer-ho i com cal fer-ho. Però 
les prioritats del món de la cooperació (lluita contra el tabaquisme, 
eliminació del treball infantil, promoció de la societat civil...) són les 
prioritats del Nord i no sempre coincideixen amb les prioritats de les 
societats africanes, que mantenen valors morals i models sociopolítics 
diferents als occidentals. 

Entre les polítiques dels diversos donants no hi ha diferències sensibles. 
El Banc Mundial i el Fons Monetari Internacional patrocinen un model de 
desenvolupament que, en grans línies, és compartit pels diferents 
organismes internacionals (l'ONU, l'Organització per a la Cooperació i el 
Desenvolupament Econòmic, la Unió Europea...). A més a més, les 
polítiques de cooperació dels diferents estats occidentals s'adapten a les 
directrius atècniques, dictades per aquests organismes. Els municipis i 
regions del Nord que es dediquen a la cooperació copien aquestes 
polítiques, no perquè estiguin gaire convençuts que són eficaces, sinó per 
pur mimetisme. En el fons, en la major part d'afers, actuen de forma molt 
similar l'UNICEF, el Govern italià, l'agència de cooperació oficial del 
Canadà, la Unió Europea, el departament francès del Llenguadoc-Rosselló 
o l'Ajuntament de Cornellà de Llobregat. A Suècia, si et sents esgotat, 
l'Estat et subvenciona una estada en un balneari, en canvi, als Estats Units, 
si ets pobre, no pots accedir a determinades operacions quirúrgiques. A 
desgrat de la diferència radical entre aquests models sanitaris, la política de 
cooperació en matèria de salut dels Estats Units és molt similar a la de 
Suècia. 

Els paisos africans no poden escapar als plans de desenvolupament que 
els zaconsellen, (i que han preparat, seguint instruccions de la comunitat 
internacional, una sèrie de atècnics, que no coneixen gens el territori on 
s'aplicaran). Els estats africans estan profundament endeutats i depenen 
dels seus finançadors occidentals. I a les conferències de donants, on es 
discuteixen les remeses de diners i on es negocia el pagament del deute, els 
estats occidentals condicionen els seus crèdits a l'adopció de determinades 


polítiques de desenvolupament: imposen la creació de reserves naturals, la 
reducció del nombre de funcionaris, l'aplicació de programes de control de 
la natalitat... Val a dir que els governs africans, normalment, obeeixen amb 
molta desgana i amb la plena convicció que les imposicions de les 
institucions internacionals no serviran per a res. Fa molts anys que pateixen 
les polítiques de desenvolupament de l'ONU. 

Després d'haver dictat les grans línies polítiques, els donants imposen 
als paisos africans directrius etècniques, sobre política econòmica, sanitària 
i educativa que afecten temes menors. Cada pas en l'estratègia de 
desenvolupament és estrictament supervisat pels organismes internacionals 
i pels grans donants. Qualsevol ministeri africà està sotmès a una estreta 
esupervisiós (vigilància) dels donants. Fins i tot la programació de 
preescolar o la contractació de guàrdies municipals ha de seguir les seves 
directrius. Per treballar més còmodes, els donants han esquarterat 
Moçambic en dinou parts i se l'han repartit: cada organisme de cooperació 
treballa en una zona i s'encarrega de tots els afers: sanitat, educació, 
promoció de la dona... 

A l'Àfrica, les polítiques sanitàries, educatives, econòmiques, 
industrials i agràries estan més condicionades pels dictàmens de la 
cooperació que per la voluntat de les pròpies poblacions. Els occidentals ho 
decideixen tot i els africans són espectadors passius. Això sí, una de les 
bases del desenvolupament, segons els teòrics del tema, és la aparticipacióx 
de les poblacions. Però aquesta aparticipacióx mai no passa per la presa de 
decisions: es aparticipa, en el que han decidit els altres. D'aquesta forma, 
la cooperació esdevé una eina d'autoritarisme incomparable: la sobirania 
popular ha estat usurpada pels organismes d'ajuda al desenvolupament, que 
amb el pretext d'orientar els governs sobre decisions atècniques, 
assumeixen bona part de les decisions polítiques. Es reclama que hi hagi 
democràcia a l'Àfrica, però no es deixa que les poblacions dels paisos 
d'aquest continent triin les polítiques que vulguin. 


El més patètic és que a alguns polítics africans aquesta situació ja els va bé. 
El 2001 Ravelomanana va ser candidat a les eleccions presidencials de 


Madagascar, amb el partit Jo Estimo Madagascar. Quan els periodistes li 
van preguntar quina seria la seva política econòmica, es va limitar a 
respondre que el seu programa era el del Banc Mundial (BM) i el del Fons 
Monetari Internacional (FMI). Era veritat. Després de guanyar les votacions 
rebia contínuament els representants de l'FMI, del BM i de la Unió 
Europea. Els feia cas en tot. Els organismes internacionals, molt cofois, van 
condonar el deute a Madagascar, i les ajudes van ploure sobre el país. Mai 
no es van plantejar si el poble malgaix hi tenia alguna cosa a dir. 
Ravelomanana va ser derrocat en una insurrecció popular el 2009: els 
índexs de desenvolupament de Madagascar, durant el seu mandat, havien 
sofert una caiguda espectacular. 


Producció de tapes a l'Àfrica Equatorial 


Els cogombres en vinagre són un producte molt apreciat com a aperitiu en 
molts paisos europeus: a França, a Rússia, a Alemanya... En canvi, a la 
Guinea Equatorial no els coneix ningú: el cogombre creix bé al país, però 
no forma part dels hàbits alimentaris locals. A més a més, el gust del 
vinagre sembla repugnant a molts africans. Malgrat tot, en una ocasió, un 
espanyol va proposar a la cooperació oficial espanyola una idea realment 
revolucionària: crear una sèrie de cooperatives de dones dedicades a la 
producció de cogombres, de cara a la fabricació de conserves. Assegurava 
que el negoci era segur i va obtenir un generós ajut. 

A la regió on ss va desenvolupar el projecte no hi havia cap tradició de 
cooperatives, ni d'associacionisme femení, ni, per descomptat, de conreu 
del cogombre. I, malgrat tot, el projecte va funcionar molt millor del que es 
podia esperar. Al cap d'uns mesos, grandioses piles de petits cogombres 
s'amuntegaven a les vores de les carreteres. Però no va arribar cap 
comprador. Cap. Els cogombres van acabar podrint-se. I el promotor del 
projecte va haver de sortir del país d'amagatotis, perquè les airades 
agricultores volien tallar-li el coll. De les sucoses ajudes que va obtenir el 
projecte no se'n va saber mai més res. 


Això sí, el projecte encaixava a la perfecció en les prioritats dels 
organismes de cooperació: el portaven dones, o sigui que responia a la 
aprioritat de gèneres, es treballava amb cooperatives, dins el marc de 
l'anomenada adinamització de la societat civil, pretenia el creixement 
econòmic, amb la qual cosa es garantia la esostenibilitat:, estava orientat 
cap a l'exportació, tal com recomanaven els organismes internacionals... 


Modes en l'ajuda 


Occident ha passat per diversos períodes de crisi en què no tenia un projecte 
de futur clar. Però sempre ha tingut una idea molt definida de què calia fer 
amb els africans. L'únic problema és que la idea de què cal fer amb els 
africans ha anat canviant de forma contínua, com a mínim al llarg dels 
darrers cent vint-i-cínc anys. 

Durant dècades, els responsables de salvar el continent negre van ser els 
missioners (catòlics, presbiterians, metodistes, anglicans, baptistes...). 
Prioritàriament portaven la salvació de l'ànima, i a més a més 
s'encarregaven de l'educació, de la sanitat i dels afers socials (cuidaven 
dels vells, dels invàlids...). Les esglésies representaven la cara més humana 
d'Occident, en uns moments en què Europa, a l'Àfrica, no es caracteritzava 
precisament per l'humanisme, sinó pels àscaris, les canoneres, els treballs 
forçats, la segregació racial, la discriminació legal... 

A partir de les independències, la situació va canviar sensiblement. 
Diferents sectors d'Occident, que mai no havien estat presents a V'Àfrica, 
van llançar-se a ajudar-la amb projectes molt diversos. Els primers a arribar 
van ser els esquerrans. Amb la descolonització, alguns paisos s'havien 
quedat sense quadres i els seus governs necessitaven auxili de personal 
especialitzat. Desenes de professors d'esquerres van anar-se'n a l'Àfrica, on 
els semblava trobar la plasmació de les seves teories revolucionàries. 
L'esquerra europea, curta de referents, va trobar la via revolucionària a la 
Guinea Conalry, a Tanzània, al Congo Brazzaville, al Benín, a Angola, a 


Etiòpia, a Moçambic i a la Guinea Bissau (paisos aliats, en el seu moment, 
de la URSS o de la Xina). 

En nom d'una societat ideal, en aquells anys es van cometre tot tipus 
d'horrors que van causar un nombre ingent de víctimes: matances ètniques 
a Angola, pagesos desplaçats de les seves terres i reubicats en granges 
col-lectives a Etiòpia, intel-lectuals empresonats a Angola, guerres absurdes 
com la de l'Ogaden entre Somàlia i Etiòpia... Mirat en perspectiva, sobta 
com tants intel-lectuals suposadament lúcids i il-lustrats van arribar a ficar 
la pota tant. Deu ser cert que no hi ha pitjor cec que aquell que no hi vol 
veure. Mentre els habitants d'aquests paisos cafrocomunistess, esocialistes 
africans, o eafrorevolucionaris, amb prou feines aguantaven uns governs 
corruptes, messiànics, autoritaris i ineficaços, els il-luminats europeus veien 
en ells el paradís terrenal... 

Alhora que a l'Àfrica hi arribaven els revolucionaris, també hi arribaven 
els tècnics. En aquella època el gran paradigma d'Occident era la 
industrialització i tothom es pensava que amb la construcció de grans 
infraestructures es garantiria el desenvolupament del Sud. Tant el bloc 
occidental com l'oriental es van llançar a promoure la presa amb més 
capacitat de tot l'Àfrica, la fàbrica d'alumini més productiva de l'hemisferi 
sud, la mina de coure més gran del món... Tot havia de ser gran, com més 
gran millor. En teoria aquestes inversions milionàries dinamitzarien 
l'economia dels diferents paisos, i en pocs anys l'Àfrica arribaria al nivell 
d'Occident. Va ser l'època dels eelefants blancss, les espectaculars obres de 
prestigi. Moltes d'aquestes fàbriques, preses i mines des de l'inici van estar 
infrautilitzades, amb el temps van aturar-se. Per finançar aquests 
macroprojectes molts estats africans van endeutar-se greument, i alguns 
encara estan pagant la genial idea dels seus líders i dels seus assessors... 

En fer-se patent el fracàs dels grans projectes, va venir la moda dels 
microprojectes. Alguns teòrics van començar a assegurar que els grans 
canvis procedien en realitat de les coses petites. La questió ja no era fer 
grans inversions, sinó petitíssimes accions molt localitzades. La teoria era 
que aquestes iniciatives, a la llarga, eren més rendibles. Se suposava que les 
poblacions africanes, per si mateixes, acabarien difonent aquests projectes 
fins a estendre les millores per tot el continent. El símbol d'aquest període 


va ser el for solar: fet amb paper d'alumini o amb algun material 
reflectant, aquest forn concentrava els rajos solars sobre un espai reduit, de 
tal forma que si s'hi posava un plat o una olla, escalfava el menjar. 
Centenars de projectes de forns es van difondre pel continent africà, com a 
model de la futura cultura culinària africana. Curiosament, aquest 
meravellós forn no va arribar a cap restaurant amb tres estrelles Michelin. I 
cap tècnic europeu de cap ONG va instal-lar-se aquest ecològic 
electrodomèstic al seu xalet. 

Els microprojectes van mostrar una terrible capacitat de resistència: 
després de cada gran moda, i de cada esfondrada, en venia una altra. En un 
moment determinat tothom es va posar a fer latrines, com si els africans 
necessitessin ajuda per cavar un forat. Més tard van proliferar les granges 
d'animals autòctons: semblava que la cria de la rata havia de salvar-los a 
tots de la fam. Al cap d'uns anys van sorgir un gran nombre de centres de 
preescolar ano formal, on s'ensenyava en llengua local (mentre el sistema 
educatiu era en la llengua oficial de l'estat)... 

Molts d'aquests projectes no només eren micro en l'abast, sinó també 
de durada: de la gran majoria d'aquestes iniciatives no en queda ni rastre. 
Els europeus també van anar canviant d'opinió sobre com havien 
d'organitzar-se les poblacions africanes. En un moment determinat se les va 
instar a agrupar-se en cooperatives, més tard en associacions de dones, en 
algun moment es va tractar de recuperar les institucions atradicionals-... 
Darrerament s'aposta pel codesenvolupament: cal coordinar les accions de 
desenvolupament amb els emigrants de la zona que són a Occident. De ben 
segur que més endavant encara apareixeran noves idees. 

En els darrers anys, Occident ha descobert l'ecologia. Ara es diu que si 
els africans estan subdesenvolupats és perquè no respecten prou el seu medi 
ambient. No fa gaire a Europa havia estat de moda anar de safari a l'Àfrica i 
organitzar grans matances de rinoceronts, zebres, hipopòtams, lleons i, 
sobretot, elefants... Però en un moment determinat, els occidentals es van 
convertir en defensors a ultrança dels ecosistemes africans. Il a partir 
d'aquest moment, els africans van ser catalogats d'autèntics criminals pel 
simple fet de menjar-se les bèsties del seu entorn (tot i que, per a molts 


africans, menjar carn de mico és tan normal com per a un lleidatà menjar-se 
un cargol). 

Els europeus no paren d'escandalitzar-se perquè els negres es mengen 
els apobress micos, els apobres, hipopòtams, les apobress tortugues o els 
4pobress porcs espins. Però el que porten pitjor és que alguns africans cacin 
elefants. Això es considera un crim de primer ordre (encara que els 
paquiderms destrossin els conreus que donen de menjar a les famílies de 
molts i molts pagesos). Per tant, algunes organitzacions proposen que es 
persegueixi els efurtius, ferotgement i que se'ls elimini, si cal, a trets. 
Gràcies a les pressions d'alguns organismes internacionals, se'ls ha fet cas: 
avui en dia, en alguns paisos africans els guardes forestals i l'exèrcit 
disparen als caçadors que encalcen elefants, i si cal els maten. Això sí, 
aquestes lleis no s'apliquen als qui cacen senglars, cérvols o óssos a 
Europa, on no existeix, naturalment, la pena de mort... 


Però no acaben aquí les iniciatives europees per salvar els africans. En els 
darrers anys han començat a arribar a l'Àfrica organitzacions feministes, 
defensores dels drets dels infants, protectores dels homosexuals, partidàries 
de la descentralització administrativa... Fins i tot han arribat bones ànimes 
que estan ensenyant als africans les virtuts de l'urinoteràpia (la medicina 
preventiva basada en beure's els propis pixats cada matí). I no falten els que 
tracten d'ensenyar als africans les virtuts de menjar tofu, un derivat de la 
soja, ric en proteines i la mar de sa (tot i que els africans, sorprenentment, 
sembla que segueixen preferint la carn de cocodril). 


El Pare Noel roig 


Als anys seixanta alguns intel-lectuals europeus van adonar-se que els 
arrossars de la Cambodja de Pol Pot eren el lloc idoni per a la renovació de 
la cultura universal. Però també n'hi va haver alguns que van fixar-se en 
determinats estats africans i van percebre amb nitidesa les promeses 


revolucionàries que oferien. Alguns d'ells van apressar-se a viatjar cap al 
Sud per cooperar amb uns règims que s'autoproclamaven esocialistes 
africans,, cantiimperialistess o 4afrocomunistess (molts d'altres pensadors 
van aplaudir la seva decisió, però no van abandonar la comoditat de la seva 
càtedra universitària o del sofà de casa seva). Desenes de professors 
francesos d'esquerres van anar a col-laborar amb Sélou Touré, el radical 
president de la Guinea ConaRry, tot creient que ajudaven a alliberar les 
ments dels guineans. A la majoria no els va importar gaire que Séou Touré 
substituís tots els llibres de text del període colonial per pamflets escrits 
personalment per ell, ni que l'educació es convertís en un mecanisme de 
rentat de cervell sistemàtic. Estaven molt satisfets de la seva tasca 
revolucionària. 

Agrònoms, metges, enginyers i infermers occidentals (i cubans) van 
desplaçar-se, també, a Angola i a Moçambic. Creien sincerament que 
aquests paisos estaven donant una lliçó de socialisme al món (amb el petit 
detall que els quadres del partit s'enriquien extraordinàriament, mentre els 
pobres sobrevivien o morien en la més absoluta indigència). Mentre la 
intelligentsia d'Occident al-lucinava, els pagesos de Moçambic, més 
sensats, anomenaven abaixos els alts funcionaris del partit. Cada cop que 
visitaven un poble, els líders revolucionaris feien un llarg discurs en 
portuguès, una llengua que molt pocs camperols entenien, i acabaven la 
seva intervenció fent corejar al públic una llarga lletania que començava: 
4Abaixo el colonialismos, aAbaixos, aAbaixo el imperialismos, aAbaixor, 
4Abaixo el feudalismos, dAbaixos, aAbaixo el tribal i smos, dAbaixos... 

Quan a la URSS i als paisos de l'Est va caure el socialisme, les elits 
africanes prosoviètiques van reaccionar molt de pressa. Els partits 
comunistes, formalment, van transmutar-se en socialdemòcrates o en 
liberals (això sí, sense impulsar transformacions democràtiques). D'aquesta 
forma van mantenir-se al poder els antics abaixos, tan corruptes, autoritaris 
i ineficaços com sempre. Quinze anys després, els intel-lectuals radicals que 
els donaven suport encara estan bocabadats... No entenen què ha passat. 


El dret d'ingerència: llicència per matar 


La cooperació al desenvolupament, tot i que sempre ha estat marcada per 
les relacions desiguals, va complicar-se encara més als anys noranta. A 
partir d'aquell moment es va estendre la febre humanitària. Es deia que la 
situació de l'Àfrica, i de tot el Sud, era la d'una emergència permanent: els 
seus habitants eren epoblacions en perill,. Per fer front a les amenaces que 
planaven sobre la salut i la vida dels africans, es va començar a exigir la 
intervenció immediata del Nord. Els mitjans de comunicació van reclamar 
la creació de dispositius d'emergència per ajudar qualsevol país del món 
que patís una crisi: fams, tsunamis, inundacions, sequeres, guerres, 
revolucions, conflictes ètnics... Les organitzacions de cooperació, a partir 
d'aquest moment, es van veure impulsades a preparar tot tipus d'operatius 
humanitaris. Grans contingents de bombers, metges, enginyers i soldats van 
començar a viatjar des d'Occident cap a l'Àfrica cada cop que hi ha una 
catàstrofe. 

Curiosament aquests dispositius exclouen milions de persones que, tot i 
viure en unes condicions de vida pèssimes i morir-se de gana, no s'han vist 
afectades mai per cap ecrisix. En moltes zones de l'Àfrica, les pagesies 
locals mantenen fortes tensions amb els refugiats dels camps de la zona, 
perquè aquests reben aliments, aigua i altres serveis, mentre que els 
autòctons no disposen de totes aquestes ecomoditats-. 

Entre les operacions humanitàries desplegades a l'Àfrica en els darrers 
anys, les que han tingut més suport polític i més recursos han estat les 
vinculades a conflictes socials: guerres, tensions ètniques, genocidis... El 
Nord ha enviat contingents militars a l'Àfrica, una vegada i una altra, per tal 
d'imposar la paus. El símbol de la pau, a l'Àfrica, ja no és un colom blanc, 
sinó un tanc pintat de color blanc. Les tropes occidentals, que abans havien 
representat la cara més fosca de l'opressió colonial, ara es presenten com 
l'instrument de salvació del continent negre. A la República Democràtica 
del Congo i a Sierra Leone han estat les forces de l'antiga potència colonial 
les que, paradoxalment, han arribat per apacificar, les excolònies (a la 
colonització, paradoxalment, també l'havien anomenat pacificació). 


Aquesta febre intervencionista s'ha convertit en una potent arma 
d'Occident per imposar la seva hegemonia. Per enviar una intervenció 
humanitària a una zona de guerra és necessari el vistiplau del Consell de 
Seguretat de l'ONU, un organisme sota control de les grans potències. I, 
evidentment, l'actuació de les grans potències respon, en bona part, als seus 
interessos: per a elles és una vella tradició intervenir militarment al Sud en 
benefici propi, però amb pretextos humanitaris. 

De fet, la moda humanitària va iniciar-se l'any 1992. En aquell moment 
George Bush pare, que acabava de perdre les eleccions, va voler segellar el 
seu comiat de la política amb un cop d'efecte publicitari, i va aconseguir 
que l'ONU aprovés una missió militar nord-americana a la conflictiva 
Somàlia (els mitjans de comunicació i algunes ONG van donar-li un bon 
cop de mà, tot exigint que s'hi enviés una operació militar de pacificació). 
Era la primera vegada que el Consell de Seguretat permetia una intervenció 
en els afers interns d'un país sense l'acceptació de les seves autoritats. Les 
organitzacions humanitàries van aplaudir els marines quan aquests, armats 
fins a les dents, van desembarcar a la platja de Mogadiscio, plena de nens 
juganers i de periodistes amb aparatoses cameres de televisió. Però la 
intervenció nord-americana, que havia començat amb tants bons auguris, va 
acabar en un fracàs sonat. Divuit anys després de l'operació Restaurar 
l'Esperança, Somàlia continuava en guerra (i els Estats Units feia molt de 
temps que s'havien retirat de la zona). 

L'acció humanitària és molt susceptible de manipulació: no està gens 
definit on s'ha d'actuar, ni quan, ni com. En cada ocasió, les Nacions 
Unides prenen decisions diferents, segons els interessos existents. En alguns 
casos molt greus l'ONU es nega a intervenir, com va passar al sud del 
Sudan durant dècades. I en canvi, en crisis menors envia missions de pau 
amb qualsevol pretext (ja s'està parlant, fins i tot, del adret d'ingerència 
ecològic,). Després de la impopular invasió nord-americana a l'Iraq, va 
quedar patent que les grans potències empraven l'humanitarisme per 
dominar el Sud, i que les missions de pau formen part de les seves 
estratègies polítiques i militars. Molts sectors implicats en l'ajuda 
humanitària rebutgen aquesta utilització de la cooperació, però per altra 


banda són conscients que per portar l'ajuda a certes zones de guerra 
necessiten el suport de les grans potències. 

L'ONU sempre va curta de pressupost, ja que molts paisos deuen les 
seves quotes. El finançament de moltes missions de pau sovint és obtingut 
mitjançant contribucions addicionals voluntàries. Per això l'ONU destina 
molts recursos als conflictes que d'alguna forma afecten Occident, com el 
de Rosovo, i en margina d'altres, com el de l'est de la República 
Democràtica del Congo, que ja dura dotze anys i que ha causat més de mig 
milió de morts. 

L'ONU no té forces armades pròpies, i cada cop que hi ha un conflicte li 
toca pidolar soldats als estats membres. Sovint no aconsegueix tropes al 
primer moment, i quan les forces de pau finalment arriben sobre el terreny, 
la situació està tan embolicada que no serveixen per a res. A vegades 
PVONU mobilitza tropes europees o nord-americanes, ben armades i 
entrenades i amb suport artiller, cobertura aèria i una bona Xarxa de 
transmissions, però en d'altres ocasions tan sols pot aconseguir cascos blaus 
de Bangladesh o del Pahistan, mal alimentats i mal equipats, amb una 
sabata i una espardenya. A l'Àfrica, no cal dir-ho, normalment hi arriben els 
cascos blaus de Bangladesh o del Pahistan. 

Els comandaments dels cascos blaus no ho tenen fàcil: sovint tenen 
instruccions confuses del Consell de Seguretat. Es frequent que se'ls envii a 
defensar la població civil d'un lloc, però que no se'ls autoritzi a atacar 
ningú, d'aquesta forma si hi ha abusos contra civils no saben com actuar. A 
DVest del Congo, el 2010, els paramilitars hutus van saquejar un camp de 
refugiats i van cometre un gran nombre de violacions mentre els cascos 
blaus, acantonats a pocs quilòmetres, es negaven a intervenir perquè no 
tenien ordres clares dels seus superiors. 


A Ruanda es va evidenciar el mal funcionament de les missions de pau. El 
1994, abans de les matances de tutsis, el general Romeo Dallaire, cap 
militar dels cascos blaus destacats en aquest país, va advertir el Consell de 
Seguretat de l'ONU que s'apropava un genocidi i va demanar reforços. 
Amb uns milers de soldats possiblement s'hauria aconseguit evitar la 


tragèdia. Però l'ONU, que no tenia grans interessos a la Zona, no hi va 
enviar més tropes. Quan va començar el genocidi, no es va donar cap 
instrucció als cascos blaus perquè evitessin els crims. Enmig del caos, en 
lloc de defensar els tutsis, es van dedicar a evacuar els ciutadans 
occidentals. A la fi, els genocides van matar una desena de cascos blaus 
belgues i l'ONU, en comptes de reforçar els seus efectius, va optar per 
retirar-los tots. Mentre els extremistes hutus es dedicaven a matar els tutsis 
a Cop de matxet, al Consell de Seguretat ningú volia mullar-se amb una 
intervenció. Quan finalment van aparèixer les forces de pau, el genocidi ja 
estava pràcticament enllestit. Havien mort un milió de persones. 


Les medalles de la cooperació armada 


Moltes de les intervencions militars internacionals a l'Àfrica no s'han 
caracteritzat per la seva eficàcia, i malgrat tot han estat usades 
publicitàriament pels governs del Nord. Per als exèrcits occidentals les 
missions de pau constitueixen una forma de legitimar-se i, alhora, de 
deslegitimar l'antimilitarisme. En els darrers temps, els exèrcits europeus 
utilitzen les operacions dhumanitàriess com a eina de propaganda en les 
campanyes de reclutament: quan veus els anuncis no se sap si busquen 
soldats, si anuncien una ONG o si presenten unes colònies d'estiu. Es veuen 
els cascos blaus donant joguines als nens, descarregant aliments 
d'helicòpters, embenant ferits... Federico Trillo, ultraconservador ministre 
de Defensa espanyol, militar i membre de l'Opus Dei, va dir en una ocasió: 
4Las ONG persiguen los mismos objetivos que las fuerzas armadas: la paz, 
la seguridad y el tratamiento humanitario en situaciones de conflicto-. 
Volia convèncer els seus conciutadans que la Legió espanyola, un cos amb 
un llarguíssim historial de crims al seu expedient, té molt en comú amb les 
Germanetes de la Caritat. Per si de cas, hi ha una manca de transparència 
absoluta sobre què fan en realitat les tropes espanyoles en les seves 
missions a Pexterior. 


La realitat és bastant diferent de la propaganda. Els exèrcits enviats per 
l'ONU al continent africà han tingut un comportament ben poc exemplar. A 
Somàlia hi ha constància de molts abusos: els soldats italians van violar una 
nena i van matar set presos fent tir al blanc, els canadencs van torturar i 
assassinar un adolescent, els belgues maltractaven els presoners... Són 
casos que es coneixen perquè entre els soldats es va posar de moda 
enregistrar els abusos amb els telèfons mòbils, però és probable que la 
majoria dels crims comesos no s'arribin a conèixer mai. Bona part dels 
cascos blaus que van cometre abusos van ser condemnats a penes 
testimonials, i els governs implicats es van negar a obrir una investigació en 
profunditat, ja que temien desprestigiar les missions de pau. 

De tant en tant han anat sortint noves revelacions sobre abusos de les 
tropes internacionals al Congo, a Libèria, a Sierra Leone, a Burundi, a 
Moçambic... Sens dubte se'n filtrarien moltes més si no fos perquè bona 
part dels conflictes africans són eguerres oblidadess, si hi apareix algun 
periodista, és convidat per les forces de pau, per tal de fer-los un reportatge 
de propaganda. Tothom rep informacions sobre les víctimes que va produir 
l'últim atemptat islamista a l'Iraq, la majoria de gent ni tan sols sap que hi 
ha cascos blaus al Congo. 


Les forces de l'ONU actuen amb completa impunitat en certes zones de 
guerra i és això el que estimula l'existència d'abusos: els cascos blaus saben 
que facin el que facin no seran castigats i la dinàmica de la guerra, a 
l'Àfrica, a Europa o a la Conxixina, estimula els comportaments abusius. 


Les forces de pau més temudes 


A l'aeroport de Lagos he vist com els militars nigerians empaitaven amb 
unes llargues vares de fusta els seus compatriotes que s'acostaven massa a 
la sortida de viatgers. Sense cap escrúpol, els pegaven cops secs i 
contundents. També els he sentit apallissar sistemàticament, a la comissaria 


de l'aeroport, uns polissons palistanesos que s'havien colat en un avió que 
aterrava en aquest aeroport. He patit en pròpia carn els seus intents 
d'extorsió, tot i tenir tots els meus papers en regla, i ser-hi només de pas. 
Qualsevol viatger que hagi passat per Nigèria pot explicar tot tipus 
d'experiències negatives amb les forces de seguretat. Els carrers i les 
carreteres nigerians són un parany immens on els militars practiquen tot 
tipus d'abusos: robatoris, violacions, extorsions, atracaments... Els 
ciutadans de Nigèria senten autèntic pànic davant el seu propi exèrcit. 

Aquests militars terrorífics, en els darrers anys, han estat actuant a 
l'Àfrica Occidental sota cobertura de l'ONU. Davant els conflictes 
extremadament sagnants de Libèria i de Sierra Leone, els paisos occidentals 
van decidir rentar-se les mans per evitar-se massa baixes i van deixar les 
missions de pau en mans dels mateixos africans. Així, la Confederació 
Econòmica dels Estats de l'Àfrica Occidental (CEDEAO) va rebre 
l'encàrrec d'organitzar forces de pau, amb finançament de la comunitat 
internacional. Però la CEDEAO és una organització sotmesa a les directrius 
de Nigèria, i el Govern nigerià va veure en els conflictes de Libèria i de 
Sierra Leone una ocasió immillorable per consolidar la seva hegemonia 
regional i alhora per distreure el seu exèrcit (amb una marcada tendència al 
colpisme i a la ingerència política). Els soldats nigerians van ocupar un lloc 
destacat en les missions de pau de la CEDEAO. La població de Libèria i de 
Sierra Leone no en guarda gaire bon record. Els uniformats nigerians eren 
tan indisciplinats i tan criminals com alguns dels combatents. Van fer en 
aquests paisos tot el que feien a la seva terra, i més. Es van fer responsables 
de maltractaments, assassinats, violacions i creacions de xarxes de 
prostitució. Mai no han estat castigats. 


CAPÍTOL 7 


Les societats africanes i la cooperació. 
Entre l'ajudoadicció i l'escepticisme 


A desgrat del que pot semblar veient els informatius, la majoria de la 
població del continent africà no depèn de la cooperació per a tot. En 
general, té una relació esporàdica amb l'ajuda internacional. A vegades 
circulen per carreteres finançades per la cooperació, de tant en tant 
consumeixen medicaments distribuits per ONG estrangeres, en alguna 
ocasió usen manuals escolars preparats pels organismes internacionals i, 
molt excepcionalment, si es decideixen a protestar contra les maniobres del 
dictador corresponent, són amenaçats amb armes procedents de la 
cooperació militar francesa... 

Sovint els africans depenen, en questions sanitàries, escolars i 
alimentàries, dels seus propis recursos. Molts pobles no disposen de cap 
escola missional, ni tenen dispensari d'una ONG, ni s'han organitzat en una 
cooperativa agrícola finançada pel Nord... I molts dels que tenen pou no 
tenen dispensari, i la majoria dels que tenen cooperativa agrícola no tenen 
escola missional... 

La cooperació arriba amb comptagotes als pobles, i encara té més 
dificultats per fer-se present a les ciutats, on és més difícil organitzar la 
població. Si es mira des del Nord sembla que a l'Àfrica només hi funcioni 
la cooperació. Però en molts punts del continent la cooperació ocupa un lloc 
no marginal però sí secundari en el dia a dia dels seus habitants. 


Això sí, hi ha un aspecte en què gairebé tothom s'ha relacionat sovint amb 
la cooperació: les samarretes i les gorres. Les organitzacions d'ajuda, 
obsessionades per la seva imatge, reparteixen cada any milions de 
samarretes i gorres: de la campanya de la lluita contra la sida de l'ONU, de 
la beatificació de la mare fundadora d'un orde de monges francès, en 
defensa de les tortugues marines, per a la promoció dels drets de la dona... 
O simplement samarretes amb el logo d'algun organisme d'ajuda: el 
PNUD, la cooperació holandesa, l'Institut Cultural d'Expressió Francesa, el 
departament de cooperació de l'Ajuntament de Florència, els voluntaris 
cristians sards per al desenvolupament, Medicosmundi... Als paisos on hi 
ha dictadures, la meitat dels ciutadans vesteixen samarretes i gorres de la 
cooperació i l'altre meitat del partit únic (les del partit únic duen, 
invariablement, la imatge del dictador i algun lema per glorificar-lo). 
L'eslògan esense fronteres, ha esdevingut tan habitual a les samarretes que 
un noi de la Guinea Equatorial en portava una que deia 4Borrachos sin 
Fronteras,. No era ni un cínic ni un membre d'una ONG, senzillament 
l'havia comprat en una parada de roba usada perquè li agradava el disseny. 


Quan el Sud és el que ajuda 


En funció de la imatge habitual de la cooperació, sovint es pensa que el 
Nord és sempre el que ajuda el Sud. Això no és veritat. Durant el 
franquisme a Espanya era molt popular la campanya anual del Domund, en 
què es recaptaven diners per a les missions catòliques. L'any 1953, la 
diòcesi que va aportar més diners per habitant de tot Espanya a aquesta 
campanya va ser la de la Guinea Espanyola. Els blancs i els negres de la 
Guinea van donar molt més per als anegrets, que els espanyols de la 
metròpolis: els habitants de la colònia van donar 2,61 pessetes de mitjana, 
mentre que els de Barcelona només en van donar 0,80. Però no tot acabava 
amb el Domund: els que donaven més per als negres eren els mateixos 


negres, però els negres també donaven molt per als blancs. Els guineans van 
col-laborar a bastament en les recaptes pro-València del 1957 i pro- 
Barcelona del 1962, destinades a recollir fons per pal-liar la devastació 
causada pels aiguats de València i del Vallès. D'aquesta forma, els pagesos 
africans van ajudar en aquella ocasió els 4pobres, valencians i els apobress, 
catalans. 


Enganxats a l'ajuda 


Tot i que la cooperació no arriba a afectar decisivament la realitat que 
envolta a la majoria dels africans, a l'Àfrica hi ha molta gent que espera que 
algun dia l'ajuda exterior els solucioni la vida. Voldrien que el seu estat els 
garantís l'aigua, la llum, l'educació, l'atenció sanitària, les pensions de 
jubilació... I com que saben que això no passarà ni a Curt ni a mitjà termini, 
intenten reclamar aquests serveis a Occident. 

Malgrat les experiències negatives acumulades, molts africans encara 
reclamen sovint la presència de les ONG i dels organismes internacionals. 
Quan es va produir el genocidi de Ruanda, en molts paisos africans va 
regnar una gran indignació perquè dels blancs, no hi enviaven tropes de 
pau: ningú es va preocupar d'exigir als governs africans, que també tenen 
grans exèrcits, que intervinguessin al país veí. De fet, també hi havia molts 
governs africans que estaven indignats perquè dels blancs, no feien res a 
Ruanda. 

El viatger que fa turisme per algunes zones rurals de l'Àfrica, a vegades 
es troba amb gent que li formula les peticions més desmesurades. Després 
d'explicar-li detalladament les múltiples amecessitats: de la comunitat, li 
demanen que torni més endavant per excavar un pou d'aigua o posar en 
marxa una granja de pollastres. I és que a l'Àfrica hi ha gent que està 
convençuda que els occidentals són molt bons i que algun dia arribaran en 
massa al seu poble per resoldre'ls tots els seus problemes. Alguns creuen 
que si zels blancs, encara no hi han arribat és perquè no s'han assabentat de 
les seves desgràcies. 


La síndrome d'ajudoadicció no només afecta illetrats, a vegades també la 
pateix gent amb molta formació. Inclús hi ha partits polítics africans que 
esperen que siguin els blancs, qui els treguin les castanyes del foc. Severo 
Moto, un dels dirigents de l'oposició de la Guinea Equatorial, estava 
convençut que si a Espanya pujava al poder el seu aliat, el conservador José 
Maria Aznar, enviaria la Legió a l'antiga colònia per col-locar-lo al poder. 
Però tan aviat com Aznar va guanyar les eleccions, va oblidar-se de Moto... 
Del tot previsible. 

Tot i que hi ha molts africans que gairebé no tenen contacte amb la 
cooperació, n'hi hà d'altres que en depenen per complet. Alguns dels 
quadres africans més ben formats i més disciplinats treballen per als 
organismes estrangers de cooperació (especialment per als de la cooperació 
oficial). Els seus salaris són astronòmics per als estàndards locals, i 
prefereixen fer plans de desenvolupament absurds per a la cooperació 
internacional que feines productives per a l'administració pública o per a 
l'empresa privada del país. Es ben normal que aquests quadres s'enganxin 
com paparres als organismes d'ajuda: sovint, a més a més del salari, els 
ofereixen viatges a Europa, assegurança de malaltia per al treballador i per 
a la seva família, beques d'estudi per als fills... 

També els músics han estat abduits per l'univers de la cooperació, que 
s'ha convertit en el primer finançador de discos i concerts. En alguns paisos 
africans els cantants ja no canten a l'amor, sinó al desenvolupament 
sostenible, a la igualtat de gènere, a les estratègies de desenvolupament de 
P'UNICEF, a la mosquitera que evita el paludisme o a les polítiques 
sanitàries de la cooperació alemanya. Abans cantaven a la passió 
desenfrenada: avui canten al condó. 

Els recursos de la cooperació són ingents, en relació amb el nivell de 
vida local. Per això la cooperació pot resoldre l'existència de molta gent. 
Alguns pobles nòmades empobrits aprofiten els programes de 
sedentarització impulsats per la comunitat internacional no per establir-se 
en pobles, sinó per comprar més caps de bestiar i continuar amb la vida 
nòmada. A Somàlia, quan va haver-hi la invasió nord-americana, associada 


al desplegament d'organitzacions humanitàries, els preus de les cases van 
disparar-se: els propietaris s'enriquien llogant-les a la cooperació. Més tard 
van ser els grups armats els que van descobrir que podien omplir-se les 
butxaques amb els cooperants. Al més pur estil mafiós, els oferien 
protecció, i si rebutjaven contractar-los com a escoltes, atacaven els seus 
habitatges o els seus hospitals. A més a més, robaven els seus cotxes, els 
artillaven i els convertien en vehicles de combat. Les organitzacions 
humanitàries van acabar pagant grans quantitats de diners als bandits per 
garantir-se una certa seguretat, però així van ajudar a finançar la guerra i a 
perpetuar-la... 


L'aportació massiva de recursos per part de la cooperació a vegades ha 
resultat molt negativa per a les societats africanes. El Programa Mundial 
d'Aliments de l'ONU va inventar-se uns programes que s'anomenaven 
calimentació per treballs per tal de fer obres d'interès comunitari (Com ara 
escoles, camins o dics). Van tenir tant d'èxit que molts donants els van 
imitar. Avui en dia, mentre les infraestructures impulsades per les empreses 
privades es construeixen amb maquinària moderna, les petites obres 
impulsades per la cooperació internacional sovint es fan a mà, amb pics i 
matxets. I la gent que hi treballa no cobra un salari, sinó que rep aliments a 
canvi. El problema és que en algunes zones han proliferat aquest tipus de 
programes, i hi ha pagesos que han abandonat els seus camps per dedicar-se 
a participar contínuament en campanyes d'alimentació per treball-. 
D'aquesta forma, la dependència en aliments de l'exterior no fa sinó 
agreujar-se. 


Quan nosaltres hi anem, els senegalesos ja en tornen 


El blanc que arriba a qualsevol poble del nord del Senegal és ràpidament 
assetjat. Tothom vol saber si ostenta algun càrrec polític o si té contactes 
amb l'administració del seu lloc d'origen. A un regidor de poble li fan 


reverències, a un director d'hospital li ofereixen una cabra, i a un alcalde li 
organitzen danses tradicionals... I si el que arriba és un consultor que busca 
còntraparts per fer projectes de cooperació, en alguns pobles són capaços 
d'arrossegar-se als seus peus. 

Els consultors de cooperació adoren el Senegal. Els pagesos analfabets 
de qualsevol poblat del Senegal saben més de l'ajuda internacional que 
qualsevol alumne d'un màster de cooperació d'una universitat europea. 
Saben si estan de moda els centres de preescoiar o les granges de 
rosegadors. Saben si els donants volen que siguin gestionats per 
cooperatives de dones o mitjançant el suport dels emigrants que han anat a 
Europa... I saben preparar projectes a la mida dels finançadors, utilitzant 
inclús la terminologia que els agrada. En un moment, els vilatans 
s'empesquen el projecte idoni per a qualsevol donant: sempre tenen 
propostes a punt, i saben com exposar-les als blancs. En un sol poble 
senegalès d'uns dos-cents habitants, en una ocasió, em van suggerir la 
construcció d'un preescoiar no formal, un projecte de latrines, una granja de 
pollastres, la constitució d'una cooperativa agrària de dones i una fàbrica 
per produir conserves. Tot això en fan sols mitja hora. Si m'hi hagués 
quedat una mica més, de ben segur que hi haurien afegit l'escola, el camp 
de futbol, el dispensari i una unitat de lluita contra el tabaquisme... 

Cap consultor se'n va del Senegal amb les mans buides, perquè els 
habitants d'aquest país estan decidits a rebre projectes, del tipus que sigui. 
Un projecte de cooperació vol dir feina per a alguns vilatans, diners en 
metàl-lic que circulen per la comunitat, i tal vegada un vehicle tot terreny 
per al més espavilat del poble. 

Els finançadors agraeixen aquesta predisposició dels senegalesos 
oferint-los ajudes per als objectius més diversos: sanitat, drets de la dona, 
pesca, agricultura, educació preescoiar, lluita contra la desertització, 
música, salvaguarda de la tradició, preservació del patrimoni natural, 
promoció dels mitjans de comunicació... No hi ha ajudes per a la compra 
de cotxes particulars. Sembla incomprensible, però els senegalesos se'ls han 
de pagar ells mateixos, ni que siguin de segona mà. Això sí, mentre els 
senegalesos es paguen els cotxes, la cooperació els paga, a vegades, 
activitats d'educació viària. 


L'Africa que s'oenegeitza 


Al Sud saben que el Nord té diners per gastar en projectes i, per tant, hi ha 
una ferotge competició per obtenir aquests calés. Però els paisos occidentals 
no estan disposats a repartir-los a tort i a dret: cal complir determinats 
requisits per rebre'ls. Abans que res, cal constituir legalment una 
associació. Importa poc que siguin deu o deu mil socis, l'únic essencial és 
tenir els papers. Moltes ONG africanes tenen un nombre ínfim de socis, 
però els agents internacionals les consideren com a legítimes representants 
de la seva comunitat. Els donants suposen que les associacions representen 
el conjunt de la societat, per oposició a uns poders polítics que no el 
representarien. Es considera, no se sap per què, que qualsevol associació 
africana és democràtica (tot i que després se'ls exigeix una dinàmica 
empresarial, tremendament antidemocràtica). Però en realitat, moltes 
associacions, a l'Àfrica, són impulsades per poders estatals o regionals i 
estan controlades per partits únics o per tota mena de cacics. D'aquesta 
forma, algunes ONG progressistes del Nord acaben col-laborant amb grups 
terriblement reaccionaris. 

Des del Nord s'ha decidit excloure de les convocatòries de subvencions 
alguns dels grups que no segueixen les pautes 4correctes, encara que 
tinguin molt d'arrelament a l'Àfrica. No hi ha cap forma de demanar ajuts 
per a agrupacions familiars, tot i que són les que a l'Àfrica garanteixen la 
supervivència de bona part de la població (la solidaritat familiar és bàsica 
en llocs on no hi ha pensions, ni assistència mèdica gratuita, ni 
guarderies...). Els partits polítics també són exclosos de la majoria de 
subvencions, bàsicament perquè els donants no volen conflictes diplomàtics 
amb els governs africans (en el fons, pretenen resoldre un problema polític 
com el desenvolupament, però sense modificar el marc polític). 

La cooperació internacional mai no considera com a interlocutors vàlids 
alguns grups tradicionals que tenen molt de prestigi, com els consells 
d'ancians, perquè no són capaços de treballar amb la complexa burocràcia 


que estableixen els organismes internacionals. Els pigmeus baha, per 
exemple, acostumen a viure en pobles amb una estructura igualitària, on es 
prenen totes les decisions per consens, però els organismes de cooperació 
no donen validesa a les comunitats pigmees. En canvi, estan disposats a 
treballar amb qualsevol associació pigmea que tingui estatuts i que sigui 
dirigida per una junta amb un president, un vicepresident, un tresorer, un 
secretari, quatre vocals... Evidentment, aquesta associació no tindrà cap 
representativitat i no serà capaç de tirar endavant cap projecte. 

Els africans, com que saben que per obtenir fons cal organitzar-se en 
ONG, ho fan. Quan en un país es fan presents les amultinacionals de la 
solidaritats, de seguida solen crear-se moltes ONG locals per treballar amb 
elles (és el que va passar, per exemple, a Moçambic després que s'acabés la 
guerra civil). En alguns pobles s'han adonat que les ONG femenines tenen 
moltes més possibilitats de recaptació, i per això els marits, de forma ben 
patriarcal, obliguen les seves dones a integrar-se a les associacions 
femenines... 

Gairebé totes aquestes associacions s'han creat expressament per rebre 
suport del Nord i per això s'acoblen a la perfecció al que esperen els 
donants: existeixen per satisfer-los. Faran el tipus de projectes que els 
donants vulguin i els faran tal com els vulguin: tant els fa repartir 
preservatius a les escoles per prevenir la sida com difondre les virtuts dels 
adobs naturals. La cooperació, en molts casos, ha pervertit la vida 
associativa africana, en transformar els grups preexistents en titelles dels 
organismes d'ajuda del Nord. 

En moltes ONG africanes tant la cúpula com els socis són ben 
conscients que el seu principal objectiu és treure beneficis particulars de 
Vvassociació, i no pas fer realitat els projectes dels donants. En realitat, 
algunes ONG del Nord són conscients que les seves contraparts roben fons, 
però tant els fa mentre gestionin els projectes acordats. 

A l'Àfrica, moltes ONG locals són conegudes popularment pel nom del 
seu fundador, ja que no són res més que una prolongació de les seves 
activitats privades. No hi ha una diferència clara entre empresa i ONG. De 
fet, moltes ONG acaben sent empreses que funcionen amb un capital inicial 
aportat per un finançador exterior. Si un metge africà vol fundar la seva 


pròpia clínica privada, te l'opció de crear una ONG i buscar ajudes al Nord. 
Amb sort aconseguirà subvencions per a l'edifici, i també podrà obtenir 
medicaments, equips mèdics i fins i tot voluntaris europeus que l'ajudin 
amb curtes estades. Però encara que rebi molt suport de la cooperació, molt 
probablement no renunciarà a dur la clínica com un negoci particular (al 
cap i a la fi, aquesta era la seva intenció inicial). 

Tampoc hi ha una distinció nítida entre ONG africanes i institucions 
africanes. En uns paisos on els funcionaris es passen fins a sis mesos sense 
cobrar, hi ha un transvasament constant de funcionaris a ONG locals, a 
organitzacions oficials de cooperació del Nord i a ONG internacionals. Els 
coneixements i els contactes obtinguts en la funció pública els serveixen per 
tractar amb fluidesa amb les contraparts del Nord. Sovint aquests quadres 
combinen càrrecs en el món de la cooperació amb llocs en l'administració. 
Algú que es presenta en una reunió com a secretari d'estat de Cooperació, 
en la segient trobada ja és el president director general d'alguna ONG. 

Alguns individus influents fan servir les ONG com a trampolí en la seva 
trajectòria política: aconsegueixen subvencions per fer projectes en una 
zona i després exigeixen als habitants de la regió que els votin, tot al-legant 
que ells els han construit una escola o un dispensari... En algunes zones en 
conflicte, com Somàlia, els diferents senyors de la guerra van crear les 
seves pròpies ONG locals, ja que constituien un element molt útil per 
controlar la població mitjançant el repartiment d'ajuda. 

A l'Àfrica les ONG són difícils de legalitzar, a més a més, per 
encarregar-se de projectes, han de plegar-se als rígids protocols burocràtics 
imposats pels donants. És per això que són dirigides per gent amb bons 
contactes a l'administració i amb un cert estatus cultural: mestres, metges, 
acadèmics... Per a una associació és molt més important tenir directius que 
tenir socis. Moltes ONG africanes no disposen de gaires socis: quan han de 
fer alguna activitat Contacten amb els grups que són actius als poblats, les 
anomenades cagrupacions de bases, que no tenen una estructura jurídica 
legalitzada. Les ONG, doncs, fan de pont entre uns finançadors 
internacionals que paguen prou bé i unes aagrupacions de base, que 
treballen per quatre duros. Així, aquestes fantasmagòriques associacions 
esdevenen una fabulosa font d'ingressos. 


Les ONG africanes s'han especialitzat a cobrir els àmbits en què els 
estats respectius han abandonat les seves funcions. Per exemple, hi ha ONG 
que s'encarreguen, regularment, de la neteja dels mercats. Als que hi 
treballen, contractats per les ONG, se'ls anomena evoluntariss, tot i que no 
són sinó treballadors mal pagats. Hi ha organismes d'ajuda que defineixen 
el voluntari no com aquella persona que treballa gratuitament, sinó com 
algú que treballa per al bé de la comunitat (una definició segons la qual la 
pràctica totalitat dels treballadors del planeta serien evoluntariss). 

Quan les ONG no aconsegueixen que les institucions africanes 
requereixin els seus serveis (amb finançament exterior), han d'inventar-se 
projectes per colar-los directament a les organitzacions de cooperació 
estrangeres. Per exemple, a Bafatà, a la Guinea Bissau, set ONG locals es 
van mobilitzar per condicionar un espai a l'aire lliure on les diferents ONG 
es poguessin trobar. Es van limitar a posar ciment a terra i a fer quatre bancs 
amb blocs de ciment. Deien que era un projecte essencial per garantir la 
edinamització comunitàrias, al'legaven que si les ONG no tenien gaire 
activitat era perquè no tenien un lloc on trobar-se totes juntes (malgrat que a 
Bafatà no hi falten ni les cases ni les places). Els cooperants estrangers van 
valorar molt positivament aquesta iniciativa. Cal dir, malgrat tot, que entre 
les set ONG només van aconseguir mobilitzar sis avoluntaris, per a les 
obres d'acondicionament de l'espai. I això que cobraven per la feina feta. 

En canvi, hi ha organitzacions que tenen objectius clars, al marge del 
desenvolupament, i que per obtenir finançament exterior es camuflen com a 
ONG. Una secció local de la Creu Roja d'un país centreafricà es va 
convertir en un temple de bvíiti, una església sincrètica local. A la seu del 
moviment, el president de la secció i els seus adeptes celebraven rituals en 
què ingerien grans quantitats d'un al-lucinogen anomenat iboga. Gràcies a 
liboga veien els seus avantpassats i feien multitudinàries curacions rituals. 
A la seu central de la Creu Roja es pensaven que les curacions les feien amb 
medicaments i esparadrap. 

Les iniciatives de les ONG africanes tenen una gran capacitat de 
perllongar-se en el temps: la questió és que els projectes no s'acabin mai i 
que les ajudes vagin rajant. Una institució regional europea va subvencionar 
una granja de pollastres en un poblat del Senegal: els van pagar els primers 


pollets i la construcció de les instal-lacions. Gràcies a aquestes ajudes, els 
promotors de la iniciativa es van enriquir bastant, perquè podien vendre els 
pollastres molt més barats que la resta de productors (que es queixaven, no 
sense raó, d'aquesta competència deslleial). Però no en tenien prou: quan un 
consultor de l'entitat finançadora va visitar el projecte, els seus 
responsables li van demanar que el patrocinador assumís, també, el cost del 
pinso per a les aus... 


Quan un finançador es retira, les ONG africanes demostren de seguida la 
seva flexibilitat: una organització que s'havia presentat com una 
cooperativa femenina de producció de cacauet es reconverteix sense gaires 
problemes en una associació destinada al sanejament mitjançant la 
construcció de latrines. El projecte de conreu de cacauet deixa d'interessar, 
perquè ja no rep ajudes, i es prefereix abandonar-lo per començar una nova 
iniciativa. D'aquesta forma la sostenibilitat dels projectes esdevé una 
autèntica utopia. 


De catedràtics a consultors 


Als paisos africans hi ha molt personal acadèmic que treballa en l'àmbit de 
la cooperació. Els sociòlegs, economistes, metges, antropòlegs i periodistes 
africans que tenen plaça a la universitat i que es dediquen a temes de 
desenvolupament estan molt sol-licitats. Els organismes de cooperació 
acostumen a requerir l'aval d'algun personatge rellevant, en l'àmbit del 
desenvolupament, de la societat on es va a fer el projecte. Com que l'oferta 
és poca i la demanda és alta, aquests cexperts, solen estar molt cotitzats i 
contínuament estan viatjant: d'un seminari a Abidjan a una consulto-ria a 
Brazzaville, passant per una reunió de treball a Ouagadougou (fins i tot, 
quan hi ha sort, un viatge a París, la Meca dels especialistes en 
desenvolupament bon vivants). 


Per obtenir aquestes feines, els dexpertsx han de tenir una plaça en 
alguna universitat que els legitimi com a membres de la cúpula acadèmica. 
Però, evidentment, quan un depèn contínuament de les activitats de la 
cooperació, no pot donar classes de forma regular. Tenint en compte que els 
organismes oficials d'ajuda poden pagar fins a 5.000 euros per una 
consultaria d'una setmana, i que moltes universitats africanes paguen 
menys de 400 euros al mes als seus professors, és obvi qui en surt perdent. 
Els alumnes que tenen com a professor algun dels grans consultors estan 
condemnats a suportar substituts, això sí les eminències que teòricament 
són els seus professors es dignen a designar substituts. 

A l'Àfrica la investigació aplicada al camp de la cooperació ha 
desplaçat qualsevol tipus de recerca en altres àmbits. És impossible 
demanar un article per a una revista científica a la majoria dels acadèmics 
ficats en cooperació: les publicacions universitàries no paguen res als seus 
autors, i els informes per a les Nacions Unides, ni que diguin obvietats o 
bestieses, estan molt ben pagats. A cop de talonari, els organismes de 
cooperació han comprat la universitat africana. 


I si no n'hi ha, s'inventen 


A l'Àfrica hi ha societats que estan molt poc predisposades a acceptar els 
cconsellss de la cooperació. A certes parts del continent, com al Gabon, no 
hi ha gaire interès per crear ONG, ni tan sols a canvi de finançament. Als 
organismes d'ajuda els disgusta profundament l'actitud dels africans que no 
demanen, senten com si els estiguessin traient la raó de la seva existència. 


Quan no hi ha sol-licituds d'ajuda, els finançadors s'empesquen projectes 
de adinamització comunitària: o de arecolzament a la societat civil. 
Mitjançant cursos i seminaris tracten de convèncer els africans que 
necessiten ajuda d'Occident i que han de crear ONG per sol-licitar-la. 
Aquest absurd no és barat: a alguns paisos s'hi destinen molts i molts 


diners. A la Guinea Equatorial, entre el 2002 i el 2007, la Unió Europea va 
destinar gairebé 1,3 milions d'euros al arecolzament a la societat civil. (un 
1026 del que va gastar en cooperació al país). Després d'un treball 
suposadament intens, els tres assalariats del projecte van aconseguir 
legalitzar tres associacions de dones. Cap d'elles va ser capaç de mantenir 
un mínim d'activitat, tot i que la Unió Europea tenia un pressupost ingent 
per finançar-les. 


El contrapunt de Bissau 


La Guinea Bissau és al costat del Senegal. Però les dinàmiques de la 
cooperació són molt diferents de les del país veí, tal vegada perquè a Bissau 
durant molt de temps va haver-hi un règim comunista que no tolerava les 
associacions al marge del partit únic. Actualment a Bissau tan sols hi ha 
unes cinquanta ONG locals, totes bastant recents. Gairebé totes tenen ben 
pocs socis, per fer qualsevol cosa han de recórrer, sistemàticament, a les 
agrupacions de base (les petites associacions locals actives però no 
legalitzades, que funcionen a diferents punts del país). Les organitzacions 
internacionals confien molt en les ONG, considerades anous actors, del 
desenvolupament, els donen molt suport, no només financer, sinó també 
logístic (amb classes de portuguès, francès, anglès, VVord, Excel, Internet, 
dinàmiques de grup...). Davant la inestabilitat política imperant, els donants 
pensaven que es podria garantir el funcionament social del país a partir de 
les ONG. Però amb el temps s'ha vist que aquestes associacions tenen 
estrets vincles amb els partits polítics, i que sovint s'usen com una eina de 
control de la població i no pas com una eina d'alliberament. A més a més, 
l'ajuda és contínuament desviada, tant per les ONG locals com per les 
mateixes autoritats. De fet, a la major part del territori no s'hi veu ni rastre 
del treball fet per la cooperació. 

Però els donants tenen un model de treball, que passa per actuar amb les 
ONG locals, i no estan disposats a renunciar-hi, tot i que resulta evident que 
aquest model no funciona. Una vegada, una antropòloga portuguesa que 


feia recerca sobre l'associacionisme a Bissau, i que s'hi dedicava molt 
seriosament, va detectar que en una de les quatre grans ONG del país es 
desviava l'ajuda rebuda i s'emprava per guanyar vots a les eleccions. No va 
dubtar a fer-ho saber als donants. Aquests van escandalitzar-se, i es van 
apressar a preguntar al líder de l'ONG sí això era veritat. El responsable ho 
va negar, Òbviament, i els donants van quedar-se tan satisfets i van 
continuar finançant l'ONG. 


Ajuda per als menys necessitats 


En el discurs de les ONG hi ha un element recurrent: la lluita contra la 
pobresa. Però, paradoxalment, aquestes entitats tenen greus problemes per 
atendre els sectors més desfavorits de la societat africana. Amb freqiència, 
els projectes de cooperació que es desenvolupen a l'Àfrica acaben 
beneficiant els més rics. Les ONG africanes estan liderades per gent amb un 
alt estatus econòmic i no pels sectors més marginats de la societat. Un pobre 
d'un barri de barraques de Brazzaville no té contactes a Europa per 
presentar cap projecte, no té diners per anar al notari a legalitzar una 
associació, no sap omplir els complexíssims formularis de la cooperació 
perquè amb prou feines va anar a l'escola, no sap quines són les modes 
imperants en el món de l'ajuda... Al Nord són els progrés els que porten 
carpetes amb adhesius dels organismes de cooperació, al Sud els que porten 
aquestes carpetes normalment són executius. 

Per més que les ONG del Nord tractin de fer activitats que beneficiin els 
africans més pobres, sovint no troben la via per fer arribar la seva ajuda als 
més necessitats: és impossible portar cooperació a zones amb certs 
conflictes bèl-lics, és molt complex cobrir els territoris mal comunicats, 
resulta molt complicat treballar en alguns paisos que tenen dictadures 
duríssimes... 

En realitat, els projectes solen instal-lar-se als llocs on hi ha més facilitat 
per establir-los, i no pas als llocs on més es necessiten. A més a més, un 
projecte sempre té un efecte crida sobre els altres. Qui vol fer una Xarxa 


d'aigua potable tendirà a establir-se en un poblat on ja hi ha algun projecte 
sanitari o educatiu, perquè allà hi haurà ONG locals, hi haurà un habitatge 
per al cooperant, les autoritats sabran com gestionar el tema... D'aquesta 
forma, a vegades les ONG en lloc de reduir les desigualtats socials i 
territorials, tendeixen a agreujar-les. 

A l'Àfrica els que tenen més recursos tendeixen a ser els que més 
s'aprofiten dels avantatges que dóna la cooperació. Són ells els que 
coneixen els tractaments mèdics pagats per l'ajuda exterior, i els que se'n 
beneficien. Són ells els qui aconsegueixen beques perquè els seus 
nombrosos fills vagin a universitats estrangeres (ja que, en molts casos, han 
anat a les millors escoles i aconsegueixen les millors notes als exàmens). 
Són ells els que omplen els espectacles dels Instituts Culturals d'Expressió 
Francesa, perquè són ells els únics que tenen una formació que els permet 
d'entendre òperes de Verdi o obres de teatre de Molière... 

El problema de fons és que encara ara nombrosos organismes de 
cooperació identifiquen qualsevol negre amb un apobrets, i d'aquesta 
forma estan disposats a ajudar qualsevol persona d'epidermis fosca, sense 
plantejar-se que potser té molts i molts diners. Als centres culturals 
finançats per la cooperació oficial francesa sovint els espectacles tenen una 
tarifa per blancs i una per negres: un voluntari europeu d'ONG, encara que 
no cobri quasi gens, haurà de pagar el triple per veure un espectacle de 
dansa que un multimilionari local. 

A vegades els organismes de cooperació actuen amb una ingenuitat 
tremenda per no haver d'enfrontar-se a l'espinós problema de les 
desigualtats en el si dels paisos africans (per evitar problemes diplomàtics, 
cap programa de cooperació pretén combatre les desigualtats socials a 
l'Àfrica). 


Els contribuents espanyols faciliten que els rics de la Guinea Equatorial 
disposin d'una bona educació per als seus fills, a diferència de la resta de 
nens del país, que han d'anar a centres escolars pèssims. Algunes de les 
escoles finançades amb diners públics de l'Estat espanyol, com les dels 
Salesians i les dels Germans de La Salle, acullen els nens més rics del país 


(de fet, els Germans de La Salle afirmen obertament que a l'Àfrica hi volen 
formar elitsv). Tot i que la Guinea Equatorial té aproximadament el mateix 
PIB per càpita que l'Estat espanyol, el Govern espanyol dóna beques a 
joves guineans per anar a universitats espanyoles sense comprovar el seu 
nivell econòmic. Així, alguns individus que tenen nombroses mansions, una 
flota de tot terrenys i comptes corrents amb molts i molts zeros han vist 
amb satisfacció com els obrers espanyols els ajuden a pagar la formació 
dels seus fills. Com que gràcies a la solidaritat internacional l'educació no 
els surt gaire cara, alguns milionaris guineans en tenen molts, de fills: hi ha 
qui supera la vintena. 


Passotisme, escepticisme, rebuig... 


A la Guinea Bissau hi ha únicament quatre fonts de riquesa: la pesca, el 
conreu de l'anacard, la cooperació i el tràfic de drogues (la Guinea Bissau 
s'ha convertit en una escala important en el pas de la droga 
llatinoamericana cap a Europa). La pesca d'altura és reservada als inversors 
estrangers, perquè no hi ha gent a Bissau amb prou riquesa per invertir 
seriosament en aquest sector. El conreu de l'anacard dóna uns beneficis 
molt repartits, perquè és molt fàcil participar en aquest sector. Per això, 
només hi ha dues possibilitats per a qui té esperit emprenedor i vol 
prosperar: dedicar-se al tràfic de drogues o fundar una ONG. Els que s'han 
ficat en xarxes de tràfic de drogues, sovint autoritats civils o militars, tenen 
tants diners que munten orgies durant tot un cap de setmana, amb putes a 
dojo, coca en grans quantitats i barra lliure. Els que s'han ficat en el món de 
les ONG no tenen tants quartos, però es poden permetre circular en grans 
cotxes, donen feina als seus cosins i veins i es preparen un trampolí per 
llançar-se a la vida política. La població no veu gran diferència entre els que 
es dediquen a la cooperació i els que es dediquen al tràfic de drogues. La 
cooperació té ben poc impacte sobre el conjunt de la població: a la major 
part de pobles de Bissau no hi ha cap projecte, tot i que en qualsevol racó de 
la capital hi apareixen, com bolets, els cooperants. Però la droga tampoc té 


gaire impacte sobre el conjunt de la població: els depauperats pagesos de 
Bissau no tenen recursos per pagar-se una ratlleta de farlopa, ni tan sols de 
tant en tant (el narcotràfic representa un problema per als europeus, no per 
als habitants de Bissau). La població pot criticar algun traficant de drogues, 
però no pel fet de ser-ho, sinó pel fet de nò repartir els beneficis. De fet, és 
la mateixa crítica que es fa a alguns dirigents d'ONG. 

Un nombre important d'africans no tenen gaire confiança en els 
projectes de cooperació. N'han vist fracassar tants que no es fan cap il-lusió 
sobre els que vindran. De fet, es diu que el temps verbal correcte per aplicar 
a la cooperació no és el futur simple ni el futur compost, sinó el afutur no 
pròsper,: es promet que es farà això, o que hi haurà allò, però els resultats 
no arriben mai. 

Sovint els projectes de cooperació, a l'Àfrica, desperten una certa 
malfiança. A Europa l'ajuda internacional parteix del sentiment que res que 
passi a cap ésser humà no és aliè a qualsevol altra persona, un principi que 
anima tant la caritat com la solidaritat. A l'Àfrica el sentit de solidaritat 
s'orienta més cap a la redistribució dins el grup: cal ajudar els teus, que són 
alhora els que t'ajudaran quan ho necessitis. Per això a vegades no s'entén 
DVexistència d'ajuda desinteressada. Se sospita que qui coopera en realitat 
treu molt més del que dóna (i a vegades, però no sempre, és veritat). 

En determinats casos, els projectes de cooperació fins i tot generen un 
rebuig obert. En primer lloc, part de la població africana té un fort 
sentiment racista contra els blancs i és reticent a certes coses que vénen 
d'ells, ja que les considera oposades a la atradiciós o a la eforma de ser, 
dels africans. Alguns dels temes que aborden les ONG, com el 
subministrament d'aigua potable, la lluita contra la sida o el reciclatge dels 
residus, són sistemàticament rebutjats per alguna gent com a 4coses de 
blancss, que no afecten els negres. Encara avui a l'Africa molta gent no està 
disposada a fer servir preservatius perquè creu que la sida no existeix i que 
es tracta d'un invent dels blancs per imposar el condó i reduir la fertilitat 
dels africans. 

En realitat, molts africans se senten molestos amb les ONG perquè les 
veuen com una intromissió dels estrangers en questions que només haurien 
d'afectar la pròpia comunitat. A més a més, els irrita que alguns projectes 


de cooperació vagin associats a la lluita contra determinades tradicions, que 
els occidentals consideren nocives (les medicines atradicionalso, 
Vagricultura —d'autosubsistència, — patrons — familiars — diferents — als 
occidentals...). El rebuig és més gran quan els projectes toquen determinats 
temes especialment sensibles, com les relacions entre homes i dones. A 
l'oest del Camerun, als anys noranta, una gran campanya de vacunació 
escolar per a les nenes va fracassar estrepitosament perquè la gent va 
oposar-s'hi amb fermesa (amagaven les nenes i no les deixaven anar a 
classe). Els rumors asseguraven que la vacunació formava part de les 
campanyes del Govern i dels organismes internacionals en favor de la 
planificació familiar, i que en realitat no es tractava de vacunes, sinó de 
medicaments esterilitzants. 


En qualsevol cas, a molts africans els irrita la sobrevaloració que es fa de 
les ONG, especialment quan se les considera com a representants de les 
poblacions de la zona. Els donants les convoquen a tots els actes públics i 
fins i tot pretenen que participin en el disseny de les polítiques de 
desenvolupament. Els veins sovint ho veuen com una autèntica usurpació 
de poders, ja que els membres de les ONG només es representen a ells 
mateixos. I els que millor ho saben són els seus conciutadans. 


Pluja de diners 


Hi ha un verb que s'usa en francès al Camerun i a d'altres llocs de l'Àfrica, 
faroter, que no té traducció exacta al francès de França, ni tampoc al català. 
De fet, no crec que a cap català se li hagi acudit mai de faroter. El faroteig 
(per dir-ho d'alguna manera) és una forma de diversió que consisteix a 
repartir grans quantitats de diners. Un pot anar al poble de la seva dona, 
treure un gran feix de bitllets i anar-lo distribuint, a la babalà, entre sogres i 
cunyats. O entrar en una discoteca i oferir barra lliure a tots els presents... 


Un futbolista africà que juga a l'estranger pot tomar al seu barri de 
vacances i començar a repartir diners als coneguts i als desconeguts... 

No hi ha límit ni lògica en el faroter. el que dóna no dóna per rebre res a 
canvi, sinó per veure reconeguda la seva superioritat. Qui es dedica a 
faroter no ho fa perquè els altres tinguin necessitatsv, sinó per exhibir la 
seva riquesa. En molts casos l'ajuda internacional, a l'Àfrica, és 
interpretada com una forma de faroter i no pas com una mostra de 
solidaritat. Molts veuen en els projectes de cooperació una demostració 
d'opulència, i no pas una forma de garantir el benestar dels africans. 


CAPÍTOL 8 


Els governs del Sud i la cooperació. 
Ben aferrats a la mamella 


El 1989 el primer ministre portuguès, Cavaco Silva, va visitar la Guinea 
Bissau. El president d'aquest país, el Camarada General Nino Vieira, havia 
convidat el dirigent de l'antiga metròpoli amb Pobjectiu de treure-li quartos 
per al desenvolupament de Pexcolònia (i, probablement, també per als seus 
comptes en algun paradís fiscal). Vieira volia impressionar el portuguès, i 
va decidir portar-lo a Cacheu, una localitat que en d'altres temps havia estat 
un important centre negrer, on els espanyols i els portuguesos compraven 
esclaus per endur-se'ls a Amèrica. El problema és que aquell important 
enclavament negrer, situat a la vora del riu Cacheu, amb el temps s'havia 
convertit en una petita i tranquil-la població agrícola, on amb prou feines hi 
quedaven vestigis del tràfic d'esclaus. 

Però Vieira estava decidit a remoure la consciència del portuguès i va 
ordenar la construcció d'un fort negrer al bell mig del poble. Sigui perquè el 
pressupost era escàs, sigui perquè algú se'l va embutxacar, el resultat va ser 
frustrant. El afort negrer, de Cacheu és una construcció diminuta, que no té 
ni sostre. Més que un centre de tràfic, sembla un castell de joguina, un 
d'aquells Exin Castillos amb què molts jugàvem quan érem nens. 

No era la primera vegada que els africans s'aprofitaven de la mala 
consciència dels blancs per treure'ls alguna cosa. De fet, al Senegal, no 
gaire lluny de Cacheu, hi ha l'illa de Gorée. Allà, els tocadors de tam-tams i 
els venedors de samarretes amb dibuixos de rastafaris fan l'agost durant tot 
l'any amb els europeus carregats de sentiment de culpabilitat que visiten les 


restes d'aquest antic enclavament negrer (restes reals, no inventades com 
les de Cacheu). Alguns dels guies que ensenyen l'illa són descendents 
directes dels negres que venien els habitants dels pobles veins als traficants 
europeus, però ells, segons sembla, no han d'avergonyir-se de res... El 
problema del tràfic d'esclaus queda reduit a un simple problema de tonalitat 
d'epidermis. I resulta tremendament efectiu. 

Els líders africans han sabut explotar amb habilitat el sentiment de culpa 
dels blancs. Cinquanta anys després de les independències, encara hi ha 
molts dictadors que malgrat dur dècades al poder justifiquen la manca 
d'infreestructures dels seus paisos al:legant que els europeus no van 
construir-les durant l'època colonial. Aquests estirabots són possibles 
perquè determinats corrents progressistes ens han volgut fer creure que els 
negres són innocents per naturalesa, i que van ser els blancs els que van 
portar a l'Àfrica la guerra, l'odi i la injustícia (tot i que l'home va aparèixer 
a l'Àfrica, i que no va sortir d'aquest continent durant bona part de la seva 
sagnant història). 

A vegades els que volen atacar els europeus tirant-los en cara el adeute 
històrica que suposen tants segles d'esclavatge i de colonialisme són els 
menys indicats per parlar de desigualtats i d'opressió. Segons alguns 
teòrics, el continent africà rep anualment 25.000 milions de dòlars en ajuda, 
però se n'escapen 148.000 en fugues de capitals. Alguns dels que evadeixen 
més diners figuren entre els que més criden contra el saqueig del continent 
africà per part dels europeus. 


El president del Congo Brazzaville, l'exmarxista Sassou Nguesso, fa grans 
denúncies contra l'explotació de l'Àfrica per part dels europeus, i no deixa 
de criticar els edescendents de P'esclavisme i del colonialisme. Això sí, ell 
va pujar al poder per la força de les armes, mitjançant una guerra civil, i ara 
acumula arreu luxosos vehicles i grans mansions (ell i la seva família tenen 
divuit pisos i cases només a França). El dictador congolès espolia els 
ingents recursos petrolífers del seu país, mentre els seus conciutadans es 
veuen obligats a viatjar en tren, perquè el Congo no s'ha dotat d'altres 
mitjans de comunicació. I no són trens còmodes i puntuals. La gent hi viatja 


amuntegada com bestiar, fins al punt que per entrar i sortir dels vagons han 
de saltar per les finestretes. I sovint hi ha multituds que es passen hores i 
hores a l'estació, esperant que arribi el comboi, a causa dels retards. Això 
sí, els trens congolesos tenen un avantatge respecte als trens europeus. En 
determinats punts del trajecte van tan lents que els passatgers més joves 
poden sortir corrent del tren, aturar-se a comprar una cabra, un antílop o un 
porc espí i, a tota velocitat, tornar a pujar al tren. 


L'encant de delegar feines 


Als anys seixanta i setanta l'economia dels paisos africans anava bastant bé, 
i les prestacions que oferien els estats als seus ciutadans es van anar 
incrementant a poc a poc. Semblava possible que als paisos africans, en un 
cert temps, hi acabés per imperar l'estat del benestar. Però als anys vuitanta 
el somni es va esfondrar, alhora que s'esfondrava l'economia del continent. 
La majoria d'estats van veure com els seus recursos minvaven ràpidament. 
Per fer front al deute, la comunitat internacional va imposar-los plans 
d'ajustament estructural que van implicar una greu retallada de la despesa 
social. En un moment determinat, els hospitals van deixar de donar menjar 
als malalts, després van començar a cobrar pels medicaments, finalment van 
deixar de posar llençols als llits, perquè no hi havia pressupost per reposar- 
los... Els universitaris van deixar de tenir beques per sortir a l'estranger, i 
les seves biblioteques van deixar de rebre novetats editorials. Es van acabar 
les subvencions als aliments bàsics. Van fer fallides les companyies de 
transport estatals... 

Les institucions africanes van haver de claudicar davant els seus 
creditors: van renunciar a elaborar les seves pròpies polítiques i van 
acceptar els econsells, dels finançadors. Un alt càrrec del Ministeri de 
Sanitat camerunès, en petit comitè, reptava un consultor d'un organisme de 
cooperació: dJa us ho fareu "vosaltres" amb la "vostra" Política Nacional de 
Salut,. Ara per ara, en alguns llocs, l'administració depèn per complet de 
Vajuda exterior. Hi ha paisos, com el Níger o la Guinea Bissau, on facilita 


fins i tot els ordinadors dels ajuntaments. A la Guinea Equatorial, fa anys, 
abans no es descobrissin els jaciments de petroli, si el ministre de Cultura 
necessitava unes fotocòpies havia d'enviar algú a fer-les al centre cultural 
espanyol. 

Hi ha institucions africanes (ajuntaments, consells regionals, secretaries 
d'estat...) que no tenen cap recurs propi, cap. No fan res, principalment 
perquè no poden fer res. No generen recursos propis i l'estat es limita a 
pagar-los el personal, així doncs, no poden ni tan sols comprar un bolígraf. 
Per tant, per mantenir una mínima existència, necessiten pactar amb 
qualsevol donant. Aquestes institucions, entre virtuals i reals, estan 
disposades a acceptar qualsevol projecte que vingui, perquè qualsevol 
projecte suposarà algun benefici per a la institució i, de retruc, per als seus 
quadres. Les ONG occidentals que visiten els dirigents d'aquestes 
institucions estan convençudes que edialoguem, amb ells. No és així. Els 
dirigents africans no tenen més remei que acceptar allò que els proposin. 
Quan un consultor en cerca de projectes arriba a les portes d'un ministeri 
africà, tots els alts funcionaris pretenen arrossegar-lo cap al seu 
departament. El secretari general del programa de vacunacions, el tècnic de 
la lluita contra el paludisme i el metge responsable del programa 
maternoinfantil tractaran de convèncer-lo que és en la seva àrea, i no en les 
altres, on realment han d'invertir els donants. 

A vegades les institucions africanes tiren pel dret i renuncien a oferir 
serveis als seus ciutadans. Es una opció ben còmoda. Deixen la sanitat, 
Veducació, l'accés a l'aigua potable i molts altres serveis en mans de 
V'ajuda internacional o de les comunitats. Qui vulgui accedir a algun servei 
haurà d'espavilar-se, constituir una ONG i demanar suport a l'exterior, que 
no esperi res del seu ajuntament ni del seu ministeri. 


En tot cas, els serveis que s'ofereixen als africans avui en dia ja no són els 
que s'havien planificat després de les independències: en són mals 
succedanis. Davant la manca de mitjans per formar i contractar mestres, 
alguns estats africans han potenciat la creació d'escoles ccomunitàries,. En 
alguns poblats la gent aporta el que pot, i amb això es paga l'adequació 


d'un local i el misèrrim salari d'un evoluntario que fa de mestre. A les 
escoles comunitàries hi ensenyen mestres que quasi no saben escriure, les 
aules no tenen pissarra, no hi ha llibres... De la mateixa forma fa algunes 
dècades es va impulsar a bona part de l'Àfrica el sistema d'atenció primària 
de salut (APS). Ja no es parlava de portar els malalts dels pobles a visitar-se 
al metge de la ciutat, ni d'enviar metges a visitar els pacients de les zones 
rurals. Amb el sistema d'APS la salut, als poblats, quedava en mans del que 
pomposament s'anomenava 4agents de salut. Es tractava de pagesos quasi 
analfabets als quals els organismes de cooperació, després d'un breu curs, 
lliuraven un diploma. Aquests aagents, retornaven al seu poble amb vint 
medicaments bàsics perquè els distribuissin entre els seus veins en una 
petita cabana que feia les funcions de apost de salut,:. Però com que hi 
havia dificultats per reposar els fàrmacs, molt sovint només en tenien vuit o 
deu, a vegades caducats... 


Autonomies sense balança fiscal 


Alguns estats, en pràctica fallida econòmica, han cedit les competències de 
tots els serveis a les regions (és el cas, per exemple, del Senegal). Es tracta 
d'una descentralització una mica etèria, perquè el poder polític continua en 
mans del governador, designat des de la capital, i no s'atribueix a les 
regions ni fons, ni capacitat per recaptar impostos. Per sobreviure, les 
administracions regionals han d'espavilar-se i cercar donants a l'exterior. Si 
no troben finançadors, els habitants de la Zona es queden sense hospital, 
sense escola, sense camp d'esports... Per al Govern central es tracta de la 
solució perfecta. També per a alguns donants: al Senegal ies diferents 
cooperacions estrangeres s'han dividit el país i se l'han repartit: cada donant 
cajudas (o controla) una agència de desenvolupament regional. 


Els que es mengen el pollastre també escuren els ossos 


La cooperació resulta molt útil per als governants africans. En el millor dels 
casos, els permet dedicar els diners de l'estat a allò que ells volen i deixar 
les necessitats bàsiques de la població en mans dels donants. Així, el 
Govern de la Guinea Equatorial va aixecar amb diners públics un gran 
hospital privat gestionat per metges israelians que és només a l'abast de 
Velit local, mentrestant va delegar en la cooperació exterior el pagament 
dels medicaments per combatre la sida. 1 va encarregar a una empresa 
francesa la construcció d'una moderna presó, mentre un ajuntament basc es 
dedicava a construir escoles de fusta per als nens guineans... 

En ocasions, els governs africans han aconseguit que la cooperació els 
pagui coses absolutament contràries al que en principi pretenien els 
donants. Molts torturadors africans han obtingut ajudes internacionals per 
anar-se'n ede formació, a Europa (evidentment, ho han aprofitat per passar 
unes bones vacances). Alguns criminals perseguits per la justícia s'han 
beneficiat de la immunitat que els conferien els passaports diplomàtics de 
lONU... 

Sovint l'ajuda que ve del Nord no arriba als més desfavorits perquè és 
saquejada per les autoritats africanes (com que molts alts càrrecs no poden 
treure res de la seva institució, perquè no disposa de fons propis, han de 
robar de la cooperació). Hi ha paisos on es venen les beques: es fan 
exàmens de nivell per seleccionar els candidats, però els funcionaris que els 
corregeixen i els que fan les llistes inclouen els noms que volen a canvi de 
suborns. Fins i tot han establert tarifes: les beques per estudiar a la Xina o a 
Rússia surten relativament barates, són molt més cares les beques per anar a 
França, i les beques per als Estats Units tenen un preu astronòmic. En 
algunes ciutats, els autobusos cedits per la cooperació per al transport 
públic ben aviat són desviats cap al transport escolar o cap al transport de 
personal de grans empreses: algun funcionari es lucra llogant-los, mentre 
els ciutadans cada matí han d'encabir-se en diminutes furgonetes a força de 
cops de colze. 

No és gens estrany trobar a les botigues de l'Àfrica capses de galetes de 
la Creu Roja o sacs d'arròs del Govern nord-americà, amb un rètol ben 


visible en què hi diu: dDonació gratuita. Prohibida la vendas. El menjar que 
envia el Programa Mundial d'Aliments de les Nacions Unides en alguns 
paisos és desviat al mateix port: una part ni tan sols arriba als magatzems. 
Però també és frequent que els mestres, que haurien de repartir les galetes i 
les llaunes de sardines entre els seus alumnes, les venguin als comerciants 
locals. 

En molts projectes hi ha forts problemes per controlar les donacions. 
Les autoritats africanes es queixen sempre que els cooperants no els 
deleguen les tasques de repartiment de l'ajuda, però sovint els cooperants 
han de fer un gran esforç per evitar desviaments. En alguns casos els 
funcionaris fins i tot demanen suborns 4a canvis de permetre el repartiment 
d'ajuda entre els seus compatriotes. 

Els vehicles tot terreny s'han convertit en tot un símbol dels projectes 
de cooperació, i en un dels béns més cobejats per les cúpules africanes. Les 
ONG africanes sempre demanen vehicles per als seus projectes, però ben 
sovint serveixen, bàsicament, per dur els fills del líder de l'organització a 
VPescola. Les ambulàncies que s'envien als hospitals africans per evacuar els 
malalts ben aviat es converteixen en els vehicles privats dels directors dels 
hospitals (i a vegades fins i tot se les queden quan els fan fora del càrrec). 
No és gens estrany veure un vehicle d'una ONG fent de taxi per les 
carreteres africanes. I quan plega un projecte, els directius de PONG 
africana a la qual es transfereix s'apressen a esborrar els logotips dels jeeps 
i a entaforar-los al jardí de casa seva. 

Encara que la màxima aspiració de la majoria de membres d'ONG 
africanes és un tot terreny, no rebutgen altres vehicles. Les agències de les 
Nacions Unides acostumen a organitzar campanyes de vacunació, d'una 
durada d'un parell de mesos. Un dels elements bàsics d'aquests programes 
són les motos, que permeten als vacunadors d'arribar ràpidament als poblats 
més mal comunicats. Cada cop que els organismes internacionals preparen 
una nova campanya, han de comprar motos noves. Algunes s'espatllen 
durant la campanya, d'altres se les queden els mateixos vacunadors. Però la 
majoria acaben en mans dels directors de dispensari, dels delegats regionals 
de sanitat o dels metges dels hospitals locals. 


Els governants africans s'aprofiten dels recursos que els donants volen 
destinar als més desfavorits del país. Aldeas Infantiles SOS va crear, a Bata, 
un internat per acollir els orfes guineans. Però ben aviat es va veure que els 
orfes de veritat, a la Guinea Equatorial, com s'ha avançat anteriorment, són 
molt pocs, ja que la família extensa encara és vigent, i si moren els pares 
d'un nen, és cuidat per algun parent. Davant la manca d'orfes, es va haver 
d'acollir d'altres nens. De seguida ministres i secretaris d'estat van 
pressionar els directius de la institució, i alguns van aconseguir que hi 
ingressessin els seus fills i nebots. Molts dels interns que figuren com a 
orfes no ho són pas, i la institució n'és plenament conscient, perquè els nens 
Van a passar les vacances amb les seves famílies. 

A més a més, Aldeas va construir una bona escola per als 4orfes,, que 
era oberta també per a d'altres infants de la ciutat. La cúpula del règim es 
va apressar a enviar-hi els seus nens. A quarts de vuit del matí és gairebé 
impossible apropar-se a aquest centre educatiu, perquè els accessos estan 
saturats de cotxes de luxe que duen els escolars. Els apobres, pares dels 
infants estan indignats per aquests embussos i no paren d'exigir als directius 
que comprin un autobús per portar els nens a classe. A les escoles públiques 
del país no hi ha embussos als accessos. Tampoc hi ha llibres, ni guix, ni 
mestres que sàpiguen escriure correctament,.. Algunes no tenen ni pati ni 
lavabo. I els pares no reclamen res. Saben que el ministre d'Educació de 
torn no els farà ni cas. De fet, al ministre no li importa en quin estat estigui 
Vescola pública, perquè els seus fills o van a algun dels centres finançats 
per la cooperació o estudien a l'estranger. 


Els dirigents africans han arribat a la quadratura del cercle en crear 
institucions de beneficència locals, però finançades per donants estrangers. 
A tots els paisos autoritaris del continent hi han proliferat les ONG 
presidides per la primera dama (la dona del dictador). Aquestes 
organitzacions recapten diners de la comunitat internacional per fer 
projectes i després presenten les ajudes com a dons atorgats pel president o 
pel partit al govern (Òbviament, són repartits en funció de fidelitats 
polítiques: cap opositor pot aspirar a beneficiar-se'n). Amb aquests 


organismes, als líders africans la propaganda electoral els resulta de franc. 
He vist com el partit únic d'un país africà, en un acte solemne, edonava, a 
un dispensari una sèrie de llits que havien estat pagats perla cooperació 
internacional. Els habitants del llogarret no paraven d'aplaudir cada cop que 
es repetia el nom del dictador. 


El plaer d'homologar-se 


Una part essencial de la cooperació passa per la figura dels homòlegs. Els 
homòlegs són funcionaris que reben un bon sobresou per acompanyar 
Peexperts estranger i aprendre d'ell, amb l'objectiu de substituir-lo més 
endavant. Generalment, l'eexperts estranger veu amb molt poca freqiència 
el seu homòleg, que acostuma a mostrar un interès mínim per la feina, 
excepte quan és el moment de cobrar (hi ha professors universitaris 
estrangers que han vist el seu homòleg un sol dia: quan els van presentar). 
Però encara que se'l vegi poc, a l'homòleg l'espanta tant la fi d'un projecte 
com al mateix cooperant, perquè quan s'acaba un programa de cooperació, 
l'homòleg perd el grandíssim sobresou atorgat per la institució finançadora, 
i es queda amb el seu magre salari de funcionari (a més a més, Si no 
s'espavila li retiren el cotxe que han utilitzat ell i tota la seva família durant 
el temps que li ha durat la afeinas). Per això, quan s'està acabant un 
projecte, l'homòleg comença a papallonejar per totes les organitzacions de 
cooperació presents al país per intentar aconseguir una altra plaça 
d'homòleg, en qualsevol àmbit. Així, gairebé cap homòleg acaba per ocupar 
el càrrec per al qual s'ha preparat (o més ben dit, per al qual s'hauria 
d'haver preparat). D'aquesta forma, la formació d'homòlegs es converteix 
en una eina cara i completament inútil. Però malgrat tots els fracassos, la 
figura de l'homòleg ha sobreviscut al pas del temps, perquè és la plaça 
idònia per als cosinets o nebodets dels alts càrrecs de l'administració. 


La cooperació com a bandera 


Els governs de l'Àfrica, com els d'arreu del món, tenen una veritable 
obsessió per la imatge. Molts règims africans fan tot el possible per fer 
veure als europeus que els seus paisos van millorant, per tal d'aconseguir 
que les ajudes continuin afluint. Així, a la ciutat de Bata ni tan sols hi ha 
aigua corrent, però s'hi ha construit una alta torre amb restaurant giratori. 
Libreville, la capital del Gabon, és una mena d'escenari teatral: en una urbs 
on s'acumulen de forma caòtica les barraques, hi ha un preciós passeig 
marítim, vorejat de sumptuosos edificis oficials. Aquesta via es va construir 
per impressionar els visitants amb motiu d'una cimera internacional. 
Sembla mentida, però aquesta burda estratègia sol coronar-se amb l'èxit. 
Els convidats en visita oficial s'allotgen en grans hotels i recorren el país, 
seguint la ruta que els han preparat els seus amfitrions, amb grans cotxes 
amb aire condicionat i vidres fumats. Tornen als seus llocs d'origen 
convençuts que el país que han visitat progressa, perquè no han sentit les 
rates que es passegen per les teulades de les cases, ni han olorat les 
escombraries amuntegades al carrer, ni han patit els continus talls de llum, 
ni han hagut de beure l'aigua tèrbola i pudent que molts ciutadans han de 
beure cada dia... Tothom tracta d'instrumentalitzar la cooperació al seu 
favor, perquè, al cap i a la fi, la cooperació és una part essencial de la 
política de prestigi. Per quedar bé amb la cooperació, els caps d'estat 
africans no tenen cap problema a comprometre's a fer tot tipus de reformes, 
especialment si no s'estableix cap mecanisme per controlar-les. Moltes 
dictadures africanes han signat nombrosos acords en matèria humanitària i 
de drets de la dona, sense cap voluntat de complir-los. La Carta Africana 
dels Drets Humans, per exemple, és un document amb esperit molt avançat, 
però absolutament inoperant, perquè només s'ha signat de cara a la galeria. 
La major part dels governs africans són dictatorials i no han permès la 
creació de cap tribunal que garanteixi el compliment d'aquest document. 


La hipocresia impera en les relacions entre els representants dels donants i 
els dels governs africans. He contemplat, en un país dirigit per un dictador, 


un acte sobre la llibertat de premsa, amb debat i pica-pica, organitzat per 
l'ONU. Entre els ponents hi havia nombrosos representats del règim, 
enemics demostrats de la llibertat de premsa. Com que en el debat algú del 
públic va expressar el seu desacord amb les autoritats presents, la televisió 
oficial va retransmetre Tacte en diferit i va censurar les intervencions 
crítiques. L'ONU ni va piular. I l'any segient va tornar a organitzar un altre 
acte similar, també amb pica-pica. 


La germanor sindical 


A Europa els sindicats cada cop es troben amb més problemes: tenen pocs 
afiliats, depenen massa dels partits, els costa representar els interessos dels 
treballadors que no tenen contracte fix... Però encara estan més qiiestionats 
en alguns paisos de l'Àfrica. El prestigi de les organitzacions sindicals, a la 
major part del continent, és nul. A molts paisos només hi ha un sindicat, i 
els seus líders són funcionaris del Ministeri de Treball, en d'altres, on s'hi 
ha implantat el multipartidisme, hi ha sindicats que són una rèmora del vell 
partit únic... 

En una ocasió, una institució de les Canàries va tenir una idea genial: 
organitzar una trobada entre sindicalistes d'Europa i d'Àfrica. Els 
sindicalistes africans van anar-hi encantats, però sembla que no fenien cap 
interès per millorar el futur de la classe obrera ni per agermanar el 
proletariat d'ambdues bandes de la Mediterrània. Sembla que la seva 
prioritat era ventilar-se vvhishies al bar de l'hotel. 


No passaranl Resistència passiva a la cooperació 


No és estrany que als governs africans els disgustin les actituds prepotents 
dels donants. De fet, sota el paternalisme s'hi amaga un gran autoritarisme. 
Els governants i els tècnics en desenvolupament africans estan obligats a 


acceptar les polítiques que els dicten l'ONU, la Unió Europea, les 
conferències de donants, França, la Gran Bretanya, Espanya, Portugal o 
qualsevol setciències que parli en el seu nom. Han d'acceptar les polítiques 
econòmiques, i també les sanitàries, les educatives, les mediambientals... A 
les capitals africanes hi arriben diàriament desenes de delegacions 
internacionals, moltes porten noves instruccions sobre com gestionar el 
desenvolupament. 


Els funcionaris africans, instruits pels seus governs, s'han habituat a 
Vestratègia de la resistència passiva. Mai no s'oposen obertament als 
cexpertsx, al contrari, fan veure que els interessa molt el que els proposen 
els organismes de cooperació. Però, tanmateix, els regategen la informació, 
obstaculitzen amb pretextos les seves inspeccions, intenten obtenir suborns 
sucosos... Són molt hàbils a l'hora de bloquejar les iniciatives de la 
cooperació, que sovint consideren imposicions intolerables. Es freqient que 
els dexpertss marxin convençuts que en aquell país els seus interlocutors 
ano en sabens o dno entenen res). 


Política, tot és política 


Als governs africans els sembla molt bé que les ONG locals es dediquin a la 
construcció de dispensaris, a l'atenció als vells o a la promoció de 
Vagricultura ecològica, però els irrita que les ONG pretenguin representar la 
població. Molts dictadors africans afirmen sense embuts que en la tradició 
africana només mana un, i on mana un, no hi manen dos (de fet, en molts 
paisos el parlament té un paper decoratiu: totes les decisions importants 
sorgeixen de la Presidència). Però els paisos del Nord intenten que les ONG 
africanes tinguin veu i vot en tots els fòrums on es debaten qiiestions 
relatives al desenvolupament del continent: a les conferències econòmiques, 
en el disseny de polítiques forestals, en les negociacions amb les 
petrolieres... De fet, els donants pretenen que totes les decisions 


estratègiques del país es prenguin en negociacions a tres bandes: govern, 
donants i esocietat civil: (ONG). Els governs generalment no ho accepten: 
no han passat dècades reprimint violentament l'oposició perquè ara quatre 
passerells vulguin xafar-los el monopoli del poder. 

De tant en tant hi ha ONG africanes que guanyen una certa projecció 
política i s'enfronten al poder. En alguns casos, els règims les il-legalitzen, 
en d'altres, fan la vida impossible als seus dirigents. Generalment, no els 
costa gaire controlar els díscols. Per si de cas, en els darrers anys els 
sistemes autocràtics africans han creat nombroses ONG progovernamentals, 
pagades pel govern i dirigides per personatges pròxims als dictadors. 
D'aquesta forma, quan els donants convoquen la esocietat civil, d'un país 
africà, hi acudeixen, en massa, les forces partidàries del dictador. 

En canvi, les ONG estrangeres a vegades resulten més incòmodes per 
als règims totalitaris, perquè poden filtrar a l'exterior informacions sobre la 
realitat del país. Algunes ONG occidentals han estat expulsades de diversos 
paisos africans per les seves crítiques a les dictadures en el poder. Moltes 
ONG occidentals, per evitar que la retirada dels seus projectes afecti els 
sectors més desfavorits de la població, es neguen a efectuar cap crítica als 
règims més cràpules. El dilema és difícil: per mantenir una escola o un 
dispensari s'acaba reforçant sistemes terriblement autocràtics. El 1942, el 
Comitè Internacional de la Creu Roja va assabentar-se de l'existència dels 
camps d'extermini nazis: no ho va fer públic per temor que els alemanys no 
deixessin treballar aquesta institució als territoris que ocupaven. A la fi de 
la guerra, quan es va saber com havia actuat la Creu Roja, molts ho van 
considerar una opció desafortunada. Mig segle més tard, el 1994, Ruanda 
era un dels paisos del món amb més ONG per quilòmetre quadrat. 
Pràcticament cap va denunciar els preparatius del genocidi. Potser estaven 
tan obsedides amb els forns solars i amb les guarderies que no van adonar- 
se de la matança que s'estava gestant. Però és obvi que la seva actuació no 
Va ser gens encertada. 

La cooperació bilateral dels estats del Nord depèn per complet dels 
ministeris d'Afers Exteriors. Quan els recursos d'un país africà interessen 
les potències del Nord, la cooperació oficial obvia qualsevol problema, en 


pro del que anomenen econtexto de creciente democratización y respeto al 
Estado de derecho-. I és que tot depèn dels ulls amb què es mira. 


CAPÍTOL 9 


El projecte de cooperació. 
Fracàs puntual o missió impossible2 


A gairebé tots els paisos de l'Àfrica hi ha projectes centrats en la preparació 
industrial de sucs a partir de fruites locals. Molts organismes de cooperació 
han ensenyat als pagesos a transformar els productes del camp, amb la 
intenció de fer-los competir amb la Coca-Cola i amb la Pepsi-Cola. L'èxit 
d'aquestes iniciatives ha estat més aviat escàs: arreu del continent s'hi 
continuen venent els refrescos de les multinacionals nord-americanes 
(excepte en algun país excomunista, on encara hi impera la cubana 
Tropicola). Alguns eexperts, es pregunten com és que no han funcionat 
aquestes iniciatives. Els seria fàcil entendre-ho si es plantegessin que 
aquestes grans empreses també han aconseguit imposar-se sòlidament a 
Europa, on la potent pagesia disposa de nombrosos recursos econòmic i 
d'una gran influència política. 


Ensenyar la lliçó 


Moltes ONG argumenten, des del punt de vista teòric, que la causa dels 
problemes del subdesenvolupament s'ha de buscar en les desigualtats Nord- 
Sud. Però normalment actuen mitjançant projectes que es basen en enviar a 
l'Àfrica gent que aensenya, com ha de transformar-se el continent. 
Mitjançant els programes de cooperació s'exporta a l'Àfrica un model que 


es considera vàlid universalment, en l'àmbit de l'economia, de la sanitat, de 
l'administració... 

Els projectes de cooperació responen a un missatge de fons: si l'Àfrica 
no funciona és perquè està mal organitzada. El que caldria, doncs, no és 
modificar les relacions internacionals, sinó modificar la forma de ser dels 
africans. A molts cooperants els encanta l'Àfrica, però es passen el dia 
intentant canviar els africans. En aquesta línia acostumen a ser molt útils els 
antropòlegs, especialistes en l'estudi de les atradicions,. Els organismes de 
cooperació els contracten sovint perquè dissenyin estratègies per combatre 
els costums perversos, dels africans i per cercar estratègies perquè 
acceptin els projectes de cooperació. En canvi no hi ha cap organisme 
d'ajuda que financi cap antropòleg per estudiar, en el seu si, el paternalisme, 
la prepotència, el papanatisme o la corrupció. Deu ser que no ho consideren 
4COSstums perversosy. 

En els darrers anys la paraula màgica en el món de la cooperació és 
capacitació (en realitat, quan parlen de ecapacitaciós es refereixen a 
formació, però no en diuen formació perquè, segons ells, queda 
apaternalistav). Un dexpertbs europeu va al Níger, o al Mali o al Congo, per 
ecapacitaro el personal local, o fins i tot s'envia la gent del Níger, del Mali 
o del Congo a Milà o a Lió per ecapacitar-seo: com a agents de 
desenvolupament integral (una cosa semblant a convertir-se en mags del 
desenvolupament). Gràcies a totes aquestes iniciatives se suposa que, d'aquí 
a uns anys, a l'Àfrica ja no hi quedaran incapaços i el continent estarà de 
conya. 

La lògica dels projectes de cooperació és, per definició, elitista. Es 
considera que algú, que és a la cúspide del sistema, sap fer alguna cosa que 
els dbeneficiaris, no saben fer. Es fregqient que els cooperants expressin 
amb satisfacció que caquesta gent ja ha comprès que...x o que es mostrin 
indignats perquè zaquesta gent no vol entendre que...,. El discurs sobre la 
superioritat dels valors occidentals ja no està de moda, però és implícit en 
molts projectes (tot i que no s'explicita per tal de ser apolíticament 
correctess). Molts responsables d'iniciatives de cooperació tenen 
comportaments —profundament —etnocèntrics. —aNosaltres som —molt 
respectuosos amb les "manies" dels africans,, deia sense cap pudor el 


responsable d'un projecte universitari, que pensava que els europeus tenen 
costums i els africans, senzillament, manies. 


El discurs de les ONG insisteix en els termes ensenyar, educar, formar... 
Amb això reforça el sentiment de superioritat dels habitants del Nord alhora 
que estigmatitza els africans. Quan una ONG afirma que dL'escola forma 
persones disposades a treballar per al progrés...s, no està dient res més que 
la gent no escolaritzada ha de sotmetre's a les directrius dels que sí que han 
passat per P'escola, que poden decidir per ells en nom del progrés. Quan les 
ONG asseguren que cal ecapacitar els pagesos, les dones o els tècnics del 
Sud, en el fons declaren que el problema bàsic que tenen és la seva 
incapacitat. En el lema de l'ONG Interred es fa patent l'etnocentrisme, 
combinat amb grans dosis d'autosatisfacció: aEducar a una mujer es 
educar a un pueblos. El missatge de fons és que els africans no saben el 
que volen perquè, a l'Àfrica, les dones no estan prou educades (a diferència, 
òbviament, de les dones occidentals, considerades com el paradigma de la 
dona ben formada). Aquesta mateixa ONG informa els seus associats que 
un dels seus projectes té com a objectiu aInformar y formar a los 
congolehios-as en materia de democracia y derechos humanos-s, com si els 
congolesos no volguessin la llibertat i els occidentals els haguessin 
d'ensenyar a reivindicar-la... 


La missió no és de doble direcció 


Les ONG estan disposades a exportar tots els cèxitsx d'Occident a l'Àfrica. 
Se senten molt orgulloses del que es fa a la seva societat d'origen i creuen 
que tothom hauria de fer el mateix. Hi ha grups que difonen entre els 
africans invents occidentals tan discutibles com el clovn, el vegetarianisme 
o el catolicisme més reaccionari. Ho fan convençuts que estan fent-los un 
gran favor. 


A l'Àfrica també hi ha coses que valen la pena. A moltes ciutats hi ha 
taxis col-lectius, constitueixen un mitjà de transport molt més ecològic que 
els taxis europeus o nord-americans, molt més flexible que els autobusos, 
perquè et deixen a la porta de casa, molt més pràctic que el metro, perquè 
fins i tot els pots utilitzar per fer mudances, molt més divertit que el 
tramvia, perquè la gent hi sol petar la xerrada i fer bromes. .. Però no hi ha 
cap ONG de taxistes col-lectius africans que es dediqui a ecapacitar, els 
occidentals perquè usin el seu invent. 

A les esglésies de l'Àfrica Central s'hi canta l'ntonove, un cant coral 
que s'acompanya de tambors i de xilòfons. Les misses, en aquesta part de 
l'Àfrica, desperten passions: duren hores i hores, i sempre estan plenes (a 
diferència de les misses a Europa). Potser estan plenes perquè a la gent li 
agrada sentir l'ntonove, i veure com les membres del cor ballen al temple, 
movent rítmicament els seus plomalls de coloraines. Els africans no han 
intentat exportar l'nfonove a Occident, però a l'Àfrica hi han arribat joves 
cristians europeus amb guitarres que han intentat introduir-hi l'avorrida 
música religiosa moderna occidental. 

Hi ha moltes coses que els africans aprecien molt, i que ells pensen que 
són de gran utilitat: el vi de palma, els trobadors anomenats mot mvet, les 
discoteques amb un gran mirall a la paret perquè tothom pugui mirar-se 
mentre balla, les cerveses de 66 centilitres, la carn de serp... Però no 
sembla que tinguin cap necessitat de convèncer la resta del planeta perquè 
adopti els seus costums. 


L'exportació de mestretites 


Amb l'objectiu de ecapacitar, els africans, sorgeixen algunes iniciatives 
que poden vorejar l'absurd. Acción Contra el Hambre es dedica a fer 
aformació sobre cuinax a Burundi, com si en aquell país africà la gent mai 
no hi hagués menjat (de fet, totes les cultures treuen un bon rendiment 
alimentari i gastronòmic del seu ecosistema). Resulta ridícul veure com els 
organismes de cooperació insisteixen a donar consells d'higiene corporal 


als africans. Aquests, a la major part del continent, es renten amb molta 
frequència i consideren els cooperants i la resta dels europeus com gent poc 
amiga de l'aigua. De la mateixa forma és paradoxal veure com a l'Àfrica 
algunes ONG insisteixen, en zones rurals, a tractar de separar els animals 
dels humans, fent fora els animals dels patis i de les cases (on, sovint, 
cabres i ànecs s'alimenten de les sobres). En canvi, no impulsen accions 
similars al continent europeu, on hi ha gent que petoneja gossos, dorm amb 
gats i acarona lloros... 

Encara resulta més xocant veure com alguns grups progressistes, 
darrerament molt a la moda, tracten d'ensenyar als africans com són ells 
mateixos. Amb aquest objectiu impulsen vídeos, programes de ràdio, tallers 
i publicacions sobre les realitats africanes fets aper les mateixes 
comunitats, o, encara millor, aper les mateixes dones,. Molt sovint 
DPeexperto, acompanyat dels joves d'un lloc, busca els vells més vells de la 
contrada i intenta que, davant la camera o la gravadora, els expliquin com 
era etradicionalments la seva comunitat. A Europa, aquests productes tenen 
una audiència mínima: les projeccions sobre els costums prematrimonials 
de les dones zande del Congo només solen agrupar quatre joves 
benintencionats que no poden amagar els badalls mentre dura el vídeo, 
malgrat tot, surten de la sala ben convençuts que el seu sacrifici ha valgut la 
pena i ha contribuit a la reconciliació de les races i les cultures del planeta. 
Al'Àfrica, en canvi, ningú no es mira aquestes projeccions: tothom 
prefereix veure pel-lícules nigerianes de bruixeria o serials llatinoamericans. 
I és que ningú paga una entrada per veure la vida del seu veí. 


Els organismes de cooperació no estan disposats a admetre que hi ha una 
Àfrica que sap el que vol, i a la qual no cal 4orientaro ni censenyar,. Una 
Àfrica que ja té els seus propis models sanitaris, arquitectònics, culinaris, 
jurídics i educatius, i que té dret a triar el seu futur. El problema de fons és 
que bona part dels directius i socis de les ONG encara creuen que hi ha un 
sol model de desenvolupament, i que és el seu. Als europeus els encanta la 
cooperació mitjançant projectes, perquè canalitza la prepotència occidental i 
reforça els estereotips existents: els occidentals ho saben fer tot i són tan 


bons que ensenyen als africans com fer-ho. I si els africans no es 
desenvolupen és perquè són tan gamarussos que no volen aprendre. Amb 
aquesta actitud, mai no es podrà treballar seriosament per al futur de 
DÀfrica. 


Els cexpertso i els curts de gambals 


No només hi ha cexpertsx en economia o en sanitat, n'hi ha en els afers més 
surrealistes. Als anys noranta, quan els estats occidentals van apostar per la 
democratització de l'Àfrica, es van posar de moda els cexperts, en drets 
humans. La seva funció era assessorar els dictadors i els seus acòlits sobre 
la necessitat de respectar els drets fonamentals. D'aquesta forma, en alguns 
paisos s'organitzaven seminaris on un jove cooperant europeu alliçonava un 
grup de ferotges "torturadors sobre el fet que torturar no està bé. El 
efacilitador, sortia la mar de convençut que la seva xerrada havia estat útil, 
que els assistents dja havien après, i que la situació dels drets humans 
milloraria en breu al país en questió. 

L'exèrcit de Sierra Leone sempre ha tingut una propensió excessiva al 
colpisme. El 1997 el govern britànic va decidir acabar amb aquesta situació 
i va enviar un comandant escocès per adoctrinar els militars d'aquest país 
africà sobre les virtuts de la democràcia i sobre la necessitat que l'exèrcit no 
s'ingerís en els afers polítics. Els estudiants seguien amb atenció les classes, 
però un matí cap d'ells va assistir a les classes del comandant escocès. Unes 
hores més tard, molts dels alumnes participaven en un cop d'Estat. 


El taller que no repara res 


La màxima expressió d'aquesta obsessió del Nord per ensenyar als africans 
és el taller, una activitat en què, en quatre dies, algun 4experts explica coses 
teòricament molt i molt útils a un públic reduit. El taller agrada tothom: als 


donants perquè els surt prou econòmic i els garanteix molta publicitat, a 
l'estranger que actua com a afacilitador, perquè s'enduu una bona 
picossada, als assistents perquè cobren dietes, a les autoritats locals perquè 
els permet de simular que fan coses i als restaurants de luxe de la ciutat 
perquè poden facturar quantitats exorbitants pels càterings (els entrepans de 
mig matí, el cafè amb pastes de mitja tarda, el dinar de la clausura...). 

Occident està preocupat pel nivell d'instrucció dels africans i està 
convençut que encara se'ls han d'ensenyar moltes coses, però no està 
disposat a pagar-los estudis superiors a tots. Per això els donants cada dos 
per tres organitzen tallers sobre els temes més diversos: des d'Enginyeria en 
enreixat de cadires (com fer cadires de vímet) fins a Patrimoni material i 
immaterial (tot i res), passant per Defensa del consumidor. Els tallers 
estel-lars, que se celebren anualment a qualsevol ciutat africana mitjana, són 
els de Desenvolupament comunitari i els de Formació de formadors, però 
també tenen molt d'èxit els de Microfinances i d'Elaboració i gestió de 
projectes. També n'hi ha de més originals, de tant en tant, s'envien cantants 
d'òpera a fer tallers, tot esperant que els negres aprenguin aquest sublim art, 
però els blancs se'n tornen i no apareixen els esperats tenors i sopranos 
negres. I no és que els africans tinguin res d'específic en contra d'aquesta 
música. Tampoc tenen gaire èxit els tallers de titelles o de malabars... 

En teoria, amb un taller s'arregla tot: problemes de gestió, de formació, 
de llibertats... A vegades és massa evident que els alts càrrecs d'un país 
fiquen la mà a la caixa i els mitjans de comunicació internacionals se'n fan 
ressò. El president sovint no pot destituir-los, perquè es tracta d'aliats, 
d'amics o de cosinets, i perquè, de fet, ell mateix també desvia tot el que 
pot. La solució és senzilla: només cal contactar amb algun organisme de 
cooperació perquè organitzi un taller sobre la bona gestió dels recursos. En 
aquest acte Inexperto, de forma clara i molt enraonada, explicarà als 
corruptes alts càrrecs de l'administració els avantatges que té la 
transparència i els ecapacitarày per dur un control rigorós dels diners 
públics. Es molt probable que la situació no canvii gens, però quan algú 
torni a criticar el règim, aquest sempre podrà argumentar que hi ha hagut 
progressos, perquè s'ha impartit un taller sobre el tema. 


L'organització de tots aquests tallers és bastant similar. Els donants 
organitzen i paguen, i es fan la foto de rigor. Les institucions locals no 
organitzen ni paguen, però fan veure que organitzen, posen el seu logo a tot 
arreu i es fan la foto de rigor. El efacilitador, passa uns quants Povver Point 
i llegeix el que posa a les imatges. I el públic escalfa la cadira sense que els 
calgui fer un esforç intel-lectual superlatiu, perquè a la fi del curs, hagin 
escoltat o no, els donaran un diploma de participació. Hi ha funcionaris que 
quasi no saben escriure, però que acumulen desenes de paperots dels 
organismes més diversos on s'assegura que estan capacitats per a les 
tasques més diverses. 


Hi ha africans que s'apunten a tots els tallers, no perquè vulguin acumular 
diplomes, sinó perquè al continent africà els donants et paguen perquè 
aprenguis, o perquè facis veure que aprens, en principi, tot taller té les seves 
dietes. Així, com que el públic cobra, és d'allò més disciplinat: els 
assistents aguanten estoicament el que es troben. Un cop, al Centre Cultural 
Espanyol de Bata, un individu impecablement vestit va entrar a un curs 
d'escriptura creativa quan la sessió ja havia començat. Va suportar en 
silenci les dues hores de classe. Quan l'activitat ja s'havia acabat, es va 
adreçar al professor i li va preguntar si era el taller sobre recepcionistes 
d'establiments turístics que organitzaven una ONG i el Ministeri de 
Turisme... 


La insuportable sostenibilitat 


La cooperació no vol regalar peixos. Pretén ensenyar a pescar. No en té 
prou amb ensenyar, curar o alimentar els africans: vol crear sistemes 
educatius, sanitaris i alimentaris que a la llarga funcionin per si mateixos. 
Però fins ara els projectes de cooperació han tingut molt més èxit com a 
distribuidors de caritat que com a fonament per a futures estructures 
socioeconòmiques. 


La sostenibilitat dels projectes de cooperació és omnipresent als 
discursos dels organismes d'ajuda: a les rodes de premsa, als cursos i 
seminaris, als fullets que es trameten als socis... Cap institució 
subvencionarà un projecte si els seus promotors no afirmen que serà 
sostenible. I, malgrat tot, ningú no s'ho creu. 


Tothom que treballa sobre el terreny sap perfectament que tan aviat com 
marxi l'equip de cooperants i les ajudes de la seva organització 
desapareguin, ei projecte tornarà al seu estat inicial. Però encara hi ha una 
questió més preocupant: ningú dels que treballen en cooperació en paisos 
africans creu en la possibilitat que es desenvolupin. Si els preguntes: 
4Quants anys creus que trigarà aquest país a desenvolupar-se2s, solen 
mirar-te amb ulls al-lucinats... El desenvolupament del país queda fora de 
les seves perspectives. 


Projectes que moren 


En el món de la cooperació no hi falten els desaprensius que aprofiten 
l'ajuda per enriquir-se. També hi ha molts amateurs que, de sobte, 
decideixen ficar-se en cooperació i s'empantaneguen en iniciatives sense 
sentit. Però cada cop hi ha més projectes dissenyats per experts en 
cooperació que han estudiat màsters i doctorats, aprovats per funcionaris 
que han fet un munt de cursos i seminaris, i gestionats per metges, mestres 
O agrònoms amb una sòlida formació en ajuda al desenvolupament. I, 
malgrat tot, fracassen. Encara que se cenyeixin a les recomanacions de les 
agències de l'ONU, del Banc Mundial i de la Unió Europea... fracassen. 
Quan els cooperants es retiren i els donants tanquen l'aixeta, les fonts 
s'espatllen i no es reparen, s'acaben els medicaments del dispensari i no es 
reposen, es deixen els llibres de la biblioteca i no es tornen, s'acaba la 
benzina del generador i el quiròfan s'atura definitivament... 


Un cop, el president del Banc Mundial va dir, referint-se al 
desenvolupament: 4No calen més anàlisis suplementàries. Sabem què cal 
fers. La seva autosatisfacció no era gaire justificada: tot i els recursos que 
hi destina la seva institució, el desenvolupament no arriba. Ni tan sols 
s'apropa. El repte més gran que s'han proposat les organitzacions de 
cooperació, l'eradicació de la fam, no s'ha pogut fer realitat, malgrat els 
increments de la productivitat de l'agricultura i de la ramaderia... Ja hi ha 
menjar per a tothom, però no se sap com fer-ho perquè tothom mengi. 


Des que van esclatar les independències africanes, les organitzacions 
humanitàries europees han tractat d'aconseguir el desenvolupament del 
continent. Però en els darrers lustres la diferència de nivell de vida entre el 
Nord i l'Àfrica ha tendit a incrementar-se. Els projectes no és que no crein 
desenvolupament als paisos africans, és que no el creen enlloc. En les 
darreres dècades algunes àrees d'Àsia i d'Amèrica Llatina han experimentat 
un fort creixement, però no pas gràcies a l'ajuda internacional. L'únic país 
africà que ha gaudit d'un procés ràpid de desenvolupament, Maurici, ha 
crescut gràcies a dinàmiques empresarials i no gràcies a projectes. 


El bé absolut 


Hi ha algunes ONG que no en tenen prou de col-laborar amb el Tercer Món. 
Volen molt més: pretenen que l'ajuda es converteixi en una forma de 
redempció per als occidentals (volen que la cooperació desenvolupi els 
africans, alhora que purifica els occidentals). El 1981, les ONG Frères des 
Hommes i Terre des Hommes van impulsar una campanya revolucionària 
per reduir el consum de carn al Nord. Aquest canvi de pautes alimentàries 
serviria, en teoria, per implantar hàbits més saludables entre les poblacions 
del Nord, per reduir el patiment dels animals i per millorar la situació dels 
pagesos del Sud. Tres bones causes en una sola acció. Va haver-hi gent que 
es va prendre molt seriosament aquesta mena de quaresma permanent, 


perquè seguia la vella tradició judeocristiana del sacrifici, que duu a 
V'expiació dels pecats i a una nova vida. L'únic problema és que cap analista 
de qualitat va confirmar les teories d'aquestes ONG. Segons tots els 
experts, deixar de menjar carn no repercutiria en una millora de la qualitat 
de vida dels habitants del Sud. 


L'escepticisme que creix 


Els donants, tot i que continuen impulsant polítiques de cooperació, no 
semblen gaire satisfets. Durant algun temps es va pensar que si l'ajuda 
internacional no funcionava era perquè no n'hi havia prou. Es creia que si el 
Nord multiplicava el pressupost destinat a la cooperació, els problemes del 
Sud es podrien acabar. Avui en dia s'ha vist que això no és tan senzill. Fins i 
tot s'ha demostrat que l'ajuda només pot ser eficaç quan representa un petit 
percentatge del producte interior brut (PIB) del país receptor. A partir d'un 
determinat llindar, quan la cooperació supera el 3026 del PIB, els efectes 
sobre l'economia nacional són tremendament nocius (i hi ha paisos on la 
cooperació suposa més del 6026 del PIB). Si l'ajuda és dexcessivas, no 
aconsegueix millorar el nivell de vida de la població i l'economia local 
queda absolutament bloquejada per les estructures importades per la 
cooperació. D'aquesta forma, el país passa a dependre més i més de 
Vexterior. Justament el que en principi es tractava d'evitar. 

El fracàs continuat dels projectes, en els darrers cinquanta anys, ha 
produit l'anomenat ecansament de la cooperaciós. No falten els occidentals 
que consideren que els africans són insalvables i que no val la pena fer res 
pel continent africà. I hi ha institucions que ja retallen les seves despeses en 
cooperació, especialment en moments de crisi. 

Molts cooperants que han passat anys sobre el terreny s'han vist 
conírontats als problemes que tenen els projectes i han tornat a casa amb 
mal sabor de boca. Alguns han decidit destapar aquelles qiestions 
conflictives que algunes ONG tendeixen a amagar, i ho han fet a través de 
llibres i entrevistes. Les crítiques a la cooperació també arriben, cada cop 


amb més freqiència, dels consultors i del món universitari. En aquests 
moments tots els experts estan d'acord que determinats projectes poden 
tenir efectes negatius sobre les poblacions africanes i que no és vàlid fer 
qualsevol cosa en nom del desenvolupament. 


El fracàs dels projectes també desanima els africans. Els que havien 
recolzat amb entusiasme iniciatives fallides esdevenen cada cop més 
prudents, i avui en dia és molt difícil impulsar qualsevol activitat Si no és a 
cop de talonari. Alguns intel-lectuals del Sud s'han mostrat obertament 
crítics amb la cooperació, a la qual han qualificat de arecolonitzaciós. Per 
primera vegada, en algunes ciutats africanes, com Rampala, hi ha hagut 
manifestacions contra la cooperació al desenvolupament. Tot i que fins ara 
aquestes accions han estat molt minoritàries, no deixen de ser significatives. 


Inabastable sostenibilitat: el cas de la sanitat 


Els models occidentals que es volen exportar a l'Àfrica són excessivament 
cars per als recursos disponibles, no hi ha cap possibilitat real que 
funcionin. Això és evident en el camp de la sanitat. La despesa sanitària per 
habitant, a molts paisos del Nord, és superior al PIB per càpita de molts 
paisos africans (de la mateixa forma que la despesa educativa per infant, a 
certs paisos del Nord, és superior a la despesa familiar en alguns paisos 
africans). 

El viatger que arriba de nou a l'Àfrica pot confondre's fàcilment a 
l'hora de valorar el paper de la cooperació internacional en l'àmbit de la 
sanitat. A les capitals de molts paisos africans hi ha centenars de cotxes 
amb logotips d'organitzacions d'ajuda mèdica. Nombrosos dispensaris i 
hospitals tenen escuts a la porta on hi consta el nom d'algun patrocinador 
occidental (o fins i tot oriental). I gairebé totes les polítiques sanitàries dels 
estats africans responen a les directrius establertes pels organismes de 
cooperació. Malgrat tot, la cooperació sanitària no és tan decisiva 


econòmicament com podria semblar a primera vista. La major part de la 
despesa sanitària dels africans no va a càrrec de VOMS, ni dels estats 
africans, ni dels estats europeus, ni de les ONG, sinó dels malalts i de les 
seves famílies. Mentre a Noruega l'Estat paga el 9026 de la despesa 
sanitària del país, al Camerun només n'assumeix un 11 26, i el conjunt de 
tots els organismes de cooperació, només un 700, són les famílies dels 
malalts les que es fan càrrec de tota la resta. 

En realitat, a l'Àfrica hi ha sistemes sanitaris que són una còpia 
esquelètica i esperpèntica dels europeus. Es construeixen hospitals que 
externament no es diferencien gaire dels de Berlín o dels de Brussel-les, 
però on els malalts han de dur-se el matalàs, comprar el menjar als venedors 
ambulants que passegen per les habitacions, netejar la seva cambra... Fa 
uns lustres, l'atenció mèdica als hospitals públics africans encara era 
gratuita: avui en dia cal pagar pels medicaments, cal pagar per les consultes 
mèdiques, cal pagar per les proves, cal pagar a les infermeres perquè et 
posin una injecció... Això sí, els organismes internacionals, experts en 
autobombo, presenten com un triomf que la gent hagi de cotitzar per tot: al 
pagament l'anomenen aparticipació de la població: en la ezgestió: del 
sistema sanitari. Malgrat tot, hi ha població que no pot aparticiparo en res, i 
que corre el risc de morir-se a la porta d'un hospital perquè no ha estat 
capaç de pagar l'avançament que li exigien per començar el tractament. 

La caiguda en picat del sistema sanitari ha provocat una fuita de 
pacients dels dispensaris i hospitals: no volen estar en sales infestades de 
rates on els auxiliars de clínica els roben els medicaments, prefereixen 
curar-se les fractures amb algun medecinaire del poblat, o parir a casa 
d'alguna llevadora del veinat. 


En bona part, el sistema sanitari de l'Àfrica és fràgil perquè el continent, en 
conjunt, també ho és. Per curar els malalts no n'hi ha prou amb metges, 
també cal tenir moltes altres coses: electricitat, per fer radiografies o 
ecografies, carreteres, per portar els malalts als centres sanitaris, aigua 
corrent, per mantenir un nivell higiènic correcte, Internet, perquè els metges 
coneguin els nous tractaments, arxius, per guardar la informació dels 


pacients, vehicles, per garantir l'abastiment de medicaments... Res d'això 
existeix a la majoria dels paisos africans, a molts llocs una llibreta escolar, 
que el pacient guarda a casa seva, funciona com a expedient mèdic... 


Fer una truita sense trencar els ous 


Hi ha tanta competència en el món de les ONG que per captar fons han 
hagut de buscar sistemes ben senzills: envia un SMS, fes un clic en aquesta 
casella de la pantalla de l'ordinador, beu-te un refresc d'aquesta marca, fes 
servir una targeta solidària... D'aquesta forma, alguns habitants del Nord 
s'han cregut que ajudar el Sud és tan fàcil com moure el ratolí de 
V'ordinador. 

Les organitzacions d'ajuda, per obtenir donatius, no han parat d'insistir 
en eslògans com ddepèn de tus. Amb aquesta lògica, s'oculta el problema 
mundial de la dependència i les relacions desiguals, i se substitueix per un 
simple exercici de generositat individual. Evidentment, aquest plantejament 
és fals: els problemes de l'Àfrica no es poden solucionar enviant-hi 
ordinadors usats i cadires de rodes rovellades. No es resoldrien ni que 
tothom deixés de fumar i cedís els diners que s'estalviarien a l'organisme de 
cooperació més eficaç. 

Avui en dia, pràcticament tots els economistes apunten que el problema 
del desenvolupament està relacionat amb les desigualtats en les relacions 
internacionals. Les donacions per als projectes de cooperació, doncs, no 
poden incidir de forma decisiva en el desenvolupament del continent africà. 
Per a una millora sensible de l'Àfrica caldria una reforma en profunditat del 
sistema sociopolític mundial. Ja no es tracta de millorar el funcionament de 
V'ajuda oficial al desenvolupament, ni de les ONG, ni dels experts. .. 

Paradoxalment, la major part d'organismes de cooperació han tractat de 
dur el eprogréss a l'Àfrica obviant el factor polític, tant en l'àmbit 
internacional (relacions comercials injustes, problemes de patents...) com 
en el nacional (evasió d'impostos, desigualtats, impunitat, desviament dels 
recursos...). Els projectes de cooperació resulten molt còmodes per a 


tothom: no afecten els interessos creats i permeten que els que ja s'han 
enriquit mantinguin els seus privilegis. Segons els teòrics de l'ajuda, hi pot 
haver desenvolupament sense que pateixin cap pèrdua ni els executius dels 
grans bancs, ni els accionistes de les multinacionals, ni els dictadors que 
evadeixen diners als paradisos fiscals, ni els estats europeus que espolien 
les seves neocolònies, ni vels empresaris que amb pràctiques 
monopolístiques s'enriqueixen a costa d'ensorrar els pobres en la misèria... 
Els pagesos africans, per millorar la seva situació, no haurien de combatre 
els que els exploten, sinó limitar-se a organitzar-se en ONG per 
cautoajudar-ses. 


El món de la cooperació és un món feliç, on tothom és bo (per això els 
poders fàctics segueixen recolzant aquestes iniciatives tot i que és evident 
que són ineficaces). Un autor espanyol assegurava que la cooperació 
constituia la arevolución posible, que libera sin armas, con imaginación y 
pràctica, a todas y cada una de las personass. Aquesta proclama tan naif és 
molt bonica, però en realitat hi ha molta gent que obté beneficis amb el 
subdesenvolupament dels altres i està decidida a seguir-ho fent. 


Del projecte a la denúncia 


A Occident hi ha molts tipus d'ONG, des d'organitzacions d'inspiració 
catòlica fins a emanacions de partits trotsistes. Algunes tan sols pretenen 
que els seus caps tinguin una vida còmoda gràcies a les ajudes 
governamentals, però d'altres estan sincerament preocupades pel benestar 
de les poblacions africanes. El fracàs de tants i tants projectes, i la 
persistència de les desigualtats, han induit algunes organitzacions a canviar 
d'estratègia. Ja no pretenen arreglar els problemes del Sud amb projectes, 
sinó actuar com a lobby en determinats aspectes de la realitat mundial que 
són decisius per al benestar de la població de tot el món. 


Les ONG han tingut un paper clau, molt positiu, Com a grups de pressió, 
i han aconseguit situar a l'agenda internacional determinats temes 
importants, com la fabricació de mines antipersones, la convenció contra la 
tortura, el foment de la lactància materna, la lluita contra el treball infantil o 
la necessitat de l'existència d'un Tribunal Penal Internacional. Un dels èxits 
més grans en aquest camp l'han obtingut amb les campanyes contra el 
deute, que han gaudit d'un fort ressò popular i han obligat els estats del 
Nord a aprovar diverses condonacions, algunes bastant quantioses. També 
han donat bons resultats les campanyes aPublica el que pagues,, que 
defensen la transparència financera. L'objectiu d'aquestes campanyes és 
obligar les empreses que exploten el petroli i altres recursos naturals a fer 
públiques les quantitats que paguen als estats del Sud, per tal d'evitar la 
Corrupció. 


Ara algunes ONG s'han embrancat en l'exigència de l'establiment d'un 
impost universal, que hauria de reequilibrar la riquesa a escala planetària, 
però la proposta sembla inviable a curt termini. 

Un dels principals potencials de les ONG és que tenen col-laboradors i 
contactes fins als darrers racons del planeta i que, per tant, poden posar en 
marxa una Xarxa de gent capaç de donar testimoni, arreu, del que està 
passant a qualsevol banda del món. Alguns grups han decidit aprofitar 
aquestes capacitats i combinen els projectes de cooperació amb les accions 
de denúncia. D'altres ja han renunciat a treballar en projectes sobre el 
terreny i actuen tan sols al Nord, en el camp de la sensibilització per al 
desenvolupament. Malgrat tot, hi ha algunes ONG que creuen que la 
sensibilització constitueix una pèrdua de recursos que s'haurien de destinar 
a ajudes materials per al Sud: continuen immerses en la dinàmica del 
projecte, i només els interessa densenyar, als africans. Les institucions del 
Nord, òbviament, han afavorit aquestes ONG, les zassistencialistes,. 

Les pressions dels donants sobre les ONG han provocat una tendència a 
la denúncia light. Moltes ONG denuncien les polítiques de les institucions 
financeres internacionals com el Fons Monetari Internacional, però no es 
posicionen en contra de les empreses i de les institucions del propi país, que 


els podrien retallar el finançament o provocar-los problemes amb els 
mitjans de comunicació (i això els resultaria molt perjudicial per a la seva 
promoció). Així, critiquen amb passió zel sistema intemacionals, el 
capitalismes, ales grans potències, o ales dinàmiques neocolonialss, però 
es neguen a fer campanyes contra empreses influents, com Telefónica o 
Repsol, ja que saben que això pot dur-los moltes complicacions, fins i tot 
legals. 

La major part d'ONG ni tan sols són capaces de criticar les polítiques 
oficials de cooperació dels seus governs, tot i que moltes vinculen 
polítiques d'ajuda a polítiques comercials. Els responsables de les ONG, 
evidentment, tenen por que qualsevol crítica posi en perill els seus projectes 
i els seus llocs de treball. 

Algunes campanyes de denúncia han obtingut un gran ressò i un 
impacte mundial, però han estat molt menys fructífers els intents de les 
ONG de reformar les relacions internacionals pel seu compte. Moltes ONG 
han impulsat campanyes a favor del ecomerç just: han arribat a acords 
amb productors de diferents mercaderies per posar a la venda, al Nord, a un 
preu superior a l'habitual, productes elaborats sense explotació (roba, cafè, 
joguines, licors, artesania, xocolata...). Alguns membres de les classes 
benestants occidentals, si no són gaire addictes al cacau, accepten de 
comprar a un preu superior al dels bombons pastilles de xocolata de gust 
terrós si se'ls garanteix que els pagesos que conreen el cacau han rebut una 
retribució justa. Però aquesta mateixa gent no compra els ordinadors de 
comerç just, ni la llet, ni el cotxe, ni la benzina, ni els llibres, ni els 
calçotets... Les campanyes de comerç just poden haver servit com a 
denúncia de la injustícia de les relacions internacionals, però el seu impacte 
pràctic sobre les relacions econòmiques internacionals és irrellevant. 

I si l'impacte de les campanyes de comerç just sobre el continent africà 
és escàs, encara ho és més el de les cinversions ètiques, o aesocialment 
responsables. Algunes ONG han arribat a acords amb empreses cdamb 
consciència, i els han donat una certificació segons la qual els seus 
productes es produeixen de forma correcta, sense explotació laboral, sense 
contaminació excessiva, sense suborns... El problema és que les ONG que 
arriben a acords amb empreses no tenen capacitat de controlar-les 


efectivament, i les empreses sovint s'escapen de les normes dictades pels 
organismes d'ajuda. A més a més, fins ara les inversions asocialment 
responsables, només suposen una part ínfima del total de capitals invertits 
al continent africà. 


CaPíroL 10 


Els desenvolupats, els subdesenvolupats 
i la fi de la història 


A la Guinea Bissau existeix un moviment polític anomenat Partit Republicà 
de la Independència per al Desenvolupament. No és estrany si tenim en 
compte que en aquest país fins i tot hi ha un Ministeri de Funció Pública, 
Treball i Modernització. A l'Àfrica tothom recorre al desenvolupament i a 
la modernització per legitimar qualsevol iniciativa. Houphouét-Boigny, el 
vell dictador de la Costa d'Ivori, va erigir una immensa rèplica del Vaticà al 
seu petit poblat, Yamoussouhro. També va fer-ho en nom del 
desenvolupament. Avui en dia la gegantesca basílica s'ensorra, com tants i 
tants altres projectes construits, també, en nom del desenvolupament. 

La idea de desenvolupament s'ha convertit en una icona que serveix per 
a totes les ocasions. Hi ha qui espera que el desenvolupament els aporti una 
feina ben pagada. D'altres esperen que el desenvolupament els permeti 
d'aconseguir un cotxe, una casa de ciment o un congelador. Els menys 
somniadors només esperen tenir electricitat sense talls. Els governs africans, 
cada cop que installen una central elèctrica, asfalten un carrer O 
construeixen una escola, anuncien en to triomfal que el desenvolupament ja 
ha arribat. La premsa oficialista no para de pregonar que el 
desenvolupament ja s'acosta, mentre que l'oposició denuncia, una vegada i 
una altra, que no se segueix la via del desenvolupament... 


El desenvolupament no és només és un conte de la lletera per adormir 
pagesos ingenus, destacats intel-lectuals empren de forma recurrent aquest 
terme, tot i que en sentits ben diversos. Qualsevol polític africà que vulgui 
presumir d'intel-lectual escriurà un llibre en què el mot desenvolupament 
surti a la portada. I, de tant en tant, a les universitats del Nord i del Sud 
s'organitzen espessos debats sobre els amodelsx de desenvolupament (un 
desenvolupament que a mesura que passa el temps es fa cada vegada més 
eteri). Per la seva banda, les institucions internacionals no paren de 
prometre als africans un desenvolupament que, teòricament, representarà la 
joia per a tots. A l'Àfrica qualsevol aula o granja és saludada com una 
mostra de la irrefrenable força de progrés. La construcció d'una latrina es 
magnifica com si representés la garantia d'un futur millor: mai, enlloc, un 
forat ha estat tan valorat. Amb freqiència, al cap d'un parell d'anys no en 
queda ni rastre. 


Una vella llegenda 


El desenvolupament no és un invent completament nou. De fet, sorgeix de 
la idea il-lustrada de progrés, i ha estat un element clau de la política 
mundial en les darreres dècades. A l'Àfrica se sol vincular a la idea de 
modernització d'unes societats cancoradess en la tradició. Com si els únics 
que tinguessin tradició pròpia, en aquest planeta, fossin els negres: es 
considera un menjar tradicional l'antílop amb salsa negra dels bassà del 
Camerun, i no l'hamburguesa nord-americana, de la mateixa forma que es 
considera tradicional el popó, el evestit africà), i no la corbata, tot i que la 
corbata és més antiga que el popó... 

Els estudiosos asseguren que el terme desenvolupament va ser impulsat 
per Truman, president dels Estats Units als anys immediatament posteriors 
a la Segona Guerra Mundial. Per Truman, l'estabilitat mundial havia de 
sorgir del creixement econòmic dels territoris arruinats pel conflicte (va ser 


l'impulsor del Pla Marshall). I per tant, desenvolupament, per ell, equivalia 
a desenvolupament del capitalisme. El concepte de desenvolupament 
normalment s'ha usat de forma acrítica, i conscientment o inconscientment, 
ha vehiculat les velles concepcions de Truman. 

Després de les independències, als paisos africans hi va haver un intent 
d'experimentar aterceres vies, per aconseguir el desenvolupament. També 
hi va haver qui va recórrer a les velles fórmules marxistes, o socialistes 
utòpiques (com l'afrocomunista Agostinho Neto, que va dur el leninisme a 
Angola, o Julius Nyerere, que va impulsar el peculiar socialisme ujamaa a 
Tanzània). 


Però les utopies esquerranes, basades en la solidaritat, ben aviat van 
esfondrar-se. I ja feia temps que a Europa anava decaient la caritat cristiana, 
defensada per l'Església. A finals del segle XX, ja eren ben pocs els 
occidentals que creien realment en la vinguda del regne del Senyor, i molts 
menys encara els que creien que la implantació d'una societat socialista 
suposaria el cel a la terra. La utopia de moda, a partir d'aquest moment, va 
ser el desenvolupament. La via per accedir-hi no era l'oració, ni la 
revolució, sinó la cooperació. El desenvolupament, doncs, ha esdevingut el 
nou opi del poble, el mite que dóna sentit a la societat occidental, i a tota la 
resta del planeta. 


Cooperació per salvar estats que els seus habitants no volen 


Hi ha alguns estats africans, com la Guinea Bissau, on els funcionaris s'han 
passat fins a onze mesos sense cobrar. A Occident una situació així hauria 
implicat una catàstrofe sense precedents, però a l'Àfrica sembla que les 
poblacions se n'han sortit prou bé. Malgrat tot, la comunitat internacional 
està molt preocupada per l'existència d'estats efallitsx, en què l'estructura 
burocràtica corre perill de desaparèixer (n'hi ha diversos, com ara Somàlia, 
el Congo Rinshasa o la República Centreafricana). Molts estats ni tan sols 


controlen el monopoli de la violència. Poden aplicar càstigs els líders ètnics, 
els caps religiosos o els dirigents d'institucions locals, a vegades més 
representatius i menys agressius que els representants de l'estat. 

I és que a l'Àfrica, fins a temps molt recents, bona part de la població ha 
viscut al marge de l'estat: s'organitzava en clans, o acceptava només el 
lideratge de caps locals... Les estructures estatals africanes no estan tan 
consolidades com les europees. Però els estats i les empreses del Nord 
necessiten que a l'Àfrica hi hagi estats com els seus per negociar convenis, 
signar tractats, fer inversions... És per això que els donants dediquen tants 
esforços a intentar salvar els anomenats eestats fallits, o equasi estatss. En 
alguns territoris, com Somàlia, són els donants els que paguen els sous dels 
funcionaris per garantir que sobrevisqui l'estructura estatal. D'aquesta 
forma, alguns territoris no mantenen relacions exteriors perquè són estats, 
sinó que són estats perquè mantenen relacions exteriors. Són simples 
marionetes de la comunitat internacional. Els donants no ajuden aquests 
estats per alliberar la gent, sinó per tot el contrari: per garantir que la 
població africana està sota control. 


Anem bé 


El desenvolupament no resulta gens molest per als poders constituits. La 
base de les teories desenvolupistes és l'autosatisfacció. Es considera que 
Occident és a dalt de tot de l'escala mundial, i que la direcció que el món 
està seguint és l'adequada. En tot cas, només es proposen petites reformes 
per aestendres els abeneficis, de la societat occidental. Creure en el 
desenvolupament, al cap i a la fi, és creure que ja anem bé. 

El mite del desenvolupament ha arrelat profundament. De fet, si bé hi 
ha crítiques a aquest concepte, es produeixen en grups minoritaris, sense 
capacitat de decisió en la marxa del món modem. La majoria dels 
economistes no discuteixen en absolut aquest terme, tot i que no està gens 
definit des del punt de vista científic. A les universitats tan sols alguns 
especialistes en estructura econòmica i alguns antropòlegs discuteixen el 


desenvolupament, que per la majoria dels acadèmics és inatacable. En els 
mitjans de comunicació gairebé mai hi apareix cap qiestionament del 
Concepte. 

Els organismes de cooperació, recolzats per bona part del món 
acadèmic, argumenten que hi ha una ateoria del desenvolupament, 
associada a unes enormes del desenvolupaments de valor universal. 
Aquestes normes serien les que, a l'Àfrica, servirien per a la planificació de 
la sanitat, l'educació, l'agricultura, la protecció del medi ambient, 
D'establiment d'impostos... 

En els darrers anys s'ha procedit a una autèntica globalització del 
desenvolupament. Des dels organismes internacionals es propugna un 
model únic de desenvolupament per a tots els paisos pobres: un sol model 
econòmic (l'economia de mercat, amb una participació mínima de l'estat), 
un sol model polític (l'estat nació descentralitzat), un sol model familiar (la 
família nuclear, en què treballen els adults dels dos sexes, però no els 
infants), un sol model socioeconòmic (l'acceptació de les desigualtats de 
classe, però no dels sistemes de castes), un sol model sanitari (la imposició 
de la biomedicina a tot el planeta, amb finançament a càrrec dels ciutadans), 
un sol model associatiu (basat en la creació d'una esocietat civil, articulada 
mitjançant associacions privades), un sol model de relació entre els afers 
individuals i els col-lectius (en el qual es dóna absoluta primacia al que és 
individual i s'estableix una clara frontera entre l'àmbit públic i el privat)... 

Als paisos pobres se'ls ofereix una única opció de futur: imitar 
Occident. No es tracta només d'estendre el sistema sanitari, construir pous o 
universalitzar l'ensenyament: cal reforçar l'estat, canviar els models 
familiars, incrementar les exportacions, alterar les xarxes de solidaritat, 
difondre noves creences, estimular la productivitat... La comunitat 
internacional aposta per acabar amb la família extensa i imposar la família 
nuclear, eliminar la propietat comunal de la terra i vendre camps a les 
multinacionals, abandonar el gust per la carn de caça i menjar precuinats 
congelats, oblidar els curanderos, acceptar que l'únic que té autoritat per 
castigar és l'estat... Es a dir: l'estratègia de desenvolupament suposa una 
agressió en tota regla contra les societats africanes. I aquesta agressió es fa 
en nom de la tecnocràcia i de la eciència, del bon govern. Però la tasca de 


planificar la vida pública d'una comunitat ja té un nom: política. I no és una 
ciència: depèn dels interessos de cadascú. 

La ateoria del desenvolupament, estigmatitza els pobles africans, que 
són definits tan sols en termes negatius: és subdesenvolupat aquell país que 
no té allò que tenen els paisos desenvolupats. Als africans, en aquest 
esquema, se'ls reserva un paper: rebre cooperació. Els occidentals en tenen 
un altre: donar. D'aquesta forma, l'africà esdevé un pidolaire, un infrahome, 
i Doccidental un heroi, un superhome. 

La eteoria del desenvolupaments s'ajusta com anell al dit a les prioritats 
polítiques dels donants. La cooperació tendeix a consolidar l'individualisme 
i a erosionar les xarxes socials africanes. Molts organismes de cooperació 
ho saben i ho potencien, perquè consideren que, així, s'avança cap al 
capitalisme (o cap a la amodemnitato, com s'argumenta més sovint). El 
màxim exponent d'aquesta tendència són els projectes de microcrèdits, 
actualment molt de moda: es tracta de donar préstecs de petita quantia a 
gent que habitualment no tindria accés a un préstec bancari a causa de la 
seva pobresa, amb l'esperança que esdevinguin empresaris i surtin de la 
seva marginalitat. D'aquesta forma les ONG tracten d'implantar el 
capitalisme a llocs del món on fins i tot els bancs han renunciat a fer-ho. 

Alguns organismes d'ajuda també impulsen programes per reforçar el 
lideratges a l'Àfrica, amb l'objectiu de crear una eelits eficaç i 
responsable que dugui el desenvolupament al continent (una aelibs que 
s'assembla sospitosament a una burgesia, però que no fa la seva revolució 
burgesa per imposar-se, sinó que espera que els organismes internacionals 
la duguin al poder). Entre els intel-lectuals de primera i segona fila no hi 
manquen els espavilats que s'ofereixen voluntaris per constituir aquesta elit 
dresponsables: creuen que després de tant estudiar també tenen dret a 
aconseguir un xalet i un tot terreny. 

Els partits polítics i els moviments socials radicals africans pretenen 
obtenir beneficis per al conjunt de la societat mitjançant canvis en el 
sistema polític, mentre que les ONG pretenen que la gent s'agrupi per 
obtenir beneficis particulars sense alterar el marc sociopolític. Als poders 
fàctics les ONG africanes els resulten molt còmodes i les potencien, perquè 
saben que com més força tenen les ONG, menys en tenen els moviments 


socials. Il com que les ONG depenen de les subvencions, són més 
controlables. 


A Iberoamèrica, hi ha alguns moviments socials potents que s'articulen amb 
les ONG i tendeixen a radicalitzar-les, i estableixen amples xarxes socials 
contra la globalització i la imposició del neoliberalisme (aquests grups són 
molt actius, per exemple, al Brasil). Però a pocs llocs del continent africà hi 
ha organitzacions polítiques d'esquerres potents: normalment les ONG 
estan desideologitzades i accepten sense discussió totes les directrius del 
Nord. AJ Fòrum Social Mundial de Porto Alegre del 2003, de 16.000 
participants, tan sols n'hi havia 40 d'africans, la qual cosa demostra la 
fragilitat del moviment antiglobalització al continent africà. 


De la solidaritat a l'individualisme 


Els projectes de cooperació sovint parteixen de l'anomenat enfocament de 
les oportunitats. S'argumenta que les societats més desenvolupades són 
aquelles en què les persones tenen més llibertat d'elecció. El missatge de 
fons és que tot depèn de l'individu: si vals prou pots començar venent diaris 
i arribar a president del teu país (de fet, és el missatge essencial de 
PAmerican vvay of life). Només cal buscar-se la vida. En canvi, en moltes 
societats africanes la lògica és radicalment diferent. Molts pares estalvien 
per enviar un fill a estudiar fora: és important que un de tots els membres de 
la família progressi perquè ajudi els altres. A l'Àfrica qui té som i 
aconsegueix una bona feina es veu obligat a col-laborar amb parents, veins i 
amics: ha de pagar-los part del dot si es casen, ha de pagar les factures del 
metge si emmalalteixen, ha de pagar l'escolarització dels seus fills, ha 
d'ajudar-los econòmicament si obren un negoci... I quan es troba amb ells, 
evidentment, els ha de pagar les cerveses. Els teòrics del desenvolupament 
consideren que aquesta actitud és nociva per al desenvolupament perquè no 
fomenta la iniciativa individual. I, malgrat tot, a molts dels habitants del 


continent africà aquesta solidaritat els ha permès no només de sobreviure, 
sinó també de progressar econòmicament. 


El gran desconegut 


El consens existent a l'hora d'emprar el terme desenvolupament contrasta 
profundament amb la manca d'una definició clara de què és el 
desenvolupament. Abans s'associava desenvolupament amb creixement 
econòmic. Amb aquest criteri, alguns paisos africans que produeixen 
petroli, com Angola o la Guinea Equatorial, es podrien considerar 
desenvolupats, a desgrat del baix nivell de vida de la majoria dels seus 
habitants (de fet, Angola és un dels primers paisos en importació de motos 
d'aigua: sembla que els comptes corrents de l'elit angolesa sí que estan 
molt desenvolupats). 

Amb el temps alguns autors van apuntar que hi pot haver creixement 
econòmic sense millores sensibles en el nivell de vida de la majoria, i van 
inventar-se el concepte de desenvolupament humà: calia mesurar no només 
la riquesa d'un territori, sinó també de quina manera aquesta riquesa 
afectava el conjunt de la població (per exemple, en l'àmbit de la salut i de 
Veducació). La idea era intel-ligent i lloable. El problema radicava en com 
valorar el benestar de la població (amb el problema afegit de no tenir dades 
fiables de molts paisos africans). En les estadístiques de les Nacions Unides 
es tenen en compte alguns elements discutibles, com el percentatge 
d'habitants d'un país que disposen d'aparell de ràdio. En teoria, doncs, tots 
aquells que no tenim un aparell de ràdio estem subdesenvolupats... 

En els darrers anys, el concepte de desenvolupament ha evolucionat 
més, per influència de les teories ecologistes. Ja no n'hi ha prou amb un 
desenvolupament ahumàr, sinó que també cal un desenvolupament 
esostenibles. Es imprescindible que el nivell de vida de la població millori, 
però sense que hi hagi una minva significativa dels recursos naturals 
disponibles, i sense que el medi ambient pateixi cap degradació. Però aquest 
concepte no acostuma a tenir gaires seguidors a l'Àfrica, com no va tenir- 


ne, tampoc, a l'Europa de la Revolució Industrial. Els africans tenen pressa 
per assolir les pautes de consum del Nord i no senten cap temptació de fer- 
se hippies neorurals. Això ho deixen per als que ja han accedit al benestar. 


La Plataforma de les Nacions Unides defineix el terme desenvolupament 
com zel procés mitjançant el qual les societats humanes satisfan les 
necessitats dels seus membress. Aquesta definició augmenta la 
problemàtica conceptual en lloc de resoldre-la, perquè incorpora un terme 
molt usat però molt discutible: necessitats. De fet, les necessitats humanes, 
per definició, poden arribar a ser infinites. La gent, a Europa, necessitar 
un mòbil, anecessitax un monovolum o anecessitay anar de vacances, tot i 
que els seus besavis no sabien ni què era un telèfon, ni què era un cotxe, ni 
què eren unes vacances. Les societats no només responen a les necessitats 
dels seus habitants, sinó que també les creen. 


Captaires bojos o bojos captaires2 


Als relats de viatges sovint se'ns dóna la imatge d'una Àfrica piena de 
captaires que assalten el turista tan aviat com arriba. Això és cert en algunes 
zones del continent, no recomano a cap blanc passejar-se pel centre de la 
ciutat de Niamey: el seguiran desenes de petits pòtols sol-licitant-li diners o 
algun obsequi al crit repetitiu de acadeau, cadeau, cadeau,... Però, en 
canvi, a d'altres bandes, com al Gabon o al sud del Camerun, pràcticament 
no hi ha captaires. Tan sols pidolen els bojos, que circulen nus pel carrer. 
De fet, en llengua fang es fa servir un mateix terme, nEufuannem (malalt 
del cor), per designar un captaire i un boig. Els veins, de tant en tant, donen 
als bojos del barri un plat de menjar, una mica de cervesa o alguns cigarrets. 
Els que no estan bojos no pidolen, perquè per pobres que siguin sempre 
tenen algun parent que els acull i els dóna llit i menjar. Però que en aquestes 
societats no hi hagi sense sosfre, ningú ho ha valorat mai com una mostra 
de desenvolupament. 


No hi ha necessitats bàsiques i necessitats supèrflues: l'home, des que és 
home, no només ha menjat i dormit, sinó que també ha creat música, ha 
pintat, s'ha inventat religions... Per molts asolidariss, els africans només 
haurien de pensar en la seva supervivència i en el seu desenvolupament, i 
no anar a prendre cerveses de tant en tant. No entenen que tinguin altres 
prioritats que no siguin les dels organismes de cooperació. Però en molts 
pobles africans, si els arriben diners, prefereixen invertir-los a construir una 
mesquita, una església o un camp de futbol que gastar-s'ho a comprar 
medicaments per al dispensari. Els organismes de cooperació ho consideren 
intolerable perquè creuen que la salut del cos hauria de ser prioritària. La 
campanya eShoes for Àfricas, en la qual es demanava als donants catalans 
que cedissin sabates usades, rebutjava les sabates de taló. Òbviament, els 
promotors de la idea consideraven les sabates només com un element de 
primera necessitat, sense tenir en compte que a moltes africanes, pobres o 
riques, els agrada vestir-se amb sabates de taló. I que per a elles, una sabata 
de taló, també pot ser una necessitats. 

El problema terminològic no —vafecta només els —conceptes 
desenvolupament i necessitats, sinó també els conceptes paisos 
subdesenvolupats, Tercer Món, Sud... Si no està gens clar què és el 
desenvolupament, és impossible establirquin país està desenvolupat i quin 
no. Com a alternativa, durant algun temps es va parlar de paisos del d'Tercer 
Món-, un terme imprecís que designava els paisos pobres, que en principi 
no eren ni del bloc de l'Est, ni del de l'Oest. Però el concepte va perdre 
força a partir de la dissolució de la Unió Soviètica, quan va desaparèixer el 
món bipolar. Alguns teòrics van passar a parlar del eSudvs, tot i que hi ha 
alguns paisos de l'hemisferi sud que han assolit altes quotes de creixement 
econòmic, i que difícilment es podrien comparar amb els paisos africans 
més depauperats. Menys adequat encara resulta el terme paisos en vies de 
desenvolupament, que sembla indicar que tots aquests territoris progressen, 
quan en realitat molts estan cada cop més allunyats dels paisos rics, tant pel 
que fa al producte interior brut com al nivell de vida de la seva població. 


Malgrat les deficiències òbvies que té, la teoria del desenvolupament ha 
estat molt impermeable a les crítiques terminològiques. Generalment, els 
defensors del desenvolupament opten per un salt endavant: es posen 
d'acord sobre les pràctiques que condueixen al desenvolupament, sense 
haver-se posat d'acord, prèviament, sobre què és el desenvolupament. 
Evidentment, si no hi ha consens sobre què és la pobresa i què és el 
desenvolupament i el subdesenvolupament, no hi poden haver unes 
pràctiques coherents per millorar la situació del planeta. 

Davant aquest problema de conceptes, un antropòleg especialitzat en 
temes de cooperació va argumentar que el desenvolupament no es defineix 
per la seva existència ni per la seva absència, sinó apel sol fet que hi ha 
actors i institucions que es fixen el desenvolupament com a objectiu o com 
a fi i que hi dediquen temps, diners i esforços professionals. Per aquest 
teòric, doncs, el desenvolupament només existeix perquè hi ha gent que hi 
creu. Tot i que no ho diu, en el fons tracta el desenvolupament com una 
religió: existeix en tant que té fidels. 


Malgrat tot, és clar que són els occidentals qui dicten els dogmes de la 
religió del desenvolupament. Es vol un sol món, però pocs occidentals 
acceptarien de viure en un sistema en què les regles del joc no fossin les 
seves: les dones occidentals no acceptarien mai la poligàmia, els joves 
occidentals no acceptarien mai el cabdillatge dels vells, els laics occidentals 
no acceptarien mai un sistema polític basat en la religió... Els que reben 
ajuda no poden desafiar el pensament únic en matèria de desenvolupament. 


Papers per als pigmeus 


Hi ha organismes de cooperació amateurs que es dediquen a aajudar, el 
continent africà, però que no usen la complexa terminologia pròpia de la 
majoria d'organismes del sector. Alliberats del pes d'allò políticament i 
acadèmicament correcte, expressen de forma simple i clara el pensament 


imperant en el món de la cooperació. La mallorquina Fundació Liorna actua 
a Burundi, entre els pigmeus tva, i ho fa de forma tremendament 
etnocèntrica. Els responsables de Liorna estan escandalitzats perquè els 
pigmeus afins fa poc temps no disposaven de documents d'identitat, ni de 
terres, ni d'altres mitjans de guanyar-se la vidas. Mai s'han plantejat que els 
pigmeus són caçadors i recol-lectors, i que per guanyar-se la vida no 
necessiten terres. I que no reconeixen les autoritats estatals, i que per tant no 
tenir papers, per a ells, és una mostra de llibertat i no de submissió. 

Els pigmeus tva tenen cerimònies matrimonials diferents de les 
reconegudes per l'Església catòlica i pel registre civil, com bona part dels 
pobles africans. No obstant, la Fundació Liorma i l'ONG Veins Sense 
Fronteres han preparat accions perquè els pigmeus contreguin matrimoni 
legalment, (és a dir, reconeixent la legitimitat de l'Estat burundès i no la 
de la tradició). 

Històricament, els pigmeus han estat molt marginats a Burundi. Per 
facilitar la seva aintegració social,, Liorna els ofereix eformació sobre 
l'aprofitament dels recursos energètics, la desforestació, el funcionament de 
les cuines millorades, i també sobre drets humans, salut, equitat de gènere i 
participació democràtica,. Segons la Fundació els cursos econstituiran per 
a aquesta població unes eines fonamentals per relacionar-se amb els seus 
conciutadans. Amb aquesta estratègia de edesenvolupaments, es procedeix 
a una culpabilifzació sistemàtica dels pigmeus. Se'ls diu que si no són rics i 
són marginals és per culpa seva, perquè no saben res sobre la 
edesforestaciós, l'aequitat de gèneres, la aparticipació democràtica) i, 
sobretot, les ecuines milloradess. Les víctimes passen a ser titllades de 
culpables. I el desenvolupament es converteix en una lluita a mort amb la 
identitat pigmea. Per desenvolupar-se, als va només se'ls demana una 
cosa: que deixin de ser tvva. Això Sí, els fan cursos per deixar de ser-ho. 


Transversalitats entravessades 


Un dels conceptes més usats darrerament en la teoria del desenvolupament 
és el de transversalitat. Es diu que certs temes són bàsics per al 
desenvolupament humà i sostenible, i que qualsevol estratègia de 
cooperació ha de contemplar-los. Hi ha diversos elements etransversalss: el 
bon govern, el medi ambient i, sobretot, la situació de la dona. Aquests 
elements es presenten com els més progressistes (i políticament correctes) 
de la teoria del desenvolupament, però en realitat sovint s'han convertit en 
els que més pressió exerceixen sobre els pobles africans. 

Aquests elements atransversals, en teoria són essencials per aconseguir 
el desenvolupament, però la seva eficàcia és molt quiestionable. Si s'associa 
bon govern a un sistema representatiu de la població, hem de constatar que 
diverses experiències de desenvolupament reeixides (com la de la Xina, la 
de la Unió Soviètica o la d'alguns paisos del sud-est asiàtic) s'han produit 
en marcs polítics tremendament autoritaris. Els organismes de cooperació 
també associen el bon govern a una situació d'estabilitat política i de pau, 
però molts conflictes han obert la porta a processos de desenvolupament: la 
Revolució Francesa, la lluita dels pobles europeus contra el feixisme, la 
revolució xinesa... En moltes circumstàncies no hi pot haver progrés sense 
grans canvis polítics, i sovint aquests canvis no arriben sense violència. 
Però els analistes del desenvolupament tendeixen a buidar de contingut 
polític tots els conflictes africans, que deuen considerar ebarbaritats sense 
motiu. 

La vinculació de l'ecologisme al desenvolupament també resulta 
tremendament problemàtica. La Revolució Industrial, a bona part del Nord, 
Va anar associada a un malbaratament sistemàtic dels recursos naturals. Ara 
que el Nord ha acabat amb els propis ecosistemes, pressiona els paisos 
africans perquè preservin els seus, tot argumentant que són béns que 
pertanyen a tota la humanitat. L'Àfrica, d'aquesta forma, es veu obligada a 
aplicar nombroses legislacions conservacionistes, algunes de les quals 
poden dificultar programes agrícoles o industrials. Però en realitat els paisos 
africans tenen poca responsabilitat en els problemes ecològics més greus 
del planeta. Mentre els Estats Units produeixen 20,61 de CO2 per càpita, 


Tanzània i Etiòpia només en produeixen 0,1 t. El continent africà, amb 900 
milions d'habitants, produeix un total de 0,7 Gt de CO2, els Estats Units, 
amb una tercera part d'aquesta població, en produeix 6 Gt. 


Fotre les persones per salvar els micos 


Hi ha uns projectes que sempre acostumen a generar suspicàcies i 
enfrontaments: els de creació de reserves naturals. Aquestes reserves 
normalment s'ubiquen en zones on les poblacions locals tenen un sistema 
de vida respectuós amb la natura (per això encara preserven el seu 
patrimoni natural). Però la major part de proteccionistes estan obsedits a 
impedir que aquests pobles continuin traient partit del seu entorn. D'aquesta 
forma, es prohibeix als pastors nòmades que duguin els seus ramats a 
pasturar com ho feien tradicionalment, es redueix l'extensió de terres de 
conreu i, sobretot, s'impedeix la caça (tot i que la carn de caça és un 
element bàsic de la dieta a molts llocs de l'Àfrica). En teoria, aquestes 
reserves haurien de convertir-se en pols d'atracció de turisme, amb la qual 
cosa els habitants de la zona es beneficiarien dels recursos que hi afluirien. 
Amb els diners que guanyarien fent de guia podrien deixar de conrear i 
podrien comprar productes agrícoles a d'altres zones. O en lloc de caçar, 
podrien dedicar-se a fer cistells de vímet i vendre'ls als turistes, així 
tindrien prou recursos per comprar gallines i cabres. Però, generalment, els 
parcs naturals atreuen pocs turistes i els diners no arriben als vilatans. 
D'aquesta forma, les reserves sovint són tan odiades per les poblacions 
locals com elogiades pels turistes. En algunes zones, els autòctons acaben 
implicats en la indústria turística i donen suport als espais protegits, però en 
d'altres, la població local és exclosa dels projectes conservacionistes, de 
manera que són rebuts amb desgana o fins i tot amb odi. És el que passa a 
Somalomo, a la Reserva Nacional del Dja, al Camerun. En aquesta reserva 
ni conviuen els pigmeus baxa, tradicionalment molt pacífics (es diu que per 
la seva addicció a la marihuana) i els bantú badjué, tradicionalment molt 
reivindicatius (segons la vox populi, per la seva afició al licor anomenat 


odontol, que provoca unes borratxeres d'allò més escandaloses). Els badjué, 
en diverses ocasions, han incendiat les dependències governamentals a la 
seva regió per combatre algunes decisions injustes de l'administració 
estatal. Les turbulentes reaccions dels badjué causen pànic entre els 
treballadors del parc. Les relacions entre els gerents de la reserva i els 
badjué són crítiques, sobretot perquè els gerents pretenen acabar amb els 
furtiuss que practiquen la caça eil-legals. El problema és que la caça 
només és zil-legals segons la legislació estatal, però no segons el dret 
consuetudinari badjué. De fet, els badjué sempre han menjat serps, daines i 
porc espins. Els badjué han amenaçat en diverses ocasions els treballadors 
del parc, que acostumen a viure atrinxerats en un recinte tancat. Tot i això, 
sembla que a un d'ells el van enverinar... 


De dona a dona 


Però en l'aspecte atransversal: en què els organismes d'ajuda darrerament 
estan més intransigents és en el de la aperspectiva de gèneres. Hi ha estudis 
molt complets sobre les dones africanes, però en els projectes de 
desenvolupament no s'utilitzen: es recorre a teories extremadament 
simplistes sobre les relacions de gènere. Per moltes cooperants, la questió 
bàsica és que una dona, europea, americana, asiàtica o d'on vingui, pel sol 
fet de ser dona, és capaç d'entendre la forma de ser de les dones africanes, 
mentre que qualsevol home està incapacitat per entendre-la, pel sol fet de 
ser-ho. D'aquesta forma qualsevol dexperta, vinguda de l'altre extrem del 
planeta creu que coneix millor qualsevol dona africana que el seu marit, el 
seu fill, el seu pare o el seu amant. 

Els projectes de gènere estan farcits d'eslògans buits que són 
interpretats com a veritats ingiestionables. Una pancarta al centre de Dahar 
mostrava un lema que s'ha fet molt popular: ala salut de là dona africana 
és clau per al desenvolupaments:. Ningú no es planteja, segons sembla, que 
la salut de la dona africana té valor per si mateixa, i no tan sols en virtut 
d'un fi tan eteri com és el desenvolupament. També es difonen, de forma 


reiterada, lemes que apunten que la dona africana és vital per a l'educació, 
per a l'economia... No se sap si pretenen convèncer els homes africans, les 
dones africanes o els mateixos cooperants. 

En el fons, darrere una terminologia extremadament complexa, la 
aperspectiva de gèneres és ben senzilla: parteix de considerar que totes les 
dones són iguals i volen el mateix. L'única questió és que la dona occidental 
ha estat il'luminada per la bona nova del seu alliberament i la del Sud no. 
En nom de l'emancipació femenina s'estigmatitza com a estúpides i 
cretines totes aquelles dones que no comparteixen els models de família 
occidentals. 

Algunes dones europees, quan van a l'Àfrica, se senten en el deure 
d'exposar els avantatges del seu alliberament a qualsevol negra que es 
trobin. Per la Guinea Equatorial va passar-hi una turista feminista que, 
sense cap pudor, preguntava a totes les dones que trobava si prenien 
anticonceptius. Dubto que al seu poble preguntés a la veina o a la caixera 
del supermercat si feien servir preservatius o diu. Una altra va anar a una 
reserva de Renya on, a més a més de zebres i hipopòtams, als visitants se'ls 
censenyavens massais (membres d'un grup de pastors que conserva el seu 
mode de vida etradicionals). La turista va passar-se tota la visita tractant de 
convèncer les dones massai que no tinguessin tants fills: Mireu, jo m'ho 
passo molt bé viatjant. .. He fet la volta al món, i això ho he aconseguit 
perquè no tinc fillso. Ni tan sols sospitava que ella, per moltes dones 
africanes, era una desgraciada pel sol fet de no tenir fills. 

El pensament desenvolupista entorn de la dona parteix d'un vell 
prejudici colonial, que establia que els homes negres només sabien gratar-se 
la panxa i explotar les seves pobres i resignades dones, que eren les úniques 
que treballaven a tot l'Àfrica. L'ONG Interred, en un butlletí sobre 
Educación y Mujeres del Sur, multiplicava uns estereotips que creia vàlids 
per a tots els paisos subdesenvolupats: eLos padres no confian en la 
rentabilidad de educar a sus hijas, (a molts paisos els pares dediquen molts 
esforços a l'educació de les seves filles, i també dels seus fills), aLas 
familias temen el acoso sexuabs: (en moltes cultures africanes no 
s'estigmatitzen els embarassos prematrimonials)... Aquestes dades 
etnogràfiques confuses criminalitzaven els homes africans, que eren 


presentats com uns Oopressors sense escrúpols: salvatges, masclistes, 
violadors, discriminadors... 

Els supòsits erronis han marcat sovint els projectes de desenvolupament 
sobre dones. Una ONG que treballava al sud de la Guinea Equatorial volia 
repartir arròs entre les dones d'una petita ciutat perquè d'aquesta forma un 
dia a la setmana, en lloc de treballar, es reunissin i tinguessin un eespai de 
sociabilitat femenina, (els mateixos que critiquen com a discriminatoris els 
espais masculins on no hi poden entrar dones, fan campanya a favor de la 
creació d'àmbits femenins purs, on les dones no pateixin cap contaminació 
de masculinitat). El projecte de repartiment d'arròs, dissenyat des d'Europa, 
partia d'un desconeixement absolut de la realitat guineana. Les dones 
d'aquest país tenen dos espais principals de sociabilització, on es reuneixen, 
s'organitzen i cooperen: són les afinques, d'aliments i les cuines. Les dones 
guineanes no es reuneixen un dia a la setmana: es reuneixen cada dia. No 
calia inventar-se la sopa d'all, especialment si això suposava, com en aquest 
cas, agreujar la dependència alimentària. 

En alguns casos, els projectes de cooperació en matèria dde gèneres han 
volgut reforçar el poder de la dona mitjançant la seva promoció en l'àmbit 
econòmic. Per tota l'Àfrica s'han organitzat activitats per a dones amb 
l'objectiu de facilitar-los l'accés a l'economia monetaritzada. El problema 
radica en el fet que, habitualment, les dones africanes treballen moltes més 
hores que els homes, no només perquè combinen la feina domèstica amb la 
feina fora de casa, sinó també perquè la jornada al camp de les dones sol ser 
més llarga que la dels homes. Així doncs, aquestes estratègies per 
cempoderars les dones (ampliar el seu poder) poden reforçar-ne 
Vexplotació: les africanes es passen un munt de temps conreant la seva 
parcel:la i carregant aigua, cuinant, netejant olles, vigilant els nens i rentant 
roba, només els falta que, quan acabin amb tot això, arribi una ONG que les 
faci reforestar el bosc o construir dics. 

Amb frequència hi ha un malentès en les relacions entre les dones 
africanes i les defensores occidentals dels seus drets. Mentre que les 
feministes occidentals advoquen per la igualtat, les africanes aposten per un 
model de separació de funcions entre homes i dones. Es molt frequent, en 
alguns paisos africans, que les dones que tenen feines assalariades de classe 


benestant no destinin els seus ingressos a les despeses de la seva llar: el 
lloguer, la llum, el menjar, l'aigua i l'escolarització dels infants van a càrrec 
del marit, com a responsabilitat exclusiva seva. I és molt habitual que una 
dona africana que presumeixi de moderna i feminista exigeixi diners als 
homes que mantenen relacions sexuals amb ella, perquè considera que 
aquests actes han de ser retribuits. 


Les friccions són freqients entre els discursos feministes africans i 
occidentals: les africanes tracten de beneficiar-se del discurs feminista 
occidental, però alhora en molts casos tendeixen a desmarcar-se'n, tot 
assegurant, per exemple, que la maternitat o la cura de la llar són un 
element bàsic de la feminitat. Algunes dones africanes rebutgen obertament 
que un home cuini, perquè això suposa que els aroba, un lloc que 
consideren propi. Algunes associacions de apromoció de la donar 
estimulades pels organismes de cooperació són utilitzades habitualment per 
preparar menjar per a les festes populars (ja que es descarta que els homes 
participin en aquestes tasques). Es més, en alguns poblats, aquestes 
associacions de epromoció de la donax s'encarreguen de buscar noietes per 
oferir serveis sexuals a les visites rellevants de sexe masculí... 


Un altre món no només és possible, sinó que és inevitable 


A l'Àfrica la cooperació no funciona per al que se suposa que hauria de 
funcionar. Això no és cap secret. El desenvolupament que hauria de 
propiciar la cooperació no serà una realitat ni a curt, ni a mitjà termini. Per 
això ja hi ha estudiosos que parlen que vivim a l'era del 
4postdesenvolupaments: el temps en què el desenvolupament ja ha caducat. 
No és questió de repensar el desenvolupament, ni de fer que sigui humà o 
sostenible. El problema és que el desenvolupament no és sinó una projecció 
del sistema occidental que arriba a tot el món (com Michael Jachson o la 


Coca-Cola). I el sistema occidental, que avui en dia intenta absorbir-ho tot, 
condemna a l'exclusió un nombre ingent de persones de tot el planeta. 

L'Àfrica és un continent on els plantejaments de les teories del 
desenvolupament encara no són hegemònics. Hi ha comunitats i estats 
sencers que mantenen models polítics, familiars, socials i econòmics 
diferents dels occidentals. Sovint s'utilitza l'argument de la globalització 
per legitimar les intervencions d'Occident a l'Àfrica, tot al-legant que, al 
cap i a la fi, en els temps actuals les fronteres ja no existeixen. Però aquest 
dllogarret globals avui en dia no és una realitat, sinó un projecte polític. I 
aquest projecte polític aboliria la diversitat cultural encara existent al 
planeta i reforçaria l'hegemonia d'Occident. Paradoxalment, alguns sectors 
d'esquerres han emprat darrerament el lema 4dUn sol móns, un món que es 
pronostica com una prolongació del món occidental, on els altres estarien 
subordinats als occidentals. Entre el Sud i el Nord, ara per ara, no hi ha lloc 
per al diàleg: el Sud no té cap possibilitat d'influir en el que passa al Nord, i 
en canvi el Nord contínuament pretén modificar les realitats del Sud. 

La cooperació sovint no alleuja els problemes de l'Àfrica, sinó que els 
agreuja, ja que n'incrementa la dependència i permet que la influència del 
Nord arribi a determinats sectors socials on no hi arriben ni l'empresa 
privada ni els governs occidentals. Amb la màscara de l'humanisme, la 
cooperació pot desembocar en una utopia tremendament autoritària, que 
legitima qualsevol intervenció occidental a l'Àfrica en nom de la necessitat 
de resoldre, urgentment, els problemes dels africans. 

Els desafiaments del continent africà no es poden resoldre mitjançant 
projectes de desenvolupament: ni amb pous, ni amb escoles, ni amb 
latrines... Les causes dels problemes del Sud són tan profundes, que tan 
sols es poden atacar amb canvis estructurals. Qualsevol intent de superació 
dels problemes africans, si no va associat a una reforma en profunditat de 
les relacions Nord-Sud, és condemnat al fracàs. La solidaritat amb el 
continent africà no pot passar per canviar l'Àfrica en base a les doctrines 
d'Occident, sinó que s'ha de centrar a canviar les relacions injustes entre 
Nord i Sud. 

Després de la caiguda del mur de Berlín, sembla impossible qualsevol 
alternativa al sistema actual. Hi ha fins i tot qui ha parlat de la fi de la 


història. Però la història no s'acaba aquí. Cap sistema polític és etern. Algun 
dia, als humans el capitalisme els semblarà tan depassat com l'Imperi romà 
o el feudalisme, uns sistemes que es creien, també, eterns i immutables. Un 
altre món no només és possible: és inevitable. Esperem que, mentre un altre 
món arriba, aquest món en què vivim no acabi amb tots els altres móns que 
conviuen amb nosaltres, a l'Àfrica i a la resta del nostre planeta. 

